BIBLIOTHECA 
SCRIPTORVM GRAECORVM ET ROMANORVM 
TEVBNERIANA 


FRANCISCI ENZINATIS 
BVRGENSIS 


HISTORIA 
DE STATV BELGICO 
DEQVE RELIGIONE HISPANICA 


EDIDIT 


FRANCISCVS SOCAS 


STVTGARDIAE ET LIPSIAE 
IN AEDIBVS B. G. TEVBNERI MCMXCI 


Senarciaeus, Claudius: 


Historia de statu Belgico Deque religione Hispanica] 

Francisci Enzinatis Burgensis Historia de statu Belgico Deque. 

religione Hispanica / ed. Franciscus Soc 

Stotgardiae ; Lipsiae : Teubner, 1991 
(Bibliotheca scriptorum Graecorum et Romanorum Teubne 
ISBN 3-8154-1961-1 


jana) 


Das Werk einschlieBlich aller seiner Teile ist urheberrechtlich geschützt. Jede Verwertung außerhalb der en- 
gen Grenzen des Urheberrechtsgesetzes ist ohne Zustimmung des Verlages unzulässig und strafbar. Das 
besonders für Vervielfältigungen, Übersetzungen, Mikroverfilmungen und die Einspeicherung und Verarbei- 
tung in elektronischen Systemen. 

© B.G. Teubner Verlagsgesellschaft Leipzig 1991 


Printed in Germany 
Druck: Chemnitzer Verlag und Druck GmbH, Werk Zwickau. 


VXORI CARISSIMAE 


PRAEFATIO 
De Historia Francisci Enzinatis 


Antequam de nostra editione loquamur, pauca dicere oportet de uita Fran- 
cisci Enzinatis.") natus est circa annum post Christum natum 1520 in Hispa- 
nica ciuitate Burgensi de gente nobili et diuite, quae mercaturae causa in 
Flandriam solebat iam multos ante annos peregrinari. litteris liberalibus eru- 
ditus est primum in scholis Complutensibus et Parisinis, deinde ab anno 
1539 in Collegio Trilingui Louaniensi. hinc ultro profectus est ad Philippum 
Melanchthonem, cuius discipulus et amicus est factus. mansit ergo Wittem- 
bergae in praeceptoris domo, dum Nouum Testamentum Graecum (ex 
centi Erasmiana utique editione) in linguam Hispanam uerteret. absoluta 
uersione in Flandriam se contulit ut librum prelo committeret adhibita theo- 
logorum et Imperatoris censura. quid his diebus accidisset et quas persecu- 
tiones passus esset et euasisset in Historia de statu Belgico deque religione Hi- 
spanica prolixe narrauit. habet liber speciem epistulae pluribus et 
amoenissimis historiolis refertae, resque in eo commemoratae ex initio anni 
1543 usque ad mensem Februarium anni 1545 transcurrunt. mense Iulio 
eiusdem anni Franciscus calamitatum suarum plenum argumentum celeritate 
rabili composuit?) sed, ut perhibet Arcturus Gallus in praefatione quam 
Philippo Melanchthoni dicatam in ipsius libri capite inseruit, non euulpaue- 
rat Franciscus adhuc dum uiueret suam Historiam. incidit igitur Arcturus 
Gallus Argentinae, ubi Hispanus noster uxorem duxerat, degerat et (anno 
Scilicet 1552) mortuus erat, in exemplar Historiae ipsius Francisci Enzinatis 
manu scriptum, quod protinus ad Philippum Melanchthonem communem 
praeceptorem misit, ut typis mandaretur. de hac ueteri et prima editione, si 
usquam exstiterit, nemo notitiam adferre potuit") 


1) siue Dryandri nomine Graece, seu Duchesne Gallice, seu Eichmann Ger- 
 manice, seu Elaus Hebraice mauis eum appellare. 

2) Vide quod Ph. Melanchthon Jo. Camerario temporibus illis (in epistula die 
17.3.1545 data) scribebat: 'Rediit noster Hispanus Franciscus, diuinitus liberatus, sin: 
ope ullius hominis, quem quidem ipse nouit; iussi eum historiam scribere, quam tibi 
afferemus' (Corpus Reform. V 705). 

3) Refert tamen Gerdesius in sua Historia Reformationis, t. III, 1749, 166: ‘Extat 
totius huius historiae narratio ab ipso Dryandro confecta atque edita Antuerp. 1545. 
lingua Latina, sed quam editionem inuestigare nullibi datum fuit’ (apud Boehmerum, 
Spanish Reformers, 169, qui de hoc opinatur: ‘it is highly improbable that such an edi- 
tio has been made"). " 


PRAEFATIO 


De recensione 


In textu Historiae Francisci Enzinatis constituendo codicibus manu scrip- 
tis duobus (A B) tantum nitimur, quibus adiungimus ueterem uersionem. 
(H) Gallica lingua conscriptam et typis impressam. 

A  Altonanus: codex chartaceus formae quam uocant quartae, scriptus (ut ui- 
detur) saeculo xvi aut initio saeculi xvii, olim inter Danos Altonae in scriniis 
Bibliothecae Regii Gymnasii Christianei, at hodie inter Germanos in Biblio- 
theca Uniuersitatis Hamburgensis seruatus. constat foliis 331, quae singula. 
in parte aduersa numeris arabicis notata sunt, siue rectius foliis 341, cum, 
qui numeros apposuit, in eorum serie semel ita errauerit, ut post 138 iterum 
sequantur 130, 131 et cetera. desunt folia priora sedecim incipitque folium 
decimum septimum uerbis qui nouit miseriam meam (cap. 5,43). attamen in 
plagula prima habet titulum hunc lituris et correctionibus multis oppletum: 


HISTORICA narratio de Francisco Enzinati Burgensi Hispano, qui ob publicatum 
lingua Castellana et D. Carolo Caesari exhibitum Nouum Testamentum Bruxellae 
anno MDXLIII captus post XV mensium captiuitatem libertati mirabiliter fuit restitu- 
tus, ab ipso ad Philippum Melanchthonem missa, complectens martyrum maxime Hi 
panorum et Belgarum aliquot historias memorabiles et lectu dignissimas. ex manu- 
scripto codice. 


In marginibus habet adnotationes ad narrationis argumentum pertinentes, 
quibus P omnino caret. his autem notulis index confectus est quem ego ratus 
utiliter legi posse ad calcem huius editionis subnexui. 

P Palatinus: ms. 1853 Bibliothecae Vaticanae Palatinae. habet folia 146, 
quorum tria signata numeris 27, 28, 29 uacua sunt. scriba quidam ignotus ex 
Historiae Gallica uersione Latinc retro uertit quac hic desunt adnotauitque 
sub titulo: 


Ternio E est imperfectus. memini autem me legisse ipsam historiam Gallice con- 
scriptam et excussam. unde etiam quae hic desunt, sí alibi non extant, reponerentur, 
uti ego curaui hoc die Martii 23° anno MDLXXVII transcursim. 


Huius codicis textus duabus manibus exaratus uidetur. secunda manus in- 
itium cepit in folio 113 ex uerbis fiducia mediatoris nostri usque ad coroni- 
dem. 

H Versio Gallica uetus: codicibus Latinis A et P addimus in apparatu critico 
lectiones nonnullas ex Gallica uersione depromptas, quae paucis annis post 
mortem Francisci Enzinatis est redacta.*) 


4) editaque sub fronte siue titulis Histoire de l'estat du Pais Bas, et de la religion 
d'Espagne, par Francoys du Chesne. A. S. Mariae, Fr. Perrin, MDLVIII. 

PRAEFATIO 


De textus constitutione 


Codices inter se perpaucas ostentant discrepantias. praeter enim quam 
quod omissiones frequentiores sunt in P et correctiones secunda manu con- 
fectae superabundant in A, utriusque codicis textus adamussim aequiparatur. 

Codex Altonanus primum editus est a Ch.-A. Campano Bruxellae anno 
1862.5) editio haec habet adnotationes plures et ad rerum cognitionem stabi- 
liendam utilissimas, sed textus constitutus omissionibus et erroribus foedis- 
simis scatet (paginarum decem errata exempli gratia reddam: p.40 inuiterem 
loco incuterent, p. 42 neque loco nequis, p. 44 quidem loco quaedam, ludicibus 
loco iudicibus, cleredendam loco deridendam, p.46 ferant loco -unt, p.48 Justum 
loco gustum, p.50 cum loco tum). editor autem iuxta textum integram Galli- 
cam uersionem quam supra memorauimus (H) apposuit. 

Codicis Palatini capita prima, quae desunt in Altonano, edidit Gothae 
anno 1892 E. Boehmerus, qui librum ipse non inspexit, sed eius transcrij 
nem a uiro docto, cui nomen Carolo Merkel erat, Romae factam tractauit et 
in lucem prodidit.5) 

Codex uterque omni partium aut capitum aut paragraphorum diuisione 
caret, quamquam A iuxta adnotationes marginales multotiens demonstrat si- 
gnum Graecae litterae JT simile, quo ad diuisiones nostrae editionis statuen- 
das usi sumus. codices autem ambo sunt non tenui diligentia scripti, sed Pa- 
latino ut antiquiori et qui textum integrum et sine emendationibus exhibeat 
maior fides adhibenda est. nam in A multa mutauit corrector multasque 
emendationes supra lineam post uoculae cuiusque rasuram addidit. in his 
subsidiis utendo talem mihi legem proposui, Palatino codici quam artissime 
adhaerere neque umquam eum temere deserere, praesertim cum eius testi- 
monium cum uersione Gallica (H) concordet. coniecturas quam paucissimas 
feci et saepe anacoluthon et uerborum inconsequentiam seruaui ueritus ne 
Francisci Enzinatis librum politiorem quam ipse reliquerit redderem. 


De orationis usu 


Quantum enim ad res orthographicas pertinet normam constantem sequi- 
mur quae ad codicum morem et scribendi usum se aptare conatur, et sic 


5) Mémoires de Francisco de Enzinas. Texte latin inédit avec la traduction fran- 
çaise du XVI* siècle en regard. 1543-1545. Publiés avec notice et annotations par Ch.- 
Al. Campan, Bruxelles - Leipzig - Gand 1862-63. 

6) Ed. Böhmer, Der Anfang von Francisco de Enzinas' "Historia de statu Belgico 
deque religione Hispanica’, Zeitschrift für Kirchengeschichte 13, 1892, 346. 

scripsi caeterum, delyrus, faciundus, foemina, hyems, hallucinor, incoeperunt, is- 
thuc, lachryma, litera, nuncius, obominor, ociosus, pene, phas, quum, sepulchrum, 
sequutus, simulachrum, suppellectilia, teter pro solitis et notioribus formis. 
quaedam autem uerba, quorum pars maxima ad religionis instituta respici- 
unt, ueluti anabaptistica, bulla, cancellaria, candela, commissarius, doxale, dro- 
sardus, dulia, latria, missa, monumentum, parrochianus, paruis, plebanus, poeni- 
1entiarius, prior, relapsus, sacramentarius, truphator, in apparatu critico 
quantum potui explanaui. 

Sermo huius libri perspicuus est et uberi iucundoque suco purae Latinita- 
tis imbutus. narratio autem simul nitorem et fidem seruat, cum auctor ea 
quae uiderit quaeque ipse expertus sit in memoriam reuocet. itaque tam spe- 
ciem expositionis in co quam rerum ueritatem inuenire possis. attamen no- 
tanda sunt quaedam quae contra normam in textu uidentur exstare, ut oratio- 
nes quae dicuntur interrogatiuae indirectae modo indicatiuo structae, et 
nonnullae quasi uerborum inconcinnitates, quae magis cogitationum ardori 
et praecipitantiae quam segnitiae aut neglegentiae scriptoris tribuendae sunt. 
mirandum est enim quo pacto hic noster Franciscus paene adulescens ualuc- 
rit, ut ait Horatius, ore rotundo loqui et opus sincerum, iucundum, perele- 
gans efficere.") cetera alii doctiores maiore cum cura describere atque inue- 
nire poterunt. 


Vnum mihi restat ut Vniuersitatis Hispalensis doctoribus et sodalibus om- 
nibus, qui mihi multis modis opitulati sunt, grates dignas agam atque ha- 
beam, impensissimas vero amico et magistro Ioanni Gil, qui me ad Histo- 
riam Francisci Enzinatis mira sua eruditione perduxit et meos labores 
diligenter et humanissime perscrutatus est. 


Scribebam in urbe Hispalensi 
mense Octobri anni 1988 Franciscus Socas 


7) Non dubito quin his iudiciis addere debeam sententiam Marcellini Menéndez 
Pelayo, uiri doctissimi, sed qui religionis formam, quam Franciscus seruabat, honeste 
et plus quam firmiter detrectauit: ‘El libro de Enzinas está en el más hermoso estilo 
del siglo XVI, el interés es poderosisimo y hay momentos de verdadera elocuencia. El 
autor poseía facultades narrativas y dramáticas poco comunes y dibuja vigorosamente 
las situaciones y los caracteres, hasta el punto de dar a sus Memorias toda la animación 
de una novela. Es de los pocos españoles que han sobresalido en el género autobiográ- 
fico’ (Hist. de los Heterodoxos, LIV, cp. 5, secc. 6*). 

CONSPECTVS LIBRORVM 
AVCTORIS OPERA NONNULLA 


Breve i compendiosa institugion de la religion Christiana, necessaria para todos aque- 
llos que con iusto titulo quieren usurpar el nombre de Christo. Escripta por el docto 
waron Francisco de Elao (= Enzinas] a ruego de un amigo y hermano suio en Chri- 
sto. Impressa cn Topcia [7 Gandauum] por Adamo Coruo cl Anno 1540 

El nueuo testamento De nuestro Redemptor y Saluador Jesu Christo, traduzido de 
Griego en lengua Castellana, por Frangisco de Enzinas, dedicado a la Cesarea Mage- 
stad ... 1543. [in coronide:] Acabose de imprimir este libro en la insigne çibdad de 
Enueres (= Antuerpiae], en casa de Esteban Mierdmanno, impressor de libros a 25 
de Octubre, en el anno del Señor MDXLIII 

Historia vera de morte sancti uiri Joannis Diazij Hispani, quem eius frater germanus 
Alphonsus Diazius, exemplum sequutus primi parricidae Cain, uelut alterum Abe- 
lem, nefarie interfecit: per Claudium Senarclacum. Cum praefatione D. Martini Bu- 
ceri, in qua de praesenti statu Germaniae multa continentur lectu inprimis digna. 
s.l. MDXLVI [argumentum Senarclaei est, sed a Francisco Enzinate ut plus quam uerisi- 
mile uidetur in narrationem Latinam digestum] 

Acta concilii Tridentini, anno MDXLVI celebrati, una cum annotationibus piis et 
lectu dignissimis. Item, Ratio, cur qui Confessionem Augustanam profitentur, non. 
esse assentiendum iniquis Concilij Tridentini sententijs iudicarunt: per Philippum 
Melanchthonem [Basileae] MDXLVI 

Compendio de las catorze decadas de Tito Liuio Paduano, principe de la historia Ro- 
mana, escrito en Latin por Lucio Floro, y al presente traduzido en lengua Caste- 
lana. En Argentina en casa de Augustin Frisio, Año de MDL 

El primer volumen de las vidas de ilustres y excellentes varones griegos y romanos pa- 
readas, escritas primero en lengua griega por el gran philosopho y verdadero histo- 
riador Plutarcho de Cheronea, y al presente traduzidas en estilo castellano por Fran- 
cisco D'Enzinas. En Argentina en casa de Augustin Frisio, año D'el Señor MDLI 

Historia verdadera de Luciano traduzida de Griego en lengua Castellana. Argentina, 
Augustin Frisio MDLI 

Francisci Dryandri, Hispani, epistolae quinquaginta, ab Ed. Boehmero editae in Zeit- 
schrift für dic historische Theologie, Gotha 1879, 387-442 


IX 


CONSPECIVS LIBRORVM 
LIBRI QVI IN APPARATIBVS ADFERVNTVR 


1) Recentiorum auctorum editiones 


N. Antonii Bibliotheca Hispana Noua ... Matriti, apud J. de Ibarra 1783 (Sevilla, Bi- 
blioteca Universitaria) 

F. Alfonsi de Castro Zamorensis ordinis Minorum Aduersus omnes baereses Libri 
XINI ... Coloniae, Melchior Nouesianus, 1543 (Sevilla, Biblioteca Universitaria) 
D. Erasmi Apologia aduersus monachos quosdam Hispanos (Opera Omnia, Lugduni 

Batauorum 1706, t.ix) (Sevilla, Biblioteca Arzobispal) 

D. Erasmi Roterodami Apologia, refellens suspiciones quorumdam dictitantium Dialo- 
gum D. Iacobi De tribus linguis et ratione studii theologici conscriptum fuisse ad- 
uersus ipsum, Basileae 1519 (Wolfenbüttel, Bibliotheca Augusta) 

J.Gruteri Florilegii Magni seu Polyanthea ... Argentorati, sumptibus Haeredum Lazari 
Zetzneri, anno 1624 (Sevilla, Biblioteca Universitaria) 

J. Latomi De trium linguarum et studii theologici ratione dialogus, Antuerpiae 1519 
(Sevilla, Biblioteca Universitaria) 

J. Latomi theologiae professoris De confessione secreta et J. Oecolampadii Elleboron 
pro Jacobo Latomo, Basileae, per Andream Cantandrum, 1525 (Wolfenbüttel, Bi- 
bliotheca Augusta) 

Ph. Melanchthonis Loci Communes seu hy 


fenbüttel, Bibliotheca Augusta) 

J. Piscatorii Epitome omnium operum Diui Augustini ... Coloniae, ex officina Mi 
chioris Novesiani, 1549 (Sevilla, Biblioteca Universitaria) 

Io. Sleidani De Statu Religionis et Reipublicae Carolo Quinto Caesare Commentari 
addita et Apologia ab ipso authore conscripta, excudebat Thomas Courteau, s.l., s.a. 
(fortasse Genauae 1559) (Sevilla, Biblioteca Universitaria) 


2) Editiones criticae in apparatu compendiose laudatae 
Aesch. = Aeschyli septem quae supersunt Tragoediae, rec. G. Murray, Oxonii 1937 
( 


Arist. = Aristotelis Opera ex recensione I. Bekkeri, edidit Academia Regia Borussica, 
Berolini 1834 

Cic. ad fam. = M. Tulli Ciceronis Epistulae, vol.I Epistulae ad familiares, rec. breuique. 
adnot. crit. instruxit L.C. Purser, Oxonii 1901 (OCT) 

Cic. Cato M. = Cicero, De senectute. De amicitia. De diuinatione, with an english 
translation by W. A. Falconer, London 1964 (Loeb) 

Cic. Phil. = M.Tulli Ciceronis scripta quae manserunt omnia, fasc.28. In M. Antonium. 
orationes Philippicae, ed. P. Fedeli, Lipsiae 1982 (Bibl. Teubner.) 

Hom. Il. = Homeri Opera, recognouerunt breuique adnotatione critica instruxerunt 
D. V. Monro et Th. W. Allen, Oxonii 1920" (OCT) 

Hor. sat. = Q. Horati Flacci Opera, ed. F.Klingner, Lipsiae 1970 (Bibl. Teubner.) 

Hor. ep. = id. 

CONSPECTVS LIBRORVM 


Iuuen. sat. = D. Junii Iuuenalis Saturarum libri V, mit erklárenden Anmerkungen von 
L. Friedlaender, Lipsiae 1895 

Men. mon. = Menandri Sententiae, ed. S. Jaekel, Lipsiae 1964 (Bibl. Teubner.) 

Ou. Met. = Ouidii Metamorphoses, edidit W.S. Anderson, Lipsiae 1977 (Bibl. Teub- 
ner) 

Pind. Nem. = Pindari Carmina cum fragmentis, post B. Snell edidit H. Maehler, Lipsiae 
1984 (Bibl. Teubner.) 

Plato Phdr. = Platonis Opera, recog. breuique adnot. crit. instruxit I. Burnet, vol. II, 
Oxonii 1900 (OCT) 

Plaut. Most. = T. Macci Plauti Comoediae, rec. breuique adnot. crit. instruxit W. M. 
Lindsay, vol. II, Oxonii 1905 (OCT) 

Solon Eun. = Poetarum elegiacorum testimonia et fragmenta, ediderunt B. Gentili et 
C. Prato, Lipsiae 1979 (Bibl. Teubner.) 

Ter. And. = P.Terenti Afri Comoediae, recognouerunt breuique ada. crit. instruxerunt 
R. Kauer - W. M. Lindsay, supplem. apparatus curauit ©. Skutsch, Oxonii 1926 
(ocn 

Xen. HG = Xenophontis Opera omnia, rec. breuique adnot. crit. instruxit E. C. Mar- 
chant, tomus I, Historia Graeca, Oxonii 1900 (OCT) 


3) Lexica et studia in apparatu compendiose laudata 


Bauer = A Greek-English Lexicon of the New Testament and other early Christian Li- 
terature (translated and edited by W.F. Arndt and F.W. Gingrich from W. Bauer's 
Griechisch-deutsches Wörterbuch zu den Schriften des Neuen Testaments und der 
übrigen urchristlichen Literatur, 1949-52*), Chicago 1957 

Cobarr. = Sebastián de Cobarruvias, Tesoro de la Lengua Castellana o Española, Ma- 
drid 1611 

Dicc. Aut. = Diccionario de la lengua castellana, en que se explica el verdadero sentido 
de las voces ..., compuesto por la Real Academia Española, Madrid 1726 

Du Cange = Glossarium ad scriptores mediae et infimae latinitatis, Parisiis 1678 

Latham = R. E. Latbam, Revised Medieval Latin Word-List from British and Irish 
Sources, Londini 1965 

Lewis & Short = A Latin Dictionary founded on Andrew's edition of Freund's Latin 
Dictionary, Oxford 1975 

Orbis Lat. = Graesse — Benedict — Plechl, Orbis Latinus, Lexikon la 
phischer Namen, Braunschweig 1972 

Paroem. Graec. = E.Leutsch - F.G. Schneidewin, Corpus Paroemiographorum Graeco- 
rum, Gotingae 1839 

Thes. = Thesaurus Linguae Latinae, editus auctoritate et consilio Academiarum quin- 
que Germanicarum ... Lipsiae 1900— 


ischer geogra- 

CONSPECTVS LIBRORVM 
STVDIA 


Bataillon, M., Erasme et l'Espagne, Paris 1937, cap. X, sect. III in fine 

—, El hispanismo y los problemas de la espiritualidad española, Madrid 1977 

Boehmer, E., Spanish Reformers of Two Centuries from 1520, Strasbourg — London 
1874, 13. 

Cambier, G., Un vif tableau des persécutions religieuses dans les Pays-Bas au XVI* 
siècle: le De Statu Belgico de Francisco de Enzinas, in G. Cambier (ed.), D'Eschyle à 
nos jours. Leçons d'archéologie, de littérature, de philologie classique, Bruxelles 
1978, 97-118 

Hörmann, A., Francisco de Enzinas und sein Kreis bis zum Beginne des ersten Wit- 
tenberger Aufenthaltes im Jahre 1541, Berlin 1902 

Lasso de la Vega, J. S., Traducciones de las ‘Vidas’ de Plutarco, EClás. 35, 1962, 483 

López Rueda J., Helenistas españoles del siglo XVI, Madrid 1973, 365-369 et 
388-390 

Martínez Añibarro y Rives, Intento de un Diccionario Biográfico y Bibliográfico de 
Autores de la Provincia de Burgos, Madrid 1889, s. uu. "Encinas (Fco. de), 
pp. 143-151; "Encinas (Santiago), p. 153; ‘Lerma (Pedro de)’, pp.318-320 

Menéndez Pelayo, M., Historia de los heterodoxos españoles, Mac 1910, lib. IV, 
cap. 5, sect.4*, 5* et 6" (= Bibliot. de Autores Cristianos, 1965, II, 850-870) 

Savine, A., La chasse aux Lutheriens des Pays-Bas, Paris 1910 

Socas, F., El humanista Francisco de Encinas, in Actas del VI Congreso Español de 
Estudios Clásicos, Madrid 1982, 191-194 

Strobel, G. Th., Neue Beyträge zur Litteratur besonders des sechzehnten Jahrhunderts, 
Nürenberg und Altdorf 1794, t. V, 215-248 et 404. 

Vermaseren, B.A., Een 16de-eeuwse Spaanse aanhanger van Reformat 
nas, De Gulden Passer 43, 1965, 149-165 

~, Autour de l'édition de l'Histoire de l'État du Pais Bas, et de la Religion d'Espagne 
par F. de Enzinas, dit Dryander (1558), Bibl. H&R 27, 1965, 463-494 


: Fr. de Enzi- 


HISTORIAE VERSIONES 


Boehmer, H. et E., Francisco de Enzinas. Denkwürdigkeiten vom Zustand der Nieder- 
lande und von der Religion in Spanien. Übers. aus dem Lat. von Hedwig Boehmer, 
mit Einl. und Anm. von Ed. Boehmer, Bonn 1893 (editio altera, Leipzig 1897) 

Savignac, J. de, Les Mémorables de Francisco de Enzinas, trad. pour la première fois 
depuis le 16* siècle du texte latin, Bruxelles 1963 

Socas, F., Francisco de Enzinas. Memorias, introd., trad. y notas, Madrid (qui liber 
prope diem euulgabitur) 

SIGLA 


A = codex manu scriptus Altonanus 

P = codex Lat. Palatinus 1853 

H = Histoire de l'estat du Pais Bas et de la religion d'Espagne, par Frangoys du 
Chesne. A.S. Mariae, Fr. Perrin MDLVIII 


Campanus = Mémoires de Francisco de Enzinas. Texte latin inédit avec la traduction. 
française du XVI" siècle en regard. 1543-1545. Publiés avec notice et annotations 
par Ch.-Al. Campan, Bruxelles — Leipzig - Gand 1862-63 

Boehmerus = Ed. Böhmer, Der Anfang von Francisco de Enzinas' "Historia de statu 
Belgico deque religione Hispanica’, Zeitschrift für Kirchengeschichte 13, 1892, 
346-357 (Historiae initium) et 356-357 (Arcturi Galli praefatio) 

EPISTVLA 
ARCTVRI GALLI 


Carissimo uiro Domino Philippo Melanchthoni 
praeceptori suo obseruando Arcturus Gallus 
S.P.D. 


Quum nihil certi in hac mortali uita, praeceptor doctissime, de rebus hu- 1 
manis assiduis calamitatibus iactatis malisque tristissimis obnoxiis statui 
possit, praeclare de futuro domicilio inquirendo et uitae inmortalitate conse- 
quenda a Paulo apostolo ad Hebraeos admonemur: où ydo Zyouev die uévov- 
cav nói, dAàà rjv u&Aovaav émyrotuev. nam quam aerumnosa piorum 
esset conditio in hoc saeculo, qui in toto uitae curriculo acerbis malis a ty- 
rannis affliguntur, nisi melioris uitae spe alerentur et certissimis promissio- 
nibus, chirographo is, diuinitus inspirati fidem haberent, 
quibus prophetarum diuina oracula et apostolorum sanctissima scripta rc- 
ferta sunt, innumeras consolationes Christum profitentibus suggerentia! 

Verum in hac parte ubi singulari Dei clementia ad euangelii cogni 
accitus est Franciscus Enzinas, olim tibi discipulus, uir pietate, eruditione ac 
nobilitate insignis, specimen pietatis in reliquo uitae spatio omnibus exhi- 
buit. hic enim euangelium candido pectore amplectens, patriam, parentes, 
cognatos, affines, amicos et fortunas pro Christo neglexit sibi ante oculos 
praeponens inmortalitatis uitae statum, qui non potest uiribus humanis com- 
parari sed sola Christi sanguinis expiatione. propterea non dubitauit, quum 
in Gallia Belgica una cum amicis uersaretur, occasione oblata, constanter 
carcerem ingredi et stricta uincula sustinere expectans miserae uitae huma- 
nae exitum, a quibus Deus sua inexhausta misericordia illum tanquam a fau- 
Cibus belluarum eripuit reducens incolumem ad ea loca ubi pure uerbum 
Dei personat. 

Demum in illis aliquandiu commoratus uxorem duxit, ut nosti, semper 
summo studio enitens, ut ecclesiae Dei et reipublicae literariae prodesset. 
paulo post Argentinae cum familia degens epidemico morbo correptus una 
cum uxore, nobili matrona, pie uita excessit duas filiolas relinquens utroque 
parente orbatas et mediocrium fortunarum haeredes. quibus inclytus senatus 
Argentinensis, ut honesta ct sancta consuetudo ciuitatis fert, tutores praefe- 
cit, qui orphanarum et curam haberent et tuerentur. 

Accidit itaque hoc anno, praeceptor obseruande, quum Argentinae dege- 
rem propter priuatas occupationes, ut a pupillarum affine, uiro nobili et de 
pupillis bene merito, uocarer ad euoluendos libros atque excutiendos Franci- 
sci Enzinatis in gratiam orphanarum, quo ex paternis lucubrationibus fruc- 
tum aliquem a typographis acciperent. cui operi dum intentus essem incidi 
in Historiam de statu Belgico et religione Hispanica Francisci Enzinatis 
manu propria scriptam quam tibi dedicabat. quod omnibus gratum fuit. in 
qua suam in te animi gratitudinem et singularem in praeceptorem charita- 
tem testatur, licet eruditio tua opus cultius exigat, Ciceronem sequutus Phi- 
lippica tertia dicentem: ‘cui gratia referri non potest quanta debetur, ha- 
benda tamen est quantam maximam animi nostri capere possunt’. 

Placuit igitur haeredibus, cognatis, affinibus ac amicis, ut tuo auspicio in 
publicum prodiret, propter duas causas, ne Franciscus, honorificae memo- 
riae, uita defunctus ultima uoluntate (ut aiunt doctores iuris) frustraretur, 
deinde quia debuit propter beneficia accepta, praesertim quum non solum de 
illo sed de tota re(publica) literaria sis bene meritus: idcirco inter literatos 
nemini honorificentius dedicare potuisset. quaeso igitur, doctissime praecep- 
tor, ut Historiam de statu Belgico et religione Hispanica, quam Franciscus 
superstes tibi inscribere uoluit, illam iam in publicum tuo nomine euulga- 
tam, qua humanitate praeditus es, accipias. quod'a te uno ore omnes uehe- 
menter petimus. bene et feliciter. uale. 


Argentinae. 

AD CLARISSIMVM VIRVM PHILIPPVM 
MELANCHTHONEM 


Veteri prouerbio celebratur, doctissime praeceptor, securam praeteritorum 1 
malorum recordationem periucundam esse solere. ego uero, quamquam id a 
Patre coelesti diuinitus sim consequutus, ut transacta mala tuto possim com- 
memorare, tamen, qui meus est erga rempublicam, potissimum erga eccle- 

5 siam Dei affectus, sine ingenti animi dolore ea quae uidi quaeque ipse exper- 
tus sum neque literis mandare neque uerbis narrare neque etiam siccis oculis. 
in memoriam possum reuocare, non quod ego priuatis Fortunae uulneribus 
uehementer afficiar (quamquam ut dici solet rò oixeiov zuétez), sed quod pu- 
blici status perturbationem, ecclesiarum dissipationem atque inmanem illam 

10 crudelitatem aduersus Christi membra pro eo ac debeo peracerbe fero. priu. 
tam uero calamitatem qui possum nunc uelut in portu nauigans uel anxie ex- 
pauescere uel publicis ecclesiae cladibus anteferre, qui ne tum quidem, cum 
saeuissimis Fortunae fluctibus iactatus periclitarer, aliter quam aequanimi- 
ter meam sortem tuli eamque publicis periculis semper mihi posthabendam 

15 esse putaui? una ecclesiae Christi cura me sollicitum perpetuo tenuit neque 
hanc sollicitudinem nisi cum uita ipsa deponam. etenim grauissimi homines 
sapientissime iudicarunt nisi pacata et tranquilla uniuersae reipublicae 
forma rem uniuscuiusque priuatam saluam esse non posse. atque omnes sani 
manifeste in uita experiuntur uerissimum esse quod ille ait: 

E] "intrant in thalamos publica damna tuos’. 

Hoc igitur esse boni uiri officium statuo: sic animatum esse erga rempu- 3 
blicam ut pericula publica magni faciat, priuata uero non plane inconside- 
rate contemnat. quare cum unus inter omnes sis, doctissime praeceptor, qui 
incredibilibus laboribus salutem atque publicam utilitatem praeter caeteros 

25 omnes non sine magno valetudinis tuae et rerum multarum dispendio cures, 
cumque utile fore putares si Belgicam saeuitiam, quam oculis nostris uidi 
mus et ipsi non sine praesenti uitae periculo experti sumus, nunc tandem li- 
teris patefacerem, iussisti ut earum rerum historiam quae nobis euenerunt, 
posteaquam abs te profecti sumus, ordine describerem. 


2 

Obtemperabo equidem perlibenter et praeceptori clarissimo et praeclara 30 
postulanti, idque eo libentius quod existimem non parum utilitatis hoc scrip- 
tum allaturum iis qui fraudes hominum ignorant eorumque potissimum qui 
larua quadam religionis obuclati et in Deum sunt contumeliosi et crudelissi- 
mas impietates sua hypocrisi tegunt. quod si ego admonitorem aliquem ha- 
buissem aut huiusmodi uenenata monstra humana specie ementita inter mo- 35 
deratos homines occultari putassem, non temere fortassis ab eis ludificari 
passus fuissem neque duos integros annos in manifesto uitae discrimine uer- 
satus essem neque (quod ego semper feci maximi) aut abs te seiunctus aut 
pristina studiorum nostrorum consuetudine tanto tempore priuatus esse po- 
tuissem. E] 

Sed inutiles esse querelas iudico quae praeteritam calamitatem mutare 
non possunt et parum ad rem praesentem conducunt. quam ob rem querimo- 
nias omittam et rem ipsam ut potero comprehendere atque ut iubes ordine 
adumbrare conabor. 


Agitur nunc secundus annus aut eo amplius, clarissime praeceptor, quod 
abs te profectus sum, quo temporis curriculo incredibile dictu est quam mul- 
tas incommoditates pertulerim etiam in ipsa uia, quae (ut scis) in media 
hyeme suscepta non poterat non esse molesta. certe laboriosa fuit donec uen- 
tum est in Phrysiam Orientalem, quo in loco stationem fecimus, cum ut ui- s 
res labefactatas aliqua ex parte reficeremus, tum uero ut ueteres amicos salu- 
taremus, inter quos clarissimum uirum D. Ioannem a Lasco praecipuum 
pono, cuius consuetudine mirifice sum oblectatus. contulimus ibi de multis 
et uariis rebus; quae quoniam ipsius litteris tibi postea innotuerunt, non 
multum ego in eis recensendis inmorabor. 10 

Inuisere quoque Albertum nostrum uisum est, quem paulo ante literis 
uterque nostrum sollicitarat, ut deserta Babylone sua ad eum se conferret lo- 
cum, ubi pura et libera esset euangelicae doctrinae professio, ne tantam inge- 
nii uim in uitae genere parum honesto consumptam et quasi in eo antro se- 
pultam, ubi locus uerae religionis professioni nullus apparebat, inutiliter i5 
consumeret. principio, quamquam dura fuit auribus illius uox, tamen ani- 
mum eius ad amplectendam purioris doctrinae sententiam literae nostrae 
nonnihil commouerant, sic tamen ut, cum ego ad illum uenirem, facile anim- 
aduertere possem primum illum calorem atque impetum, quem de mutanda 
vita lectione nostrarum literarum conceperat, totum deferbuisse planeque ad 20 
antiquum ingenium securitatis reuersum deliciose ac tranquille inter eius or- 
dinis sodales pristino suo more uersari. tanta est impietatis uis, ut homines 
alioqui non mali umbratili quadam uoluptatis illecebra inebriati gaudeant in 
rebus maximis sibi ipsis fucum facere. mirabar equidem antiqui illius gene- 
ris humani hostis potentiam, sed tamen de salute Alberti nostri nondum 25 
sciebam desperare, quin ad meliorem uitam eum reduci posse arbitrarer. 

Denique ut rem in pauca conferam: tantum (fauente Dco) apud eum effi- 

cere potuimus priuato nostro colloquio, ut plane in ueram sententiam incli- 
naret neque in eo sodalicio uirtutis ac uerae religionis inimico diutius sibi 
manendum putaret. hunc animum illi praecatus sum firmum ac perpetuum, 
et quia infausti alicuius spiritus technas metuebam, ne iterum ad pristinos 
mores relaberetur, obtinui ut scriptis literis suam sibi astringeret fidem et 
quod erat inter nos constitutum nunciaret, quibus literis uelut ex syngrapha 
cum eo agere licuisset si sententiam mutasset. sed bene habet quod ille ad 
tempus praescriptum fidem praestitit et nunc fidelem Christi ecclesiae ope- 
ram incoepit nauare. 

Inde Louanium iter institui, qua in urbe, et quoniam de uia fessus eram et 2 
statum regionis uolebam explorare, statueram priuata amicorum communi- 
catione paululum recreari, priusquam in lucem prodirem. sed longe aliter 
euenit. etenim cum finem iam esse malorum putaui, nouus renascitur labor. 
amanter quidem exceperunt ueteres amici, quorum olim et consuetudine 
suauiter usus eram et fidem putaui fore firmiorem. sed quia ex Germania me 
redire sciebant, et sulphureus illis totus uidebar, et qui antea fueram gratissi- 
mus de quibus eram optime meritus, tunc uel ad conspectum solum no- 
strum, nedum ad laudes Germanicae gentis, trepidabant. 

Neque uero sine causa omnes erant in magnam trepidationem conieci: si- 2 
quidem pridie eius diei quo ego Louanium perueni uiginti octo ciues hone- 
stissimi fuerant comprehensi, quorum sedes armata manu de improuiso 
aggressus est Procurator (ut illi uocant) Generalis cum tota cohorte phariseo: 
rum, qui omnes coniunctis uiribus hora decima noctis in aedibus ciuium 
ruperunt, singulos aedium angulos perlustrarunt, ut, si libros suspectos inue- 
nissent, hoc ipso sine alia causae inquisitione homines alioqui pios 
iugulassent. ibi erat uidere miserandam rerum faciem: pulsabant magno im- 
petu satellites ad fores bonorum hominum, qui diurno labore fessi iam se to- 
tos quieti dederant, nihil minus sane quam de ingruente perturbatione cogi- 
tantes. si quem arctius propter labores quos in die sustinuerat somnus 
complexus erat, non illi expectant quoad pater familias clamoribus et pulsu 
expergefactus domum aperiret, sed ipsi effractis foribus uiolenter usque ad 
lectum dormientis irruperunt. inueniunt maritum et uxorem praesentis mise- 
riae ignaros. ibi tum inaudita quadam inmanitate satellites (ut in mandatis 
habebant) impetum faciunt in uices, saepe maritum et uxorem simul com- 
prehendunt. 

lacent ad latus innocentes liberi, qui parentum atque ipsorum miseriam 
lamentabili eiulatu uidentur praesentire. ad hoc spectaculum exanimati cum. 
uident domum inusitato morc taedis lucentem, manu armatorum hominum 
oppletam, terribili armorum splendore, qui ex gladiis nudatis atque aliis ar- 30 
mis promicabat, fulgentem, uident quoque parentes a mutuo illo coniugali 
complexu dissolui, alterum huc alterum illuc ferri, nonnunquam utrumque 
pariter rapi, colligatis manibus extra aedes uiolenter abduci, tamen ad con- 
spectum tantae crudelitatis, quam adhuc ignorant innocentes pueri, non iu- 
dicio sed naturae ipsius affectu nihil aliud quam tristissimis clamoribus to- ss 
tam domum complent, subinde repetito suauissimo illo parentis nomine: 
‘quo is, mi pater? quo abduceris, mater? quis nostri curam habebit? quis no- 
bis crastino die uictum suppeditabit?" 

At illi pro pietatis officio proque naturae affectu, quem alia ratione quam 
lachrymis et clamore exprimere non poterant, uerberibus caeduntur, ora illis «o 
Obturantur, ne uoces eiulantium ad uicinos possent promanare, quibus ad- 
moniti et tristem amicorum casum intelligere et sibi quoque impendentem 
calamitatem matura deliberatione possent auertere. quod sane fecerunt non- 
nulli qui, cum aduentantes satellites praesentirent, expauefacti exilierunt de 
lecto et sola intima tunicula tecti murum domus transilierunt eoque modo li- 4s 
berati sunt. neque tam manifestis ipsius naturae signis, uindictam tanti sce- 
leris de coelo proclamantis, tyrannorum furores ulla ex parte leniri potuc- 
runt. quin magis quoque noua saeuitia exardere coeperunt, cum intelligerent 
per altum noctis silentium, per densam tenebrarum caliginem uel a piis ho- 
minibus ucl ab ipso aliquo propicio numine quibusdam uiris honcstissimis, so 
qui Procuratoris crudelitatem experturi erant, eius aduentum paulo ante 
fuisse denunciatum, ut, cum ad illorum aedes uentum est, eas sine patrono 
uacuas reperiret. 

Grassatur itaque tota nocte Procurator Generalis cum suis incensus furore 
atque odio ueritatis aduersus optimos quosque, neque potuit conquiescere, ss 
donec uiginti octo ciues Louanienses, partim uiros partim foeminas, maritos 
et uxores, matres et filias, sorores et fratres captiuos abduxit atque in diuersis 
locis seiunctos collocauit, edicens insuper ne quisquam ad eos, nec pater ad 
filium, nec maritus ad uxorem, uxor ad maritum admittatur, ad haec, ut ni- 
hil scribere, nihil legere, apud nullum mortalium colloquium habere custo- «o 
des patiantur. hoc modo negocio confecto quasi re bene gesta domum tan- 
dem reuertuntur. 

O inauditam crudelitatem, qualis a memoria hominum nulla extat, nec sa- 
tis scio utrum ante hanc nostram aetatem uisa fuerit unquam! quid agis, Pro- 
curator Generalis? agitur de capite honestissimorum ciuium et matronarum. 6s 
tenentur captiui qui multis praeclarae uirtutis documentis exemplo fuerant 
toti ciuitati. nihil aliud iam expectatur nisi ut extrema illa sententia igni et. 
flammis adiudicentur qui meliori fortuna digni haberi potuissent. at quam. 
ob rem tandem? quod flagitium perpetrarunt? quid contra te, quid contra 

7» rempublicam, quid contra ullum priuatum ciuem commiserunt? an te tuis 
fortunis spoliauerunt, tuam dignitatem re aut uerbo aut quoquo modo laese- 
runt, tuum quaestum, tua consilia, tuas expilationes impediuerunt? num au- 
tores seditionis in ciuitate fuerunt? num aerarium expilare, sceptra e mai 
bus gubernatorum eripere atque eorum in locum se ipsos collocare 

75 uoluerunt? utrum cruentato gladio aliquem eorum a caede patrata redeun- 
tem inuenisti? nihil tale. quam ob rem igitur in illos furiose ruis? quare ho- 
nestos homines carcere, proscriptione, ferro atque incendio extinguendos i 
dicas? quin te ipsum intueris? quin fraudes, proditiones, homicidi 
adulteria, furta, rapinas, quibus pollutus et contaminatus es, tacita cogita- 

30 tione apud te consideras? qua fronte istis sacrilegis manibus, quibus phana et 
prophana saepe diripuisti, multis praeter ius et aequum uim intulisti, misero- 
rum sudores expilasti, audes innoxios homines comprehendere? non uereris, 
ne terra tibi dehiscat aut subito fragore corruant aedes, quarum tecta subire 
non dubitas, ut tantum scelus denuo committas? 'at impietatis rei sunt’ in- 

ss quies. quo pudore, quaeso, tu aut qui autores tibi sunt crudelissimae impie- 
tatis sophistae Louanienses eos audetis impietatis arguere, qui diligenti sa- 
crarum literarum institutioni totum uitae suae cursum gubernarunt, cum 
interim uos saepenumero ueram aeterni Dei doctrinam, ueram religionem. 
Ore blasphemo, innumeris pene impietatis atque idolomaniae formis blas- 

$0 phematis, conspuistis, deformastis? ‘atque sic se res habet, haec est’ inquis 
"Imperatoris uoluntas. hoc iubent leges, ut Lutherani sine ulla ueniae spe ul- 
timo atque atrocissimo supplicio afficiantur.' nec huius facti aut potest 
aut debet constare ratio. 

Hac inopinata persecutione grauissime consternati sunt Louanienses, 
etiam hi qui aliquem euangelicae doctrinae gustum hausisse prae caeteris ui- 
deri uolebant. possem aliquos minime uulgares homines nominare qui, cum. 
antea ueram de religione sententiam tenuissent, nullum eo tempore Chri- 

s stiani pectoris indicium, immo nullam non úzoxgígewç significationem, non 
data neque oblata sed quaesita et accersita opportunitate, praebebant. tanta 
est humani cordis infirmitas. horum ego iudicium neque probare poteram 
neque rursus illi me, quem ex Germania redire sciebant eoque inquinatum 
haeresi nescio qua iudicabant, aequo animo ferre potuerunt. quid multis? 

10 pellimur consueto hospitio atque alias nobis sedes quaerere iubemur, ne 
praesentia nostra et nos ipsos et hospitem nostrum in discrimen traheremus. 

Mirabar hominum leuitatem atque inconstantiam et, cum nullum in uita 
sit ornamentum maius aut praestantius quam magnitudine quadam animi 

atque inuicto robore uerae religionis patrocinium suscipere eamque semel 
susceptam Christianae pietatis formam contra hostes ueritatis, contra inimi- 15 
corum uim atque insultus uiriliter usque ad extremum halitum tueri, uidere 
nunc uiros alioqui non malos turpiter a pietatis professione defecisse, ad pri- 
mum reflantis fortunae flatum fractos animi esse permoleste ferebam. 

Caeterum ne mea causa amici, quorum saluti consultum esse cupiebam, 
in suspicionem uenirent hec me ipsum temeritate quadam in discrimen da- 20 
rem, statui furori cedendum esse et prudenti deliberatione consilium capien- 
dum, ut, quod magis ex usu foret quodque res et tempus postularent, hoc ea 
opportunitate facerem. ad cognatos nostros ire nolebam, quamquam erant 
multi et primariae autoritatis in ea urbe, quia de illorum fide atque animo 
aduersum me dubitabam, ut sunt homines uehementes et receptae suae con- 25 
suetudinis strenui iuxta ac inconsulti defensores. rursus Antuerpienses co- 
gnatos inuisere non erat animus, priusquam ab illis essem uocatus, quibus 
meum aduentum per literas significaueram. 

Interea temporis Bruxellam ire uisum est, ubi non eram perinde notus, at- 
que ibi manere, donec aliquid a nostris certi accepissem. sed cum co per- 30 
veni, non minorem esse ibi status publici perturbationem audiui quam Lo- 
uanii reliqueram. accepi pro re certissima comprehensos ibi quoque esse 
uiros integritate uitae et puritate doctrinae laudatissimos, multos relicta fa- 
milia et liberis aufugisse, eorum bona confiscata esse, alios in priuatis angu- 
lis delitescere, haberi in scriptis supra trecenta nomina eorum, qui prae cae- s 
teris in suspicionem uenerant quique iamiam capiendi cum Bruxellae tum 
in aliis Brabantiae et Flandriae ciuitatibus putabantur. 

Vides hic, mi praeceptor, qualecumque uestigium apostolicae uitae. testa- 
tur praeceptor noster dominus Iesus uulpes quidem foueas habere et uolu- 
cres coeli nidos, filium uero hominis non habere ubi caput suum reclinct. «o 
non igitur mirum nec turpe nobis esse putandum est seruatoris nostri exem- 
plum per omnia sequi, cuius ad imaginem conformes nos esse oportet, si ueri 
discipuli sumus. 

Denique cum uiderem nullam ibi esse spem maioris tranquillitatis, 
priuato quodam animi impetu statui Louanium redire, utcumque caderent 4s 
omnia, atque ibi meum officium facere, paratus interim qualecumque peri- 
culum sustinere, quod Deus tandem pro suo erga me paterno animo mittere 
voluisset. ea res opinione mea felicius euenit. dissuadebant omnes in publi- 
cum prodire. ego uero contra omnium sententias recta ad Hispanos nostros 
contendo. qui erant in ea urbe cognati atque amici nostri ueteres, summa 50 
cum humanitate reuersum exceperunt. accedebant quoque non pauci quos 

antea ego (non) noueram, qui, quoniam nostrorum familiares ac necessarii 

erant, nobiscum quoque amicitiam inire ambitiose procurabant. omnes pari- 

ter summos honores deferre, officiis humanitatis nobiscum certare praeter 
ss nostram atque aliorum opinionem nitebantur. 

Principio sane uisa est mihi insidiosa quaedam ciuilitas, quae repente, 
quasi natura nostrorum hominum mutata, praetextu illo deliciarum uelut 
esca occultiores aliquas machinationes moliretur. posteaquam uero certis ar- 
gumentis deprehendi nihil simulate inter ipsos geri, omnes mihi ex animo fa- 

«0 uere, et ego coepi tranquillius habere et bumanitate atque officiis eos cona- 
bar superare. dum haec aguntur, misit auunculus meus Antuerpiensis 
familiarem quemdam suum Louanium, per quem et literis amicissime scrip- 
tis aduentum gratulabatur et cum eo ad se uenire iubebat. id eo feci libentius 
quo periculosius erat eo tempore Louanii uersari. rursus ibi 

és atque amici peramanter complectuntur. res omnis erat in uado. ibi 
septimanis cum nostris recreatus Louanium redeo, quo tempore captiuorum 
causa agitabatur calumniosissime. 

Quotidie accedebant Doctores theologi, nominatim Latomus et Decanus, 
qui summi inter alios habebantur, ut miseras mulierculas disputationibus 
suis enecarent. 

Vide, quaeso, mi praeceptor, quo tandem se demittat maiestas theologica, 

5 ut tanti uiri, qui ecclesiae columina haberi uolunt, in controuersiam atque 
disputationem theologicam cum imperitis foeminis descendere non erube- 
scant. neque putes eos uenire quasi doctores ad colloquium, ut a ueritate 
aberrantes in meliorem religionis uiam cum quadam charitate et lenitate de- 
ducant, sed cuniculis aggrediuntur rudes pupillos et uiros rerum omnium 

10 ignaros, quo facilius decipiant ac postea tanto hoc tamque glorioso triumpho 
uelut ouantes crudeliter condemnent. o triumphatores quos uerius truphato- 
res (ut ipsi loquuntur) possis appellare! 

Neque tamen, quamquam fraudibus ac dolis instructi ad foeminas accede- 
bant, ulla iusta racione aut argumento eas potuerunt superare: quin ab illis 

15 turpiter saepe derisi et stultitiae pariter ac impietatis notati recedebant. aliae 
iuniores et minus in literis sacris aut controuersiis ecclesiasticis exercitatae, 
quoniam illorum fraudibus facile irretiri potuissent, silentio modestiaque 
suam causam tuebantur. aliae callidiores theologorum argumenta per iugu- 
lum retorquebant non sine magno dedecore ordinis theologici, qui a collo- 

20 quio foeminarum uicti aut certe rubore perfusi (nam illi sua impudentia 

vinci insciunt) domum redire cogerentur. nam haec statim per totam urbem. 
spargebantur. 

4 Quaedam inter alias pharmacopolae Louaniensis uxor interrogata, quid de 
sanctorum inuocatione sentiret, utrum sancti qui ex hac uita commigrarunt 
adorandi a nobis atque inuocandi essent, respondit se quidem in disputatio- 
nibus non admodum exercitatam esse eoque uniuersam disputandi rationem. 
theologis velle permittere: caeterum, quod ad totam inuocandi numinis for- 
mam attinet, neque aliud se scire aut uelle profiteri quam quod sacrae literae 
docerent, hoc est, quod Christus ipse testatur: dominum Deum nostrum ado- 
randum esse illique soli seruiendum; ad haec se apud Paulum legisse uni 
cum esse mediatorem Dei et hominum Christum Iesum, qui se ipsum tradi- 
dit pro peccatis nostris quique nostros gemitus nostrasque preces defert ad 
Patrem; hunc sibi in animo suo adorandum atque inuocandum iuxta uer- 
bum traditum proposuisse, qui sanctus est omnium sanctorum, neque in re 
omnium maxima, hoc est, in inuocatione aeterni numinis, quae summa et 
caput est totius religionis et quae nota ucram religionem Christianam a Tur- 
cica et idololatrica secernit, nouos cultus alienos a uerbo Dei aut repugnan- 
tes uoluntati diuinae suo sibi cerebro audere confingere; si quid illi melius 
scirent, docerent sane, praebituram se et attentam et docilem. 

5 Ad hoc foeminae responsum obstupefacti theologi rursus stulticiam suam 
ac impietatem magis ac magis produnt et foeminae negocium facessunt. ‘ue- 
rum quidem est' inquiunt ‘Deum esse adorandum, quod nos non negamus. 
sed quae est ista tua audacia seu potius impudentia, ut perfricta fronte, illotis 
manibus ac pedibus ausis prodire in conspectum Dei, quem tot modis offen- 
disti, quod non auderes facere in conspectu hominis? sic tecum cogita: si 
forte Imperator in hanc urbem ueniret et tibi ab eo aliquid esset impetran- 
dum, nonne, priusquam ipsum auderes compellare, D. de Granduellam in- 
terpellares aut alios quos Imperatori) esse gratos putares propicios faceres 
eosque patronos postulares qui apud Imp(eratorem) commendarent, qui 
tuas preces illi primum proponerent? certe sic faceres." 

2 Vide, mi praeceptor, quomodo illi sapientes mundi, siue destinata malicia 

ima siue alio impietatis morbo fascinati, hoc argu- 
mento racionis quasi inuictissimo propugnaculo muniti adhuc pergunt insa- 
nire. 

3 At non proinde dcbilitatus est foeminae animus. quin audacius ac pruden- 
tius responsum dedit quam illi unquam expectarant: ‘uos’ inquit ‘mihi uicis- 
sim respondete: si forte Imperator ipse esset in fenestra, qui me suo fauore 


15-30 dominum ... seruiendum] Matth. 4, 10 || 31-32 unicum ... nostris] cf. 1 Tim. 2,5 
et Gal. 1, 4 | 32-33 quique ... ad Patrem] cf. Hebr. 5,7 et 7,25. 

sciret opus habere, et transeuntem per plateam propria sua uoce aedita ad se 
uocaret, “heus”, inquiens, "muliercula, scio te indigere ope mea, ascende 
huc ad me, uolo tibi quae uis libenter praestare", num uobis autoribus cunc- 
tarer, donec alios mihi patronos prius conciliassem, an alioqui recta ad ip- 
sum Imperatorem accederem, qui solus potest et uult quod ab ipso postulo 
donare? certe ego relictis membris ad caput recta contenderem, praesertim 
cum ipse sua uoce ad se ut uenirem significasset. quod si uestrum iudicium 
sequuta illi responderem expectandum esse, donec Granduellam patronum 
parassem, nonne iure digna possem haberi graui repulsa, cum ad ipsum do- 
minum uentum esset neque postulatum impetrarem, ut quae autoritatem mi 
nistri quam domini maioris fecerim? deinde, quac haec esset impietas ex 
corruptis hominum moribus aeternam Dei uoluntatem uelle aestimare aut 
hac humana et uiciosa similitudine legem de cultu Dei et religione statuere? 
habeo ego coelestem Imperatorem Christum lesum redemptorem ac seruato- 
rem totius generis humani. is disertis uerbis ad omnium ordinum homines 
clamat "uenite" inquiens “ad me non unus aut alfer selectus magister noster, 
sed omnes, non uos qui iusticia uestra inflati iusticiam Dei induere non uul- 
tis nec ea uos indigere iudicatis, sed quicumque laboratis et onerati estis, 
quicumque peccatorum pondere grauati miseriarum leuationem ac admisso- 
rum condonationem iuxta Dei misericordiam ex animo requirendo ingemi- 
. fateor me unam de illis esse quae saepenumero diuinam maiestatem. 
suis delictis offenderint, fateor me frequenter deliquisse atque ita deliquisse 
ut indigna sim quae oculos in coelum attollam. sed iterum erigitur mihi ani 
mus audita Imperatoris mei uoce, qui nouit miseriam meam eamque sua 
sericordia uult sanare. quid opus nunc habeo ullo patrono qui aditum mihi 
ad meum principem patefaciat, quum haec sit aeterna seruatoris nostri uo- 
luntas, quam suo scripto ratam suoque sanguine confirmatam nobis reliquit, 
ut recta sine ulla mora nec alio quam fiduciae patrocinio coram ipso progre- 
diar? an iudicio uestro clamanti Deo respondere deberem expectandum qui- 
dem essc, donec Petro aut Paulo comitata ueniam? (quamquam illorum ego 
illustria pietatis exempla ex animo ueneror meque illis similem efficere at- 
que alterius fidem, alterius dilectionem conor imitari.) nonne pro isthac con- 
tumacia repulsam a Deo pati iure deberem? etenim impietas horrenda est 
uerum illum inuocationis honorem, qui uni Deo totius generis humani con- 
ditori ac instauratori debetur, in ullam creaturam aut naturam uel angelicam. 
quidem uelle transferre." 


34-39 uenite ... ingemiscitis] cf. Matth. 11,28 

6 Ad hunc foeminae sermonem plane obstupuerunt uenerabiles domini ma- 
gistri nostri, quantumuis illuminatissimi, ac tantum eam Lutheranam uocan- 
tes recesserunt. hoc modo possunt argumenta uniuersa nullo negocio dis- 
soluere. 

6 Sunt illi perpetuo duplici quodam armorum genere instructi, quorum al- 
tero feriunt quem habent suspectum, altero suas omnes stultitias, impietates 
et quasi palpabiles idolomanias strenue tuentur. ea sunt haeresis et ecclesiae 
speciosum omnino planeque plausibile utrumque nomen, horum praesertim 
sycophantarum instituto accommodatum. si uerbum unum ausis improbare 
earum superstitionum atque impietatum, in quibus illi ab ineunte aetate in- 
stituti ac imbuti sunt, illico audis haereticus. rursus si quid proferas quod 
alienum ab ipsorum constitutiunculis uel deprauatissimis uideatur, statim. 
furiose clamant infandum facinus commissum, uiolatam esse ecclesiae maie- 
statem, labefactatam ecclesiae autoritatem, cum iuuenculus heri aut nudius 
tertius natus audet noua dogmata contra ecclesiae decreta pronunciare, 
etiamsi crassiores tantum illorum insanias aut manifesta flagitia minimo 
uerbo notaueris. ecclesia igitur esse debet quicquid illi somniant, etiam eo 
loco ac tempore cum mente capti sunt (quod non raro accidit) aut alioqui 
grauissimis flagitiis sunt contaminati, haeresis uero quicquid ab eiusmodi 
delyramentis quoquo modo aduersum esse uideatur. hi(n)c quaestus est illis 
multo uberrimus. 

2 Ac proinde, cum uiderent ab ipsis etiam mulierculis se ludibrio haberi, fi- 
nem imponere causae captiuorum statuerunt. quomodo uero id fecerint, mox 
audies. 

7 Erant uaria hominum genera quorum alii ii minus periclitaban- 
tur, ut erant uariae aduersus unumquemque impositae criminum probatio- 
nes, quamquam multi non uulgares homines, qui causas et consilia rabbin: 
rum propius nouerant, de uita omnium dubitabant. prius igitur in sui ordinis 
homines sacerdotes animaduertere uisum est. 

2 Etenim principio comprehenderant duos D. Petri sacellanos, de profes- 
sione theologica, quos illi filios adulterinos et rebelles solent appellare, quo- 
rum alter iunior aufugit ex eo loco ubi fuerat collocatus. quam indigne tule- 
rint magistri nostri eum esse liberatum, qui omnium maxime suspectus 
semper est habitus, a quo sibi in primis metuebant tanquam a familiari ac 
domestico teste, qui apud aliarum gentium homincs cos traducere corumque 
fraudes et scelerata consilia prae caeteris propalare poterat, nemo est qui pro 

dignitate possit describere, quamquam facile ex eo quid animi habuerint 
possumus aestimare, quod protinus coeperint inclamare hominem haereti- 

15 cum aufugisse, quem ego uirum honestum noui, facile nimirum omnium 
theologorum doctissimum. publice affiguntur aedicta in ualuis templi quae 
fugitiuum reuocabant: quod si non ad praescriptum diem reuerteretur, fore 
ut terrifico illo anathematis fulmine eum absentem ferirent et contumacem 
haereticum publicitus pronunciarent. 

20 At ille, quoniam uidebat maius imminere periculum, si rediret, quam si 
uel solam uitam alio in loco tueretur, mollicula anathematis fulmina susti- 
nere quam in manifestum uitae discrimen uenire maluit. extemplo igitur pu- 
blicis scriptis pertinacem haereticum, qui ad iudicium et correctionem sanc- 
tae matris ecclesiae (usitata ipsorum phrasi) uenire recusauerit, declarant. ad 

25 haec inuolant in aedes et tanquam insatiabiles Harpyiae omnia illius bona 
diripiunt. o histriones, ut norunt agere suas fabulas coram simplici populo, 
sic tamen ne unquam sine praeda domum reuertantur, quodque omnium est 
grauissimum ac deplorandum maxime, non sine magna aeterni Dei contu- 
melia atque ingenti animarum iactura! 

Deinde Paulum aggrediuntur (sic enim uocabatur alter sacerdos), homi- 
nem prouectae aetatis, canis conspersum, pene sexagenarium, modestum 
que eruditum hominem, quem tamen illi pro manifesto haeretico haberi 
volebant. in huius aedes omnium primum irruperant et, quoniam in compo- 

s nendis hymnis Germanicis potissimum ex sacris literis felix erat multaque 
scripserat cum numeris adstricta tum oratione soluta, quae omnia theoloj 
corraserant, manifestum contra eum telum habebant, quo sine alia inquisi- 
tione iuxta leges Imperatoris poterant innoxios iugulare. 

Verum ne res fieret sine solemni pompa, quo magis incuterent terrorem 

10 uulgaribus hominibus, in publicum spectaculum prius eum deducere uolue- 
runt. adornatur aula quaedam amplissima in coenobio Augustiniano, cuius 
in medio theatrum quoddam erigitur ad iustam altitudinem, ut quae in eo 
agerentur multitudo hominum facile posset spectare. et quia uulgi seditio- 
nem metuebant, cuius animos ad religionem satis propensos sciunt seque ab 

15 illis odio haberi non ignorant, auxilium magistratus implorarunt, qui ualida 
armatorum hominum manu ipsos tueretur. 

Sic tandem deducitur ad spectaculum reus multis armatis hominibus sti- 
patus, homo perpusillus, barba prominenti, exsanguis, macilentus, dolore at- 
que inedia pene consumptus, quem tabefactum cadauer aut umbram homi- 

20 nis, non hominem iure appellare potuisses. sequitur Rector Vniuersitatis et 

recentior et antiquior, ille Doctor, hic Theologiae Licenciatus. sequuntur Ia- 
cobus Latomus, Rhuardus Ancusianus, Cancellarius atque Haereticae Praui- 
tatis Inquisitor, Prior Dominicanorum, omnes hi Doctores Theologi. his ac- 
cedebat quidam Tilmannus, Praeses in collegio Pontificis, Theologiae 
Licenciatus, homo isto consessu dignissimus. E] 

4 Audis lumina mundi, sed quam acutum cernant nunc intelliges. confluit 
ad nouum spectaculum ingens hominum multitudo cum ciuium tum studio- 
sorum. conscendunt theatrum illi magni doctores, quos nominaui, iidem a 
cusatores et iudices adstantis rei, quem secum quoque in locum illum subi 
miorem adsumunt. sedent in ambitu omnes, quorum in medio consistit reus. 30 
manent inferius stipatores uario armorum genere instructi, ambientes thea- 
trum, quasi praesi milites in hoc parati, ut locum illum tuerentur ubi 
sedent uenerandi domini magistri nostri, ne quis in haec ecclesiae columina 
impune audeat impetum facere. ipsissima fuit eorum satellitum, militum et 
carnificum imago, qui Christum seruatorem in horto comprehenderunt, ss 
deinde ad iudices, tandem ad crucem deduxerunt. 

9 Sed priusquam tibi impia iudicia impiorum hominum describam, operae 
pretium erit pauca quaedam de ipsis iudicibus deque eorum natura, moribus 
et doctrina attingere. tum iudicium ac sententiam tantorum doctorum com- 
memorabo. 

2 Primum igitur locum Iacobo Latomo honoris causa tribuo, sequutus hac s 
in re sententiam ipsorum rabbinorum, cui uno consensu totus ordo theologo- 
rum primam doctrinae laudem deferebat. hunc profecto nemo ignorat, uel ta- 
cente me, ipsum se stultitiam suam toti orbi propinasse deridendam, ut ne- 
que bonorum admonitiones neque helleborum ab Oecolampadio missum 
illius putidi cerebri sordes potuerit repurgare. nam praeterquam quod om- 10 
nem liberalem doctrinam et linguarum peritiam (manifestum sane Spiritus 
Sancti donum) superbe aspernabatur, hanc felicitatem florenti nunc iuuen- 
tuti inuidebat, quam homo balbus assequi non poterat, eoque publicis cla- 
moribus, quod ego non semel ab ipso audiui, bonarum artium professores, 
quos ille grammatistas uocabat, magnis conuiciis solebat dehonestare. quin is 


9 helleborum ... missum] 7. Latomi De confessione secreta et J, Oecolampadii Elleboron, 
Basileae 1525, qui libri simul in eodem uolumine typis euulgati; cf. etiam eiusdem Oecolam- 
padii Paradoxon, quod non sit onerosa Christianis confessio, Basileae 1521 | 15-17 quin et 
scriptis ... insectatus est] respiciunt haec uerba ad I. Latomi De trium linguarum et studii 
theologici ratione Dialogum, Antuerpiae 1519; cf. etiam Erasmí responsionem in sua Apolo- 
gia, Basileae 1519 

et scriptis aeditis ex professo linguarum studia et politiores literas hostiliter 
insectatus est. 

Quid dicam de scientia rerum sacrarum, qua in una praeter caeteros flo- 3 
rere atque omnis theologiae arcem se tenere arbitrabatur? certe sine lachry- 
mis tantae caecitatis, tantae insaniae, tantae denique tamque manifestae im- 
pietatis recordari non possum. abunde illius scripta testantur quid mentis 
habuerit in cognitione doctrinae coelestis, quam euangelicam aut, si mauis, 
uere theologicam licebit appellare. 

Testatur quoque ipsius mors, cuiusmodi doctrinae genus fuerit in uita pro- 4 
fessus. constat enim aliquot ante mortem diebus maximis conscientiae ango- 
ribus laborasse deque salute animae suae publice ac priuatim aeditis uocibus 
non sine ingenti luctu et perpetuo gemitu desperasse. o miserandam doctri 
nam, quae, cum maxime fructum aliquem ex ea colligere oporteret, tum u; 
cuum consolatione, plenum desperatione reliqüit professorem! quod si miser 
Latomus ab eo in quo nunc est loco redire in hanc lucem posset, dubium. 
non est quin et ipse de mutando doctrinae genere cogitaret et collegas suos 
admoneret, ne in tantis sordibus et crudelitatibus, quibus nunc immersi et 
quasi sepulti iacent, diutius uolutarentur. 

Taceo innumeras pene ac plus quam pueriles stultitias, quas semel Bruxel- 5 
lae pro concione in publica maximorum hominum corona praesente Impera- 
lore protulit adeo inconsiderate, ut cum in ipsa concione multi aulici insa- 
niam hominis suauiter riderent ac tantum non exsibilarent, tum uero post 
concionem non defuisse ferunt qui dixerit Imperatori: ‘Sacra Maiestas, hic 
est omnium theologorum Louaniensium facile princeps, ex quo de reliquis 
licebit facere coniecturam.” sed hunc relinquo, cui sane optarem ego (si quid 
eiusmodi uotis proficitur) meliorem sortem quam ipse in fine uitae suae po- 
tuit sperare. 

Huic proximus et simillimus est Rhuardus Decanus, homo miserabili b: 
butie, summa impietate, summa perfidia et summa crudelitate praeditus. In- 
quisitor Haereticae Prauitatis uocatur, qui captiuos aut eos qui aliqua sus] 
cione haereseos laborant solet examinare. Deum immortalem, quibus 
fraudibus, quibus cuniculis simplices et innoxios homines conatur circum- 
uenire, quibus imposturis et mendaciis causam alioqui honestissimam solet 
dehonestare! certe cum huius impudentia, crudelitas atque indocta arrogan- 
tia mihi in mentem ueniunt, toto pectore contremisco. 

Gustum tibi qualemcumque illius ingenii praebebo. cum forte Louanii ali- 2 

qui ciues in Quadragesima praeter morem ibi receptum, uel quod esu pi- 
scium offenderentur, uel quod sua libertate uti uellent, conuiuium priuatum 
ex carnibus instituissent, extitit forte inter eos qui conuenerant quidam cae- 
teris infirmior, cuius animus adeo et sua et aliorum libertate, quam paulo 
ante ipse probarat, sauciatus fuit, ut plane existimaret inexpiabile facinus a 
se commissum neque posse placari iram Dei, nisi patefacto crimine absolu- 
tionem tanti sceleris a sacerdote impetraret. 

Accedit hunc Decanum, ait esse quiddam in animo suo, quod uehementer 
conscientiam grauaret, eoque uelle apud ipsum secreta suae conscientiae de- 
ponere. tum ille cohortabatur trepidantem, iubebat esse bono animo, addens 
etiam Deum quidem esse misericordem, ut lapsos uelit recipere; illius quo- 
que peccata uelle omnia condonare, modo prius confiteretur, dein idoneam 
ageret poenitentiam. ‘quare’ inquit ‘effunde in sinum meum quicquid isthuc 
est curae; ego pro eo ac potero labefactatam conscientiam erigam et confor- 
tabo." ‘faciam’, inquit alter, ‘si fidem des te taciturum.' ad haec Decanus ‘non 
est’ inquit ‘cur haec solicitudo te multum cruciet. neque enim tu mecum lo- 
queris in confessione, sed Deo ipsi, qui mirabili suo consilio efficit ut sacer- 
dotes Dei, postquam audiuerunt sacras confessiones et absolutionem pro- 
nunciarunt, nihil istorum amplius possint meminisse tum homo rem 
universam patefecit. alter callide quoque extorsit nomina et cognomina eo- 
rum qui conuiuio interfuerant. deinde absolutionem pronunciauit. sed ante- 
quam a se dimitteret absolutum, loquebatur ille in hanc sententiam: ‘fili, 
Deus tibi hoc peccatum condonauit. sed quia ego sum labilis memoriae et 
fieri posset ut alii quoque, qui tecum tantum facinus perpetrarunt, et quem- 
admodum tu nunc fecisti, sic et illi ad me ueniant petituri consolationem, 
quaeso te ut eorum nomina mihi in scripto tradas, tantum ut secreto apud 
me seruare et imbecillitati memoriae possim subuenire.' quid multis? adegit 
suis blanditiis et imposturis ut nomina et cognomina et rem gestam illi de- 
scriberet. 

Postridie accedit magistratum, scriptum offert, obtestatur per omnia nu- 
mina ut homines illi comprehendantur et dignum tanto scelere exemplum 
stabiliatur. comprehenditur primus idem autor scripti; alii, qui ab amicis 
praemoniti fuerunt, fuga sibi consulere, ius ciuitatis, domum, uxores, liberos 
et totam familiam deserere quam in uitae discrimen peruenire maluerunt; re- 
liqui ex illis, qui fuerunt comprehensi, uix omnibus suis bonis mulctati ui 
tam incolumem seruare potuerunt. 

HISTORIA 102-11, 


Haec a uiris fide dignissimis Louanii audiui. nunc dicam quod ego ipse 6 
uidi. habet pro consuetudine sceleratus ille omnes suas conciones uitupera- 
tione Lutheri et omnium Lutheranorum cumulare, te uero dealbatorem dog- 
matum Lutheranorum uocat. posteaquam aeditus est libellus de ecclesia, 
longissima concione in eum inuectus multis imposturis et mendaciis totam 
euangelii doctrinam insectabatur. atque ut magis in inuidiam tui traheret to- 
tam concionem, uide quantum mendacium excogitauit. non dubitauit affir- 
mare homo sceleratissimus uerbis seditiosis et blasphemis, ‘uidete’, in- 
quiens, ‘qualis sit iste doctor qui nunc scribit librum de ecclesia" et ‘cum in 
eo omnes doctores ecclesiasticos, totam ecclesiam uituperat, tum uero Deum 
ipsum autorem facit peccati’, cum diserte legantur in Locis Communibus 
haec uerba: hanc propositionem utraque manu, imo etiam toto pectore te- 
nendam esse, quod Deus non sit autor peccati. 

O fraudulentum impostorem! tempus mihi deesset, si eas fraudes, uersu- 7 
tias, crudelitates, quas iste flagitiosus abominanda quadam hypocrisi audet 
in animo suo concipere et opere ipso perpetrare, uel summis lineamentis uel- 
lem adumbrare. 

Quid dicam de Francisco a Zon? (sic enim nominatur qui tum temporis 11 
Rectoris officio fungebatur.) hic unus praeter caeteros insectatione ueritatis 
hoc tempore incipit florere estque hic hostis euangelii inuictissimus, qui sen- 
tentiam aduersus concionatorem Reginae (ut postea dicam) pronunciauit. co 
praeterea fastu, ea superbia, iis fraudibus, imposturis, calliditate, caecitate, 
crudelitate inebriatus est, ut incarnati diaboli nomen apud omnes bonos ob- 
tinuerit. 

Qui illi assidebat Theologiae Licenciatus, salutem animae nullo modo se 2 
consequi posse arbitrabatur, si in saeculo (ut ille loquebatur) maneret, ideo- 
que paulo post sectam Franciscanam professus est, ubi uereor ne plus quam 
saeculum reperiat qui saeculum effugere uelle praedicabat. quamquam, ut 
tum erat bonorum iudicium, non alia ratione id fecit nisi ut magis occulte 
que impune Licenciato liceret peccare. 

Alter Licenciatus Pontificius tali: uultu latentem animi mor- 3 
bum inuidia et liuore corrosi manifeste prodat, ut, si hypocrisis ipsa pin- 
genda esset, nulla omnino facies reperiri posset quae teterrimi morbi natu- 
ram oculis humanis repraesentaret euidentius. 

4 Monachus quoque Dominicanus, eodem iure cum aliis conspersus, tanto 
caeteris omnibus deterior haberi potest, quanto ui et copia Brabanticae ora- 
tionis in dicendo superior iudicabatur. 

5 Habes, mi praeceptor, naturam et ingenium iudicum quamquam nimis te- 
nuiter depictum, unde facile et tacente me iudicare poteris, qualis ab eis ho- 
minibus sententia speranda erit, qui eiusmodi praeclaris uirtutibus mores 
suos et mentes illustrarunt. et tamen, ut semel quod incoepi absoluam, audi, 
quod postea sequutum est et quos articulos uelut haereticos condemnaue- 
runt. 

12 Postea uero quam pro tribunali omnes illi suo ordine consedissent multis 
satellitibus stipati, reum in medio erectum collocassent totique concioni si- 
lentium indixissent, Rector Vniuersitatis, cui dicendi partes demandatac fuc- 
rant, quod caeteris esset et callidior et uocalior, coepit in hanc sententiam. 
soluere silentium: 

2 ‘Neminem uestrum ignorare arbitror, uiri Christiani, quam ob rem ho- 
dierno die hunc in locum conuenerimus. nam cum eo loco gubernationis 
constituti simus eaque administrandi ac pascendi gregis dominici cura nobis 
incumbat, sine magno scelere hoc nostrum officium praetermittere non po- 
tuissemus. sed quia fideles ministros coelestis doctrinae ac prudentes dispen- 
satores mysteriorum Dei nos praestare uoluimus, qui gregem domini (ut bo- 
num pastorem decet) aduersus uiolentas luporum incursiones integrum 
atque illaesum seruare, lupos occidere ac trucidare debeamus, ex officio no- 
stro eque reipublicae salute fore iudicauimus, si qui inter nos lupi essent, qui 
ecclesiae nostrae unitatem discinderent et nostras ouiculas uel sua scabie in- 
quinarent uel aedita alieni pastoris uoce ad defectionem sollicitarent, tan- 
quam lupi rapaces tollerentur et uelut putria mystici illius corporis membra e 
medio nostri amputarentur. 

3  Diserte iubet ille, cuius ecclesiam gubernamus, Christus Iesus, ut, si quod 
membrum in corpore nostro nos offendat, celeriter illud abscindamus et pro- 
cul a nobis remoueamus, ne, si uicinas corporis partes aliqua mora depascere 
incoeperit, breui fiat ut reliquum corpus alioquin integrum in foedam putre- 
dinem conuertatur. exemplum atque ordinationem seruatoris nostri sequuti, 
cum sciremus multos esse lupos qui insolenter in agro nostro grassarentur, 
exultantem illorum audaciam reprimere, uim atque iniuriam a capite nostro 

HISTORIA 11,4-12,7 


et gregis domini, cuius curam gerimus, arcere pernecessarium esse in hoc 
tempore duximus. 

Quare aliquot eiusmodi lupos comprehendi curauimus, quorum de nu- 4 
mero uel praecipuum esse iudicamus hunc reum, quem coram astantem ui- 
detis cumque multis ac grauissimis haeresibus contaminatum, quas adhuc 
incredibili pertinacia conatur defendere. ne uero id nos sine magnis et iustis- 
simis causis dicere uideamur, audite nunc praecipuas illius haereses et qui- 
bus modis eas exploratas habeamus. nos ingressi aedes ipsius offendimus 
apud eum multos libros Lutheranos poena capitis, quod nemo uestrum igno- 
rat, prohibitos. et quasi leue facinus hoc illi uideretur, composuerat ille de 
suo multa Germanica scripta, in quae totum Lutheranum uirus effunderat 
cuius rei manifestum testimonium praebent hae propositiones quas ex libs 
propria ipsius manu descriptis excerpsimus: 


~ Primo non dubitat affirmare homo audacissimus quod sola fides iustificet. 

~ Secundo ait quod credere (in) remissionem peccatorum et amplecti miseri- 
cordiam Dei in euangelio oblatam sufficit ad salutem. 

~ Tertio affirmat traditiones humanas non posse obligare conscientiam etiam extra 
casum scandali. 

— Quarto negat esse liberum arbitrium. 

~ Quinto negat esse purgatorium. 

~ Sexto affirmat quod nec diua Virgo nec sancti in sua persona 
bis extra personam Christi. 

~ Septimo quod neque diua Virgo neque sancti sint inuocandi, quatenus sunt 
priuati homines et non inserti corpori Christi. 


Itercedunt pro no- 


Has paucas de multis aliis propositiones uelut insigniores haereses e suis 6 
libris decerptas in hoc publico theatro pronunciare et tanquam haereticas 
multo ante in Luthero et aliis haereticis ab ecclesia reprobatas condemnare 
uoluimus, cum ut digna poena in hunc impium earum defensorem statuer: 
tur, tum ut huius exemplo totus populus admoneretur, ne ad eundem lai 
dem impingere aut a similibus impostoribus a recepta ecclesiae Romanae 
sententia se dimoueri patiatur. 

Moucat igitur uos, qui adestis, amor iustitiae, moueat periculi metus, mo- 7 
ueat salus animarum ut serio cogitetis quanta res quamque periculosa sit au- 
toritatem ecclesiae uiolare, multorum seculorum consensum, ordinariam Ro- 
manorum Pontificum potestatem contemnere, pulcherrimas illas sacrorum 
ceremonias, sanctissimorum patrum traditiones, receptas ab ecclesia consue- 
tudines negligere. quod si periculi magnitudo, salus uestra, incolumitas pa- 

triae neminem uestrum ab eiusmodi perniciosis sententiis deterreret, certe 
ipse communis sensus, ipsa naturae uis, ipse aeterni supplicii horror deberet 
a tanta insania et plane abominanda dementia uestros animos reuocare. 
quaeso ut cum animis uestris diligenter reputetis, quis adeo mente captus re- 
periri posset, qui unius aut alterius insani hominis sententiam uniuersae Eu- 
ropae principiis, totius orbis terrarum iudiciis, omnium aetatum maiorum 
nostrorum exemplis, ecclesiae denique ipsius et sanctorum conciliorum au- 
toritati anteferendam esse fateatur. 

8 Quare uos omnes hortor maioribus uestris dicto audientes, pietatis culto- 
res et ueros ecclesiae filios uos ipsos praestetis, a noua ista sectarum col- 
luuie, tanquam a perniciosa animarum peste, corpore et animo, totis sensi- 
bus abhorreatis, ne similes huic misero impostori sitis aut par iudicium. 
uobis cumuletis. hunc igitur reum, qui omnes suas haereses adhuc tueri co- 
natur, non simplici mortis genere pro tantis sceleribus dignum iudicamus. 

9 Caeterum quoniam nobis non licet interficere quemquam et tamen cupi- 
mus ut eiusmodi putria membra c medio tollantur, quod unum possumus, 
hac sententia nostra definitiua eum haereticum esse pertinacem pronunci: 
mus. ad haec, nisi omnes suas haereses ad arbitrium nostrum uoluerit recan- 
tare, scripta et libros suos propriis manibus incendio tradere, degradari cum. 
sacerdotis titulo et omni sacrorum ordinum dignitate aut priuilegio omnino 
spoliari iubemus, atque hoc modo ab integritate corporis nostri auulsum in 
manus ciuilis magistratus tradi uolumus, ut eo porro supplicii genere affici: 
tur, quo eiusmodi pertinaces haeretici puniri consueuerunt." 

13 Habes seditiosam concionem, quam eandem mirifica uerborum uolubili- 
tate et pathetica prorsus oratione Prior Dominicanorum, ut est in dicendo 
vehemens, rursus Germanicis uerbis ad populum coepit pronunciare. Deum 
inmortalem, quas machinas rv zaüdv admouebat! quanta audacia, ne di- 
cam impudentia, e sublimi detonabat! sed ut eloquentia, definitore Platone, 
est Deo grata dicere, eaque inanis loquacitas iudicatur, quam materies ido- 
nea destituit, in qua uires suas exerat dicendi facultas, ita noster orator in 
causa absurda neque lumine uerborum dignitatem rerum quam simulabat 
tueri poterat et totam concionem ad risum seu potius ad dolorem atque indi- 
gnationem prouocabat. 

2 Vidi et audi ultos in eo loco qui oratorem illum et totum impiorum iu- 

HISTORIA 127-143 


dicum consessum libenter e suis sedibus deposuissent, si tantum aliquis 
inuentus esset qui uelut aliorum dux negocium ad se suscepisset, praesertim 
cum omnibus constaret illos ipsos stipatores, qui ad defensionem rabbino- 
rum comparati erant, et inuitos eo deductos esse et non admodum aduersos. 
fore studiosis, si quod habebant in animo fuissent aggressi. 

Dum haec sententia recitatur, quasi loquendi usus sibi ablatus fuisset, ne 
uerbum quidem protulit reus, credo (ut multi dicebant) quod perpetuum il 
silentium fuerit impositum, quamquam impio illorum decreto non erat ob- 
temperandum. audit atrocem sententiam contra se pronun. audit glo- 
riam et ueritatem Dei, quam eo usque defenderat, magnis conuiciis pro- 
scindi, nec audet hiscere et, cum tanta necessitas ad clamandum uel lapides 
ipsos nedum homines prouocare potuisset, tamen interim stat mutus nec au- 
det aperire os, ut uel se ipsum uel euangelii causam tueatur. tuli peracerbe 
tantam ignauiam, ut par erat, sed quia remedium, ut causae magnitudo po- 
stulabat, adferre non poteram, silentio potius rem tantam eo tempore 
praetereundam quam insectatione coarguendam esse iudicaui, donec tan- 
dem dicendi uices ad me deuoluerentur. 

Hoc igitur spectaculo, quemadmodum dixi, peracto tota concio dissolui- 
tur, quisque suum in locum reuertitur, soli satellites, iudices et reus — non 
iam amplius reus sed plane condemnatus - manent. ego, quia fabulae xata- 
crgoprjv uidere cupiebam, non prius discedere uolui quam rem uniuersam 
spectassem. 

Paulo post descendunt pariter omnes et tota illa satellitum cohorte magna- 
que monachorum caterua stipati in habitationem quamdam eiusdem coeno- 
bii ingrediuntur, ad quam ex aula ipsa, ubi egregius ille ludus celebratus 
erat, patebat ingressus. ad haec secretiora adyta non admiserunt nisi qui tra- 
goediae partes tuebantur et communibus cum illis mysteriorum sacris erant 
initiati. 

Retulerunt nobis, qui spectatores fuerunt, hoc etiam in eo Joco magistros 
nostros nouis obtestationibus, coniurationibus, blandimentis, pollicitationi- 
bus, cuniculis efficere laborasse, quod antea manifesta ui persuadere non po- 
tuerunt, uidelicet ut recantaret perniciosas opiniones, ne anima simul cum 
corpore aeternis poenis condemnata interiret. neque hoc istis impostoribi 
sufficit, ut quo iure quaque iniuria pios homines ad supplicium rapiant, ni 
etiam ad desertionem Chri: ae professionis peruersis suis artibus sollici 

tent. et tamen in tanta rerum omnium perturbatione, tantis impiorum oppu- 
gnationibus labefactari uix poterat miseri hominis animus. 20 
Caeterum ad tormentorum mentionem, cum ea in eum exempla designare 
uelle praedicarent, qualia nondum ab ullo Phalaride inuenta essent aut exco- 
gitata, ut homo infirmus coepit aliquantulum uacillare. ibi tum iudices repi 
tantes secum quod ille ait: ‘dum in dubio est animus, paulo momento huc il- 
luc impellitur", satis multum illo suo congressu promouisse existimant eoque 2s 
colloquium abrumpunt et hominem inde abduci atque in loco alio munito 
diligenter custodiri curauerunt. interim non deerant hortatores de grege mo- 
nastico et theologico, qui miserum hominem, ut a religione suscepta defice- 
ret et publica mutati animi significatione horrenda illa supplicia auerteret, 
cohortarentur. 30 
Interea, dum istius animus omnino peruertitur, Procurator Generalis cum 
toto phariseorum choro ad causam aliorum (quos laicos appellant) diiudican- 
dam animum appulerunt. et quoniam nulla extabant certa testimonia (quam- 
quam alioqui diligenter peruestigata) quibus premerentur, tormentis illos 
subiiciendos esse iudicarunt, ut hoc modo et quod de aliis scirent patefacere s 
cogerentur et qualem ab ipsis uolebant cruciatu et ui tormentorum extorque- 
rent confessionem. deducuntur per plateas in publicum carcerem qui in aliis 
locis tenebantur, ut in eo, ubi erant tormentorum apparatus, cruciarentur. 
Quamplurimos crudelissimis quaestionibus subiecerunt, nulla erat mise- 
ricordiae spes, non sexui, non actati parcebatur, non minus torquentur ma- 10 
tronae honestae quam uiri inculpatissimi, nihil in ea urbe audiuisses totis 
quindecim diebus, dum haec carnificina exercebatur, praeter gemitus, suspi- 
ria, lachrymas ac lamentabiles eiulatus honestissimorum ciuium, qui uicem 
suorum amicorum, quos in magnis angustiis esse uidebant, deplorabant. 
Clamores praeterea tristissimi eorum qui in carcere cruciabantur uniuer- 15 
sam urbem personabant, ut nemo, quantumuis barbarum aut efferatum na- 
tura finxisset, sine ingenti animi dolore miserandos illos gemitus et clamores 
audire potuisset. at tanta erat impiorum spectatorum immanitas, ut non 
modo ad miserationem nullam mouerentur saeui carnifices, qui autores 
erant tantae crudelitatis, sed magna etiam uoluptate perfundi et quasi miri- 20 
4 fice Christiano sanguine fuso delectari uiderentur. denique in hac confes- 

sione a multis uiolenter extorserunt, quod postea et ipsis per iugulum rediit 
et occasionem praebuit, ut alii quoque innocentes comprehenderentur. tan- 
dem absoluta hoc modo carnificina reduxerunt unumquemque in suum pri- 
stinum locum et se ad ferendam de Paulo sententiam contulerunt, cuius ani- 
mum improbis suis adiurationibus prorsus iam praecipitaverant. 

Denuo paratur theatrum in eodem loco Augustiniensium, excitatur in me- 
dia aula ingens rogus, producitur reus, adferuntur libri et impressi et manu- 
scripti. ibi ex praescripto theologorum coepit homo miser trepida uoce uitu- 
perare eam religionis sententiam, quam eo usque instinctu Satanae (horresco 
referens) defenderat: eos articulos, quos antea iudices pronunciarant, cum 
aliis multis illis simillimis, qui suis libris continerentur, (o impietatem!) esse 
haereticos, impios et data opera ad seducendas miserorum animas composi- 
tos. haec et alia multa in hanc sententiam in Deum contumeliosa, in euange- 
lium Dei blasphema, trepidabundus ille seniculus magno suspirio et singultu 
pronunciabat, quorum ad cogitationem et mens tota perhorrescit et uniuersi 
animorum sensus conturbantur. addebatur etiam ad populum adhortatiun- 
cula, ut quisque miserabilem huius homuncionis sortem reueritus a tanta de- 
mentia sibi caueret; quod si quem fascinus forte Lutheranus teneret irreti- 
tum, eius quoque exemplum imitatus, qui suam sententiam recantabat 
librosque comburebat, sic et ipse in animo suo sententiam impiam reuocaret 
et libros, si quos haberet, quemadmodum et ipse faciebat, igni comburendos 
traderet. et simul cum hoc dicto propria sua manu libros omnes in ignem 
coniecit. 

Dum haec aguntur, dictu mirum, quomodo impii pararo4óyo: in suis flagi- 
tiis gloriantur et euangelio Dei non minus superbe quam contumeliose insul- 
tant. et tamen pro hoc facto, quod ex illorum arbitrio atque praescripto ge- 
stum erat, audi, quaeso, quam dignam gratiam misero seniculo reposuerunt. 
ad perpetuos carceres pane et aqua tantummodo alendum condemnarunt, at 
ea lege, ne quis ad eum admittatur, ne quid scribat aut legat aut ullam hu- 
mani hominis communicationem habeat, sed in aliquo sordido antro uiuum. 
cadauer sepultum maneat, donec uel naturae cursu uel uictus inopia uel 
certe animi moerore languescat ac tandem extinguatur. quae mors uel crude- 
lissima non esset hac sententia optabilior? postea illum deduxerunt in ca- 
strum Villabordiense, quod est inter Mechliniam et Bruxellam situm, quo in 
loco clausum etiamnum tenetur, si tamen adhuc spirat. 

Haec res cum totam urbem peruagata ad aures multorum ciuium perueni- 

ret, in magnam sunt erecti spem, qui aliorum captiuorum causa graui dolore 
afficiebantur, fore uidelicet ne quisquam eorum capitali supplicio plectere- 
tur. multi auxilium Praetoris implorarunt orantes ne pateretur sanguinem 
suorum ciuium effundi, praesertim cum uiderent ei sacerdoti, quem aliorum 
seductorem omnes uocabant quique prae caeteris dignus morte haberi pote- 
rat, uitam adhuc qualemcumque esse concessam. pollicitus ille quidem est 
omnem suam operam, idque ex animo, in salute ciuium conseruanda, quia. 
natura mansuetus erat nec illa crudelitate delectabatur. sed cum uniuersis 
flagitiis atque imposturis nomen Imperatoris praetexeretur (quamquam ille 
ignoraret omnia), re autem ipsa libidine istius Procuratoris Generalis, homi- 
nis pessimi et crudelissimi, gererentur, qui tamen personam Imperatoris ac 
uicem tuebatur, non potuit tantum efficere Praetor quantum libenter uoluis- 
set. 

17 Itaque postridie uocantur ad iudicium duo uiri audituri sententiam suam. 
deducuntur in domum ciuicam ad locum iudiciorum, ubi Procurator Gene- 
ralis, accusator idem et iudex, pro tribunali sedebat. sistuntur rei coram ipso. 
certe cum eos uidimus, quos homines simplices et inculpatae uitae scieba- 
mus, pene persuasum nobis fuit nihil graue in eos fore designandum. ibi tum 
Procurator Generalis uultu truculento, uoce ad fraudes et deceptiones com- 
posita (nam et ego cum aliis eruditis prope aderamus qui uerba omnia facile 
potuimus exaudire) sic est exorsus: 

2 ‘Amici, doleo uicem uestram, sed diabolus decepit uos ut in haeresin Lu- 
theranam incideretis et tandem huc calamitatis perueniretis. ego nihil mali 
in uos uellem designare, scd a Caesarea Maiestate sum hic constitutus ut iu- 
sticiam administrem. quare cum debeam officio meo satisfacere iuxta leges 
Imperatoris, iudico uos tanquam relapsos incendio plectendos esse. lex Im- 
peratoris, ne eam ignoretis, sic habet, ut, qui semel propter Lutheranismum 
sit comprehensus, cui uenia fuerit concessa, si postea in suam haeresin relap- 
sus denuo prehendatur, sine ulla causae inquisitione sit comburendus. uos 
autem cum non ignoretis ante annos uiginti per hanc eandem causam pu- 
blica contumelia fuisse affectos, uitam uero integram uobis tum fuisse relic- 
tam, tamen non proinde a prauis uestris opinionibus uoluistis desistere, imo, 

idetis, denuo ad pristinos errores relapsi, secundo estis comprehensi. iure 

itur hoc supplicium in uos statuetur, quemadmodum diserte iubent Impe- 
ratoris leges. ego in hoc loco a Caesare sum collocatus, ut iuxta leges ab ipso 

nobis traditas iudicium feram, et si uos dimitterem, non essem amicus Cac- 
saris. quare cogitate de salute animae uestrae. nam ut audiuistis, corpus 
breui comburetur." 

Tunc ad satellites conuersus iussit condemnatos in carcerem reduci et 
poenitentiarium ad eos mitti, apud quem peccata sua confiterentur. 

Sic illi, ut uides, bis comprehensos uocant relapsos: quasi uero difficile sit 
innumeras pene occasiones inuenire, quibus optimum quemque in discri- 
men, ut iterum atque iterum comprehendatur, etiam sine ulla certa causa 
possis adducere, si tamen hoc sufficit, ut uita et salus honestissimorum ho- 
minum improbis ac fraudulentis calumniatoribus subiecta et quasi exposita 
habeatur. quod si tantum occasionem perdendi omnes bonos quaeris, quis 
nescit uerissimum esse illud quod solet: ‘facile te inuenire posse bacu- 
lum quo canem caedas'. si uero eiusmodi leges non modo impias sed etiam a 
communi hominum sensu abhorrentes in republica Christiana admittimus, 
quid hoc aliud est, quaeso, quam fenestram quamdam seu potius uiam latis- 
simam patefacere peruersis hominibus, ut, quoties lubitum sit, bonorum 
uitae insidiari, alienas facultates inuadere, innocentiam traducere, pietatem 
prodere, denique omnibus et diuinis et humanis legibus pro libidine sua 
abuti posse uideantur? 

Neminem hic insector, impios tantummodo praetextus uitupero. caete- 
rum, utcumque piis ac doctis eiusmodi prodigiosae impietates probari non 
possunt, nihilo tamen minus hae leges in multis regionibus dominantur, qua- 
rum praetextu uix credas quantam Christiani sanguinis uim a quinque retro 
actis annis impii quidem nebulones effuderint. certe, ut de aliis inculpatissi- 
mis hominibus taceam, isti duo manifesto esse documento possunt, quos 
iam non ob aliud condemnatos esse uidemus, ni uia relapsi, hoc est, bis 
comprehensi dicuntur. non disputatur iure an iniuria capti sint. sufficit cap- 
tos esse, ut capite plectantur. o crudelem caecitatem et caecam crudelitatem! 
quae igitur innocentia tuta, quae pietas integra, quae uirtus a tyrannorum in- 


23-24 si uos ... Caesaris] cf. Joan. 19, 12 | 7-8 facile ... caedas] inter antiquitatis aucto- 

sidiis libera in tanta rerum omnium confusione esse potest? sed nihil istius- 25 
modi querelis aut rationibus proficimus. 


19  Reducuntur illi in carcerem, quo in loco duobus integris diebus manere 


coacti sunt post latam sententiam. mittunt ad eos aliquot indoctos mona- 
chos, qui suis nugis miseros obtunderent et mora illa magis excruciarent. 

Interim in urbe erant perturbata omnia, et quae ad supplicium de his con- 
demnatis sumendum necessaria erant, nimia diligentia parabantur. et cum s 
alioqui suppliciorum locus extra urbem situs esset, tamen, quo maiorem 
ciuibus terrorem incuterent, in media urbc, in ipso foro, coram summo tem- 
plo, qui Lutheranismi nomine puniebantur, sacrificare maluerunt. 

Itaque cum postridie hostias destinatas immolare decreuissent et tanta es- 
set in urbe perturbatio, ut aliquid maioris mali paritura uideretur, ueriti ne 10 
aliqua seditio in populo exoriretur, iusserunt ut in posterum diem summo 
mane armati uiri, omnes uidelicet urbis societates (sunt enim in ciuitatibus 
singulorum officiorum iurati socii), in publicum prodirent, ut locum illum, 
in quo praeclara illa sacrificia erant peragenda, atque ipsum iudicum conses- 
sum tuerentur. coacti sunt hoc facere ciues, nisi caput et fortunas perdere 1s 
maluissent. quamquam inuiti (quod certo scio) multi prodierunt. 

Veni ego hora quinta mane in forum, cum sexta dicerentur comburendi, 
ut rem uniuersam suo ordine contemplari liceret, ibique multos iam opera- 
rios inueni, qui summa diligentia ambitum fori lignis magnis quasi septis 
muniebant, ne quis spectatorum intra eum locum septo circumscriptum ir- 20 
rumperet praeter illos, qui ad fabulam illam saltandam, hoc est, carnifices et 
ii erant, quibus ambitus ille circularis erat destinatus. 
in medio circuli eriguntur duo maxima ligna in formam crucis ad altitudi- 
nem corporis humani, cum tantumdem in terra esset defossum, quorum in 
summitate erant ferreae catenae lignis adfixae et foramina quaedam, quibus 25 
funis cannabaeus inserebatur. hoc opere absoluto attulerunt magnam ligno- 
rum uim et fasciculos multos, quos intra septa ad excitandum incendium 
collocarunt, cum tamen esset illo die aestus intensissimus. etenim crat in 
mense Iulio anni MDXLIII, atque isto ipso nunc mense agitur secundus an- 
nus, quod haec holocausta aeterno Patri impii homines obtulerunt. 3 


20 Deinde uenit Procurator Generalis cum suis collegis et in eo loco, qui illis 


paratus erat in domo ciuica, quae in ipso foro e regione templi sita est, pari- 

ter consederunt. paulo post adducuntur uictimae. sedebat homo ille crudelis 
adeo uicinus, ut mutuas dare et reddere uoces liceret. ibique magno fastu et 
supercilio incredibili coepit rursus miseris illis, iam tum viribus fractis et se- 
mimortuis, impietatem exprobrare et per salutem ipsorum obtestari, ut ani 
marum rationem haberent utque ab eis qui aderant postularent, si forte qui 
essent in eo coetu qui affectu pietatis qualicumque aduersus ipsos duceren- 
tur, ut aliquas missas pro eis iuberent celebrare, ne animae una cum corpori- 
bus aeternum cruciarentur. 

Sunt qui dicant eos missas postulasse. ego uero prope astabam neque ta- 2 
men hoc potui intelligere. equidem audiui eos aliquid trepida uoce loquutos 
esse, sed paucula admodum uerba, quae tamen ipsa propter magnam homi- 
num turbam undique perstrepentium uix a quoquam uel exaudiri uel intel- 
ligi potuerunt. ut mihi retulerunt qui apud ipsos erant, et peccata sua apud 
Deum morituri deplorabant, cuius misericordia freti aequis animis mortem. 
tunc oppetere se praedicabant, et simul orabant Deum Patrem ut in eo ex- 
tremo articulo sua bonitate et potentia ipsis adesse dignaretur utque eius ope 
a tyrannide Satanae liberati in consortium beatorum aeuo sempiterno dura- 
turum Christo duce et mediatore feliciter possent commigrare. quare iniu- 
riam illis faciunt, qui missarum praesidio iuuari uoluisse dicunt. 

Hac praecatiuncula peracta statim admouit eos utrique cruci, quam me- 3 
diocri alteram ab altera seiunctam interuallo paulo ante erexerat carnifex; 
palo alligauit pedes; catenam illam, quae in summitate crucis adfixa erat, in- 
seruit collo; addidit etiam laqueum ex fune cannabaeo, sed laxum. tum 
utrinque appositis fasciculis magna ui straminis, pulueris tormentarii cruces 
ubi homines erant adligati ab utroque latere sic muniuit, ut paruae quasi do- 
munculae uiderentur. deinde accepto a Procuratore signo coepit a tergo ma- 
gna celeritate torquere laqueum, quo tandem illos strangulauit. 

Ibi tum peruersus ille Procurator incredibili quadam uoluptate ceream fa- 4 
cem procurauit incensam, quam sua ipsius manu tradidit carnifici, ut incen- 
dium excitaret, tanta alacritate animi, ut, si populi Romani Imperator esset 
designatus, nequaquam exultasset audacius, tanta insuper auiditate, ut prae 
nimio gaudio se de loco ubi erat propemodum praecipitasset. multis ille qui- 
dem risum mouit insana illa sua praecipitantia, sed plures fuerunt qui hor- 

rendis imprecationibus sanguinariam beluam diris manibus deuouerint. ui- 
deor mihi adhuc in conspectu habere distortum illud crudelissimi hominis 
0s, ex quo flammas spirabat quam ipsa fax incensa horribiliores, faciem tru- 
culentam et prae furore ardentem, truces oculos, totum denique corporis ha- 
bitum, qui latentes animi furias omni gestu et sermone sic repraesentabat, ut 
uere credam co tempore a Diabolo obsessum fuisse, cuius instinctu sine ulla 
dubitatione agebatur. 

21 Dum haec aguntur, ingens hominum multitudo, quae ad spectaculum con- 
fluxerat, magnum sane tumultum propemodum cxcitaucrat. etenim cum stu- 
diosi glomerati alii alios sic impellerent, ut nonnulli cogerentur intra aream. 
illam circumclusam transilire, qui locus praesidiariis stipatoribus paratus 
erat, quidam ex illorum numero satis imperiose iussit studiosum, qui propius 
astabat, exire. ille negat posse. tum gladio minitabatur praesidiarius. studio- 
sus ei colaphum impegit. ibi tota concio perturbatur et Procurator Generalis 
indigne ferens audaciam studiosi illum ad se uocauit. at is ad ipsum uenire 
uelle negauit, ‘agas’, inquiens, ‘quod est tui officii, si tamen hoc ipsum recte 
facere poteris. impera famulis tuis, in me nihil iuris habes.’ neque defuerunt. 
tum ex ipsis praesidiariis hominibus qui hortarentur studiosos, ut impetum 
in illos iudices impios facerent, pollicentes ad hoc operam suam, si quis 
modo studiosorum aliquid prius auderet tentare. at Procurator uchementer 
commotus quasi leo rugiens ad studiosum accedit, a quo rursus fuit audacter 
exceptus. ille quoque minitans dira reliquit studiosum, in quem saeuire non 
poterat, et conatus sedare concionem perturbatam interim in locum, unde 
egressus erat, se contulit. 

2 Hoc tumultu utcumque sopito carnifex incendit ignem, qui, ut egit in ma- 
teriam, quae facile poterat conflagrare, incredibile dictu est quam horrendas 
flammas statim concepit. certe non memini me alias unquam uidere quic- 
quam horribilius. tantum erat incendium, tanta flammarum uis, ut nubes ip- 
sas pertingere easque suo splendore prorsus incendere atque inflammare ui- 
deretur. innumera scintillarum copia magno cum strepitu in coelum usque 
tollebatur et uindictam tanti sceleris quasi aedita uoce ab aeterno numine 
flagitabat. 

3 Ad hoc prodigiosum spectaculum quo tandem animo me fuisse putas? 
profecto uix eram apud me prae ingenti animi dolore. sed quoniam uidebam 
me nihil tum apud homines induratae maliciae clamoribus proficere posse, 
reprimebam utcumque poteram animi aestus. quamquam interdum non pot- 

eram mihi ipsi temperare, quin tanta indignitate rei commotus in uoccs ali- 
quas doloris plenas erumperem. denique tantum incensum ignis exarsit, ut 
breui tempore corpora in cineres conuersa prorsus euanescerent. 

Non contenti praeclari iudices ista crudelitate, qua multo suauius oculos 22 
suos pauisse arbitror quam si opiparo aliquo conuiuio excepti (quod alioqui 
ipsis est quotidianum) uentrem pascere potuissent, rursus sc ad ferendam de 
aliis sententiam conuertunt. 

Hora undecima uocarunt in iudicium uirum quemdam, Louaniensem 2 
ciuem, et duas foeminas aetatis prouectissimae, in eadem urbe natas atque 
educatas, horribilem quoque sententiam audituros, quam paucis pronunci- 
auit crudelis Procurator. simpliciter enim iussit ut uir ille postridie gladio 
trucidetur, foeminae uero uiuae sepeliantur; quorum utrumque iuxta leges 
Imperatoris coactum se hoc modo debere iudicare praedicabat. etenim est et 
alia quaedam Imperatoris lex quae iubet ut nulli omnino, qui unquam Lu- 
theranus fuerit aut nunc sit, ullo modo parcatur, etiamsi Lutheranas senten- 
tias omnes recantauerit. 

Caeterum, ne nimium seuera uideretur lex, addit correctionem in hanc 3 
sententiam, quod ‘si reus a sua haeresi conuersus opiniones Lutheranas reuo- 
cabit, non incendio, quod est eorum qui cum pertinacia quadam suas haere- 
ses tuentur, sed gladio nihilominus eum plectendum esse iudicamus, ut 
mitius cum eo actum esse uideatur’. et quia iste uir sententiam recantasse di- 
cebatur, leniore mortis genere afficiendus iudicabatur, interficiendus tamen 
iuxta legis praescriptum, non quod Lutheranus erat, sed quod olim de Luthe- 
ranismo fuisset suspectus. o praeclaram legem cum magno ingenii acumine 
et singulari religione in obseruandis ab hoc iudice legis apicibus con- 
iunctam! 

In foeminas uero, quoniam maximum animi robur ostenderant, quas illi 4 
pertinaces uocabant, extremo supplicio eoque crudelissimo erat animaduer- 
tendum, uidelicet ut uiuae in terram defoderentur, nec alia causa in senten- 
tia pronunciatur, nisi quod Lutheranas sententias defendendas suscepissent, 
a quibus nulla ratione dimoueri se paterentur. quod si forte tu propius rogas, 
quid illum ipsum sit Lutheranum esse, Lutheranas sententias cum pertinacia 
defendere, nihil aliud respondetur nisi rem quamdam esse diabolicam atro- 
cioribus flagitiis cumulatam quam ut expediat coram uulgo hominum arcana 
illa mysteria proferre. hoc modo obturantur ora imperitorum hominum, quo- 
rum plerique nesciunt quid ad hoc sit respondendum, non pauci in certissi- 
mam desperationem relabuntur. 

Quamquam est aduersariorum malicia tanta tantumque se extulit eorum 5s 
impietas et crassa stultitia, ut ad supremum fastigium eorum facinora atque 
fraudes pene palpabiles peruenisse et mulierculis et puerulis palam innotu- 
isse appareat, adeo ut non pauci hodie reperiantur homines uulgares, qui 
pene publice audent profiteri hoc tempore nihil aliud esse apud illos iudices 
impios hominem haereticum quam hominem ueridicum. et cum ita se res 4o 
habeat et hoc iudicium de se ferri non ignorent, malunt tamen tyrannidem 
suam per uim et crudelitatem stabilire quam ueritatem diuinitus patefactam 
amplecti. 

Ad haec habent applausores suos et aliquot in eodem ludo cum ipsis edoc- 
tos atque, a se subornatos socios, qui ab altero latere corum orationi subserui- «s 
ant et grauissimis pariter atque falsissimis conuiciis homines alioqui hone- 
stissimos onerent, quos propter religionem capitis damnatos sciunt, ut 
appareat iusta de causa ab cis fuisse condemnatos. quemadmodum alteri 
istarum foeminarum accidisse scimus. 

Erat haec foemina de praecipua pene familia urbis, cuius hospitio ali- so 
quando est usus D. Ioannes a Lasco, nomine Antonia, atque ipsius maiores 
saepe reipublicae gubernationem tenuerunt. et cum iam ad septuagesimum 
aetatis suae annum peruenisset, qua aetate et corporis et animi uires ut pluri- 
mum solent tabescere, tamen incredibile dictu est quanto adhuc pietatis ar- 
dore flagrabat. nihil illi prius aut antiquius erat quam perpetua sacrarum lite- ss 
rarum meditatione uoluntatem aeterni Patris ex diuinis oraculis cognoscere 
eamque ad communem uitae societatem transferre et multis pietatis actioni- 
bus praestare. tandem in hac persecutione interrogata de fide sua id, quod ex 
testimoniis diuinorum uoluminum didicerat, intrepide professa est et, quo- 
niam humanis commentis atque imposturis minus quam aeternae Dei ueri- «o 
tati literis sacris patefactae tribuere uidebatur, in hac extrema senecta rapitur 
ad supplicium cum aliis duobus, uiro et foemina, quos paulo ante comme- 
moraui. hi tres, quemadmodum decretum erat, sequenti die uitam finierunt, 
uir gladio truncatus, foeminae uiuae sepultae. 

Eodem pene tempore rogaui equidem diligenter cum multos foeminae no- 
tos, tum quemdam, quem prae caeteris theologorum intima consilia tenere 
arbitrabar, quid esset causae cur foemina illa honesto loco nata, quac uirtutis 
ac pietatis uelut exemplar semper fuit habita, subito nunc tam contumeliose 
uiua sepeliretur. 5 

Respondit se nihil certi affirmare posse, praesertim cum in ipsa sententia 

nulla certa aut firma causa fuerit pronunciata, quam ob rem morti tradere- 
tur: caeterum non esse dubitandum quin grauissimis de causis fuisset con- 
demnata; audiuisse quoque a magistris nostris non paucos Louanienses 
ciues, cum foeminae cognatos, tum amicos, quin et Praetorem ipsum tantam 
pecuniae uim pro ea redimenda obtulisse, ut, nisi crimina fuissent multa at- 
que atrocissima, illecti spe oblatae praedae uitam illi iudices condonassent; 
sed tantam esse criminum atrocitatem, ut uel theologi ipsi in suis priuatis 
colloquiis commemorare perhorrescerent. 

Tum ego magis instabam ut aliquid certi intelligerem. ‘quid multa di- 
cam?", inquit ille, ‘simpliciter erat Lutherana, raro aut nunquam ueniebat in 
templum, negabat phas esse ad sacramentum eucharistiae accedere nisi sub 
utraque specie administraretur. imo constabat eam multis annis cum aliis 
catholicis communicare omnino noluisse. dicebat sacrificium missae esse 
idololatriam, recipiebat in suas aedes eiusdem sectae homines, habebat li- 
bros prohibitos. dicam amplius, erat quoque sacramentaria. an hae causae 
non satis idoneae uidentur, ut extremo supplicio afficiatur? ‘grauia nimirum 
crimina, sed uidendum' inquam ‘erat quibus rationibus has suas sententias 
stabiliret, neque proinde haereses iudicandae sunt, quod ab imaginationibus 
unius aut alterius delyri magistri nostri, cui nihil sapit practer uinum ac deli- 
cata conuiuia, quoquomodo dissentire uideantur. quod in oraculis diuinitus 
inspiratis legimus, sanctum atque indubitatum omnibus Christianis citra ul- 
lam controuersiam esse debet. quod uero magistri nostri, postea quam se 
egregie inebriarunt, somniare consueuerunt, phanatica delyramenta plerum- 
que esse solent. quare magnum discrimen inter utramque doctrinae formam 
mea sententia ponendum esse arbitror neque illico haereticum iudicandum 
quicquid ab illorum praescriptis dissentiat. 'auertant superi’, inquit ille, 
‘quod nunc audio! nam et tu mihi uideris eadem haeresi inquinatus.' ‘non 
dicam quid tu mihi uidearis', inquam, 'sed ego is sum, qui omnium homi- 
num fictitias imaginationes omnesque 48eAogproeíac ex animo contemnam 
atque uituperem. unam Christi religionem, quam sacrosanctam iudico, toto 
pectore amplector proque ea tuenda ac propaganda sanguinem meum pro- 
fundere, quoties res postulet, non dubitarem. tu uero mihi, ut modestissime 
loquar, reprehendendus uideris, qui audes de causa tibi ignota iudicium ferre 
non aliter quam si rei uniuersae constaret ratio.” tum ille: ‘si leuia cri- 

mina quae dixi uidentur, aiunt quoque eam fuisse anabaptisticam, fauisse 
rebaptizatis, imo etiam in aedibus illius supra sexies mille homines clam 
fuisse rebaptizatos." 

4  Addebat quoque oceanum mendaciorum, quae in uulgus spargebant exi- 
mii domini magistri nostri, ut hoc modo sua flagitia tegerent et causam eu- «s 
angelii iniusta inuidia grauarent, cum liquido constet iis, qui uitam foemi- 
nae propius nouerunt, plenam honestorum exemplorum, toto animo ab 
omnibus phanaticis anabaptistarum sententiis eam abhorruisse. sed tales 
sunt illi pharisei, ut, qui iustitia et aequitate causae uincuntur, suis commen- 
tis, mendaciis, falsissimis delationibus superiores uideri uelint. 50 

24 Inter alia uero, quae ad commiserationem uel cor lapideum mouere po- 
tuissent, in primis huius foeminae Antoniae filia mihi uidebatur. etenim ha- 
bebat filiam perelegantem, forma liberali atque aetate integra, quae adfuit 
spectatrix materni sacrificii. dum peragebatur sacrificium, in aliquo fortassis 
angulo aut certe in domo proximo, unde mater ad supplicium educta est, t 

2 cita se continuit. postea uero quam matrem extinctam uidit, Deum immorta- 
lem, quibus lamentationibus, quibus eiulatibus aéra complebat! tum uero si- 
lentium soluit et pectoris aestus coepit effundere: ferebatur uelut insana per 
urbem, magna uis lachrymarum ex oculis tanquam ex fonte promanabat, c: 
pillos ac faciem dilaniabat, tristissimis clamoribus ac uocibus plenis grauis; 
morum affectuum incredibilem cordis dolorem testabatur. etsi enim tenerae 
aetatis puella propter naturae imbecillitatem et nullam pene communis uitae 
experientiam magnitudinem praesentis mali nondum satis perspicere pot- 
erat, tamen ingentem animo dolorem concepisse atque ita maternam for- 
tunam in animo filiae fixam insedisse arbitror, ut nemo nisi qui eumdem do- 15 
lorem re ipsa gustau rem tantam pro dignitate possit aestimare. nam 
iudicium ac prudenti; lam, quae adolescentibus ac puellis usu rerum. 
humanarum parum exercitatis aetatis cursus denegauit, arcanus quidam na- 
turae sensus in tanta rerum acerbitate praeter experientiae usum ac consue- 
tudinem suppeditabat. EJ 

3 Manet sola puella, omni humano praesidio destituta, utroque parente or- 
bata, omnibus fortunis spoliata, quodque omnium est grauissimum, aeterna 
contumelia inter homines notata. etsi enim uere rem ipsam aestimanti prima 
laus est pro defensione Christianae religionis mortem oppetere, proxima al 
quo sanguinis gradu eos contingere, quos pro gloria Dei praeclare uitam peri- 2s 
culis omnibus exposuisse scimus, tamen diuersum est mundi iudicium, qui 

eos plane miseros ducit, quorum eiusmodi contumelia famam inter homines 
denigrauit. quae mors non esset huic uitae calamitosae anteponenda? et ta- 
men uiuit adhuc ipsa puella et mihi est sane bona spes fore ut nunquam a 
Deo aeterno liberatoris nostri Iesu Christi patre, qui est quoque pater orpha- 
norum, deseratur. 

Rursus eodem die reliquos omnes captiuos in iudicium uocarunt, ut de 
omnibus ferrent sententiam. et quamquam innocentes omnes erant neque 
fuit inuenta contra eos causa quare duriorem ullam sententiam audire debe- 
rent, tamen neminem illorum, qui antea saeuos tormentorum cruciatus per- 
tulerunt, sine magna nunc mulcta et noua contumelia dimittere uoluerunt. 
omnibus imposita est mulcta pecuniaria tantumque ab unoquoque postula- 
runt quantum facile suas omnes facultates potuisset superare. manet interim. 
numerosa suboles domi, quae opera quotidiana parentum alitur et 
ad uitam tuendam necessario nunc debet fraudari, ut in uoraces illas Har- 
pyias, quicquid parentes undecumque corradere possunt, suppeditetur. 

Quid quod haec poena leuis adhuc iudicibus uisa est, nisi contumelia quo- 
que publica afficerentur? omnes iubentur nudis pedibus et capite, lineo 
dumtaxat indusio tecti facemque incensam in manu gestantes in templum 
ire ibique ante sacramentum, ut uocant, quod in medio templo uelut in car- 
cere non sine cancellis ferreis circumclusum tenetur, in genua procumbere 
atque ab eo ueniam delictorum postulare, quin etiam totam per urbem inte- 
gro semianno in pompa publica eodem modo procedere, quam illi processio- 
nem aut supplicationem uocant et singulis diebus dominicis et festis celebra- 
tur. quod si quis uel minima in re huic sententiae refragabitur, tanquam 
induratus haereticus erit conburendus. crudelis nimirum impietas, sed non 
alia ratione iniquis iudicibus potuit esse satisfactum. 

Itaque toto negocio Louaniensium tandem peracto Procurator Generalis 
se ad intermissum litigantium cursum Bruxellam retulit quasi ouans prae- 
claro triumpho et praeda illa gauisus, quam ex medullis et sanguine misero- 
rum extorserat. 

Iam uero aequum est ut de istis legibus nomine Imperatoris promulgatis, 
quas suis cupiditatibus praetexunt qui tenent iudicandi locum, pauca dicam, 
ut origo et fons, unde tota haec crudelitas atque impietas promanat, facilius 
conspiciatur. 

Postea quam ecclesiasticae controuersiae hac nostra aetate coeperunt exci- 

tari, monachi et theologi, quoniam uidebant puriorem euangelii doctrinam. 
non minus suo ventri ac dignitati obfuturam quam Christi gloriam illustra- 
turam, autores semper atque impulsores fuerunt Imperatori Carolo, ut lege 
prohiberentur suis in regionibus Germanorum libri, poena capitis ac fortu- 
narum in transgressorem constituta, quia eorum lectione usque adeo afficie- 10 
batur totus populus, ut spretis phariseorum nugis'et tenebricosis quaestioni- 
bus simplicem Dei ueritatem in cis propositam, pure, docte et certo ordine 
explicatam religionis sententiam facile omnes sani aequis animis amplecte- 
rentur. 

Addebantur obsecrationes, obtestationes et, si parum hoc est, execrationes 1s 
quoque fore uidelicet ut, nisi sectam pullulantem extingueret ac edictis cru- 
entis malum nondum adultum enecaret et quasi herbescens extingueret, pro- 
speram illam ac fauentem fortunam, qua propter religionem maiorum dili- 
genter ab ipso amatam et conseruatam semper usus fuerat clementissimus 
Imperator, aduersam deinceps ac reflantem experiretur. 20 

Non deerant quoque adulatores, qui frigidam suffunderent quique sancto- 
rum patrum religionem (sic enim illi uocant sua somnia) perditum iri excla- 
marent, nisi reges et principes uiolentum aliquod pharmacum mundo propi- 
narent, quo labascentem iam ac periculose laborantem ecclesiae dignitatem 
pristino suo nitori restitutam, hoc est (ut illi interpretantur), ad obedientiam 25 
Romani Pontificis et impiarum ceremoniarum obseruationem omnes orbis 
nationes reuocarent. 

Quid multis? uictus improbis obtestationibus, ut a se arceret intempe- 
stiuos interpellatores, permisit illis facere quae uellent Imperator, cum ille 
negociis bellicis impeditus non minus causam ipsam quam ingentia illa so 
mala, quae postea ex ea re erant sequutura, ignoraret. facile nimirum fuit 
uincere non repugnantem. sparguntur itaque tunc primum horribilia edicta 
cum in Hispania tum uero in tota Inferiore Germania, ante annos, nisi fallor, 
uiginti, deinde atrociora anno trigesimo primo. sed omnem sensum atque ae- 
quitatem superant leges, quas uere dicere possumus non atramento usitato 3s 
sed sanguine Christianorum scriptas anno quadragesimo. de his igitur, quas 
et ego recitare audiui et quarum praetextu horrendam hominum carnifici- 
nam ex eo tempore exercuerunt, pauca dicam. 

Sunt inter homines duo quaedam animantium genera, alterum theologo- 
rum, alterum monachorum, quibus nescio an unquam natura finxit quic- 
quam generi humano perniciosius; utrumque genus malum, peruersum, de- 

sidiosum, ad nullam rem utilem aptum, ad obtrectandum solum, calumnian- 
dum et uituperandum honestissimos aliorum labores natum atque educ: 
tum; inimicum uirtutis, laboris, purae religionis ac humanitatis; amicum 
perfidiae, fraudis, procacitatis, truculentiae, superstitionis ac impietatis; 
breuiter, quos putes non a natura rerum bonarum altrice et conseruatrice 
procreatos homines, sed ab ipsis Furiis aut tartareo aliquo genio credas esse 
formatos, ut hisce uelut instrumentis certissimis extremum halitum regni 
efflaret sceleratus ille generis humani hostis, qui, ut lucem coelestis doct: 
nae singulari Dei dono nostris temporibus accensam ferre non potest, ita per 
haec organa sua cursum euangelii conatur impedire et ardens odio filii Dei 
ueram ac salutarem doctrinam in animis hominum obliterare. 

Hi omnes coniuratis odiis aggrediuntur Imperatorem Carolum, cum anno 2 
quadragesimo uenit in Belgicum sedaturus tumultum Gandauiensium. coe- 
perunt orare atque obsecrare, ut, si patriae salutem amaret, si pictatem, si 
auitam religionem, labescenti ecclesiae nunc maxime opem ferret et aliquo 
praesentaneo remedio luem istam Lutheranae pestis toto terrarum orbe 
grassantis abstergeret, ne funditus ecclesiae autoritas, cultus aeterni numinis, 
reuerentia legum, metus supremae potestatis ecclesiasticae interirent. 

Quod si in Hispania tam accurate prouideri uoluit, ut ne minimum qui- 3 
dem uestigium in tota ista regione, quae alioquin amplissima est, Luthera- 
nismi reperiatur, aut certe, si aliqua occasione ullam istius nouae doctrinae 
(nouum enim uocant euangelium Christi) significationem exori 
eius autores omnium opinione celerius tollantur, ut eiusmodi relig 
musculos citius extinctos quam natos intelligas, quanto maiore cura elabo- 
randum esse ut suam patriam, in qua ipse natus atque educatus esset, incon- 
taminatam tueretur, ut ecclesiae autoritatem, doctorum existimationem, 
religionem, quam a maioribus foelicis memoriae principibus ac pontificibus 
ueluti per manus traditam accepisset, integram ipse nunc atque illibatam 
conseruaret: hoc uero fieri non posse, nisi Lutheranas haereses, quae altis- 
sime in tota Inferiore Germania radices egerint, consilio aliquo iuxta uio- 
lento ac maturo radicitus euellendas atque extirpandas curaret. 

Obtestari igitur per numen aeternum, ut uoces patriae clamantis auxilium- 4 
que à suo alumno, a suo domino naturali, quodam iure reposcentis uelit 
exaudire, ut hanc pestem, quae Pontificis, summi Christi 
uicarii, in discrimen uocaret, autoritatem ecclesiae, magistrorum nostrorum, 
religiosorum monachorum cum tota sua doctrina contemneret, ex finibus p: 

triae suae, a ceruicibus suorum ciuium, a delubris sacris, ab ipsis denique 4o 
aris ad peragenda sancta mysteria et sacrificia missarum celebranda dicatis 
arceret ac propulsaret. 

Respiceret maiorum suorum religionem, respiceret suam pietatem, suam 
constantiam in tuenda Romani Pontificis autoritate et Lutheranorum doc- 
trina extirpanda, cui uni officio ac pietati reliquas omnes uictorias, omnes «s 
triumphos, omnes prosperos successus fatali quadam et propitii numinis in- 
clinatione acceptos debeat referre; respiceret tandem reipublicae necessita- 
tem, populi contumaciam, qui contra ipsius edicta libros Germanorum lege- 
ret, sententias approbaret, monachorum ac theologorum (qui sic uocantur) 
doctrinam uituperaret, nouum quoddam doctrinae genus in ecclesiam inue- so 
heret. 

Quod si tanta licentia impunita maneat, nisi armata manu tam insolenti 
audaciae a Caesarea Maiestate obuiam itum fuerit, futurum augurantur ut 
theologi professores e suis scholis, concionatores e templis, monachi et mo- 
niales e suis claustris pellantur, quod in Germania ct Anglia factum esse non ss 
sine magno dolore pii omnes possint intueri; sacram uero Maiestatem ne- 
quaquam permissuram ut tam effrenata petulantia in suis regionibus exer- 
ceatur; quin potius tantum de sua constantia et singulari zelo conseruandae 
religionis a maioribus traditae sibi populum Christianum polliceri posse, ut 
sua prudentia, grauitate, potentia facile hos inconsultos motus cum magno 60 
tumultuantium malo et non leue piorum bono sedaturum esse confidant. 


28 Hoc genus imposturis, fucatis ac seditiosis sermonibus facile potuerunt 


sensus mitissimi Imperatoris, alioqui naturae suae bonitate ad moderata con- 
silia compositos, peruertere et in omnem partem, quamlibet absurdam, flec- 
tere. permisit itaque illorum arbitrio statuendum, quando aliud facere non 
poterat, quod in eo negocio ex usu reipublicae Christianae fore iudicarent. s 
tunc erat illis facilis in manu uictoria, quando iidem erant iudices constituti 
qui paulo ante fuerant accusatores. 

Condunt igitur illi uiri praeclari eiusmodi leges, quales a memoria homi- 
num nec uisae fuerunt unquam nec auditae. ipsas leges ad uerbum huc 
transcriberem, nisi longum et superuacaneum esse iudicarem. sed tamen ca- 10 
pita quaedam earum legum, quae ad religionem pertinent, summatim per- 
stringam. 

~ Primo prohibentur omnium Germanorum libri, qui de rebus sacris a uiginti an- 


nis scripserunt et qui posthac scripturi sunt, et autorum nomina longo catalogo reci- 
tantur. E 

~ Deinde iubent ne quisquam sit ausus componere aut canere hymnos sacros popu- 
lari lingua neque ab aliis compositos et impressos legere aut habere. 

~ Prohibentur congressus hominum de religione loquentium, quae ab illis conuen- 
ticula appellantur, siue in foro inter se colloquantur homines siue domi familiam 
suam iuxta normam sacrarum scripturarum uelint instituere. 

~ Prohibentur denique cogitationes cordis. praecipiunt enim leges ne quicquam ho- 
mines aliud aut legant aut sentiant aut loquantur aut faciant, siue in articulorum fid 
sententia siue in ceremoniarum et legum obseruatione, quam quod ecclesia Romana 
statuit, leges sanciuerunt et magistri nostri ac monachi in suis synagogis profitentur. 

~ Quod nemo habeat consuetudinem uel in aedes suas recipiat aut mensam aut lec- 
tum habeat communem cum ullo homine, qui aliter unquam senserit, dixerit aut pro- 
fessus fuerit. 

~ Quod si quis talem aliquem nouerit et non prodiderit, in eum ipsum tanquam 
malorum authorem aut certe haereticorum occultatorem ac fautorem eadem poena 
animaducrtatur, qua ille alter accusatus erat afficiendus. 

~ Quod nemo mortalium possit alios docere de religione aut ab aliis discere, de ar- 
ticulis fidei disputare aut denique de ulla re sacra inter se conferre, contenti uidelicet 
ea institutione, quam in templis pro concione aut magistris nostris acceperunt. 

~ Quod nemo, ne studiosus quidem quantumuis doctus, debeat interpretari, docere 
aut profiteri ullum librum sacrarum literarum aut de sensu sacrae scripturae cum ali 
conferre, nisi professione sit theologus et in aliqua et famosa (ut illi loquuntur) Vni- 
versitate promotus. 


Multae sunt praeterea leges in hanc sententiam, quas arbitror parum esse 
necessarium adscribere. poena capitis ac fortunarum omnium in harum le- 
gum transgressores constituta est, uidelicet ut uiri incendio extinguantur, 
foeminae uiuae sepeliantur, uniuersa bona sint confiscata, reliqua insuper 
familia ac totum deinceps genus sempiterna contumelia maneat notatum. 
praemia uero proditori tanquam magnae alicuius rei gestae autori aut reipu- 
blicae salutis instauratori decernuntur. 

Audis crudeles leges, mi praeceptor, quarum occasione plus Christiani 
sanguinis in hunc usque diem effusum esse arbitror quam in ipsis libris im- 
primendis est atramenti consumptum. et quid, quaeso, non spargetur quoque 
posthac tam impio praetextu, quo manifeste uiam patefactam esse uidemus, 
ut quemcumque ucl innocentissimum hominem, quandocumque lubitum 
est, nulla de causa ad supplicium calumniatores rapiant? crudele, ita me 
Deus amet, facinus! quid quod, si uel minimum libellum legas, si uel unica 
pagella suspecta te imprudente in aliquo aedium tuarum angulo delitescat, 
illico in discrimen capitis ac fortunarum te uenire oporteat? prohibeat Deus 

tantam impietatem! et quomodo, amabo te, scies quid istis phariseis erit su- 
spectum aut non suspectum, quando illi regulas generales tradunt? sed est il- 
lis nimirum suspectum quicquid libet, quando et quomodo libet. tantum an- 
sam quamdam praebere uoluerunt, ut optimum quemque tollant e medio, et 
tamen fucatis suis imposturis hoc iuxta leges, sed illas impias et ab ipsis 
compositas, factum esse hominibus persuadent. 

2 Autorem crudelissimarum legum faciunt Imperatorem Carolum, cum ille 
ipsas leges neque legerit neque uiderit, multo minus composuerit. nec du- 
bium est quin, si impietates, quae in legum autoribus latent, intelligeret aut 
certe saeuiciem, quam in populo Christiano exercent impii iudices istarum. 
legum praetextu, aliquo modo uidere et perspicere posset, qua est pietate ac 
mansuetudine praeditus, una litura omnes impias leges deleret ac extingue- 
ret. quare non est cur isti sacrilegi dAáarogec xai zaAauvaio: ad sua scelerata. 
facinora confirmanda Caesareo nomine abutantui 

3 Sed sciant omnes, quicumque effundendi Christiani atque innoxii sangui- 
nis autores fuerunt, uenturum propemodum tremendum illum extremi iudi- 
cii diem, in quo, quicquid hactenus effusum est, id totum ab illorum san- 
guine reposcetur, ubi sententiam et ipsi audituri sunt longe atrociorem quam. 
illi unquam aduersus pia Christi membra tulerunt, non momentaneam, ut 
illa fuit, quae breui cruciatu corporis aditum ad aeternam uitam in societate 
Dei et sanctorum angelorum patefacit, sed fine carituram, quae pro umbra 
voluptatis (si qua tamen in tanta inmanitate uoluptas esse potuit) horribiles 
animae et corporis cruciatus aeuo sempiterno duraturos ipsis sit allatura. in- 
stat sine ulla dubitatione, instat uindicta de coelo super hos flagitiosos opi- 
nione hominum celerius uentura, ut ab istis sanguinariis hominibus dignum. 
tantorum scelerum supplicium sumat. 

4  Hortor itaque pios omnes, quibus Christiana religio et animarum salus 
cordi est, ne prudentes ac scientes in eadem cum illis condemnatione mane- 
ant, sed potius ad extremos Garamantes et Indos aut certe in regnum ipsum 
Turcicum se conferant (ubi profecto tolerabilior est Christianorum conditio), 
ne sua praesentia tam horrendas crudelitates et manifestas in Deum aeter- 
num et patrem liberatoris nostri lesu Christi blasphemias approbare atque 
stabilire uideantur. 

30 Nunc ad institutum narrationis nostrae cursum reuertor, et quae post cae- 
dem Louaniensium ciuium subsequuta sunt paucis dicam. erat perpetuus ru- 

mor in urbe futurum esse ut theologi bibliothecas studiosorum inuiserent, 
quia facile suspicari poterant permultos esse qui libros Germanorum, quan- 
tumuis prohibitos, et haberent et legerent. at uero quoniam studiosorum ani- 
mos nouerant aliquanto quam ciues fuerant uehementiores, nec sine ui aut. 
magno suo malo id facere posse praeuidebant, totus ille rumor, qui alioqui 
principio constans uidebatur, paulatim euanuit. itaque paulo post erat tota 
ciuitas pacata, certe quod ad externam reipublicae faciem pertinebat. nam 
alioqui mihi nullum erat dubium quin etiam in summa pace theologi et eo- 
rum complices in animis suis insigne aliquod facinus machinarentur. 

Tum demum tempus mihi esse uisum est, ut de aeditione Noui Testa- 2 
menti cogitarem, quam eo usque consulto differre uolui propter eam quam. 
diximus status publici perturbationem. neque uero rem meo solo instinctu 
transigere uolui, sed in consilium adhibui multos praeclaros uiros, cum His- 
panos tum etiam aliarum gentium eruditos homines, qui iudicio, grauitate et 
doctrina (mea quidem sententia) reliquos antecedebant. omnes uno ore ue- 
hementer probant, omnes quoque ad aeditionem cohortantur. neque defuc- 
runt monachi, quantumuis superstitiosi, qui diserte faterentur eiusmodi esse 
opus, quale a Christo nato Hispanicae genti nunquam fuerit oblatum. alii 
uero suo sanguine librum impressum cupere uidere praedicabant. 

Ego uero, clarissime praeceptor, quamquam omnium hominum plausus 
non obscure mihi tum suffragarentur, tamen nondum sane persuaderi potuis- 
sem ut elaboratum iam opus euulgarem, nisi rem prorsus utilem ac necessa- 
riam populo Christiano iudicassem. itaque statui plane librum praelo com- 
mittere, ne una Hispanica natio, quae nomine Christiano potissimum inter 
alias orbis nationes gloriatur, hoc diuino thesauro coelestis doctrinae praeter 
caeteras gentes diutius destitueretur. nam, ut scis, nunquam hactenus in Hi- 
spania lectum est Nouum Testamentum. 

Caeterum, ne nimium calidum esset consilium, decreui totum negocium 
prudenti aliqua deliberatione ac moderatione gubernare. sciebam libros 
theologicos, qui hoc tempore ab hominibus componerentur, a facultate theo- 
logica examinari atque approbari solere, priusquam in lucem emitterentur. 
id uero in sacris literis nunquam est factum neque etiam fieri debebat; indi- 
gnum enim facinus uideri posset si diuina oracula stultorum hominum iudi- 
cio aut approbationi subiecta esse deberent. 

Ego uero, etsi nihil de meo composueram, quod expendendum theologis 


6ciues AP ciuium coniecit Campanus uerborum consecutionem concinnans ‘un petit. 
plus violens que les bourgeoys' H | s paulatim ... itaque om. P | 1 nullum P non post 
corr. A || 12 esse om. P | Hispanicam Noui Testamenti editionem autor molitur appı 
bantibus et hortantibus multis in marg. A || 27 gloriatur P loriaretur A 'se glorifie" 
H || so circumspectio in apparanda editione in marg. A || s debebat P debet A ‘se 
devoiť H 


39 


FRANCISCVS ENZINAS 


tradere deberem, sed sacras ipsas literas summa fide atque integritate ex 
Graeco in nostrum sermonem conuerteram, seruata quantum potui utrius- 
que linguae proprietate, tamen ne hac quidem in parte id totum, quod per le- 
ges et publicitus receptam consuetudinem concedebatur, mihi uolui uindi- 
care, quod citra controuersiam meo iure facere potuissem. quin et 
theologorum censuram quantumuis rigidam haud grauatim subire sum pas- 
sus, ut hoc modo et ansam calumniandi malis hominibus amputarem et inte- 
gritatis meae bonis omnibus constaret ratio. etenim probe mihi conscius 
eram nec ullius hominis iudicium de uersione mea formidabam. 

31 Itaque librum manu mea descriptum ad theologos misi per monachum. 
quemdam qui Decano Louaniensi erat familiaris, ut ipse ab hominibus utri- 
usque linguae peritis iuberet opus cxaminari, de quorum sententia postea iu- 
dicium ille de uersione ferret, quod exemplum cum saepe antea usitatum, 
tum uero in libello quodam Hispanico paulo ante in eadem urbe erat uisum. 
si ego ipse librum detulissem, fortassis aliquanto dexterius negocium curas- 
sem, sed consulto ab illorum hominum colloquio mihi abstinendum esse pu- 
taui, quos ego iuxta malos ac indoctos esse sciebam. 

2 At illi responsum dederunt sua uirtute, sua eruditione dignum: se quidem 
imperitos esse linguae Hispanicae, ac proinde de hoc libro iudicare non 
posse; dubitare quoque utrum expediat Hispanis Nouum Testamentum in 
suam linguam conuersum habere, siquidem non aliis fontibus haereses in 
tota Inferiore Germania natas esse animaduertebant quam lectione sacrorum 
uoluminum quae uulgo populari lingua legerentur; gratulari praeterea Hispa- 
nis summam illam prudentiam ac religionem, qui hactenus lectione sacr: 
rum literarum carere maluerint quam occasionem praebere uulgaribus homi- 
nibus responsandi ex prophetarum, Christi et apostolorum scriptis aduersus 
ecclesiae decreta; optare quoque impense, ut in Inferiore Germania sacrae li- 
terae abolerentur, ut ea pace ac tranquillitate eaque obedientia erga sedem 
apostolicam populum continerent, qua Hispani hactenus sua ista singulari 
prudentia uti potuerunt; sed quoni Imperator hoc non prohibuit, imo 
etiam facultatem praebuit typographis imprimendi sacras literas, nulla petita 
nullaque impetrata a theologis uenia, neque se ibi Germanicorum bibliorum 
lectionem impedire neque Hispanici Noui Testamenti aeditionem aut pro- 
bare aut prohibere posse. 

HISTORIA 30,5-31,6 


Hoc mihi responsum nunciauit monachus, cui ego uicissim respondi mi- 3 
nime sane mirum uideri si theologi Graecam aut Hispanicam linguam igno- 
rarent, qui ne Latinam quidem grammaticam nouerunt, ut in rebus alioqui 
maximis alienis oculis uidere, alienis auribus audire, alieno iudicio iudicare 
propter linguarum ignorationem cogerentur, eoque saepenumero euenire ut 
in grauissimis controuersiis hallucinarentur, neque adco me improbum esse 
aut a communi sensu alienum, ut a theologis uellem postulare quod ego 
multo antea praeuidissem ipsos praestare non posse; sed tantum me id expe- 
tere, quod facillimum erat et in ea urbe nuper factum, ut illi inter Hispanos 
eligerent aliquos idoneos, quibus hoc munus rite demandaretur, quorum ar- 
bitrio libenter ego de mea uersione iudicium permittebam. 

Rogaui etiam eundem monachum, ut is per occasionem indicaret theolo- 4 
gis e dignitate quoque illorum esse, si bona sua gratia et approbatione liber 
aederetur, qui alioqui uel refragantibus ipsis (quando, ut illi ipsi fatebantur, 
prohibere non poterant) erat imprimendus. fecit ille quidem sedulo quod 
oraui, sed nihil aliud ab eis extorquere potuit quam quod antea nunciauerat, 
uidelicet quod linguam ignorarent neque in ea re aut imperare quippiam 
possent aut prohibere; quare uel imprimeretur uel supprimeretur pro meo ar- 
bitratu; sua nihil referre. 

Postea uero quam theologorum sententiam iuxta indoctam atque impiam 5 
audiui, et illis in uniuersum ualedicere statui et contemptis omnibus pericu- 
lis id facere quod promouendae gloriae Dei iuxta meam uocationem maxime 
necessarium esse iudicarem. sed tamen, ne nimium meo solius arbitrio tri- 
buere uiderer, oraui praecipuos quosdam Hispanos doctrina et grauitate 
praestantes, ad haec aliqua necessitudine nobis coniunctos, ut illi opus per- 
lustrarent et, quod omnino sentirent cum de uersione ipsa tum uero de ae 
tione, libere ac prudenter pro nostra coniunctione admonerent. 

Hoc illi fecerunt perlibenter, et postea quam librum euoluerunt, postulanti 6 
mihi sententiam ipsorum responderunt, se quidem nequaquam uniuersum 
opus inspexisse, quod erat perdifficile ac laboriosum, sed praecipuos quos- 
dam locos cum suis fontibus contulisse, in quibus cum fidelem et laude di- 
gnam interpretationem nostram inuenerint, ex quibus etiam de reliquo toto 
corpore facile aestimare possint, plus omnino laudis quam reprehensionis ex 
ea uersione merito ad interpretem debere redundare; quod uero ad aeditio- 

nem pertineret, ut ab ipsis nihil praestari posset, ita non dubitare mihi auto- 
res atque impulsores esse, ne hoc coelesti munere diutius ecclesiam Christi 
defraudarem. 

7 Horum ergo iudicio contentus decreui omnino in lucem aedere Nouum 
Testamentum, potissimum uero fretus aeterni Patris praesidio, qui opus ad 
illustrationem ac propagationem coelestis doctrinae institutum et defensurus 
esset ipse et cursum sacrosancti uerbi sui pro bona sua uoluntate praeter hu- 
mana omnia consilia gubernaturus. 

32 Iam eram profecturus Antuerpiam, qua in urbe consultius esse iudicaui ut 
Nouum Testamentum imprimeretur, cum propter rerum omnium maiorem 
opportunitatem, tum uero ut a conspectu sophistarum Louaniensium abes- 
sem, cum illi nouo quodam facinore omnibus hominibus ostenderunt nul- 
lum esse tempus in quo non aliquod flagitium in animo suo machinarentur. 

2  Commorabatur in ea urbe coecus quidam Brugensis, nomine Perseualdus, 
qui totos uiginti annos et Louanii et Lutetiae linguas et bonas artes, in qui 
bus erat probe uersatus, et didicerat et docuerat. erat homo probus, integri- 
tate uitae commendabilis, primariis eius urbis uiris amicus, nulli inimicus, 
omnibus gratus et, quia disertus erat in dicendo et argute facetus, gratiam. 
omnium bonorum tuebatur. 

3 Is cum aliquando in festo quod apud ipsos celebratur sacramento dicatum 
affixisset carmina quaedam in templo, quorum titulus erat ANATHEMA 
SACRAMENTI, offensus uoce quam non intelligebat Decanus, hominem ad 
se accersiuit (et) coepit acriter cum eo expostulare, ‘tune’, inquiens, ‘peru- 
erse Lutherane, audes sacramentum uocare excommunicationem et rem abo- 
minandam?' ‘neque ego" inquit coecus ‘sacramentum rem execrabilem uo- 
caui neque tu prudenter facis qui de fratre tuo tam sinistre et temere audes 
iudicare. ‘quid’, inquit Decanus, 'uis negare quod ego uideo? quid enim 
aliud significat anathema quam excommunicationem?' tum coecus: ‘tune es 
magister in Israel, et haec ignoras? tune id a me rogas cuius te doctorem esse 
profiteris? tu tantus Doctor, Theologus, Decanus, Haereticae Prauitatis In- 
quisitor grammaticam unius uoculae significationem non tenes? certe si 
grammaticam teneres, non ignorares hanc uocem pro donariis quac in tem- 
plis suspenduntur a probatis autoribus usurpari. quare sis posthac cautior in 
reprehendendis hominibus, legas bonos autores, discas diligenter gram- 

maticam, ne tua ignoratione homines dc republica bene meritos adducas in 
discrimen.' uolenti percontari plura nihil respondit coecus. 

Ex eo tempore uenit in magnam suspicionem apud theologos, quorum. 
alioqui stultitias frequenter in suis praelectionibus solebat perstringere. tan- 
dem, quamquam ille iocosa quaedam uerba sed nihilominus pungentia obli- 
que in ipsos nonnunquam eiacularetur, illi tamen serio in eum animaduer- 
tere uoluerunt, quem profecto propter scholasticos labores quos sustinebat 
debuissent ornare. cum omnia essent tranquilla in ciuitate, uno aut altero 
mense post martyrium Louaniensium fuit accersitus ad theologos quadam 
die dominica sub horam nonam, cum totus populus esset in templo, ut res, 
quamquam in dic festo, citra tumultum tamen pcragerctur. indc sinc ulla in- 
terrogatione aut alia occasione a Promotore deducitur in coenobium quo- 
rumdam monachorum laicorum, quos ab officio quo funguntur rexgopógovç 
posses appellare. istis monachis in custodiam traditur, eis insuper ascribitur, 
ut eum in aliquo angusto cubiculo seorsim circumclusum teneant, ne quis- 
quam mortalium ad eum accedat, neque rogati ibi esse fateantur. 

Audis horrendum facinus, sed audies horribiliora flagitia, ubi theologorum. 
non minus scelerata quam fraudulenta consilia intellexeris. relicto in custo- 
dia monachorum coeco reuertitur Promotor in eius habitationem (nam hic 
est minister ac promotor impietatum) et autoritate Rectoris et theologicae 
cultatis occupauit bibliothecam, pecunias, uestes, suppellectilia et omn 
bona captiui coeci. referuntur omnia ad theologos; paulo post uenduntur et 
ex omnibus rebus conflatur quaedam summa pecuniae, qua sustentetur mi- 
ser coecus. nam inter alias uirtutes tam auara sunt illa mancipia uentris, ut 
citius ab eis oculum quam obolum, ne ad perpetranda quidem sua flagit 
extorqueas. 

Tam uero quia res occultari non poterat, ut aliqua idonea ratione respon- 
deri possent hominibus qui de ipso erant percontaturi, audi horrendum com- 
mentum quod in cerebro suo ausi sint inuenire atque in publicum euulgare. 
subornauerunt quosdam sui ordinis homines, qui per totam urbem sparge- 
rent rumorem, coecum esse iustissimis et maximis de causis comprehensum, 
non propter religionem, quamquam in ea quoque non recto plane tramite in- 
cedere uideri posset, sed quod sodomitico crimine fuerit contaminatus. id 
uero ea impudentia atque audacia audebant affirmare, ut, si ipsi spectatores 
facinoris frequentes fuissent, nequaquam abominandum commentum po- 
tuissent asseuerare audacius. minis et blandimentis coegerunt quosdam pue- 
ros fateri se a Perseualdo corruptos esse, ut istiusmodi diabolicis imposturis 

famam honesti hominis proscinderent et animos uulgi aduersus innocentem. 
irritarent. 

7 Interim tenetur in custodiam miser Perseualdus nec est quisquam in tota 
urbe praeter autores facinoris, qui sciat quo in loco detineatur, utrum extinc- 
tus sit an adhuc uiuat. ignorat ille omnia quae de se ipso in ciuitate spargun- 
tur. nihil ab eo unquam est interrogatum. nescit ipse quam ob rem sit com- 
prehensus. denique si adhuc spirat, ita spirat, ut malit se tantis huius uitae 
miseriis iam perfunctum esse quam istum arem calamitatis ac doloris ple- 
num diutius haurire. 

33 Tunc demum inquirunt aduersarii seu potius fingunt aduersus illum testi- 
monia, quibus Lutheranismi reum possint coarguere, quasi parum reuerenter 
de dignitate pontificia senserit aut magistrorum nostrorum autoritatem in 
suis concionibus uoluerit labefactare. interrogant eius famulos, amicos, ne- 
cessarios ct familiares, quibus cum hominibus uersaretur, quos libros legeret, 
quibus uerbis uteretur in familiari sermone. ab altero latere urgent magis ac 

is teterrimum rumorem, quem destinata malicia in odium boni uiri ab 
ipsis theologis fuisse confictum qui erant saniores facile intelligebant. deni 
que inualescente fama, quamuis falsa, apud multos, sed eos theologorum fa 
scino et imposturis dementatos, fidem calumnia inuenire quodammodo ui- 
debatur. alii uero honestiores, qui pietatem Perseualdi ac uirtutem notam 
atque probatam habebant, nullo modo in animum poterant inducere, ut tan- 
tum scelus de homine, praesertim in Christiana doctrina probe exercitato, 
auderent suspicari. 

2 Tandem cum late manaret ille parum faustus rumor, occultaretur praetei 
ea Perscualdus et quasi perpetuo silentio sepultus iaceret, non pauci ex ami- 
cis illius extiterunt, qui eum aliquo flumine summersum arbitrarentur. iste 
rumor primo a theologis eorumque satellitibus fuit ortus et propagatus, et 
quidem eo consilio, ut, si semel confirmaretur in animis hominum illa de 
sublato Perseualdo opinio, quicquid postea in eum statueretur, nihil magno- 
pere acerbum aut formidabile putarent, modo ne eum uiuum uiderent, quem 
multo ante summersum existimarunt. 

3 Sed quid tandem accidit? primo, quod in falso conceptis opinionibus eue- 
nire solet, id plane in crimine, quod de coeco commenti fuerant theologi, ac- 
cidisse uidimus: tota illa sinistra fama ultro in uentum dissipata est. deinde 
quoniam ea pecunia, quam ex bonis Perseualdi conflauerant, aliquantulum 
in eo sustentando minuebatur, decreuerunt non diutius alere hominem, 
quem potius extinctum quam uiuum esse cupiuissent. interficere non aude- 


1 testimonia falsa conquiruntur in marg. A | 1 rumor de Coeci morte sparsus in 
marg. A || 18 eorumque ms. et suis post corr. | zzexistimarunt ms. existimassent post 
corr. || 23 ueritas paullatim incipit emergere in marg. A 


44 


65 


70 


20 


as 


HISTORIA 32,6-34,1 


bant, quia sublato illo rumore, quem omnes tandem falsum fuisse agnoue- 

30 runt, nulla erat omnino reliqua causa quae morte digna uideretur, liberare 
uero multo minus, ne se ipsos populo ridendos propinarent et cidem Persc- 
ualdo idoneam causam praeberent, ut ipsorum scelerata facta et dicta profer- 
ret in lucem. 

Quid ergo faciunt? quoniam primo illo grauissimo crimine exclusi erant, 

35 ad secundum, hoc est, ad Lutheranismum relabuntur. dicunt Perseualdum 
esse Lutheranum et tanquam haereticum debere condemnari. itaque postea 
quam quattuor aut quinque mensibus captiuum tenuerunt nec ullum interea 
crimen obiecissent, ignoraret praeterea ipse, qui rumores de se aliquandiu 
iactati fuerant in urbe, semel tandem in publicum theatrum produxerunt et 

40 quo iure quaque iniuria et ipsi et toti scholae persuadere conati sunt coecum 
esse Lutheranum. 

Ille uero clamabat se neque Lutheranum esse neque aliam omnino quam 
Christianam religionem aut unquam amplexum esse aut nunc uelle profiteri. 
at rursus theologi contra 'multa' inquiunt 'te in tuis praelectionibus et coi 

as cionibus dixisse constat aduersus ecclesiae decreta, contra dignitatem ordi 
nis theologici, ex quibus, quid in religionis sententia haberes animi, facile 
aestimari potuit". ‘fateor’ inquit coecus ‘saepe in praelectionibus meis depra- 
uatos hominum mores me uituperasse, quod sane pro officio meo facere de- 
bebam. aduersus ecclesiam Dei uel unum uerbum unquam protulisse, id 

50 uero pernego.' tum magistri nostri: utcumque falso te uelis excusare, nos ta- 
men te Lutheranum esse affirmamus eoque hac sententia nostra te ad perpe- 
tuos carceres condemnamus, pane dumtaxat ct aqua, dum uiuas, alendum." 
itaque uel inuitus coactus est esse Lutheranus miser coecus atque horren- 
dam illam sententiam audire, quam profecto non aut aequitatem sed 

55 iniuriam aut uiolentiam merito possis appellare. 

Sic sunt homines, ut non pudeat abominandas in Deum blasphemias et di- 
ras inter homines crudelitates committere, modo ipsi in arce digni 
stituti tyrannicum imperium pro sua libidine exercere et multis ac infandis 
voluptatum formis diffluentes suauiter possint deliciari. tulit moderate coe- 

5 cus durissimam sententiam, quando aliud facere non poterat, quae, cum in 
profesto Regum anni 44 esset pronunciata, quem diem iucunditati ac laeti- 

ciae dicare consueuit populus, solum hoc uerbum ad eam respondisse fertur: 
*Deo sint gratiae, quod magistri nostri bibent hodie uinum, miser coecus 
nihil nisi frigidam aquam." 

Tenetur hodie in teterrimo carcere clausus nec tantum toto integro die pa- 10 
nis illi praebent, quantum ad sedandam famem uel semel satis esse possit. 
imo uero, quod magis mireris, si quisquam inter ciues sit, qui tantae calami 
tatis misertus aut uinum aut ceruisiam aut aliquem cibum illi mittat, non p: 
tiuntur ad eum quippiam deferri, poenamque capitis denunciarunt custodi 
carceris, si ullum cibum aut potum ad coecum ferri permittat. noui ego in ea 15 
urbe honestissimos uiros, qui uinum et obsonium ad eum miserunt, sed clam. 
et per alienas manus magnaque simulatione, ut nocte intempesta coeco tra- 
deretur. sed quid est quod hac sua liberalitate sunt consequuti? certe nihil 
aliud nisi ut ipsi quoque suspecti nunc habeantur, quasi hoc pietatis officio 
Lutheranis uelle fauere tacite quodammodo significauerint. quin et in ipso 20 
carcere obseruatores posuerunt prohibituros uidelicet, ne quicquam omnino 
aut cibi aut potus ad coecum transmittatur. hoc igitur modo et saepius et 
crudelius occidunt miserum quam si uel gladio uel incendio uel quocumque 
alio mortis genere uitam illi semel eripuissent, quod ille sane satius multo a! 
que utilius sibi iudicasset quam tot modis excarnificatum uel centies quoti- 25 
die interire. 

Interim impunitatem tantorum scelerum sibi promittunt et superbe glo- 
riantur sacrilegi, impostores, hypocritae, quod non sint homicidae neque uc- 
lint interficere quemquam, ne rei Christiani sanguinis ab hominibus iudi- 
centur. at uero iudicium Dei effugere non poterunt, ad cuius tribunal 30 
iamdudum prouocati sunt, ubi cogentur sistere deque istis suis factis, in qui- 
bus nunc fastuose superbiunt, accuratam rationem reddere. tunc profecto 
velut in clara luce intuebuntur tanto se esse crudeliores carnifices caeteris 
homicidis, qui unico ictu gladii acute scindentis finem calamitatibus huma- 
nae uitae imponunt, quanto lentiore atque acerbiore pariter corporis et animi 35 
cruciatu uitam hominis tandem absumunt. quod sane propediem euenire 
cum aliis multis, qui hoc modo condemnantur, tum uero isti coeco neces- 
sum est. neque enim fieri potest ut uitam sibi diuturnam fore promittat, qui 
tantis animi moeroribus mirifice in uarias atque acerbas cogitationes distr. 
hitur et nullo praeterea cibo sustentatur. et tamen fert ille patienter tristissi 
mam sortem spe futurae tranquillitatis ac liberationis, quam coelestis Pater 
in suo regno aeternum duraturo propediem illi praestabit. habes itaque, mi 

HISTORIA 34,1-35,4 


praeceptor, finem historiae de caeco. nunc ad prosequendum intermissum 
Noui Testamenti initium reuertatur oratio. 

Cum primum Antuerpiam perueni, ubi liber imprimendus erat, quam- 35 
quam uniuersa ratio cum legum Imperatoriarum, tum uoluntatum bonorum 
ac eruditorum mihi constabat, denuo ibi consilium capere uolui. communi- 
caui negocium cum multis. omnes laborem nostrum in opere illustri ac ne- 
cessario collocatum in coelum laudibus extollebant atque ut aeditionem ma- 
turarem unanimiter cohortabantur. 

Quidam mihi autores fuerunt ut aduentum Imperatoris, qui iam prope 2 
adesse dicebatur, expectarem, a quo facile impetrari posse arbitrabantur, ut 
opus Christianae reipublicae summe necessarium et autoritate sua ornaret et 
priuilegio (quod uocant) insigniret, quo ueluti ornamento ac propugnaculo 
munitum in manus hominum ueniret multo commendatius. 

Ego uero quoniam uidebam haec consilia a bono quidem animo multo- 3 
rum amicorum sed iudicio carnis profecta atque ad ostentationem quamdam 
et gloriam inter homines captandam esse comparata (noueram quoque no- 
strorum hominum ingenia neque dubitabam aliquos Hispanos in aula Impe- 
ratoris futuros, qui prodeunti nunc coelesti doctrinae malignius fauerent 
quam dignitas tantarum rerum postularet, eoque periculum erat fore ut opus 
nondum natum, si illorum praeiudicia expectarem, conarentur extinguere), 
statui equidem non omnino meis consultoribus, qui amore quodam huma- 
nae gloriolae impediti parum attente ista incommoda considerabant, obtem- 
perare. 

Quin hoc sedulo mihi faciendum esse proposui, ut, quoniam aeternam Dei 4 
patris notitiam et uoluntatem, quae literis euangelicis continetur, quoquo- 
modo inter nostros quoque ut aliarum gentium homines propagatam esse cu- 
piebam, quod unum esse officii mei uidebatur, elaboratum opus praelo com- 
mitterem, deinde totius negocii Deo patri, cuius agebatur causa, 
commendarem. neque enim aut tum dubitare poteram aut nunc desino con- 
stanter fidere diuinis oraculis, quibus sancti Dei homines spiritu coelesti af- 
flati scriptum reliquerunt, fore ut uoluntas supremi numinis etiam contra 
omnium hominum furores compleatur eiusque aeterna doctrina toto terra- 
rum orbe propagetur. 

Extat sempiternum atque immutabile decretum Patris de coelo clara uoce 
sonantis, quo diserte per Esaiam pollicetur nunquam ipsius uerbum semel 
inter homines disseminatum sine ingenti animarum fructu ad se esse reuer- 
surum. 35 

Non ergo ea succensus cura multo antea ego cruciari debebam, quae citra 
omnem controuersiam ad unius Dei prouidentiam ac gubernationem tota 
pertinebat. Pauli officium est plantare, Apollo rigandi curam suscepit: ab 
uno Deo petendum atque expectandum nobis erit incrementum. sic etiam in 
hoc praesenti negocio, quae una aedendi operis cura mihi incumbebat, eam 4o 
ad me suscipiens, quod erat diuinarum partium et cursum uerbi sui foeliciter 
gubernare et magno euangelicae lucis splendore coecas multorum mentes il- 
lustrare, integrum ac solidum ei permittendum esse duximus, ad quem 
unum hoc officium ueluti proprium pertinebat. 

Itaque rogo typographum, utrum Testamentum Hispanica lingua uelit im- 
iere. respondit uelle et quidem perlibenter, tum quod suos labores ad pu- 
blicam utilitatem et ecclesiae salutem multo quam ad quaestum aut obtrec- 
tationem libentius uelit conferre, tum uero quod hoc opus imprimis 
iamdudum fuisset a multis piis hominibus expetitum. rogo insuper utrum li- s 
ceat sine autoritate publica eum librum imprimere. 

Respondit licere quidem omnino sacras literas imprimere sine ullius ho- 
minis concessu aut prohibitione: neque enim eiusmodi esse oracula Dei, a 
quibus omnes principes, omnes reges terrae quicquid habent aut potentiae 
aut dignitatis acceperunt, ut eadem nunc unius aut alterius delyri homuncio- 10 
nis praeiudicio alligata et quasi circumscripta esse deberent. addebat quoque 
id quod res erat, nullas unquam Imperatoris leges aeditionem sacrarum lite- 
rarum prohibuisse. 

Hanc sententiam confirmabat et suis et aliorum exemplis, qui in eadem 
ciuitate Nouum Testamentum in omnibus pene Europae linguis typis im- 1s 
pressum euulgarunt; nullum itaque restare impedimentum quominus sacrae 
literae (modo sint fideliter translatae) sine ulla hominis uenia aut condona- 
tione imprimantur. 

Tum ego: 'praelum igitur adorna et quae ad aeditionem necessaria erunt. 
ego tibi culpam interpretationis, si quae tandem exorietur, libenter prae- 20 
stabo; tu aeditionis periculum ad te suscipito. ac ut nostrorum hominum re- 

HISTORIA 35,5-37,2 


prehensionem effugias nec ulla in re eorum acerbitas fraudi tibi esse possi 
uolo ut meo quoque sumptu liber imprimatur.’ tradidi ergo ei exemplar de- 
scriptum multumque oraui ut aeditionem maturaret. 

Interim nihil in obscuro gerebatur. sciebant omnes sub praelo esse Nouum. 
Testamentum. laudabant non pauci, plures librum impressum auidissime ex- 
pectabant. nunquam habitatio mea clausa fuit, ingredicbantur multi, proba- 
bant omnes. quamquam dubium non est aliquos applausores extitisse qui, 
cum librum uidissent, summis quoque laudibus coram celebrassent, a tergo 
tamen in suis conciliabulis inter sui ordinis sodales prodeuntes nunc sacras 
literas hostiliter insectabantur, quarum lectionem non leuiter suo uentri ac 
imposturis obfuturam esse iam tum praeuidebant. at ego sane deprauata isto- 
rum iudicia et insanos affectus parui omnino ducebam fretus Deo, cuius 
praesidio ac prouidentia ad ipsius tantummodo gloriam et augendam et 
tuendam institutum opus defensum gubernatumque iri confidebam. 

In aeditione uero ipsa tuum consilium sequi uolebam, ut librum simplici- 
ter ecclesiae traderem nullius interpretis nomine indicato. nephas enim esse 
ducebam ex co opere, quod ad gloriam diuini nominis et coelestis doctrinae 
propagationem elaboratum erat, ullam inde portionem ostentato nomine ad 
quempiam mortalium uelle deriuare. sed aliud suadebant amici, aliud facere 
Imperatoriae leges coegerunt, quae libros omnes sine autoris aut interpretis 
nomine tanquam suspectos prohibuerunt. igitur, quoniam in hoc toto nego- 
cio nihil omnino erat cuius me aut pudere deberet aut poenitere, non solum. 
meum nomen profiteri, sed librum etiam impressum ipsi Caesari offerendum 
statui, quem propediem ex Gallia reuersurum arbitrabamur. 

Interea temporis dum liber imprimitur, quid tibi ego nunc referam, mi 
praeceptor, quorumdam nostrorum morositatem, ne dicam impietatem, qui 
ad nos interdum solebant commeare et in rebus optimis et facillimis sua sto- 
liditate non raro negocium facessere? equidem pro mea facilitate neminem 
nostrorum monachorum e colloquio uolebam arcere, quorum se ingerebant 
non pauci, qui opinione sapientiae inflati ad nos ueluti amici et consultores 
frequenter accedebant, cum interim hostiles inimicitias in animo suo moli- 
rentur. 

Sic sunt homines, ut, cum natiua quadam atque impudenti audacia ince- 
dant turgidi, nulla eruditione solida, nulla probitate, nulla pietate ornati, mi- 
rum quam alte omnem doctrinam omnemque religionem itrideant. et tamen, 
quod mireris, hi sunt qui ementita quadam persuasione religionis sic nostros 

homines suo fascino dementare potuerunt, ut ab ipsis etiamnum tanquam a 
diuino quodam numine pendere eorumque uerba uelut coelestia oracula ue- 
nerari uideantur. tantum est tamque uehemens rüv xaxoóauiíóvov uirus, 
quod per haec organa sua odio filii Dei in totum genus humanum spargere 
consueuerunt. 

3 Multas illorum insanias atque impietates narrare possem, quae risum tibi 
mouerent uel lachrymas potius elicerent, quas omnino hic uolo praetermi 
tere. unam tibi dumtaxat controuersiam recitabo, quae mihi cum quodam 
monacho de grege Dominicanorum Antuerpiae forte intercessit. scripseram. 
praeliminarem Noui Testamenti epistolam ad Carolum Caesarem titulum- 
que libro inscribendum apposueram in hanc sententiam: Nouum Testamen- 
tum, hoc est, nouum foedus nostri redemptoris et solius seruatoris Iesu Christi. quo 
autem consilio eiusmodi titulum adscribere uoluerim, paucis indicabo. 

4 Primum uocabulum Noui Testamenti uidebam quidem a multis decanta- 
tum, sed a paucis nostrorum uel Latine doctis, nedum Hispanice tantum pe- 
ritis, intellectum, quoniam et libro ipso nostri homincs hactenus caruerunt ct 
uocem prorsus ignorarunt ideoque et uocabuli uim ac significationem minus 
erant intellecturi quam caeterae nationes, quae et librum semper habuerunt 
et uocis huius ueram et germanam significationem saepenumero pro con- 
cione explicatam audiuerunt. rursus mutare uocem tam multis seculis in ec- 
clesia receptam, ad quam omnes Christiani deberent assuefieri, durum ad- 
modum mihi uidebatur uixque arbitrabar esse eius qui uerebatur 
reprehensionem doctorum atque prudentum. 

5 Idem igitur Noui Testamenti uocabulum relinquendum, sed addendam 
quoque interpretationem, quae uno uerbo quam propriissime et significantis- 
sime (quod facile poteram nostro sermone) rem ipsam declararet, satius at- 
que utilius esse iudicaui. ad haec particulam exclusiuam solius seruatoris eo 
consilio inserendam putaui, ut tacite hac ueluti admonitione notarem ac re- 
fellerem perniciosissimum nostrorum hominum errorem atque atrocem bla- 
sphemiam, qui alios nescio quos seruatores quam filium aeterni Patris som- 
niauerunt unde non paucis apud nos hominibus inditum esse seruatoris 
nomen uidemus ab illo sancto suo seruatore, quem illi sic uocant atque offi- 
ciose colunt. 

38 Antea uero quam descriptae chartae typographo traderentur, interuenit 
forte fortuna monachus, quem ego sane caeteris Hispanis monachis doctio- 
rem esse arbitrabar. legit scripta. rogo ecquidnam uideatur reprehensione di- 
gnum. respondet placere sibi uehementer epistolam, quam sine ullius homi- 

HISTORIA 37,2-38,4 


5 nis inuidia scriptam uidebat, deinde sic attemperatam, ut ne unum quidem 
ex ea uerbum uel a morosis hominibus posset in calumniam torqueri; caete- 
rum uocabulum foederis usque adeo eius aures atque animum offendisse, ut 
iudicaret se scriptum aliquod Lutheranum legere, cum uerbum ibi adscrip- 
tum coeperit pronunciare, nec se dubitare quin ad eundem modum sic unum. 

10 illud uocabulum omnium nostrorum aures esset offensurum, ut uel hac una 
de causa totus liber alioqui purissime et fidelissime translatus haberetur om- 
nino suspectus. 

Risi equidem suauiter monachi stultitiam, quamquam magis libebat insa- 2 
niam deplorare. sed repressi tunc animi impetum et quam potui sedatissime 

15 rogaui, quid esset causae quare mea simplici ac fideli interpretatione offen- 
deretur. respondit interpretationem quidem esse planam, fidelem, propriam 
atque elegantem, sed tamen, quoniam erat Lutherana phrasis, saepe a Lu- 
thero et Germanicis scriptoribus usurpata, nullo modo debere in frontispicio 
istius libri collocari. 

20 ‘Ego uero’ inquam ‘non Lutheranam sed certe propheticam et apostolicam 3 
phrasin appello et frequentius cam apud Esaiam, Ieremiam, omnes prophe- 
tas, Paulum denique ipsum quam apud Lutherum reperiri posse arbitror. 
quare non est idonea ratio, cur id quod uel tuo iudicio optimum est expun- 
gendum uideatur. quod si te id solum offendit, quod a Luthero usurpetur, 

25 miror quare non magis multo commouearis Testamenti uoce, quam ille fre- 
quentius omnino quam foederis habet in usu." 

‘Verum’, inquit ille, ‘sed Testamentum in ecclesia magis quam foedus usi- 4 
tatum. foederis nomine frequentius Lutherus utitur ‘non ille’ inquam 
*modo, sed tota Christi ecclesia sine ulla bonorum offensione hanc uocem 

3 saepissime pronunciauit. deinde non tam expetendum esse inter prudentes, 
quis hoc aut illud dicat, quam quid omnino aut quale sit id quod dicatur. 
quare male ratiocinaris: “Lutherus usurpat, ergo est uituperandum." attende 
quaeso tuae ipsius argumentationi et uidebis hoc ex ea necessario consequi 
debere: "phrasis est a Luthero usurpata, sed multo antea prophetis et aposto- 

35 lis nota, scripta et pronunciata: ergo phrasis Lutheri consentanea est doctri- 
nae propheticae et apostolicae." si hoc affirmare uis, quod necessario ex tuis 
ipsius uerbis consequitur, praue in me aut in quoquam alio reprehendis 
quod iure in sacris literis deberes laudare.’ ‘absit’ inquit 'a me tantum scelus, 
ut dicam Lutheri doctrinam esse congruentem apostolicae! ‘atqui hoc’ in- 

40 quam ‘uere ex argumentatione tua colligitur. sed absit multo magis a me tam 
stulta consilia, ut haec tua sunt, admittere!" 

5 Cum uideret se ludibrio haberi suamque autoritatem parui esse ponderis 
apud nos, coepit exclamare Dei et hominum fidem, indignum facinus uoci- 
ferans, iuuenculum heri aut nudiustertius natum sapientissimos homines, 
natu maximos, eam professionem uelle docere, quam ipsi longo rerum usu 
haberent notissimam quamque summis laboribus a teneris annis exercuis- 
sent. iurare per sacros ordines, per sacrosanctam cucullam, nullum fuisse 
aliud consilium meum quam ut praetextu religionis inter uerba sanctissima 
Noui Testamenti uenenata Lutheranismi pocula nostris hominibus misce- 
rem. deinde conuersus ad cognatos meos, qui forte ibi tum aderant, haec et 

multa furiosorum in morem detonabat, ut suis tragicis uerbis meorum 
animum (quod unice cupiebat) aduersus me concitaret. ut certe fecit. 

6 Etenim, posteaquam ipse dicendi finem fecerat, uenerunt cognati omnes 
ad me; orant atque obtestantur ut eam uocem, quamquam alioqui optimam, 
uel in eorum gratiam uelim expungere. feci equidem, quae mea facilitas est, 
quod illi cupiebant, cum ut ipsis gratum facerem, tum uero ut effrenatam tra- 
gici mei concionatoris intemperiem reprimerem. quo facto sic reliquum titu- 
lum approbauit, ut alteram illam particulam solius seruatoris uehementer et 
ipse quoque laudauerit, qui uulgi superstitionem hac in parte nouerat et in- 
tolerabilem errorem esse fatebatur. 

39 Tandem placato monacho mitto chartas ad typographum, quas in multa 
exemplaria uno quasi momento transfudit. sed o me miserum, cui nunquam 
desunt calamitates, nunquam certamina cum ineptis, ne dicam impiis homi- 
nibus! audi quod deinde subsequutum est. 

2 Cum esset primum folium impressum, misi exemplar ad quemdam Hispa- 
num singularem amicum, qui praeter caeteros aeditioni Noui Testamenti 
semper fauit, hominem grauem, prouectae aetatis, professione theologum, 
trium linguarum peritum, quem ego sane omnium Hispanorum, quos equi- 
dem nouerim, facile doctissimum iudicarem, dico amplius, qui omnes Ger- 
manorum libros attentissime perlegerat. sed quo iudicio praeditus sit, prae- 
sertim in rebus sacris quas profitebatur, ex eo quod mox audies nullo 
negocio poteris aestimare. 

3 [Is ubi titulum libri perlegit, non minus fuit offensus illa solius seruatoris 
uoce quam monachus paulo ante foederis uocabulo perturbatus. dixit se qui- 
dem ex animo et mihi et Nouo Testamento fauere: quare si ipsi fidem habe- 
rem, si uberem nostri laboris fructum uellem colligere, illam uoculam solius 
iuberem expungi, quae alioqui toti libro, si ita maneret, magnam haud dubie 
suspicionem esset paritura. exponebam ego rationes, quare eam inserere uo- 

luerim, planeque serio affirmabam nullum me praeter filium Dei seruatorem 
20 nouisse unquam. 
Tum ille: ‘neque ego consilium tuum omnino uitupero et fateor proposi- 4 
tionem non ita esse absurdam, quin aliquo modo" (sic enim ille loquebatur) 


iit ille, sic multi 

25 mul institere, ut totum folium, quamuis impressum et in multa exemplaria 
transfusum, perdere quam propter unicam uocem totum librum in discrimen 
uocare maluerim. 

Deletur igitur illa offensionis uox et rursus primum folium imprimitur, ut 5 
nostris rigidis censoribus obtemperarem. hinc intelligas licet, mi praeceptor, 

3o et nostrorum deprauata iudicia et nimiam meam facilitatem. sed malui om- 
nes calumniarum ansas praecidere quam offensionem uel minima in re mo- 
rosis hominibus, praesertim in hac prima aeditione, praebere. 

Absoluto opere non passus sum distrahi exemplaria, donec ego Imperatori, 
cui erat inscriptum et cuius aduentus quotidie Bruxellae expectabatur, pri- 
mum obtulissem. dura nimirum prouincia, ut homo tranquillitatis amator, 
hactenus in scholis atque umbra urbanorum negociorum uersatus, nunc uel 

5 inuitus strepitus illos aulicos cogatur subire atque, ut ille apud Xenophon- 
tem ait, ¿mì rdc Oógac rv mávv porrãv, ubi nescio quid Martium, nescio 
quid horridum atque institutioni nostrae inimicum undique mihi personare 
uidebatur. 

Sed ita ut tum ferebant negocia faciundum fuit. quamquam enim non 2 

10 paucos inuenire de nostris potuissem prudentia et grauitate praestantes, qui 
legationem illam libenter meo nomine suscepissent, tamen, quoniam nemi- 
nem negocium propius attingebat eoque negligentius, quamquam fortasse 
tutius, quae ad rem ipsam pertinebant erant curaturi, uolui ego mihi ipse 
esse legatus, ne in hoc extremo articulo, in quo totius negocii cardo uerteba- 

as tur, ego ille, qui eo usque nullis aut sumptibus aut laboribus pepercissem, 
nunc quasi languidus aut certe parum animosus bellator perfecti operis uide- 
rer desertor. 

Perueni itaque Bruxellam eodem die atque eadem pene hora, qua Impera- 3 

tor urbem est ingressus. etenim cum ego in ciuitatem peruenissem rectaque 
in aulam contendissem, uidi tunc praeter opinionem Imperatorem, qui per 20 
alteram ciuitatis portam ingressus eodem tempore quo ego ad aulam accede- 
bat. fuit mihi loco fortunatissimi augurii tam auspicatus aduentus, ut optari 
nullo modo potuisset magis opportunus. unde spem non uulgarem concipie- 
bam, ut negocium, quod tum illius aduentu confectum cupiebam, sortiretur 
euentum nostra opinione multo feliciorem. et fuerunt sane, quae deinde con- 25 
sequuta sunt, non modo Deo grata, sed etiam re ipsa gloriosa omnia, utcum- 
que ab hominibus infausta et calamitosa iudicentur. 

Ibi tum locum habere theologorum usitatam regulam putaui, qui ùt sanc- 
tis mediatoribus apud Deum, sic etiam aulicis magnatibus apud principem 
quasi patronis opus esse arbitrantur. equidem quamquam in aula habebam 30 
non paucos neque uulgares amicos et cognatos, quorum opera in causa non 
minus honesta quam necessaria apud Caesarem uti potuissem, tamen, quon- 
iam partim nondum Bruxellam peruenerant, partim hanc totam religionis 
causam tanquam e sublimi deridebant planeque auersabantur, neminem illo- 
rum inuidioso negocio uolui onerare. E] 
Imo, quod iure tibi admirationi esse possit, quo quisque mihi aut sanguine 
t amicitia erat magis coniunctus, hoc ego ei molestiae minus praebebam 
ipseque mihi suam operam minus libenter deferebat. cum uno dumtaxat feli- 
cis memoriae Episcopo Iaénensi arctior mihi tunc necessitudo intercessit, 
qui anno superiore in comitiis Spirensibus rebus humanis exemptus ma- 4o 
gnum sui desiderium bonis omnibus reliquit. 

Sublatus ille quidem est morte praematura, sed eo tempore, ut illi potius 
animi tranquillitatem gratulari quam mortem corporis deplorare debeamus. 
eamque ego felicissimam esse animam praedicabo, quae uinculis huius cala- 
mitosi tabernaculi soluta ad coelestem illam sanctorum societatem commi- 4s 
grauit, ubi aeterno beatorum gaudio perfusa has tantas rerum humanarum 
aerumnas et perturbationes suis oculis non intuebitur. 

Hic uero Episcopus noster erat homo grauissimus, integra aetate, insigni 
animi candore praeditus, puritate uitae suspiciendus, pietatis etiam, ut in ho- 
mine Hispano, ut in illa institutione, non uulgaris amator. is me amanter so 
complectebatur et nostrae Noui Testamenti interpretationi unice fauebat, 
suam quoque operam in hoc negocio benigne obtulit recepitque se apud Im- 
peratorem accuratissime elaboraturum, ut opus nostrum grato atque benigno 

animo susciperetur. ad haec ut Imperatorem in sequentem diem simul con- 
ueniremus statuit. 

Erat tum forte dies dominica, quo tempore incredibilis apparatus musico- 41 
rum instrumentorum et puerorum symphoniacorum ad celebrandam coram 
Imperatorem missam parabatur. tum ego suum illis celebrem ludum permit- 
tens me in urbem contuli, ut eruditos quosdam amicos inuiserem. 

Peracta missa Episcopus me ad se accersitum in id conclaue Imperatoris 2 
una secum introduxit, ubi mensa erat strata, in qua Caesar dicebatur pransu- 
rus. paulo post accedit Imperator magna principum caterua stipatus, et sin- 
gulari quadam maiestate procedens solus assedit mensae, cı 
astitimus, donec pranderet. erat tota aula referta principibus uiris, quorum 
pars ministrabat mensae, pars uinum infundebat, pars fercula de mensa tolle- 
bat, pars rursus alia quaedam noua adferebat, omnes pariter in uultum Impe- 
ratoris intentos oculos tenebant. ego interim eius grauitatem, lineamenta 
oris, gestuum suauitatem et totum corporis ac uultus heroicam quandam di- 
gnitatem et quasi naturalem inclinationem ualde serio contemplabar. sic ta- 
men in ea consideratione intentus eram, ut nihil minus quam de legatione 
mea cogitarem. cum in tam frequentem summorum principum coronam con- 3 
uertebam tamque difficile atque inusitatum colloquium mihi paratum esse 
uidebam, fateor sane, tenui aliquo timore percellebatur animus. rursus cum 
aequitatem ac dignitatem causae mecum cogitabam, quam prorsus diuinam 
esse agnoscebam, uno quasi momento tantum roboris atque animi recipic- 
bam, ut, si omnes principes totius mundi ibi fuissent congregati, et eos om- 
nes ministros meae legationis uocique coelesti, quam adferebam, subditos 
iudicassem nec mihi Deo freto, cuius legatione fungebar, satis animi ad di- 
cendum coram ipsis unquam esse defuturum existimassem. 

Hac cogitatione diuinitus susceptas uires magis augebat Dauidis sententia, 4 
quam nescio quomodo in illa hora ego in animo ac conspectu firmam tene- 
bam: ʻet loquebar de testimoniis tuis in conspectu regum et non confunde- 
bar.' haec sententia in animo meo frequenter atque ardenter repetita sic sen- 
sus omnes meos excitabat, ut pro nihilo plane ducerem omnes omnium 
hominum furores, omnem mundi potentiam, quae oraculis Dei aduersatura 
uideretur. 

5 De oratione uero, qua apud Imperatorem uti debebam, nequaquam solli 
tus eram, certo credens promissioni coelesti, de qua diserte pollicetur serua- 
tor noster fore ut, cum in conspectu regum aut principum nobis dicendum 
sit, a Spiritu Sancto nobis suppeditetur in illa hora huiusmodi uirtutis oratio, 
cui omnis sapientia mundi non possit resistere. 

42 Tandem absoluto prandio non sine multis ct magnis ceremoniis Imperator 
surrexit et tenui scipioni innixus stetit, qua parte nobis ad ipsum facilis pate- 
bat aditus, quasi expectans si quis eum aliqua de re uelit conuenire. 

2 Aggreditur primus quidam imperator exercitus Hispanus, homo magnae 
autoritatis et, quia exempla suae uirtutis praeclara aediderat resque magnas 
et periculosas in praelio gesserat, erat Caesari ualde gratus. is tradidit Caesari 

3 literas et manu eius deosculata cito suam orationem absoluit. accessit secun- 
dus meus Episcopus, qui me ad Imperatorem quasi manu ducebat. is quoque 
graui et breui oratione usus nostrum laborem impense commendauit simul- 
que orauit Imperatorem, ut dignitatem operis sibi dicati uelit agnoscere et 
amplissimo honore dignum iudicare. 

4 Tunc Imperator ad me conuersus rogauit quidnam esset libri quod illi of- 
ferrem. ‘est’, inquam, ‘Caesarea Maiestas, pars quaedam sacrae scripturae, 
quam Nouum Testamentum appellamus, in linguam Hispanicam a nobis in- 
tegra fide conuersum, quo potissimum historia euangelica et apostolorum 
epistolae continentur. quorum laborum tuam Maiestatem tanquam defenso- 
rem religionis ac purae doctrinae ct iudicem et benignum aestimatorem fa- 
cere statuimus, multumque oramus ut Maiestatis tuae suffragio comproba- 
tum opus populo Christiano autoritate tua Caesarea commendetur." 

5 Tum Caesar: ‘tune autor es istius libri?” ‘Spiritus Sanctus’, inquam, *Cae- 
sarea Maiestas, autor est, cuius afflatu sancti Dei homines inspirati haec ora- 
cula diuina salutis ac redemptionis nostrae toti generi humano lingua 
Graeca prodiderunt. ego autem tenuis dumtaxat sum minister ac debile orga- 
num, qui suis fontibus deductum librum in linguam Hispanicam conuerti 
at ille: *in linguam Castilianam?' *in nostram’ inquam 'Castilianam, Caesa- 
rea Maiestas, cuius operis te modo patronum ac defensorem pro tua clemen- 
tia postulamus. ‘fiet’ inquit ille ‘quod petis, modo nihil sit in libro suspec- 
tum.’ ‘nihil’, inquam, ‘Caesarea Maiestas, in toto opere suspectum est, nisi 
uox Dei de coelo sonantis, redemptio unigeniti filii Iesu Christi liberatoris 

nostri, e sinu aeterni Patris prodeuntis, debeat Christianis hominibus esse su- 
specta.’ *concedetur' inquit ‘quod uis, si talis extiterit qualis abs te et ab Epi- 
scopo praedicatur.’ atque ita accepto libro est ingressus proximum conclaue. 

Ibi profecto uix me continere potui, quin erumperem in uoces aliquas 
beriores quam aut locus aut tempus postulabat, cum uiderem tantum princi- 
pem, quid sit euangelium Dei, quid Nouum Testamentum, quid sacrae lite- 
rae, quid doctrina coelestis, prorsus ignorare, neque ignorare solum, sed 
etiam sacras ipsas literas, oracula Dei, in dubitationem atque controuersiam 
vocare. 

O rem unam lachrymis plane sanguineis deplorandam, uidere atque au- 
dire summum Christiani orbis monarcham, qui doctrinam de filio Dei, euan- 
gelium Christi, uel suspectam esse arbitretur uel certe, utrum ea in populo 
Christiano sit recipienda, dubitet. sed extrema haec aetatis nostrae mala ad 
interitum naturae rerum inclinantis deplorare quidem possumus, tollere uero 
aut emendare nescio an ullius sit hominis. quamquam uere sentio culpam 
tantae coecitatis atque ignorationis non tam ipsi mansuetissimo atque op- 
timo Imperatori quam suis omnino consiliariis (monachos intelligo et illis si- 
millimos adulatores pessimos) esse tribuendam, qui inaudita quadam impi 
tate horribilem tyrannidem in animo clementissimi principis exercent. at 
ferent et hi quoque in illo formidando die propediem sane uenturo precium 
tantis sceleribus dignum. 

Tandem reuersus domum a colloquio Imperatoris uolui expectare finem. 
aliquem incoepti negocii. postridie demandata est Episcopo cura perferendi 
librum ad monachum quemdam Hispanum, qui est a confessionibus Impera- 
toris, ut is perlustraret eum et de uersione ipsa, utrum bene an male transl: 
tus esset, suam sententiam indicaret. Episcopus recepit se hoc totum nego- 
cium summa diligentia curaturum et, quoniam ad eam rem meam 
praesentiam necessariam esse non putabat, autor mihi fuit ut redirem Ant- 
uerpiam et uniuersam causam secure in ipsum transferrem. obtemperaui 
equidem monenti Episcopo, et quidem co libentius quo mihi aulica uita 
maiorem in modum displicebat. 

Vix ego Antuerpiam perueneram, cum accepi literas ab Episcopo, quibus 
librum sua manu confessori tradidisse et ab eo aequissimo animo acceptum 
esse adeoque peramanter atque amice omnem suam operam sedulitatemque 
in eo negocio promouendo significabat. porro autem, cum ego quoque meis 

literis urgerem Episcopum, ut mediocri diligentia finem negocii sollicitaret, 15 
rursus et ipse monachum conuenit; rogat ecquidnam sibi approbaretur liber. 
respondit praeclara omnia, serio multumque sibi librum approbari: etsi enim 
per uarias occupationes totum opus nondum perlustrare potuisset, legisse ta- 
men bonam partem, quam uehementer laudaret, nisi quod essent quaedam 
leuiuscula, quae ad ipsam interpretationem pertinerent, de quibus libenter 20 
cum ipso autore uellet conferre, 

Caeterum finem totius negocii pollicebatur Antuerpiae, quo eadem hebdo- 
mada Imperator iturus dicebatur. haec ipsa uerba suis literis Episcopus mihi 
nunciauit. quo audito, quamuis facile praeuidebam negocium esse arduum 
et periculi plenum, tamen, ne quicquam a me neglectum praetermissumque 25 
uideretur, quod huius negocii expeditionem promouere potuisset, statui Bru- 
xellam ipse redire et coram de singulis uerbis interpretationis nostrae non so- 
lum monacho, sed ipsi etiam Imperatori (si ita officii nostri postulasset ratio) 
integram rationem reddere. 

Communicaui consilium meum cum amicis et cognatis, quorum praeci- 30 
pui, quoniam singulari quodam animi candore praediti erant et periculi ma- 
gnitudinem, quam ego praeuidebam, et ipsi monachorum fraudum ac perfi- 
diae expertes prorsus ignorabant, autores mihi fuerunt ut rursus me 
Bruxellam conferrem et omnibus, quantum in me esset, satisfacerem. alii 
prudentiores et doctiores, quamquam rem esse cum magno periculo coniunc- ss 
tam intelligebant, tamen nec omnino suadebant nec plane dehortabantur, 
tantum arbitrio meo permittentes id facere, quod magis ex usu fore iudica- 
rem. illud simul admonebant, si ad inimicorum manus (sic enim eos appella- 
bant) redire uellem, unde me Deus sine ulla noxa paulo ante liberasset, 
uideri sibi factum magis animosum atque animi constantis quam securum. 40 

Ego uero, ne quid in me desideraretur, quod ad gloriam Dei propagandam 
quoquo modo utile aut necessarium esse potuisset, decreui plane, utcumque 
caderent omnia, rursus Bruxellam redire meique operis rationem integram 
reddere. excepit Episcopus aduenientem perhumane praebuitque meliorem 
spem quam ego ueniens in animo meo conceperam. postridie autem, quon- 45 
iam ipse decumbebat aegrotus, misit mecum praefectum domus suae, homi- 
nem nostrae ciuitatis et ueteri amicitia mihi iunctum, qui me ad confesso- 
rem deduceret simulque Episcopi nomine oraret, ut negocium Noui 
Testamenti sibi commissum candide atque amanter mecum transigeret. 

Accessimus itaque summo manc ad coenobium Dominicanorum, ubi ha- 6 
bitabat noster confessor. sed quamquam nimis tempestiue nos accedere pu- 
tabamus, iamdudum tamen ipse in aedes Granduellae abiisse dicebatur. 
reuersi sumus hora decima, sed nondum aderat, rursus duodecima, sed ne 
tunc quidem redierat domum. tum uero, quia erat ualde sero nec diu abfutu- 
rus putabatur, decreuimus illum expectare. ibi excepti ab illius socio mona- 
cho Franciscano, homine peruersissimo, coacti sumus interea, dum alter ue- 
nit, audire et ferre portentosam illam belluam, quae multa in ueram Christi 
religionem conuitia, multa in homines pios optimeque de ecclesia meritos 
sine ulla mente, sine ullo iudicio deblaterabat. 

Sed paulo post insanos huius furores interrupit aduentus confessoris, qui 44 
tandem circiter horam primam aduenit. audiuit legationem Episcopi. ego im- 
primis illi obtuli literas, quas una cum meis ex Hispania ad ipsum accepe- 
ram. tum ille ad me conuersus rursus deponit cucullum, inclinat totum cor- 
pus, non secus quam si coelestem aliquem diuum ueneraretur. denique nihil 
aulicarum ceremoniarum intermittit, quae ad summum honorem exhibet 
dum non modo praestanti amico, sed uel maximo et principi uiro requi 
posse uidebantur. 

Deinde sic alloquitur: ‘et pro officio erga me tuo in literis perferendis m; 
gnam tibi habeo gratiam, Domine Francisce, et multo impensius mihi gratu- 
lor, cui contigit tandem et te uidere et cognoscere, quem ego profecto tan- 
quam germanum fratrem unice diligo et propter insignes animi dotes facio 
maximi. amo enim, et uehementer quidem amo, cum omnem doctrinam ac 
eruditionem, tum uero eos, qui honestarum disciplinarum studiis pectus at 
que animum excoluerunt, qua una cognitione ac studio feris animantibus 
uel maxime praestamus. ac illos equidem imprimis amandos atque ornandos 
statuo, quorum labores ac studia ad celebrandam gloriam Dci et sacras lite- 
ras illustrandas conferuntur. exoriri autem in tanta seculi nostri negligentia 
et deprauatione aliqua nostrae gentis ingenia, qui horum utrumque constan- 
ter aggrediantur ac focliciter praestent, id uero et mihi summae uoluptati est 
et nostris hominibus ornamento maximo. quare cum in hoc studio unus in- 
ter nostros, Francisce, cum magna foelicitate ac labore sis uersatus, merito te 
amare et magni facere debent, quicumque uirtutem ac pietatem et amant et 
magni faciunt. ego uero, ne ingratus erga te tuosque pios labores haberi pos- 
sim, quod unum in me positum est, fraternum animum polliceor, et si 
quid unquam uel autoritate uel gratia siue apud Imperatorem siue optimum 

quemque ualere potero, id totum ei csse impendendum polliceor, cuius 
Opera thesaurum amplissimum coelestis doctrinae Hispani homines sunt 
consequti." 

Haec et alia multa praesente legato Episcopi, quibus laudes nostros co- so 
piose praedicabat, quorum sane commemoratione non delectatur uerecun- 
dus animus, effusissime noster monachus profundebat. 

At ego admiratus inopinatam monachi beneuolentiam respondi equidem 
modeste, quarum laudum praeconio me praeter meritum meum oneraret, 
conscium nimirum propriae imbecillitatis, nihil agnoscere posse praeter sin- 35 
gularem beneuolentiam, qua ipse hominem antea sibi non uisum aut ullo be- 
neficio deuinctum complecteretur: accipere me tamen eius praedicationem 
tanquam adhortationem ac stimulum, ut deinceps totum uitae meae cursum 
in studio uirtutis ac pietatis multo ardentius ac diligentius urgerem et excita- 
rem; non diffiteri sane esse me cum honestarum scientiarum tum sacrarum 40 
literarum perstudiosum, in quibus tamen nihildum propter aetatem laude di- 
gnum praestare potuissem; si quid autem utilitatis labor noster, quem in 
Nouo Testamento conuertendo suscepimus, ecclesiae Christi esset allaturus, 
quod uehementer optabamus, id totum esse benignitati aeterni numinis ad- 
scribendum, qui successus opinione nostra multo foeliciores concessit; esse 4s 
quidem illum laborem a nobis optimo iuuandae reipublicae studio suscep- 
tum, eoque impense orare, ut in eo finiendo ac promouendo eum se praesta- 
ret, quem Episcopo antea saepe et mihi tunc splendidis uerbis polliceretur. 

Recepit denuo accuratissime, quantum pro fratre suo germano efficere 
posset, id totum ad hoc nostrum negocium ornandum ac tuendum uelle con- so 
ferre. caeterum, quoniam tunc sero erat, officiose orabat, ne molestum mihi 
esset hora quarta pomeridiana ad ipsum redire, quo tempore id quod facto 
opus esset inter nos erat constituendum. promisi ego id quidem perlibenter, 
atque ita ualediximus monacho nosque domum retulimus, alter ad Episco- 
pum, ego ad quemdam ciuem Bruxellensem eruditum et pium, apud quem ss 
fueram eo die uocatus. 

Vbi ad eum perueni, rogat ecquid in negocio nostro promouerim. narro 
quomodo a monacho nostro fuerim exceptus tanto cum honore et beneuo- 
lentia, ut ab homine ante notissimo atque amicissimo tantumdem honoris, 
officii atque humanitatis postulare nefas propemodum esse uideatur. 'caete- 60 
rum, ne me' inquam 'adeo hebetem existimes, qui non possim ratiocinari, 
quae in utramque partem cogitari debeant, neque ea praeuidere, quae in ar- 

duis ac periculosis negociis in considerationem ac prouidentiam moderati 
hominis cadunt, sic de hoc monacho nostro statuo: si ex animo loquutus est 
nec aliud simulatione quadam in pectore occultat, aliud ore pronunciat, il- 
lum equidem iudico laude dignum, qui in re de qua nunc agimus (maxima 
illa quidem, sed hoc tempore propter quorumdam sapientum sententias mi- 
nime plausibili) et candide ipse iudicet et quantum posset apud alios sacra- 
rum literarum causam se defensurum esse polliceatur. 

Etsi enim totum hoc officium illustrandi sacras literas ad illum proprie 
pertinebat et, cum aliorum studiis fauet, qui id quod eundem ipsum elabo- 
rare conueniebat praestiterunt, et suae tranquilli consulit et partem al 
quam officii sui tenui hoc fauore quodammodo tueri uidetur (quod alioqui 
profecto sine nephario scelere praetermittere non posset), tamen in tanta pra- 
uitate iudiciorum ac temporum (magnum est) existere aliquem, qui uel me- 
diocriter de sacris literis sentiat, praesertim de grege monachorum. nostri 
candoris est eiusmodi uirum magni facere, reliquos naeuos illi condonare et 
istam qualemcumque uirtutis umbram non infimis laudibus in co praedi- 
care. 

At uero si monachus noster mecum fraudulenter agit et hoc lenocinio uer- 
borum prima fronte cupit blandiri, ut postea iuxta consuetudinem aulicam. 
atroces atque occultas insidias struere tentet, ausim illum ipsis Diabolis, qui 
exasperati odio filii Dei toto orbe terrarum grassantur, ut horribilem eccle- 
Siae Christi uastitatem exerceant, longe deteriorem et multis modis magis 
abominandum iudicare, qui praetextu pietatis et bellum Deo inferre et sa- 
crum eius uerbum e memoria hominum funditus delere conatur. caeterum 
ut intelligas candorem meum, qui de hoc homine tam atrox facinus non au- 
sim cogitare neque in ullius humani hominis animum tantum scelus cadere 
posse existimem, ex animo eum loquutum esse quam blandiloquentia sua 
decipere uelle mihi persuadere malo. quare statuo me illi credere debere, 
etiamsi cum magno meo periculo factum esse tandem experiar." 

‘Si ita" inquit ille ‘tibi stat sententia, non ausim multum refragari. sed pro 
meo in te amore tantum admoneo, ne quid nimium illi credas quod postea 
credidisse poeniteat, cum mutare non erit integrum.’ ‘committo’ inquam 
*Deo tantum negocium, sine cuius praesidio nullum est humanorum operum 
auspicatum. illud equidem sedulo curabo, quod unum et ad meum officium 

pertinere ct ego pernecessarium iudico, ne quid aggrediar, quod temere a me 
factum esse uideatur. et cum Dei causam mediocri quadam prudentia et qua 
decet animi magnitudine ac necessaria libertate tutatus fuero, exitum totius 
negocii simpliciter Deo commendo, qui potentior est omnibus regibus ac 100 
principibus totius mundi. quod si forte pro suo in me paterno animo aliqua 
cruce me exercere uoluerit, iudicabo mihi salutare fore quicquid pater ille 
coelestis in me permiserit. tum uero dicam ex animo cum Dauide: “Domi 
nus est, pater benignus est, faciat sane quod bonum uidebitur in oculis ip- 
sius”, 105 


45 Hoc igitur animo confirmatus ueni hora tertia in coenobium, quo tempore 


historiam apostolorum praelegebat monachus noster. existimaui accidisse 
mihi peropportunc, ut in ea occasione hominis doctrinam possem explorare, 
quae alioqui inter Hispanos quosdam ambitiose celebratur. habebat fortasse 
circiter uiginti auditores aulicos Hispanos, qui prae caeteris literarum stu- s 
diosi uideri uolebant. his et ego accessi nouus auditor tanquam mirandum 
quiddam auditurus ab homine qui et multorum sermone laudaretur et cui se- 
creta conscientiae Imperatoris committerentur. 

At qualem, Deum inmortalem, audiui praelectionem? an putas praecla- 
ram, eloquentiae flore ornatam, rerum ubertate refertam, acumine ingenii ar- 10 
gutam? certe sine lachrymis et suspiriis non audiui. ingemiscebam toto pec- 
tore, cum mecum reputarem conscientiam tanti principis ab illo hominis 
portento, non homine, pendere. Deus bone, quam spurco sermone, quam de- 
prauatis sententiis miseras auditorum aures onerabat! 

Oratione Hispanica utebatur, quia Latine loqui non poterat. aliquando ta- 15 
men, ut rei alicuius dignitatem mirabilius extolleret seu inuolueret potius, 
Latinas aliquas uoces audebat deformare et alieno atque ignoto sermone mi- 
serabiliter balbutire. hoc uero quoties tentabat, et inquinatissima quaedam 
uerba proferebat et tertio quoque uerbo in ipsas pueriles grammaticae regu- 
las turpissime impingebat. 20 

Tum demum mihi serio uenit in mentem quod Erasmus quodam in loco 
scripsit de monachis Hispanis. qui cum insanis clamoribus eum ecclesiae 
aduersarium, religionis desertorem appellassent, respondit ille quidem ad Ar- 
chiepiscopum Hispalensem multo sane modestius quam eorum improbitas 


103-105 Dominus 


ipsius] 7 Reg. 3, 18 ubi non rex Dauid sed sacerdos Heli loquitur. 


10 me om. P 

1 Franciscus ad colloquium cum monacho redit, lectioni interest in marg. A | Francis- 
cus ad colloquium cum Petro a Soto redit; colloquium cum monacho iteratum in ras. 
A | s Petri a Soto elogium in marg. A || 2t Erasmi de monachis Hispanis iudicium ín 
marg. A 

as merebatur: ‘definiendum’ inquit ‘mihi est, quid sit religio, quandoquidem co 
calamitatis rem peruenisse uideo, ut cum eiusmodi hominibus mihi nego- 
cium sit, qui sine grammatica facti sunt theologi." 

Ego uero, quoniam difficile mihi iudicium uidetur, non ausim de uniuer- 
sis Hispanis monachis sententiam ferre, inter quos non paucos eruditos ac 

30 pietatis studiosos reperiri posse arbitror. hunc autem monachum nostrum 
fratrem Petrum a Soto Caroli Caesaris poenitentiarium sine grammatica esse 
disertis uerbis affirmare audeo, quod ipsum mecum testabuntur non pauci 
eruditi homines, quos nominare possem, qui ipsum loquentem audiucrunt. 
eundem uero theologum esse profecto non credam, donec et impiam eius ui- 

35 tam mutatam uidero et specimen purioris aut solidioris doctrinae ipse de se 
praebeat quam ego tunc, cum audirem praelegentem, et postea saepe alias in 
eo potui animaduertere. nam ut extremam hominis barbariem omittam, mi- 
randum dictu est quanta audacia atque amentia sacrarum literarum sensum 
dignitatemque uiolabat. gustum qualemcumque paucis tibi praebebo. 

40  Enarrabat locum in primo capite Actorum Apostolorum, quemadmodum 
sceleratus ille perditionis filius, postea quam dominum uitae prodidisset, ac- 
ceperit mercedem tanto facinore dignam, ut laqueo strangulatus crepuerit 
medius, atque in eius locum surrogatum esse Matthiam sortito euectum. 
muneris apostolici functionem. inde ratiocinabatur omnes qui essent prodi- 

45 tores et suspendi et crepare medios debere eoque hortabatur ad fidelitatem 
erga Imperatorem, ne inciderent in Iudae condemnationem. nec interim hoc 
exemplo mouebatur ipse nec animaduertebat homo miser quomodo suis uer- 
bis aduersus se ipsum protulisset sententiam. 

Praeterea rationem illam eligendorum episcoporum tantum ad pristina illa 

so tempora pertinere dicebat, quum non esset Imperator Christianus, penes 
quem resideret autoritas conferendi episcopatus: nostram uero rationem 
multo illi ordinationi anteponendam esse, quam posterioribus temporibus 
ecclesia ordinauit, ‘cuius autoritate potestas’ inquit ‘illa creandi episcopos in 
nostrum Imperatorem clementissimum translata est. qua in electione utitur 

ss Caesarea Maiestas prudentissimorum hominum iudicio, qui sapienter digni- 
tatem personarum illi denunciamus et sanum hac in parte consilium damus." 


25-11 definiendum .... theologi] in Erasmi Apologia aduersus monachos quosdam Hispa- 
nos (Opera Omnia, Leiden 1703- 1706, t.1X,, 1037) locus apparet sic expressus: fortassis hic 
mihi sit explicandum quid proprie sit religio quando cum his res est, qui sine Gram- 
matica facti sunt theologi | 41-4 sceleratus ... functionem] cf. Act. Ap. 1, 15-26 


30 Petrus a Soto grammaticae rudis in marg. A | 15 aut A uitae aut P || « rudis sa- 
crarum literarum interpres in marg. A |  protulisset P tulisset A || 49 episcoporum 
electio in marg. A | $$ inquit om. P 

3 Sic ille ueterator autoritatem sibi suis imposturis conciliabat, ut adulato- 
rem pessimum et parasitum impudentem potuisses agnoscere. haec et alia 
multo his absurdiora insidiosus ille adulator inquinatissimo sermone balbu- 
tiebat. 

46 Absoluta illa praeclara lectione conuenio monachum, significo me adesse 
hora praescripta, ut de negocio nobis proposito cum eo conferrem, sicut ante 
prandium inter nos conuenerat. ibi ille rursus maiore multo quam antea ho- 
nore excipit, magis operoso uerborum lenocinio blanditur, ut, nisi plane ob- 
firmato animo statuissem uelle me ad extremum usque negocium incoeptum 
persequi seu, ut uerius loquar, nisi ita diuinitus constitutum fuisset, insidio- 
sam esse fraudulenti hominis ciuilitatem nullo negocio potuissem agnoscere. 
sed tamen nondum fraudem ullam subesse in monacho uere dolis et prodi- 
tione pleno potui suspicari. 

2 Principio ingentes ille quidem gratias pro epistola, quam ex Hispania alla- 
tam paulo ante ei tradideram, qua una negabat sibi quicquam, postea quam 
ex Hispania profectus esset, uel gratius uel optabilius accidisse. caeterum, 
quod ad colloquium nostrum attinet, narrat sibi necopinanti oblatum esse 
negocium magni momenti, quod nullo modo posset intermittere, meque per- 
officiose orare atque obsecrare, ne molestum mihi esset hora sexta ad ipsum 
redire, quo tempore liceret pro arbitrio nostro de rebus omnibus copiose in- 
ter nos conferre. 

3  Egonihildum suspicans mali, imo cupiens etiam officium praestare mona- 
cho, cuius machinationes plane diabolicas nondum intelligebam, quas uel ab 
ipso diabolo ucl certc ab illius organo Iuda proditore cum didicisse reor, re- 
spondi mihi quidem nullum in urbe esse negocium huic uni conferendum, 
quod supra modum perfectum cupiebam, ac proinde libenter in eodem coe- 
nobio tantisper expectare me uelle, donec ille negocium modo praeter opi- 
nionem sibi oblatum absoluisset. imo etiam, si qua in re ad illud suum nego- 
cium uel melius uel celerius perficiendum mea opera utilis esse potuisset, 
paratissimam ipsi fore pollicebar. 

4 Denuo ille gratias agit suaque manu confici debere affirmat atque, ita mo- 
rae culpam deprecatus, in suam habitationem se contulit. quid interim ma- 
chinaretur monachus aut quid antea fabricatus esset, quamquam me suorum 
consiliorum participem non fecit, ex eo tamen quod postea subsequutum est 
(ut mox audies) facillimum fuerit aestimare. 


1 colloquium iteratum in marg. A | 4 excipit A excepit P | s non temerarium est, 
ubi diues blande appellat pauperem in marg. A (= Plaut. Aul. 184) | 10 blanditiae insi- 
diosae in marg. A | 20 reorP arbitror A 21 in urbe esse P esse in urbe A || z2 perfec- 
tumP confectum A | 2 tantisper om. P | me om. P | 24 sibi ante practer transp. P | ad 
om.P|illdP aliud A |26 paratissimam A paratissimum P || 27-28 morae culpam P 
culpam morae A 

Interea temporis ego in ambulacro coenobii obambulo nihil adhuc suspi- 5 
cans mali, donec tandem audita sexta egreditur meus monachus, ut me uoca- 
ret ac in suam habitationem introduceret. sequor equidem uocantem atque 
eius in uia claudo latus dextrum, cuius proditiones ac fraudes ignorabam, 
nescius me teterrimi proditoris sodalitio comitatum incedere. introduxit de- 
nique in habtationem suam meus Iudas, utens interim blandissimo sermone, 
ut per omnia praeceptoris sui, hoc est prioris Iudae, uestigia sequeretur. 

Prior enim Iudas triginta nummis argenteis Christum seruatorem uendi- 6 
disse legitur: posterior iste diligens proditoriae institutionis discipulus, uel 
potius germanus alterius frater, non sane triginta nummis, sed totidem fort- 
asse uerbis etquidem falsissimis atque in officina suarum proditionum fabre- 
factis, horribiliter deceptum, in uitae imen (quantum in ipso quidem 
erat) adduxit, ut suorum scelerum cupiditatem expleret. ille simulato pacis 
osculo filium hominis tradidisse dicitur: hic blandiloquentia sua paulatim ac 
ueluti per gradus flagitiorum innoxium hominem in extremam perniciem de- 
ducebat. ille celeri proditione instauratorem generis humani prodidit: hic 
lento cruciatu benemeritum conabatur extinguere. ille salutem generis hu- 
mani, quamuis impie et fraudulenter, maturabat: hic eandem salutem per fi- 
lium Dei nobis restitutam, quae sacris literis continetur, impediebat et sacro- 
sancto Dei uerbo tunc demum in lucem et conspectum nostrorum hominum 
prodeunti scelerate repugnabat. 

Hoc autem discrimen inter utriusque proditionem deprehendi posse arbi- 7 
tror, quod ille filium Dei, sed scientem ac uolentem sua sponte crucem tole- 
rare proque salute totius mundi se ipsum unicum et aeternum sacrificium 
Patri coelesti offerre cupientem, in manus inimicorum tradidit: hic infirmum 
hominem, in tantis certaminibus parum exercitatum, tantorum scelerum ig- 
narum, amicitiae simulatione crudelius decipiebat. et tamen impunitatem 
infandi criminis sibi audet promittere scelestus proditor neque formidine 
poenae, in quam ipse paulo ante legerat suum magistrum Iudam incidisse, a 
nefario scelere deterretur. sed est Deus, qui haec facinora intuetur aeterno at- 
que horribili cruciatu suis autoribus luenda. 

Ingressus igitur hal ionem monachi equidem subito quasi terrore per- 47 
culsus in ipso limine cohorrui. Deum inmortalem, qualia illic portenta, quot 
idolorum formae ad contumeliam aeterni numinis comparatae in eo domici- 
lio uidebantur! erat quidam locus satis angustus, sed cuius in diuersis locis 


32 parit tandem monachus quod parturiit in marg. A | 4o Iudae et Petri a Soto compa 
ratio in marg. A | «serat P. fuit A | suorum scelerum P scelerum suorum A || se utri- 
usque discrimen in marg. A | ss sed P adA|acP et A 

1 habitatio monachi idolomaniae officina in marg. A | 4 quidam P quidem A 

mediocri interuallo seiuncta quatuor aut quinque altaria, ut uocant, erant s 
collocata, ad quae noster uenerabilis pater procumbens in genua suas preces 
coram diuis solebat profundere. horum in singulis parua quaedam simulacra 
Christophori, Rochi atque aliorum diuorum auro incrustata pene innumera, 
magna ui candelarum comitata et quasi munita, quae illustrem speciem ocu- 
lis ingredientum exhibebat, continebantur. ego uero, etsi ad hoc spectacu- 10 
lum, quod uerum idololatriae neruum ac fomentum iudicabam, grauiter fui 
perturbatus, tamen in eo ubi tum eram loco animi aestum duxi esse repri- 
mendum tamdiuque mihi ipse silentium indixi, quoad alius magis opportu- 
nus daretur exclamandi locus. 

Caeterum meus proditor salutat ingredientem officiosissime atque in hanc 15 
sententiam alloquitur: ‘non ignoras, mi domine Francisce, omnes homines 
Deo imprimis obtemperare eique quod debent sine mora satisfacere debere, 
deinde quod hominibus quoque communi humanitatis iure debetur suo loco 
praestandum esse.’ ‘scio’ inquam ‘multo accuratius Deo esse obtemperan- 
dum quam hominibus, quorum communicatione sic debemus esse conso- 20 
ciati, ut ne propter hominum affectiones gloria Dei ullo modo laedatur'. ‘id 
uero’ inquit ille ‘in hoc a me commemoratur, ut scias me hoc die negocio- 
rum mole impeditum nondum preces meas horarias absoluere potuisse, pro 
quibus meam fidem obstrinxi Deo meque illi singulis diebus hoc officium 
persoluturum esse sacramento confirmaui, cum in numerum dignitatemque 2s 
sacerdotum sum cooptatus. quare ne quaeso graue sit, mi domine Francisce, 
ut paulisper hic commoratus tantisper expectes, donec ego foris obambulans 
meas preces absoluero. ne uero haec mora tibi molesta sit aut frustra me ex- 
pectasse uideare, librum quemdam atque in eo locum tibi legendum propo- 
nam praesenti nostro instituto peraccommodatum. adsunt praeterea sacra Bi- 30 
blia, ex quibus, si uoles, absoluta priori lectione sumere poteris precationis 
argumentum." 

Vbi haec dixit nimium articulato sermone pronunciata, egreditur, non ut 
precaretur (quamquam hoc utebatur praetextu), sed ut principes sacerdotum. 
et scribas, quibuscum paulo ante de proditione conuenerat, in eundem lo- 3s 
cum conuocaret, ut tempore iam opportuno ad facinus perpetrandum praesto 


23 egreditur] cf. Ioan. 13,30 


sseiunctaP seiunctis A ||7 coram diuis P addiuosA]mipseP ipsi A || 15 col- 
loquii initium in marg. A || 17 satisfacere debere P debere satisfacere A || 19 esse om. 
P | 2 debemus esse P esse debemus A || 23 meas A me P || 24 preces horariae in 
marg. A |27 ut om. P | expectes A expectare P | ego om. P | 33 mirae proditoris tech- 
nae in marg. A 

adessent. mihi autem proposuit librum de haeresibus, quae a Christo nato 
extiterunt, Alphonsi de Castro Hispani monachi Franciscani, quorum uerbo- 
rum significatione uel tacente me dignitatem et uirtutem autoris facile pote- 
ris aestimare, quem ego sane ante annos aliquot in ciuitate Brugensi tunc 
commorantem noui, hominem uidelicet, ut ne quid grauius dicam, impurum 
atque indoctum, sed qui garrulitate sua pro concione homines detinebat et 
miro uerborum artificio miseros auditores conabatur dementare. sed de hoc 
monacho nihil amplius dicam quam quod ipse de se cum in toto libro, tum 
uero in eo loco, quem mihi meus Iudas proposuit legendum, manifeste de- 
clarauit. 


circa principium operis caput est cui titulum inscrips 
omnium haeresium. non referam illius uerba satis inquinata et absurda. status 
causae summaque totius disputationis talis erat: non dubitabat homo impu- 
rissimus atque audacissimus disertis uerbis affirmare lectionem sacrarum li- 
terarum uulgari lingua causam atque originem esse, unde omnes haereses 
ueluti ex perenni fonte promanarent. collaudabat insuper regem Hispanicum 
omnesque Hispaniae populos, quod ab hac lectione non aliter ac praesent; 
neo ueneno semper abstinuissent. cohortabatur quoque Hispanicos inquisi- 
tores, ne ullo modo sacras literas aut extare aut in Hispania leg 
ad confirmandam autem hanc opinionem non solum absurdam, uerum 
etiam impiam, Deum inmortalem, quam insanas rationes proferebat, quam 
horribiliter nonnullis scripturae locis abutebatur! 

Equidem sic eram ea lactione perturbatus, ut uix me continuerim, quin 
paginas furiosi hominis inter legendum concerperem. sed abieci librum in 
malam rem, quo dignus erat, et me ad lectionem sacrarum litterarum con- 


37 librum de haeresibus] F. Alphonsi de Castro, Adversus omnes haereses libri XIII, Co- 
loniae 1543, ubi legitur (lib. I, c. 13, fol. 25): tertia demum haeresium parens et origo cst. 
sacrarum literarum in linguam vulgarem translatio; et infra: quapropter laudandum 
merito venit edictum ... Hispaniae regum Ferdinandi ... ejusque conjugis Helisabetae, 
quo sub gravissimis poenis prohibuerunt ne quis sacras literas in linguam vulgarem 
transferret. 


37 adessent P essent A | Alphonsi de Castro liber de haeresibus quid contineat in 
marg.A|quae A qui P | «o Brugensi mss. Burgensi coni. Campanus 1 241 n.2; atta- 
men Alphonsi de Castro stationem in Flandrica urbe asserit N. Antonius: porro evocatum i, 
sum honorifice Brugas Flandrorum ab Hispanis hominibus, qui ... magno numero ne- 
gotiabantur, ut apud se vernacula oratione de rebus sacris e suggestu diceret, Joannes 
Vasaeus et ipse Brugensis ... scribit. hic dum manet adversus haereses conscripsisse ... 
id opus dicitur, quod immortale ei nomen peperit | 4s uero om. P | 49 lectio Bibliorum 
lingua uulgari damnata in marg. A 

tuli, donec meus Iudas rediret, cuius mora iam mihi esse incipiebat permole- 
sta; quae ipsa et impia illa quam proposuerat lectio in aliquam me iam tum 
adducebant suspicionem, quamquam tantum facinus, quantum ipse interea 
machinabatur, nondum poteram suspicari. 

48 Denique post multam horam ingreditur habitationem meus Iudas prodi- 
tione sua diligenter ordinata. ac primo, ubi culpam morae in preces suas 
transtulisset, accepit librum Noui Testamenti, quem ego Imperatori tradide- 
ram, meque sibi iussit assidere. deinde uultu ad seueritatem composito quasi. 
concionaturus aliquantisper silentium tenuit. ego interim tacitus sedebam. 
Serio mecum considerans, hae nostrae ceremoniae quorsum euaderent. tan- 
dem meus Iudas silentium rumpens sic coepit concionari: 

2  'Conuenimus hunc in locum, Francisce, ubi nos duo soli nunc colloqui- 
mur in conspectu Dei atque audientibus his angelis caeterisque sanctis, quos 
hic circum altaria quasi testes colloquii nostri uides, ut de negocio Noui Te- 
stamenti, quemadmodum tu putas, inter nos conferamus. ego uero non $o- 
lum de Nouo Testamento quae ad utilitatem reipublicae ct in ecclesia tran- 
quillitatis arbitrabor pertinere dicam, sed quid in uniuersum de tota istorum 
studiorum ratione iudicem, quam tu piam arbitraris, ego nocentem iudico, 
paucis uerbis declarabo." 

3  Audis nunc, mi praeceptor, inflatum impietate monachum, nihil quam. 
minas ac uenenum spirantem, quod tantisper in pectore occultarat, donec 
pertractata iam proditione facilius innoxium deciperet et tantorum flagitio- 
rum ignarum in nassam, quam sua ipse proditione fabricauerat, pertraheret. 

4 Sed perge audire: ‘nam quod attinet ad Hispanicam Noui Testamenti lec- 
tionem, scito nullas dari posse nec audiendas esse rationes, quae ab istis, 
quas modo in libro, quem tibi legendum proposui, uidere potuisti, quoquo 
modo dissentire uideantur. una Noui Testamenti lectio praecipua semper 
causa inter catholicos habita est, unde omnes in ecclesia haereses extiterunt. 
una quoque huius lectionis prohibitione, quod uere dicere possum, Hispa- 
niam nostram ab omni sectarum inquinamento puram atque illibatam sem- 
per tenuimus. est igitur, Francisce, factum abs te audacissime, quod contra 
leges Imperatoris, contra ipsam religionem, contra pietatem patriae, nomina- 
tim quoque ciuitatis tuae, quae una sanctissimorum hominum prouentu 
semper floruit, Noui Testamenti uersionem, rem nimirum uehementer im- 
piam, sis ausus euulgare. atrox profecto facinus est summi orbis monarchac 
leges autoritatemque contemnere, infandum religionem uiolare, nepharium. 


63 permolesta A molesta P 

1 ad rem ipsam denique peruenitur in marg. A || s Petri a Soto sententia uersionem 
Noui Testamenti damnans in marg. A | Petri a Soto de labore Francisci sententia in ras. 
A [12 in ecclesia tranquillitatis AP ad ecclesiae tranquillitatem emendauit Campanus. 

pietatem patriae debitam praetermittere ciusque puritatem ac dignitatem 
malo exemplo nouitatis contaminare. haec profecto crimina neque uulgaria 
sunt neque simplici mortis genere digna uideri possunt. 

Porro autem exoriuntur et alia non minus atrocia. audio te fuisse in Ger- 
mania apud Philippum Melanchthonem eiusque uirtutes ac doctrinam pas- 
sim solere praedicare: quod unum apud nos extremo dignum supplicio iudi- 
catur. praeterea circumfertur Hispanicus libellus ualde perniciosus, cuius te 
autorem esse tuaque autoritate euulgatum praedicant. quod si haec uera 
sunt, quae de te narrantur, multo sane tibi praestabilius fuisset nulla un- 
quam attigisse studia literarum quam hoc ingenium ac eruditionem in fauo- 
rem haereticorum catholicaeque sententiae oppugnationem contulisse. res 
profecto deploranda supraque meam cogitationem miranda uidetur, cum ui- 
deam te plane iuuenem, cuius studia non fuisse diuturna sciam, in ipso 
quasi uitae primordio ac studiorum limine tam grauiter impingere tantum- 
que in recentis tuae professionis instituto effecisse, quantum alii longo re- 
rum usu exercitati uix toto uitae curriculo perficere possunt, ut, nisi iste 
animi impetus, nisi ista ingenii uis, nisi uniuersa denique studia in herba 
praecidantur, periculum sit ne noxios fructus ad religionis perniciem atque 
ipsius ecclesiae euersionem uel ante maturitatem proferant. 

Est mihi sane peracerbum dura uaticinari, cui bene consultum multo an- 
tea uoluissem. sed in eo loco positus sum, ea est meae uocationis ratio, ut 
potiorem esse iudicare debeam uniuersae reipublicae salutem quam ullius 
priuati hominis dignitatem. nescio equidem an haec tanta, quae tibi iam 
nunc impendere uidentur, mala aliqua mea uel industria uel diligentia aut 
omnino auertere aut certe mitigare potero. amo enim te si quisquam alius et, 
quemadmodum antea meam tibi operam saepe obtuli, ita nunc tantum tibi 
de meo erga te animo pollicearis uelim, quantum ab homine tui studiosis- 
simo atque amantissimo expectari posse uideatur. sed tamen, ut ingenue 
apud te quod sentio confitear, male metuo ne magnum aliquod malum haec 
tua imprimendi Noui Testamenti audacia tibi sit paritura. scio ego pene om- 
nes principes uiros, qui in gubernatione harum regionum. positi sunt, grauis- 
sime tibi succensere atque ultionem aliquam non uulgarem de te sumere sta- 
tuisse, neque id iniuria mea quidem sententia. grauia enim profecto sunt 
quae tibi obiiciuntur crimina, nec uideo quomodo aut ingruentem poenam 
arcere aut criminis culpam sine ingenti periculo tuo possis declinare." 

Audiui equidem incredibili animi dolore concionem monachi, quam 

omni fraude, malicia, crudelitate, superstitione atque deplorata impietate 
plenam esse non obscure perspiciebam. iam tum quoque intelligebam fore 
mihi difficile, sic ut ego uolebam, ex tantis periculis eluctari, quamquam 
sceleratas illas insidias, quas monachus impius praestruxerat, nihil tum for- s 
midabam neque minima de eis suspicio mihi in mentem ueniebat. ecquis 
enim, quaeso, moderato ingenio praeditus tantum facinus in animum ullius 
hominis cadere posse credat? sed quanto mihi dolori fuerit impiam monachi 
uoluntatem cognoscere atque eius fraudulentam concionem audire, facilius 
tu quidem pro insigni tua prudentia poteris aestimare quam ego aut ullis uer- 10 
bis describere aut oratione ulla queam delineare. 

At uero usus moderatione maiore quam tanta impictas monachi postula- 
bat respondi in hanc sententiam: ‘uideo sane, reuerende pater, pro amico ac 
familiari colloquio acrem te insectationem atque inimicam accusationem in- 
stituisse, eamque animaduerto tribus potissimum membris uniuersam conti- 1s 
neri. quam ego animi uoluntatisque tuae mutationem longe diuersam ab ea, 
quam hactenus operosis uerbis prae te tulisti, si quisquam alius mihi narras- 
set ac ego non contrariam ex te sententiam meis auribus ipse audiuissem, 
nunquam sane fuissem crediturus. 

Graue tibi crimen esse uidetur in lucem aedidisse Nouum Testamentum, 20 
grauius fuisse in Germania apud Philippum Melanchthonem, grauissimum 
edidisse libellum, quem perniciosum uocas, Hispanica lingua, in quo eius, 
quisquis sit, autor dogmata Christianae religionis labefactare conatur. ad 
haec igitur crimina respondebo non calumniose, non fraudulenter, sed uere, 
candide et, ut meus mos est, simpliciter et quidem Attica lege dvev zrpoor 
ula xai av. quod mihi hoc erit difficilius, quo uideam te in contrariam 
a ueritate sententiam magis inclinatum, pene dixerim etiam confirmatum. 
sic enim temperasti orationis tuae cursum, ut alienam, non tuam, insectatio- 
nem proposuisse uideare. rursus sic aliorum iudicium commemoras, ut, cum. 
alienam sententiam referre uideri uis, tuam quoque (fortasse prudens) mani- 30 
feste prodas. utcumque uero se res habeat, quamquam iure hac in parte 
tuum candorem desiderare possem, tamen omissa omni contentione confe- 
ram me ad criminum leuationem. 

Ac primum ego quidem sine magna admiratione ac dolore ex te non au- 
diui, quod modo affirmabas uerissimam esse monachi sententiam, qui lec- 35 
tionem sacrarum literarum rem esse generi humano perniciosam in suo libro 
scripsit, unde omnes prauae opiniones, omnes impietatum fontes orirentur, 
quam ego uocem indignam homine Christiano iudico. 

Ego uero e contrario sic statuo, sacrarum literarum lectionem, hoc est li- 5 
40 brum Dei, quem Vetus ac Nouum Testamentum uocamus, rem esse uniuerso 
generi mortalium admirando aeterni Dei consilio de coelo traditam, omnium 
maxime salutarem ac necessariam omnibus hominibus, qui ueram de Deo 
deque rebus sacris notitiam nullis impietatibus, nullis humanis sordibus in- 
quinatam tenere uolunt. in quo uno libro initia, progressioncs, fines perfec- 
45 tissimi ac demum quasi perennes fontes uerae et incorruptae religionis conti- 
nentur, unde canales aurei coelestis doctrinae in totum genus humanum 
promanarunt, sine cuius lectione nullam certam cognitionem de mente illa 
aeterna architectatrice omnium rerum, nullam de conditione creaturarum, 
nullam de dignitate ac praestantia recens conditae hominis naturae, cuius in 
so mente sui imaginem insculpsit aeternus conditor, nullam de lapsu primorum 
parentum, qui deinde in totum genus humanum redundauit, nullam de pec- 
cato, de morte, de mille morborum ac miseriarum generibus, quae haerent in 
hac corrupta natura, nullam de instauratione salutis humanae, quam tradito 
filio restituere uoluit misericors Pater, nullam de filio Dei unico seruatore 
5s nostro, prodeunte de sinu aeterni Patris, qui de sede illa sua arcana prosi- 
liens uenit in hunc mundum, nostram miseriam ac infirmitatem induit, un- 
ico atque aeterno suo sacrificio placauit iram Patris, restituit amissam salu- 
tem ac tandem deuicta morte, abolito peccato, superatis inferis, in coelum 
ouans ascendit nosque secum suo sanguine iam mundatos, suo sacrificio re- 
so demptos, aeternum secum uicturos in coelum euexit; demum nullam ueri 
Dei ac purae religionis notitiam sine lectione huius libri ulla creatura uel 
discere uel gustare unquam poterit. 
Hanc doctrinam nulli unquam philosophorum docuerunt, nec satis scio 
utrum in ullis libris humanis ullum solidum uestigium huius coelestis sa- 
«s pientiae reperiatur. certe ubi sit, ex istis fontibus haurienda est, sine quibus 
sterilis et coeca est humana cogitatio et sine qua sapientia nulla unquam 
creatura salutem consequetur. qui hunc diuinum thesaurum nostris homini- 
bus tradidit desiderantibus iam tandem audire, legere et intelligere saluta- 
rem illam Christi uocem sua lingua quoque loquentem, neque religionis uio- 
70 latorem neque patriae proditorem neque legum humanarum transgressorem 
uocare debes, qui diuinis et humanis etiam legibus (si ita uis) satis circum- 
specte obtemperat. haec est uoluntas Dei, ut per omnes plagas mundi eua: 
gelii doctrina diffundatur, uox Dei in euangelio clamantis salutemque omni- 
bus hominibus offerentis totum per orbem sonet atque exaudiatur. nec ulla 
75 extat Imperatoris lex quae lectionem euangelii prohibuerit. praeclare igitur 

de patria, de religione deque tota ecclesia Dei mereri existimandus est is, qui 
hac diuina luce euangelii, qua hactenus caruit Hispania, multorum homi- 
num mentes, qui in ea regione in densissimis tenebris uiuunt, uoluerit illu- 
strare. 

Non ignoras, reuerende pater, infinitum esse numerum hominum in Hi 
spania, qui in uniuersum quid sit euangelium, quid sit religio uera, quid 
adulterina, prorsus ignorant. ut enim uniuersum hominum uulgus omittam, 
quam multi sunt, qui pastores animarum dicuntur et uideri uolunt, qui ne le- 
gere quidem, nedum intelligere Latinos libros possunt, qui aliud omnino ni- 
hil quam missam unam balbutire nouerunt. horum infirmitatem subleuare, ss 
ouiculis esurientibus ac sitientibus uocem pastoris, quae una certissimum 
est animae pabulum, opem ferre nonne pium est, nonne laudandum atque 
etiam optandum est? 

Et tamen praeter animarum pastores erunt quoque non pauci, qui huius li- 
bri lectione ad inquirendum Deum, ad cognoscendam ueram religionem, ad 90 
puram Deoque gratam inuocationem non segniter excitabuntur. his omnibus 
certe seruire uolui hoc meo labore, cuius abunde magnum praemium repor- 
tabo, si uel unicam animam ad Deum conuersam, uera religione instructam. 
nostra opera contingat uidere. Deo patri studia mea probare cupio et aliquam 
fidelem operam ecclesiae Christi praestare iuxta talentum a Deo nobis con- 9s 
creditum, ut fidus minister de domini sui negociatione ac facultatibus solli- 
citus esse debet. me profecto neque pudet nunc neque quamdiu uiuam pude- 
bit euangelii, quod potentiam esse Dei agnosco ad salutem omni credenti. 
testis huius animi mihi est Deus, qui nouit me eo potissimum animo hunc 
laborem suscepisse, ut aeterna Dei uoluntas nostris hominibus innotesceret 100 
eiusque salutaris ac prorsus coelestis uox in nostra quoque regione audiretur 
ac propagaretur. idem quoque scrutator cordium, cuius in manu sunt om- 
nium regum terrae corda et uoluntates, flectet pro sua clementia animos 
summorum principum, ut agnoscant tandem, quam utilis ac necessaria sit 
toti orbi terrarum euangelii doctrina. 105 

Venio nunc ad secundam criminationem, quam pari cum prima aut certe 
grauiore supplicio dignam arbitraris. fuisse autem me in Germania aut Phi- 
lippum Melanchthonem conuenisse nunquam in obscuro tuli, nec uideo 
quare mihi uitio uertendum sit, quod nunquam prohibitum est et multis 
alioqui uiris clarissimis, qui hoc ipsum saepe antea multo me frequentius ac 110 
diligentius fecerunt, laudi tribuatur. quod si Germaniam perlustrare aut cum 
uiris doctis conferre crimen est, in huius criminis societatem Imperatorem 

ipsum, plurimos quoque principes uiros doctrina ct pietate praestantes prius 
uenire oportere, qui non semel in Germania fuerunt et cum Philippo Me- 
lanchthone, Luthero caeterisque Germaniae doctoribus saepe et multum col- 
loquuti sunt et cum eis familiarissime de rebus maximis contulerunt. 

Iam uero quod ad tertium crimen attinet, de libello, quem tu perniciosum 10 
uocas et a me in lucem aeditum putas, ut mihi non plane constat de quo li- 
bello loquaris, ita uere affirmare possum nihil unquam a me praeter Nouum 
Testamentum in lucem aeditum esse." 

Dum haec loquor, Prior eiusdem coenobii Dominicanorum ingreditur 50 
forte eam habitationem, ubi nostra erat instituta dissertatio. quem ego mo- 
náchum neque uideram unquam neque quid hominis esset sciebam, sed 
cuius oculi truces, distortum os, truculenta facies satis aperte maliciam in 
animo latentem denunciabant et hominem esse peruersum testabantur. is ad 
me conuersus deponit cucullum honorifice et nunciat famulum nostrum do- 
mesticum inferius esse, qui me ad coenam ueniret uocatum. 

Haec erat illa proditionis uox et peracti facinoris significatio, quae omnia 2 
in promptu iam esse ad proditionem perpetrandam subindicabat, quam fa 
cile intellexit meus monachus. ego ne suspicari quidem potui, eoque satis 
placide respondi uiam esse mihi probe notam eamque sine famulo duce non 
difficulter inuenire posse ac proinde eum iuberet domum redire. sic legatus 
ille regreditur. 

Tum uero meus Iudas interrumpit orationem et omnis illi mora tarda ui- 3 
debatur, quae me diutius apud se remoraretur. ‘at ego’, inquam, 'reuerende 
pater, de praecipuo negocio nostro, quod in primis curatum oportuit, aut per- 
pusillum hoc tempore actum aut certe nihildum uideo esse constitutum. 
Caesarea Maiestas tibi ut noster liber traderetur iussit, non sane ut nouae 
turbae minimeque necessariae excitarentur, sed ut eum examinares et de 
uersione ipsa, utrum fidelis, uera et incorrupta esset an uero deprauata, iudi- 
cium ferres. quare omissis aliis contentiosis quaestionibus te maiorem in 
modum oro, ut intra limites officii tui te contineas et de uersione ipsa tan- 
tummodo sententiam dicas, deque ea ipsa iam nunc abs te rogo, utrum lap- 
sum aliquem in toto opere inuenisti, quod Episcopo Iaénensi subindicasse 
uideris." 

Tum ille: *et pulchre sane meum officium hactenus fecisse uideor neque 4 
posthac interquiescam, donec perfectum quod incoepi uidere possim. caete- 
rum, quod ad uersionem attinet, quoniam iudicium meum postulas, dicam 

quod sentio: ct quamquam multis ac magnis negociis hactenus impeditus 
uniuersum opus nondum perlustrare licuit, eam tamen partem quam ego 30 
uidi (inspexi autem praecipuos locos) non possum non approbare ac totum 
profecto laborem tuum magna laude dignum iudicarem, si modo in alio ar- 
gumento magis plausibili iste fuisset insumptus labor. sed quando serius esse 
nunc uides quam ut certi aliquid de toto negocio hac nocte constitui posset, 
nunc te dimittam, si uidetur, die crastino (si fuerit integrum) ad me reuersu- 35 
rum. 

Haec ab ipso non sine ingenti malicia dicebantur. ego uero, ne nimis im- 
portunus uiderer, precatus felicem noctem ualedixi monacho. deducebar a 
famulo in coenobii locum inferiorem ac inter eundum animaduerti totum 
coenobium perturbatum: uidebam magnam monachorum turbam sursum de- 40 
orsum cursitantium, nescio quid inter se quoque susurrantium, quo signo 
percussus animus ingens aliquod malum inminere coepit cogitare. 

Vixdum in aream inferiorem perueneram, cum uir quidam mihi obuiam 
uenit, quem ego sane antea nunquam uideram, sed qui speciem honesti ho- 
minis prae se ferebat. is rogat utrum mihi esset nomen Francisco. 'est', in- 
quam, ‘si quid uelis." ‘habeo’, inquit, ‘quod tibi loquar.” ‘ubi uis, sum para- 
tus? dum haec dico, peruenimus ad ianuam coenobii, quae in plateam s 
deducebat, quo in loco numerosa satellitum armatorum turba in me uno 
quasi impetu ruunt. tum ille qui primus loquutus erat ‘tu’ inquit ‘es captus’. 

Ego uero, etsi inusitato illo ac truculento nebulonum conspectu, qui ha- 
stis, gladiis ac multiplici armorum genere instructi capiti meo inminebant, 
non nihil sum perturbatus, tamen praesenti animo respondi minime opus 10 
fuisse tantam carnificum manum aduersus hominem imbecillem adducere, 
quae alioqui contra facinorosos latrones erat comparanda: eam uero esse 
huius animi integritatem et recte factorum conscientiam, quae non dubitaret. 
coram summis iudicibus, coram ipso Imperatore, coram omnibus principi- 
bus terrae causam dicere; quare, cum nullius criminis mihi conscius essem, 15 
paratum esse me non ad carcerem aut exilia, sed etiam ad ignem ipsum aut 
quocumque alio deducere uellet intrepide properare. 

"Non procul’ inquit *deducam te planeque repugnante me coactus sum fa- 
cere, quod nec ad officium meum pertinebat, et, si ulla ratione uitare potuis- 
sem, nullo modo huius rei curam suscepissem. sed dominus de Granduella 20 
inuitum huc perpulit et quidem ex praescripto Imperatoris se hoc iubere 

praedicabat." interea ad carcerem ciuitatis peruenimus. ‘atqui in hoc loco’ in- 
quit *manebis, donec aliud ab iis in causa tua constituatur, qui mihi ut te 
huc adducerem autores fuerunt." 

Tum ad hospitem conuersus praescripsit ut honeste ac diligenter tractaret, 4 
meque bono animo esse iussit et suam operam in omni re, quae uel ad libe- 
rationem uel incolumitatem nostram pertineret, candide sane ac peramanter 
obtulit. ego abeunti dedi literas ad Archiepiscopum Valentinum, qui tum in 
ea urbe erat, quibus inopinatum casum nunciaui et simul oraui ut postridie 
nostris Antuerpiensibus curaret significari. 

Quo interim animo me fuisse credis in carcere? certe primis quatuor aut 52 
quinque dicbus sic affectus fui, ut nullis literis, nullis uerbis possim indicare. 
perspiciebam ingentia atque innumera pericula, quorum ipsa mors uel mini 
mum mihi uidebatur. eadem nocte, quae prima fuit maximorum malorum, 
hoc est decimo tertio die Decembris anni 1543, tam alte tamque serio rem. 
uniuersam in omnes partes uoluebam, ut ea pericula, quae uentura uideban- 
tur, non secus quam si omnia coram praeuidissem intensa cogitatione fuerim 
consequutus. sed ad ea omnia perferenda, quae maxima profecto erant, ha- 
bebam animum minus fractum magisque robustum et constantem (quod 
summum Dei beneficium interpretor) quam magnitudo periculorum postula- 
bat. unam illam peruersi monachi proditionem nullo modo poteram deuo- 
rare. si aperto Marte mecum egisset, si a principio se hostem manifestum 
professus fuisset ac non potius tam scelerata proditionis nota luce clarius pa- 
tefecisset nisi ab ipso Diabolo, cuius ipse organum est et cuius agitur spiritu, 
tantum facinus inueniri non potuisse, quamquam erat adhuc idonea ratio, 
quare hostis ecclesiae Christi, qui salutarem doctrinam de coelo traditam 
ferro et igne sibi persequendam statuat publicitus, e coetu Christianorum ex- 
pelleretur, nequaquam tamen ego propter iniuriam priuatam tantopere illi 
potuissem succensere. 

Istis atque aliis cogitationibus quatuor primas horas transegi, uidelicet ab 2 
hora sexta usque ad decimam, quo tempore quieti se captiui tradere soliti 
erant. tum ego, quoniam seiunctus a reliqua turba esse cupiebam, deducor in 
habitationem superiorem a quodam uiro, qui in illis aedibus quasi minister 
uideri poterat. cum ibi essem solus cum solo, sic ille orsus est loqui: ‘esto, 
quaeso, bono animo, mi frater, noli te tam inmoderato dolore conficere. 
quantum enim coniectura assequi possum, magnum quiddam esse oportet 
quod te urget ac tristissimis notis pene cogit latentem animi dolorem pro- 
dere. nec ego quemquam eorum, qui hunc in locum deducuntur, tristes alio- 

qui et moerentes, uidi qui tantis curis affectus, tanto luctu cruciatus uidere- 
tur ac te ipsum nunc uideo. cogita, quaeso, mi frater, hanc esse uoluntatem 
aeterni patris, qui curam habet diligentem filiorum suorum eosque gubernat 
multo aliter quam illi opinantur; quam profecto uoluntatem tu, si uerus fi- 
lius haberi uis, nullis tuis lachrymis, nullo luctu, nullo eiulatu neque potés 
neque debes auertere. 

3  Expue igitur istam miseriam ex animo atque in eius loco hanc sententiam 
fixam teneto, nullum esse magnum malum neque homini forti, multo minus 
Christiano, magnopere extimescendum praeter culpam, qua ego te carere ar- 
bitror. neque enim, ut a quibusdam concaptiuis inferius accepi, qui te tuos- 
que noucrunt, aut eo loco natus es aut in his artibus uitam egisti, ut uerisi- 
mile uideatur insigni te aliquo flagitio esse contaminatum. quin et aetas ipsa 
et moderatio, lineamenta oris totusque corporis habitus innocentiam nescio 

4 quam prae se ferunt neque ullum de te crimen pollicentur. quod si iuuenili 
aliquo lapsu istam tibi poenam conciliasti, cogita tecum aequissimam illam 
aeterni numinis iusticiam, sed multo magis admirandam misericordiam, qui 
leui ac momentaneo aliquo supplicio in hoc mundo nostra scelera punire 
uult, ut sempiterno gaudio post hanc miseriam suae gloriae participes atque 
haeredes uitae aeternae nos faciat, modo coelesti ipsius promissioni, quae in 
sacrosancto eius uerbo continetur, toto pectore credamus. si uero innoxius 
pateris, tunc serio tibi in Domino gloriandum et laetandum est atque exi 
mare debes gloriosa tibi haec uincula esse in conspectu Dei et cum multis 
viris sanctissimis, qui innocenter hoc tempore patiuntur, communia. 

5  Facessat igitur inutilis luctus, facessat inanis trepidatio. an ignoras Dcum 
praesentem etiam nobis captiuis adesse, nostra curare, nos ipsos intueri at- 
que etiam huic nostro colloquio nunc interesse? nescis capillos capitis nostri 
apud Deum in numerato esse nec unum a nobis inferri posse sine uoluntate 
patris? quid ergo formidas hominum minas? 

6 Quin potius animum tuum hac tanta sollicitudine libera, ut serenus tan- 
dem ac tranquillus ad inuocandum Deum, ad tua negocia prudentius ac 
gentius curanda magis excitetur. depone, si uidetur, quicquid habes curae in 
sinum meum. nam, etsi nunc me uides abiectum hominem, non minus 
quam te captiuum, qui aliena ope ipse quoque indigeam, tamen scio me Deo 
Curae esse, in quo uno meam spem uniuersam reposui et precibus, consola- 
tione ac sedulitate perpetuam tibi fidem ac ministerium praestabo." 

Ego uero attentus omnia haec audiui, ac primo sum admiratus hominis 53 
eloquentiam, quae admirabili suauitate fundebat orationem, ut Nestora 
quemdam loquentem aut oratorem alium Nestore suauiorem et grauiorem te 
audire putares, e cuius ore melle dulcior fluebat oratio. sed multo magis mi- 
Tabar incredibilem pietatem et uere Christianam dilectionem, quam totus il- 
lius sermo undique spirabat. ac profecto tanta illa uerborum suauitate recrea- 
tus ipsi gratias egi pro amabili colloquio, quo me aliquanto firmiorem ac 
robustiorem factum agnoscebam. narro praeterea, quod ille a me postulabat, 
monachi nostri technas et quam ob causam, quibus instructis fraudibus cir- 
cumuentum me ad illum locum deduci curauerit. 

Tum ille ingenti quodam affectu commotus accurrit ad me mediumque 2 
denuo complectitur, ‘iam’ inquiens ‘te uerum fratrem agnosco, iam uere anim- 
aduerto propter eamdem euangelii causam te esse comprehensum, propter 
quam eadem haec uincula et ego octo iam mensibus pertuli et multi alioqui 
viri clarissimi nobiscum et in hoc carcere et multo aliis tetrioribus locis cru- 
ciantur. sit uero Deo patri nostro perpetua laus, sit illi sempiterna gloria, 
quod, antequam ex hac uita migro, hisce oculis uidere contigit quod prae 
omnibus thesauris mundi semper optaui. nam cum ingenia uestrorum homi- 3 
num nouerim, peracuta illa quidem, sed in recipienda ueritatis cognitione 
iuxta praescriptum Dei abiiciendisque hominum commentis, quorum illi te- 
naces sunt obseruatores, constanter aduersa, uix humano iudicio sperandum 
fore uidebatur, ut in tanta coecitate hominum, in tanta persecutione ueritatis 
quisquam exoriretur, qui hoc praeclarum et salutare opus uel posset uel au- 
deret praestare. sed uideo te admirabili Dei consilio diuinitus excitatum 
esse, ut thesauros coelestis doctrinae uestris hominibus traderes, quod tam. 
multis retroactis seculis neminem fecisse uidemus. 

Ac ille nimirum est peculiaris ac ueluti proprius uerbi Dei genius, mi fra- 4 
ter, qui nunquam in lucem atque hominum conspectum erumpit, quin ful- 
gura et tonitrua subsequantur. cum Deus aeternus populo suo loquuturus es- 
set, conturbabantur coeli, miscebantur elementa, fumabant montes, 
tremebant ualles, totus denique populus Dei horribiliter extimescebat nec 
ferre poterat uocem Dci loquentis, imo ctiam auersantes Deum ad humana 
praesidia confugiebant, Moysem interpellabant "loquere" inquientes *tu no- 
bis, ne loquatur amplius nobis Dominus, ne forte moriamur." 

5 Quin ct ipsc Christus seruator noster diserte testatur hoc, se in mundum 
uenisse, ut dissidium inter filios et parentes, inter uxores et maritos semina- 
ret et gladium atque ignem totum per orbem effunderet, haec est illa discors 
concordia, quae tranquillitatem conscientiae, pacem apud Deum, inter ho- 
mines uero hostiles inimicitias parit. quare minime existimare debes, mi fra- 
ter, rem leuem esse ac ex hominum iudicio aestimandam coelestis doctrinae 
professionem. magnum opus profecto atque arduum et periculi plenum mihi 
uideris aggressus, mi frater, sed cuius repositum tibi erit in coelis praemium 
amplissimum, si cursum ac metam uocationis tuae, quam prorsus diuinam 
putare debes, constanter ac fideliter pertinges. 

6 Esto igitur robustus, confortare in Domino, mi frater, neque de potentia. 
aut bonitate Dei ulla ratione dubitare debes. liberabit te benignus ille pater 
ex tantis angustiis, cum maxime opportunum illi uidebitur, qui stupendo 
consilio suo longe ab humana ratione diuersissimo et gloriam suam hoc 
modo illustratam ac propagatam esse uult inter homines et electos suos 
tuamque fidem uelut aurum in igne cupit explorare. noli ergo respicere a 
tergo. constanter cam insiste uiam, qua te a Domino uocatum uides. at uero 
sentio domesticos et concaptiuos nostros ascendere, quorum plerique doctri- 
nam sacram fastidiunt. quiesce igitur suauiter hac nocte, fortunate frater, et 
pulsis ex animo tuo humanis cogitationibus uniuersam tuam spem in Deo 
uiuo collocato." 

54 Ego uero, etsi me non mediocriter recreauit illius oratio, tamen infinitas 
cogitationes, quae me grauissime urgebant, nondum poteram ex animo meo 
delere. etenim, utcumque omnia pericula ueritate mitiora cogitarem, instare 
mihi praesentissimum uitae discrimen non obscure praeuidebam. totam eam 
noctem in magno dolore magnaque perturbatione transegi et, cum omnia 
quae mihi tum occurrebant in uarias omnino formas cogitando uerterem, sic 
tandem mecum statuebam: si in disputationem theologicam res deduceretur, 
nullo unquam humano praesidio aut consilio me posse liberari. nam cum 
agitur de gloria Dei, de confessione Christianae fidei, nullum affectibus hu- 
manis locum arbitrabar esse relinquendum ei, qui aeternam Dei ueritatem 
semel agnitam et susceptam usque ad extremum halitum propugnare deberet 
et horribilem illam supremi iudicis sententiam uereretur. rursus innatus mi- 

serae naturae nostrae stimulus carnis conspecta periculi magnitudine acriter 
ad defectionem sollicitabat. 

In hac periculosa lucta carnis et spiritus exoriebatur inter mentem et uo- 
luntatem cruenta et periculosa pugna, quae ueris colaphis Satanae pectus at- 
que animum uulnerabat. certe nulla mors, nulla carnificina, nullum tormen- 
tum tam acerbe unquam aut corpus aut animum uel robustissimi hominis 
potuisset exercere. sed Deo sint gratiae, qui post diuturnum illum conflictum 
dedit uictoriam et sic meum animum spiritus coelestis robore confirmaui: 
ut in causa Dei, cuius esse meam non dubitabam, pulchrum mihi et glori. 
sum mortem oppetere putarim. tum uero incredibili efficacia gratiae diuinae 
confirmatus statui apud me prorsus integram atque illibatam conseruandam 
esse gloriam Dei, qualiacumque tandem essent futura pericula humana: in- 
terim tamen, si quid citra pietatis iacturam ad tuendam uitam seu incolumi 
tatem meam industria humana fieri posset, non esse omnino negligendum. 

Postridie itaque summo mane accersiui ad me praefectum domus Episcopi 
Iaénensis, qui me primo ad monachum deduxerat. is cum intellexit quod a 
monacho factum erat, obstupuit seque curaturum, quod omnino ad liberati. 
nem meam pertineret, una cum Episcopo recepit. interim ei tradidi literas, 
quas eodem die misit Antuerpiam, quae nostris meam captiuitatem signifi- 
cabant. ego interim maneo expectans, si quid boni nuncii uel ab Episcopo 
uel a nostris Antuerpiensibus adferetur. in hac expectatione tres continui 
dies consumuntur, quibus ego ingentes dolores et non credendos animi cru- 
ciatus persentiebam. 

Interea temporis cum hominibus, qui nobiscum eodem in loco tenebantur 
captiui, nonnunquam conferebam, inter quos erat grauis quidam et honestus 
uir, quantumque ex illius sermone deprehendere potui, insigni pietate prae- 
ditus. ab eo potissimum cognoscere uolui, quidnam esset hominis qui supe- 
riore nocte tam suauiter fuerat apud me concionatus. 

Tum ille: *multis profecto nominibus gaudere debes te in hunc locum ad- 
ductum esse quamuis molestum, et qui ereptae libertatis cogitatione praeter 
alia pericula et incommoditates ingentes animi cruciatus parit, primum ut 
istis gloriosis uinculis illustretur per te maiestas aeterni numinis, deinde ut 
hunc uirum Dei agnosceres, cuius similem in Brabantia tota non credam 
posse reperiri. cius tibi uitam et mores paucis describam. 

Natus est Aegidius noster (sic enim uocatur) in hac celebri urbe Bruxel- 
lensi neque re admodum lauta neque familia illustri, sed qui uirtute sua 

apud omnes homines qui eum nouerunt, etiam hostes purioris doctrinae, ex- 
ceptis paucis deplorati pudoris, incredibilem est gratiam dignitatemque con- 15 
sequutus. et quid, quaeso, non consequeretur homo sanctus, qui totum uitae 
suae cursum inculpatissime transegit, ne muscam quidem laesit unquam, in- 
numeris pene hominibus profuit saepissime? 

Vixit annos circiter 33, quo integro tempore uix credo extitisse quem- 
quam, qui de Aegidio questus sit aut se ab eo iniuria affectum esse quoquo 20 
modo praedicaret. omnibus arridebat, omnibus de suo iure remittebat, ut 
charitatem et concordiam Christiano homine dignam in hac uitae societate 
tueretur. quid multis? diceres Aegidium ad utilitatem publicam omnium ho- 
minum, non sibi priuatim natum, quod facile testatur ille uultus angelicus, 
amabilissimi mores et plena Christianae pietatis officia, quibus ille captiuis 2s 
omnibus ministrat, ut sanctam illam coeloque dignam animam, quae castum 
ac purum sanctissimi pectoris tabernaculum inhabitat, non obscure reco- 
gnoscas. sed haec illustris naturae uis alioqui perpetua, quae a primis annis 
una cum aetate in co creuit, incredibile dictu est quantum incrementum ac- 
ceperit ante annos fere uiginti, cum et ille iudicio magis ualeret et coelestem 30 
illam sapientiam ex fontibus sacrarum literarum haustam coepit degustare. 
quomodo autem ab eo tempore uitam instituerit, quoniam mihi plane com- 
pertum est et tibi gratum fore non dubito, libenter significabo. 

Exercebat opificium manuarium conficiendi cultros, ut ocium fugeret et 
proprio suo labore res ad uitam tuendam necessarias sibi pararet. negabat 3s 
enim honeste quemquam uitae cursum traducere posse, qui in ocio deliciose 
uiueret aut alieno labore partis intemperanter abuteretur. minimam temporis 
portionem opificio suo tribuebat, maximam inuisendo aegrotos, fouendo mi- 
seros, conciliando inter ciues gratiam, quam aliqua discordiarum nubecula 
Obscurarat, consumebat. in tanta uero negociorum occupatione, quae reipu- 40 
blicae utilitatis causa suscipiebat, uix ut officio suo uel horas pauculas singu- 
lis diebus uacare posset, dici non potest quam benigne, quam ubere pro- 
uentu coelestis pater sancti hominis labores foecundabat. quicquid autem 
suo labore parare poterat, quod certe parum non erat, id totum in usum pau- 
perum reponebat, ipse tenuissime uictitabat ac pene nihil consumebat. his 4s 
artibus conciliauit sibi gratiam populi. omnes boni ipsius colloquium expete- 
bant, omnes ad se uocabant, omnes denique suarum facultatum ac uolunta- 
tum Aegidium dominum faciebant. saepe etiam munera donabant, sed quo- 
rum pleraque repudiaret, nonnunquam etiam aliquid acciperet, non sibi, sed 

so ut eo praesidio inopiam alicuius miseri hominis subleuaret. hac tanta ciuium 
beneuolentia et suis, quas habebat, facultatibus nullam ad rem suam priua- 
tam utebatur, omnia in communem utilitatem conferebat. 

Habebat in hac urbe priuatum pistorem, priuatum artificem calceorum, 
priuatum sartorem, priuatum pharmacopolam. ab illo panem accipiebat, ut 

55 quotidie suppeditaret pauperibus, ab alio calceos, quos inter miseros distri 
bueret; alterius opera in uestibus conficiendis utebatur, quibus tenues homi 
nes in hyeme tegerentur; ab hoc accipiebat pharmaca, ut curarentur aegroti. 
operam quoque medicorum proprio sumptu pensabat. quorum omnium ra- 
tiones in tantum singulis annis creuisse uidebat, ut uix quadringentis flore- 

6o nis posset creditoribus satisfacere, quod ille de suo soluebat et, si quando ad 
implendam summam aliquid interdum desiderabatur, aut libenter condona- 
bant ipsi creditores aut facile ab opulentis ac piis hominibus quantum uole- 
bat habere poterat. audis uitae integritatem. 

Quid ego nunc dicam de animi pietate, de puritate doctrinae, qua ille in 

6s primis excellit estque maxime suspiciendus? prima semper ipsi fuit coelestis 
doctrinae cura, qua in exercitatione et sacrarum literarum lectione et medi- 
tatione profunda et perpetua ardentique ad Deum inuocatione tantum profe- 
cerat tantumque hac suauitate et contemplatione diuinae sapientiae afficie- 
batur, ut non raro ab amicis inter orandum uisus sit extra se raptus: tam 

70 ardenter in precatione uires ani tendebat. 

Literarum tantum tenet, quantum ipsi sufficiat, ut libros impressos piae 
doctrinae legere et intelligere possit. aliarum scientiarum cognitione non est 
instructus, imo ne scribere quidem potest neque perturbate scripta distincte 
legere. iudicio est peracuto, studio et labore plurimum ualet. legit praestan- 

75 tissimos quosque libros salutaris doctrinae, praecipue uero sacrarum litera- 
rum lectione et cognitione supra quam credi potest facile excellit. de articu- 
lis Christianae religionis disserentem audire summa profecto mihi foelicitas 
esse uidetur. quantum uero in sacra doctrina, quantum eloquentia, quantum 
suauitate disserendi polleat, quam multis atque admirandis Dei donis sit cu- 

30 mulatus, tu ipse heri uesperi expertus es et, si diutius in hoc loco agere con- 
tingat, multo luculentius experieris. miraris, opinor, qui fiat quod tanta uir- 9 
tus, tam rarum Dei donum, tam praeciosum margaritum in his tenebris 
sepultum uiuat, qui certatim bonorum officiis erat ornandus et insigni lau- 
dum praeconio extollendus. sed mirari profecto desines, si tuam quoque sor- 

35 tem intueare, quam illi tecum et cum omnibus etiam piis qui Christum profi- 

tentur communem esse uidemus. caeterum ne hoc ipsum a mc desideres, 
causam quare hic teneatur captiuus paucis expediam. 

56 Cum ante annos fere duos seminaria quaedam famis ac pestis in hac re- 
gione grassarentur, Aegidius noster, qui ab ineunte aetate reliquos suos 
ciues, imo etiam alios, quos nouimus, in tota regione et liberalitate in egenos 
et uitae integritate ct pictate doctrinae supcrassct, in illis angustiis reipubli- 
cae, in multis grauissimorum hominum perturbationibus incredibili magni- 
tudine animi et constantia se ipsum uicit. 

2 Rerum suarum auctionem fecit, ex quibus non contemnendam pecuniae 
summam conflauit. nullus erat dies quin publica ciuitatis loca inuiseret, ubi 
pauperes aegroti curantur, laborantibus res omnes necessarias subministraret 
ac suis propriis manibus inseruiret. inuisebat publica diuersoria, peregrinos, 
pauperes, praesertim eos, qui aliquo morbo laborabant, ad se recipiebat, 
domi suae alebat, fouebat, ministrabat, donec tandem Dei beneficio recupe- 
rata sanitate uel ad laborem ipsi conuerterentur uel, si aliquo profecturi 
erant, non nisi uiatico instructos dimittebat. semel ad foeminam quamdam 
uocatus de partus dolore laborantem, cum uideret aedibus magnam rerum 
inopiam nec esse in tota domo nisi unicum lectum, in quo paritura cum 
quinque prolibus cubaret, reuersus domum unum lectum, quem sibi tantum 
domi reliquum fecerat, ad foeminam parturientem misit ac ipse deinceps in 
stramine iacuit. 

3 Neque corporum modo, sed etiam animarum medicum agebat. instituebat 
morituros in doctrina Christi, admirabili orationis efficacia docebat non esse 
fidendum operibus, una misericordia Dei, quae fide in Christum apprehendi- 
tur, seruari nos oportere: tantam fuisse peccati magnitudinem, ut nulla nisi 
uictima filii Dei potuerit aeterni patris ira placari, tantam rursus tamque 
ineffabilem Dei misericordiam erga genus humanum, ut filium suum aeter- 
num ex arcana sua sede in hunc mundum miserit, cuius sanguine totius ge- 
neris humani peccata emundarentur, cuius sacrificio unico et aeterno gra- 
tiam patris nobis conciliaret ac regni coelestis haeredes rursus efficeret. 
summa denique grauitate de miseria naturae humanae, de magnitudine pec- 
cati, de misericordia Dei, de iusticia fidei, de uita aeterna concionabatur. 

4  Tantumque suis concionibus proficit, ut non pauci reiectis pharisaicis opi- 
nionibus fiduciaque propriae dignitatis, Christi seruatoris nostri doctrinam 

amplexi, foeliciter ad coelestem patriam in Domino commigratint. alii tan- 
tam ueritatis lucem huius uiri adhortationibus sunt consequuti, ut ca ipsa, 
quae ab eo audiuerant, in alias quoque ciuitates diffundentes magnum atque 
illustrem salutaris doctrinae usum in tota regione confirmarint. itaque non 
inmerito ab hoc Aegidio nostro propagatam in Brabantia uerae pietatis for- 
mam suaeque puritati restitutam religionis doctrinam praedicabimus. 

At uero ut praeclara huius uiri opera neque pauca neque obscura fuerunt, 
sicut non desunt unquam peruersi quadruplatores, qui excellentem uirtutem. 
insectentur, ita nec Aegidio nostro defuit impurissimus nebulo, pastor in hac 
urbe eius templi quod uulgo Capella dicitur, qui hominem innocentissimum 
deque republica optime meritum apud Procuratorem Generalem traduceret. 
quod si fraudes, impietates ac horribilia et publica flagitia istius abominandi 
pastoris (quem uerius lupum aut sentinam aliquam malorum dicas) narrare 
vellem, non minorem mihi profecto operam ponendam putarem quam in Ae- 
gidii nostri laudibus describendis. sed ualeat quo meretur portentum inqui- 
natissimum, quem ego indignum existimo ut a probo ullo uiro nominetur. 
iste, inquam, homo peruersus coepit in eum publice et priuatim clamitare 
cum apud Procuratorem Generalem, tum etiam pro concione in templo, iu- 
rare atque obstestari per coelum et terram, nisi homo ille de medio tolleretur, 
fore ut intra breuissimum tempus totam regionem in suam sententiam per- 
traheret. 

Itaque cum ante annum fere instaret persecutio illa, quam Louanii te ui- 
disse arbitror, iste omnium primus in hac ciuitate captus est. tanta aequani- 
mitate, tanta moderatione uidemus eum ferre praesentem fortunam, ut totis 
Octo mensibus, quos hic fuit, nemo ab eo uocem unam nisi pietatis plenissi 
mam audiuerit. solus ille gubernat tantam familiam (ut uidebis), solus mini- 
strat captiuos, solus consolatur morituros, ut credam eum non sine magno 
aliquo numine in hunc locum a Deo missum esse, ut pietatem ac moderatio- 
nem eos doceat qui non raro huc adducuntur." 

Dum haec loquitur, interueniens idem Aegidius in medio sermone disse- 
rentem interpellauit. salutat blandissime non sine amabili ac felici preca- 
tione. ego ab eo multa percontatus facile animaduertere potui hominem esse 
singulari pietate praeditum. quod si uniuersa eius facta aut dicta, quae pro- 
fecto memoria dignissima sunt, recensere uellem, longum ac perdifficile 
opus texendum susciperem. 

8 Quoties opportunitatem loci aut temporis inuenire poterat, semper apud 
me concionabatur; nam cum alio nemine tam libenter suas cogitationes 
communicabat. illae nimirum erant duae certissimae conciones, uesperi al- 70 
tera cum irem cubitum (nam is me deducebat), altera mane cum nondum 
surrexissem. etenim summo diluculo ueniebat ad lectum meum ibique gra- 
uissime ad constantiam et fortitudinem, ad defensionem ueritatis semel sus- 
ceptae, ad confessionem Christianae fidei saepe et multum cohortabatur. 
adiungebat quoque insignem aliquam doctrinam et similitudinem uel ex sa- 75 
cris literis uel ex communi hominum uita depromptam. 

9 Atque in his potissimum locis eius conciones uersabantur. quoties autem 
ego eum audiebam tanta magnitudine animi, tanta suauitate ac uere solida 
eruditione disserentem, Deum inmortalem, quo studio incendebar! quanta 
auiditate supplicium adire cupiebam! quanto desiderio confirmandi san- so 
guine meo puritatem doctrinae coelestis flagrabam! uere affirmare possum 
multo fuisse me ad mortem paratiorem, cum ille apud me ageret, cum eum 
concionantem audirem, quam cum ego priuatis cogitationibus dolore ac mi- 
Seria contabescerem. 

57 Denique, ut ad me ipsum tandem reuertar, fui toto triduo in carcere, nec 
interea temporis ullum bonum aut malum nuncium a quoquam mortalium 
accepi. Deus bone, quam multi pauores, quam graues perturbationes meum 
animum sine intermissione sollicitabant! nulla erat consolatio, nulla quies 
praeter Aegidii colloquium. quarto demum die post prandium miserunt suos s 
legatos ad nos quidam a consilio Imperatoris, qui ipsi paulo post ad me uen- 
turi dicebantur, ut in causa mea nescio quam facerent inquisitionem. 

2 Ibi demum sensi horribiles pauores conscientiae, terrores mortis et plane 
inexplicabiles spiritus et carnis conflictus. existimabam enim fore ut omnino 
ad disputationem rerum sacrarum ueniendum esset, in qua quantum erat pe- 10 
riculi, quam certa mors, apud eos praesertim homines, qui euangelium ex 
professo sibi persequendum proposuerunt, nemo ignorat. spiritus ad constan- 
tiam ct liberam Christianae fidei confessionem hortabatur, caro mortis peri- 
culum obiiciebat et trementem cumque ipsa morte manifeste decertantem. 
ad defectionem sollicitabat. tandem singulari Spiritus Sancti beneficio et Ae- 15 
gidii nostri sanctis concionibus sic in illo momento animum meum compa- 
raui, ut prorsus apud me statuerem intrepide proferendam esse puram illam 
ac simplicem Dei ueritatem, si ita necessitas postularet, qualiacumque tan- 
dem pericula deinde sequerentur. 

3  Veniunt itaque eadem hora mei quaesitores et magno strepitu ac pene re- 20 

HISTORIA 56,8-57,6 


gali pompa eam habitationem ingrediuntur, in qua omnes captiui erant 
congregati. omnes illico cessere locum magnificis uiris (erant enim de se- 
creto Imperatoris consilio praecipui), solus ego, qui ab ipsis cruciandus 
eram, maneo. salutant illi quidem blande Gallico sermone. deinde assedi- 
mus pariter eidem mensae, colloquuntur aliquantisper mecum perhumane. 
paulo post, cum negocium ipsis delegatum aggredi uellent, dixi me Latino 
aut Hispano sermone quam Gallico apud ipsos agere malle, ne aliqua forte 
aulicae consuetudinis ambigua phrasis diceretur, quae postea in deteriorem 
partem ab ipsis torqueri posset. placuit ipsis quoque meum consilium, et La- 
tino sermone uti uoluerunt. uultu igitur ad grauitatem composito alter eo- 
rum sic incoepit: 

‘Quoniam iustis de causis apud Caesaream Maiestatem in suspicionem uc- 
nisse uideris, Francisce, hanc nobis eadem Maiestas curam mandauit, ut ea 
omnia, quae ad causae tuae inquisitionem pertinerent, diligenter peruestiga- 
remus remque uniuersam iusta diligentia exploratam eidem indicaremus, ut 
tandem iuxta id, quod pro te aut contra te inuentum fuerit, sententia profera- 
tur. tui igitur officii erit ad ea omnia, quae abs te percuntaturi sumus, ueri- 
tatem respondere. quod si feceris, in causa alioqui inuidiosa iudices, qui su- 
apte natura moderati esse consueuerunt, ad maiorem erga te moderationem 
aequitatemque poteris inflectere; sin aliter, occasionem praebebis ut, quod 
abs te scire uolumus, uiolenter tandem extorqueatu 

Tum ego praesente animo respondi causam nullam esse posse iustam, cur 
apud Imperatorem aut ullum hominem uirtutis ac pietatis amantem eum in 
suspicionem uenire oporteret, qui nunquam honestatis officia praetermiserit 
ipsamque uirtutem ac pietatem etiamnum uellet profiteri: ueritatem quoque 
me intrepide ac libenter dicturum esse, quod alioqui facturus eram, etiamsi 
nulli fuissent stipulati. 

Tum illi chartas nescio quas protulerunt atque ex eis ordinem suarum in- 
terrogationum instituebant, et quidem ea religione, ut praeter id, quod in 
chartis illis continebatur, uel unum uerbum rogare nephas illis uideretur. 
omnia uero ex sententia monachi interrogabant, cuius ego manum, quam se- 
cum in scripto ferebant, facile potui agnoscere. itaque diligenter se intra mo- 
nachi metas continebant, quae res mirum quantum mihi profuerit. nam ut 
erat homo indoctus, cuius cogitationes humi repebant nec in ulla re praeter- 

quam in fraudibus supra puerorum captum tollebantur, ita meras nugas ius- ss 
sit interrogare. 

Summa totius depositionis talis erat: cuius essem, qua aetate, qua ciuitate, 
quibus parentibus natus (quod totum ipsi probe sciebant), deinde quibus in 
locis essem uersatus, quibus studiis, quibus artibus, quanto tempore, sub. 
quibus praeceptoribus, postremo de Nouo Testamento non pauca. o 

Ibi ego me ipsum recognoui et manifeste diuina opera factum sensi, ut 
aduersariorum oculi excoecarentur, ne in clara luce lumen uidere possent, 
atque omnem sentiendi intelligendique uim ipsis ablatam fuisse, qui circa 
res futiles ac leuis momenti nimium insistentes minime animaduerterent ea, 
quae praesens uitae periculum erant paritura. cx altera parte experiebar re 6s 
ipsa uerissimam coelestem promissionem, qua iubet seruator noster con- 
stanti nos ac robusto animo esse, quoties in conspectu regum ac principum 
pro gloria Dei acternaeque ueritatis defensione causa dicenda erit, simulque 
promittens fore ut in ipsa hora suppeditetur os et sapientia, cui omnes aduer- 
sarii mundi non possint resistere. sentiebam enim nescio quomodo in ipsa 70 
interrogatione diuinitus mihi donatam orationem atque animum cum qua- 
dam libertate dicendi; quibus armis quasi diuino clypeo munitus aduersario- 
rum tela satis nonnunquam ignita dexteritate quadam excipiebam, ali- 
quando etiam contra ipsos retorquebam. 

Sed quoniam tum sero erat nec tota depositio perscribi potuit, eodem die 7s 
recesserunt mei accusatores, postridie reuersuri, ut finem tandem suis inter- 
rogationibus imponerent. ex carcere ipsi recta progressi sunt in coenobium 
ac depositionem illam primi diei monacho nostro tradiderunt, unde facile 
coniecturam facere potui per omnia eos monachi praescriptum sequi, ei 
amsi ego chartam aut manum ipsius non uidissem. 

Eodem die auunculus meus cum aliis non paucis cognatis ex Antuerpia 
Bruxellam appulerunt et in carcerem quoque ipsum peruenerunt. sed quon- 
iam ego cum meis quaesitoribus eram impeditus, ad me peruenire non po- 
tuerunt. postridie summo mane uenerunt omnes, cum quibus mihi certamen 
fuit multo sane grauius quam pridie cum ipsis accusatoribus fuerat. Deus s 
bone, quibus obiurgationibus, quibus conuiciis aduenientes me salutarunt, 

HISTORIA 57,6-59,2 


quem alioqui plenum calamitatum ac periculorum inuenerunt, et quidem eo 
tempore, quo magis conueniebat lenitate et mansuetudine afflictum fouere 
quam nouis insectationibus malum malo cumulare aut maledictis dolore 
pene consumptum insectari! 

‘Vides’ inquiunt "fructum studiorum tuorum, uides quo tandem tua te 
consilia deduxerunt, qui nostris atque eorum omnium, qui tibi bene uolunt, 
obtemperare nolueris! quid tibi cum eiusmodi studiorum delyramentis? quid 
cum sacris literis? quin haec theologis aut religiosis monachis permittis? 
quam inde utilitatem aliam reportasti, quam ut te ipsum in praesens uitae 
discrimen adduceres et periculum sit, ne uniuersum genus per te macula te- 
terrimi criminis aeternaque contumelia maneat notatum?" 

Quanto autem mihi dolori fuerint huiusmodi conciones, quas nostri homi- 
nes tunc mibi attulerunt, quem alioqui multis aerumnis oppressum uide- 
bant, nullis uerbis, nulla oratione queam commemorare. uere affirmare pos- 
sum maiorem me cruciatum a meis consanguineis et cognatis pertulisse, qi 
tamen mihi optime consultum cupiebant, quam ab ipsis aduersariis, qui 
meam perniciem omni studio sollicitabant. ego uero quanta potui lenitate ac 
moderatione sum conatus placare obiurgatores meos, orans ne quid mole- 
stiae adderent afflicto aut opus alioqui laudabile ab euentu rerum aestima- 
rent. 

Tandem et ipsi agnouerunt facile innocentiam meam et in hoc tantum ue- 
nisse praedicabant, ut me, si ulla ratione fieri posset, ex tanta illa miseria li- 
berarent aut certe leuationem aliquam malorum adferrent. itaque statuerunt 
primo conuenire confessorem ipsum, cuius fraudibus facinus patratum scie- 
bant, deinde alios quosdam principes uiros in aula Imperatoris, quorum 
opera rem componi posse arbitrabantur. hoc igitur consilio recesserunt, nec 
eo die amplius ad me reuersi sunt. 

Post prandium mei quaesitores reuertuntur, ut finem interrogandi face- 
rent. sed nihil eo die noui attulerunt eorum, quae in primis ego metuebam, 
praeter quasdam, ut ita dicam, racemationes, quas ex praecedente respon- 
sione mea collectas tanquam ingentia crimina proposuerunt omnia sane 
puerilia mihi uisa sunt et quae nullam solidae accusationis formam prae se 
ferrent. inter alia uero duo potissimum crimina inuenta sunt, quae aliquo 
modo ab aduersariis in calumniam torqueri potuerunt. primum in priori de- 
positione rogatus, utrum fuerim in Germania, non negaui. rogarunt practer- 

ea, utrum fuerim Wittenbergae. ‘fui’ inquam. 'nouisti Philippum Melanch- 
thonem? ‘noui familiariter.’ ‘quid cum eo loquutus es? "id profecto non om- 10 
nino uobis possum indicare. scio me de magna uarietate studiorum cum eo 
contulisse, potissimum de ratione dicendi deque tota illa disciplinarum libe- 
ralium institutione, quarum rerum scientia uno philosophiae nomine conti- 
netur." ‘ecquid de scientia rerum sacrarum?’ ‘interdum pauca quaedam, sed 
quorum pleraque memoria exciderunt.” ‘quibus uerbis apud eum usus es? 1s 
cum uiderem illos non solum sententias et dictiones, sed literas quoque et 
syllabas ad uiuum resecare uelle, aliquantulum commotus respondi: ‘miror 
qua fronte uos audetis a me rogare quod nemo uestrum praestare posset. quis 
enim obsecro inter uos est, qui ucl ca uerba, quae heri aut nudius tertius suo 
famulo domestico dixit, tam accurate ac uos a me postulatis ipse hodie possit 20 
recitare? quo igitur candore uos nunc petitis ut eadem ego uerba referam 
quae ante multos menses inter Philippum Melanchthonem et me interposita. 
fuerunt? quod si omnino ea scire uobis in animo est, ipsum Philippum inter- 
rogate, qui multo magis quam ego memoria ualet et uobis ea fidelius referet." 
Pergunt ulterius mei accusatores: ‘quandoquidem’ inquiunt ‘fuisti in Ger- zs 
mania, uidisti Philippum Melanchthonem, saepe cum eo contulisti, quid 
tandem de homine ipso, quid de libris eius iudicas? hic quasi tenebar me- 
dius nec effugere posse prima fronte uidebar, quin uel conscientiam meam 
laederem uel gladium illis porrigerem, quo me quoties lubitum esset potuis- 
sent iugulare. sed tamen Deus mihi et uerum et minime inuidiosum respon- 30 
sum in illa hora suppeditauit in hanc sententiam: ‘libros Philippi Melanch- 
thonis neque ego legi uniuersos neque, si legissem, tantum mihi tribuo, ut de 
Scriptis tanti uiri ausim mihi iudicium sumere. quod uero ad ipsam hominis 
personam attinet, iudico hominem esse omnium quos ego unquam uiderim 
optimum." s 


60 Haec priore die acta sunt, ex quibus uerbis occasionem arripuerunt, ut se- 


quenti die interrogarent, qua fronte ausus fuissem uocare Philippum Me- 
lanchthonem uirum optimum, quem excommunicatum ac haereticum esse 
constaret. 

Tum ego : ‘uideo uos ad calumniandum paratos esse, cum id, quod bene a s 
me dictum est, in deteriorem quam in ueriorem partem interpretari maluis- 
tis. quin uestri candoris erat, si quid a me non ita circumspecte dictum esset, 
aut boni consulere aut certe non usque adeo insidiose cavillatiunculas ex op- 
timo ac uerissimo nomine uenari. 

Sed hunc ego nodum quoque dissoluam. principio mihi non constat Phi- 3 
lippum Melanchthonem excommunicatum esse, multo minus ullas ego hae- 
reses in eo agnosco. deinde si uos offendit optimi uiri cognomen, uicissim. 
ego a uobis postulo: qua fronte uos ipsi publica omnium doctorum uoce au- 
detis uocare Platonem diuinum, Socratem sanctissimum, Aristidem iustum, 
Ciceronem seruatorem patriae et hoc genus alia pene innumera epitheta, 
quae hominibus ethnicis et multis in uita sceleribus inquinatis et ab omni 
uerae religionis notitia quam alienissimis eruditorum consensu tribuuntur? 
si cognomina per se considerantur, quaeso uos, quanto magnificentius loqui- 
tur qui diuinos, qui sanctissimos, qui iustos, qui patriae seruatores appellat 
quam qui simpliciter uirum optimum dicit, quod saepenumero de hominc nc 
bono quidem in communi loquendi usu dici solet? 

Si uero ipsos homines inter se conferatis, uestras conscientias appello, uos 4 
ipsi iudices estote, quantum discrimen sit inter illos homines ethnicos, qui 
nullum unquam uerbum de seruatore nostro audiuerunt, et hunc hominem 
Christianum, qui et integritate uitae omnes quos ego hactenus nouerim e; 
cellit et in doctrina citra omnem controuersiam duodecim articulos Christ 
anae fidei cum ecclesia Christi confitetur. quid simile in Platone? quid 
mile in Socrate, quid in Aristide aut Cicerone, quid in aliis sapientissimis 
omnium aetatum et gentium hominibus, qui sine coelesti doctrina oraculo- 
rum Dei diuinitus generi humano reuelata suas de religione sententias literis 
mandauerunt? sitis ergo posthac acquiores interpretes uerborum meorum aut 
ne uerbum quidem unum amplius respondebo." 

Hoc responso placaui calumniatores meos, si tamen ulla ratione placari 5 
unquam possunt qui calumniandi occasionem sine modo quaerunt. 

Venio nunc ad alteram criminationem magis quam illa prior ridiculam seu 61 
potius magis impiam, quam solam in toto Nouo Testamento inuenire potuc- 
runt. in epistola Pauli ad Romanos, capite tertio, post eam quam ibi de iust 
ficatione instituit Paulus disputationem, sic uidetur quasi una firma et indu- 
bitata sententia reliquam superiorem disputationem uelle comprehendere, 
quam ipsam deinde persequitur luculentius: STATVIMVS HOMINEM EX FIDE IV- 
STIFICARI SINE OPERIBVS LEGIS. hanc sententiam typographus in libro nostro 
forte maiusculis literis expressit. 

Hoc isti uituperant factum atque ita uituperant, ut ingens facinus a nobis 
commissum clamitent ac incendio dignum arbitrentur. sic igitur interrogant: 10 
‘quare istam sententiam Lutheranam expressisti maiusculis literis, reliquas 
Christianas non item? ad hanc interrogationem non potui sine aliquo stoma- 
cho respondere. quis enim moderate ferat impiam hominum audaciam, qui 
manifestis blasphemiis audent gloriam Dei lacerare? 

Sic igitur illis respondi: ‘non putaui profecto quempiam exoriturum esse 15 
tanta malicia deprauatum, qui rem nullius momenti, imo etiam laudabilem, 
in calumniam uituperationemque detorqueret; alioqui, quemadmodum alias 
offensiunculas, quas nostrorum hominum aures nimium delicatae ferre non 
potuerunt, sustuli, et hunc quoque locum offensionis sustulissem. caeterum 
quam uos Lutheranam sententiam audetis appellare, ego Paulinam, imo uero 20 
Christianam sententiam clara uoce pronuncio. quare iniuriam facitis Spiritui 
Sancto blasphemiae proximam, quando aeterna oracula Dei non sine admi- 
rando suo consilio diuinitus inspirata et hominibus patefacta uirium huma- 
narum confidentia nescio qua insolentiores facti audetis Lutherana nomi- 
nare. neque enim mihi uerisimile fit ut hanc loquendi audaciam auferatis 2s 
impune. ueniet uindicta de coelo, ueniet celerius omnino quam uos existi- 
matis. non est in cerebro Lutheri haec excogitata sententia, non est a Lu- 
thero inuentum dogma, sed est aeternum, fixum atque inmotum coelestis sa- 
pientiae decretum, in arcana illa sede aeterni patris prius constitutum et 
stabilitum, deinde ministerio Pauli ecclesiae Dei traditum, ut praestet salu- 30 
tem omni credenti." 

Tum illi: *neque nos negamus sententiam esse catholicam, sed dicimus ex 
ea male intellecta Lutherum et omnes haereticos occasionem errorum acce- 
pisse.’ ‘est’ inquam ‘praeclarum iudicium uestrum, id pro certo uelle affir- 
mare quod prorsus ignoretis. nam in iuris modo scientia, non item in rei »s 
theologicae professione instituti estis et, quemadmodum uos ipsi non diffite- 
mini, libros Lutheri nunquam legistis. et tamen ut maxime sic se res habeat, 
uel hoc ipso maiusculis literis scribenda erat, ut hac ueluti nota lectores im- 
periti admoniti in hoc loco gradum sisterent, ne ad eundem quoque lapidem. 
impingerent cum iis, qui argumentum erroris inde sumpserunt, et quo illa 40 
uel admirabilior uel inflatis mentibus difficilior sententia est, hoc diligen- 
tius, qui ad hanc lectionem accessuri cossent, ueram, genuinam et indubita- 
tam huius sententiae intelligentiam requirerent, quam hactenus a multis 
sordidissimis hominibus uidemus turpissime contaminatam. sed proferte 

HISTORIA 61,2-62,3 


quaeso solidiores accusationes, si quas habetis, et desinite iam tandem pro 
criminibus opponere, quod laudi atque ornamento, non uicio aut crimina- 
tioni erat tribuendum. 

Haec in tota depositione ingentia et summa crimina fuerunt. caetera om- 5 
nia et puerilia prorsus erant et indigna quae referantur. 

Sequentis diei prima luce reuersi sunt ad me cognati omnes, ut, quod 62 
praecedente die in negocio nostro factum erat, mihi denunciarent. cum eis 
quoque aderat oeconomus Episcopi Iahenensis, qui me omnium primo ad 
monachum deduxit ac deinde receperat se una cum domino suo res omnes 
nostras curaturum diligenter, nec interim ad me fuerat reuersus. is principio 
culpam deprecatus omnibus audientibus recitauit causas, quare minus ad me 
redire potuerit, affirmans se uel singulis diebus apud me agere uoluisse, nisi 
hoc a domino suo grauiter fuisset interdictum. 

"Res uero sic se habet. postea quam nuper abs te recess, narraui Episcopo 2 
rem gestam eumque adhortatus sum, ut ipse Granuellam conueniret et cai 
sam quare hoc ita factum esset percontaretur. Episcopus, uehementer offen- 
sus inopinatu casu, e uestigio ad Granuellam uenit, apud quem graui usus 
oratione dixit uideri sibi indignum ut, qui bene meriti de republica essent, 
tam indignis modis tractarentur: te illius impulsu Bruxellam rediisse, ut tui 
operis rationes omnibus hominibus exponeres; has prius audiendas fuisse, 
non pro beneficio crudelitatem ac uinculorum tormenta reponenda; nullam 
esse hoc modo innocentiam posse tutam, nullum excusationi relictum l0- 
cum, facile hoc genus uinculis, carcere ac uiolentia omnes rationes, omnia 
argumenta, omnem uirtutem posse superari; quin potius argumentis et ratio- 
nibus prius agi oportuisse, ne hoc inusitatum crudelitatis exemplum, quod 
Imperatoris nomine patratum dicebatur, ad externas quoque nationes perma- 
naret et clementissimo atque optimo principi tyrannidis notam inureret. at- 
que in hanc sententiam alia non pauca. 

Ad quem Granuella respondit permisisse quidem tui comprehendendi fa- 3 
cultatem petente hoc, imo etiam magna contentione flagitante confessore 
Imperatoris, a quo te apud ipsum delatum atque horribiliter deformatum 
praedicabat. referebat enim Granuella confessoris uerba, quae apud ipsum 
uehementer inflammatus narrauerat: esse quemdam iuuenem Hispanum, 
cuius consilia et conatus, nisi iam nunc impedirentur, futurum esse ut paulo 

post totam Hispaniam ad Lutheranismum conuerteret; talem esse, qui fuerit 30 
in Germania apud Philippum Melanchthonem, qui multa de religione dispu- 
taret, qui ecclesiae decreta uituperaret, qui aduersariorum sententias com- 
probaret, qui non solum apud se has uenenatas pestes contineret, sed multa 
etiam quacumque data opportunitate apud alios disseminaret, denique pau- 
latim omnes homines suam in sententiam pertraheret, quin, ut latius mana- 3s 
ret malum, Nouum Testamentum quoque in Hispanicam linguam conuei 
set, typis euulgare curasset, adeoque ipse sua manu Imperatori tradidisset. 
“cuius libri si Hispanis permittatur lectio, Deus bone, quas turbas in Hispa- 
nia dabit, quam multa animarum milia a simplicitate fidei auertet, quam 
multos in contemptum rerum sacrarum ac tandem in exitium trahet!" deni- 40 
que talem esse istum Hispanum, contra quem iam nunc idoneis testibus su- 
pra quinquaginta haereses probari possent. quare in eum modis omnibus ani- 
maduertendum eiusque uehementes impetus saltem uinculorum poena esse 
reprimendos. uictus itaque istis rationibus, quas ueras esse putauit, imo 
etiam perterrefactus Granuella iussit ut sine mora comprchendereris, ut tan- 4s 
tum malum impediretur." 


63 Vides igitur nunc, mi praeceptor, fontem atque originem omnium malo- 


rum, unde oriantur machinationes omnium fraudum, omnium proditionum, 
quas ne Diabolus quidem ipse tam fraudulenter nectere potuisset. haec au- 
diuerunt omnes cognati et multi praeterea qui aderant non sine magna admi- 
ratione. denique nullus erat qui monachi fraudes non aperte uideret atque s 
cognosceret. sed quoniam eo tempore non erat opportunum eas propalare, ta- 
cuerunt omnes et ea tantum mihi narrarunt quae praecedente die in negocio 
nostro efficere potuerunt. ad monachum peruenerant recta eumque in hunc 
modum sunt alloquuti: 

"Quum Antuerpiae nunciatum esset nobis tua opera et consilio Francis- 10 
cum esse comprehensum, existimauimus ad te nos recta uenire oportere, 
reuerende pater, ut causam rationemque eius captiuitatis inquireremus. nam 
cum natura et sanguine ualde nobis coniunctus sit, quicquid in eum acer- 
bum aut contumeliosum statuatur, ad nos quoque quodammodo redundare 
putamus. itaque ipse naturae sensus ac necessitas nos cogunt, ut eius defen- 15 
sionem minime abiiciamus, quam honeste praetermittere non possumu: 
sumus igitur coram te, reuerende pater, non quasi deprecatores ullius crimi 
nis poenam ipsi condonari postulemus. etsi enim. issimo casu non 
leuiter, sicuti par est, afficiamur, tamen cupimus nos ipsi, si quid deliquit, 

20 uel primi quasi carnifices gladium in illum stringere deque eo facere sacrifi- 
cium. sin autem extra noxam sit, ut eum uere esse putamus, solaque inuidia 
et maleuolentia peruersorum hominum grauatum, nihil profecto ab humani- 
tate aut aequitate alienum postulare uidebimur, si eum liberari petamus. si 
uero res in ambiguo est et aliquid adhuc explorandum restat, unum illud pe- 

25 timus, quod sine nephario scelere praetermitti non potest, ut quam citissime 
fieri possit eius tota causa definiatur. ji 

Monachus autem sic illis respondit: ‘ego uero, domini, non minus profecto 
afficior calamitate Francisci quam quisquam uestrum, quibus eum naturae 
legibus magis esse coniunctum uideo. amo enim illius ingenium, si quis 

3 alius, quod, si in bonis rebus fuisset collocatum, animaduerto non infimum 
gradum in studio literarum tenere potuisse. sed abusus est ingenii dexteritate 
ad res periculosas et suspectas in fide, quibus non leuiter inquinatus 
ut testantur uaria quae illi obiiciuntur crimina, quorum de numero illud uel 
maximum uideri potest, quod in Germania inter haereticos, praecipue uero 

55 apud Philippum Melanchthonem uixerit. 

Nos qui aetate prouecti sumus, scientia onusti' (nam hoc uerbo utebatur), 
‘longo rerum ac studiorum usu exercitati, nondum audemus cum haereticis 
Germanis manus conserere, nisi cum in aliqua synodo omnes simul congre- 
gati pro defensione catholicae ecclesiae aliquo modo id facere cogimur: tam 

4o sunt instructi literis et argumentis. et iste iuuenculus nuper natus, rerum im- 
peritus, qui uixdum literis dare operam coepit, totum se illis commisit, apud 
eos uixit, ab illis didicit. o ingentem confidentiam! 

Huc accedit Nouum Testamentum quod ipse in linguam Hispanicam con- 
uertit, typis aeditum euulgauit, Imperatori obtulit, quasi parum sit haeretico- 

45 rum in Germania, ubi Nouum Testamentum lingua populari legitur, nisi illo- 
rum hacreses in Hispaniam quoquc isto nouo libro uellet inuehere. ac 
tantum abest ut facti poeniteat, ut heri adhuc in ipso carcere et Nouum Te- 
stamentum laudauerit et Philippum Melanchthonem, hominem haereticum, 
uirum optimum uocauerit.. 

so Haec crimina profecto leuia non sunt neque simplici supplicio digna ui- 6 
dentur. etsi enim non sim nescius haec errata qualiacumque calori iuuentae 
adscribenda uideri posse, praesertim cum corrupta illa Germanorum consue- 
tudine correptus appareat, tamen sentio ardentem istum animi impetum 
acerba aliqua poena esse reprimendum, ut ad catholicam moderationem tan- 

55 dem conuertatur. et quoniam negocium est arduum et grauissimum, metuen- 
dum est ne Caesarea Maiestas huius causae cognitionem inquisitoribus Hi- 
spaniae inquirendam committat. quod si fiat, acerbius sane in eum 

animaduertetur quam si in hac regione totum hoc negocium definiatur. ego 
sane, quia uos amo nec minus illi consultum cupio, pro mea uirili conabor, 
ne in Hispaniam transmittatur ac de tota causa in hac regione proferatur sen- 6 
tentia." 

64 Hoc tantum orauerunt nostri, ut sine mora ibi negocium absolueretur. id 
quoque promisit monachus, sed minime praestitit. fuerunt toto illo die apud 
me nostri, quorum ego consuetudine nonnihil sum delectatus, si tamen ali- 
quid esse tunc poterat, quod in eo loco mitigationem aliquam tristissimarum 
perturbationum adferret. manserunt in urbe Bruxellensi integra septimana, s 
quo tempore hoc potissimum efficere conabantur, ut celeriter in ea regione 
negocium concluderetur neque ullo modo istius causae cognitio inquisitori- 

2 bus Hispanicis mandaretur. nam ea res, praeterquam quod cum praesenti ui 
tae discrimine coniuncta erat, non leuem contumeliae notam (ut est gentis 
ingenium) uniuerso generi nostro fuisset paritura. in hoc igitur, ne id fieret, 10 
multi et magni uiri elaborarunt. promittebant omnes. sed quando ea res ab 
uno confessore pendebat, utcumque ille culpam in alios transferre conaretur, 
suspectae nobis erant omnes il promissiones. quis enim credat toties 
mentienti? quis ei fidem adhibeat, qui fraudes nectere pro delectamento ha- 

3 bet? tandem cum uiderent se nihil aliud proficere posse quam ut ipsi quoque 15 
in suspicionem uenirent, quasi haeretico fauere uellent (nam hoc potissi- 
mum fulmine feriunt aduersarii), statuerunt redire domum. relicto igitur 
apud me famulo, qui res necessarias curaret, illi se Antuerpiam retulerunt. 

4 Tum ego totum negocium Deo committens statui quoque apud me forti at- 
que infracto animo expectare finem tantae miseriae, quam fore non solum 20 
diuturnam ac molestam, sed etiam periculis et perturbationibus plenam non 
obscure tum praeuidebam. curaui mihi adferri libros aliquos, quorum lec- 
tione animi taedium expellerem meque ipsum ad constantiam et ad ueram 
Dei inuocationem praepararem. in primis uero sacrarum literarum medita- 
tione uehementer afficiebar atque in his tum promissionibus Christi erige- 2s 
bar, tum etiam lectione psalmorum, supra quam credi possit, sum recreatus. 
Deum inmortalem, quam uberem in eo libello consolationem sensi, quam 
admirandos affectus coelestis atque occultae sapientiae Dei gustaui! profecto 
sic me Dauidicum plectrum harmonia sua plane coelesti rapiebat, sic illa 
diuina cythara in amorem contemplationemque rerum diuinarum transfor- 30 
mabat, ut umbram illorum affectuum, quos ibi tum manifeste sum expertus, 

intensa nunc cogitatione assequi fortasse possim, uerbis autem eosdem ex- 
primere nullo modo. 

Quid plura dicam? statueram tunc aliquas ex psalmis precationes mihi 
conficere ad inuocandum Deum accommodatas, quod mihi tum in ea neces- 
sitate atque aliis quoque, si casus aliquis ferret, usui esse possent. ac tantam. 
in eis scribendis sentiebam suauitatem, ut, cum pauculos tantum psalmos 
quasi preces principio decerpere uoluerim, non prius interquiescere potuc- 
rim quam uniuersum psalmorum opus absoluerim, non dicam quam bene, 
certe singulari affectu. 

Sed multorum hominum concursus, qui ad me quotidie ueniebat, hanc 
meam uoluptatem frequenter interpellabat, quamquam et illorum collo- 
quium ingratum mihi esse non poterat, quorum officium singulari erga nos 
amori datum uidebam. uere enim affirmare possum ex una urbe Bruxellensi 
supra quadringentos ciues ad me uenisse, quorum plerosque in religioni: 
doctrina bene instructos, omnes purioris sententiae amantissimos esse 
animaduerti. 

Inter eos erant aliqui non uulgares homines, ualentes naturae bonitate, ex 
animo sitientes uerbum Dei, qui a nobis in uera religionis doctrina institui 
postulabant. ego uero, etsi non ignorabam et temporum et loci periculum, 
fallaces hominum spes et fraudulentas uoluntates, praestiti tamen in ea parte 
quantum potui et quantum temporis locique angustia permittebat. certe tan- 
tum beneficio Dei praestitum esse arbitror, ut non paucis illa qualiscumque 
opera profuerit, adeo ut inmensam Dei misericordiam nunquam illi satis 
digne se laudare posse putarent pro ea quantulacumque coelestis doctrinae 
cognitione, quam in eo loco erant consequuti. 

Illi mihi narrabant esse in ea urbe supra septem hominum milia, qui frau- 
des ac imposturas hypocritarum nossent et purioris doctrinae sententiam in 
euangelio divinitus patefactam amplecterentur: quin etiam uniuersam ciui- 
tatem in fauorem euangelicae doctrinae propendere, ut, nisi praesens uitae 
periculum ciues extimescerent, totam religionis formam opinione hominum 
celerius inmutarent publiceque puram euangelii doctrinam profiterentur. 

Quid de aliis Flandriae, Brabantiae ac Hollandiae urbibus dicam? uix ar- 
bitror ullam in ea regione ciuitatem esse, unde non aliqui pii homines ad me 
venerint, qui uberrimum uerbi Dei prouentum in singulis ciuitatibus et iam 
olim fuisse et quotidie in mediis terroribus mortis, in tanta illa, quam sem- 
per habebant, persequutione crescere augerique retulerunt. 

Tum ego in sinum gaudebam serioque in Domino exultabam et mirandam 
illam Dei potentiam tacita cogitatione mecum expendebam, qui repugnante 
mundo, fremente Diabolo cum organis suis, contra omnium hominum spem 
ac uoluntates diuino suo consilio aeternam sibi per omnes aetates ecclesiam. 
ex omnibus gentibus et nationibus colligeret, quam nullus impiorum furor, 25 
nulla tyrannorum uis posset delere aut extinguere. 

Hic uero nequaquam mihi silentio praetereundam puto Antuerpiensium 
benignitatem. nam cum ad aures multorum hominum praestantium Antuej 
piensium fama pertulisset fraude monachorum Hispanicorum me compre- 
hensum esse, miserunt duos ciues Antuerpienses Bruxellam, qui nomine ip- 30 
sorum, quicquid nobis necessarium esset, quod ab cis praestari posset, id 
totum apud ipsos in promptu esse denunciarent. cum enim non ignorarent 
Hispanorum ingenium sacrae doctrinae inimicum, ad superstitionem plus 
satis propensum, qui in causa religionis uel parentes ipsi liberos suos dese- 
rere solerent eoque uererentur ne hoc ipsum cum nostris accidisset, eam le- 3s 
gationem ad me mittendam esse putarunt, quae omne praesidium cum pecu- 
niarum tum fauoris in aula, et quicquid omnino ad incolumitatem nostram 
pertineret, ipsorum nomine deferret. 

Paulo post eamdem rursus legationem matronae quaedam Antuerpienses 
miserunt. ego uero utrisque gratias egi et nostrorum erga me liberalitatem, 4o 
sicut debebam, satis laudaui, qui praeter morem aliorum Hispanorum nullis 
laboribus, nullis sumptibus parcerent, ut mihi uel liberationem, si possent, 
uel doloris certe aliquam mitigationem adferrent. itaque a nemine morta- 
lium quicquam accipere uolui praeter uoluntatem atque animi candorem, 
quem ego sane quouis uel maximo thesauro preciosiorem existimo. as 

Porro autem inter alios, qui eo tempore me inuisebant praeter opinionem 
meam, duo uiri aulici ad me uenerunt, quorum alter genere Hispanus, alter 
erat Burgundus; neutrum certe ego unquam uideram. sed quantum ex utrius- 
que sermone iudicare potui, animaduerti multarum rerum esse peritos, non 
vulgari prudentia praeditos et qui a sententia uerae religionis minime abhor- s 
rerent. primo igitur Hispanus in hanc sententiam mecum Hispanice loquu- 
tus est, quem sermonem alter probe calleb: 

"Etsi neuter nostrum hactenus te uiderit, Francisce, tamen, cum uterque 
de te multa audierit, ego uero priuatim tuos parentes et cognatos norim, cum 
propter illos, tum etiam propter te ipsum iamdudum te amandum et com- 10 

plectendum duxi. atque utinam in alio liberiore loco nostrum erga te ani- 
mum liceret declarare! sentires profecto utrumque nostrum ad omnia hu- 
manitatis officia promptissimum. nunc autem, etsi rebus usque adeo afflictis 
ac pene deploratis omnis iucundae ac liberae consuetudinis spes ex oculis at- 
que animis nostris omnino sublata uidetur, adsumus tamen apud te, primum. 
ut nostram operam nosque ipsos ex animo tibi offeramus, deinde ut mole- 
stiam huius loci praesentia et colloquio nostro subleuemus. quod si languen- 
tis ac moerentis animi medicamentum uel praecipuum a prudentibus iudica- 
tur oratio, quanto magis tibi fidelium amicorum colloquium oblectamento 
esse poterit in hoc periculoso tempore, quo profecto, si unquam alias, nulla 
in hominibus uirtus, nulla in uirtute spes, nulla in amicitia fides reperiri pot- 
est. 

Speramus igitur fore tibi colloquium nostrum non solum gratum et iucun- 
dum, uerum etiam utile ac necessarium. nam et aduersarios tuos nouimus. 
praecipuos, et quibus fraudibus te circumuenerint accepimus, et, si non alia 
in re, certe admonendo de consiliis et fraudibus quas inter se componunt 
nonnihil iuuabimus. quod eo facilius facere poterimus, quo magis nobis nota 
sunt omnia et minus apud eos in suspicionem uenimus. atque utinam, 
Francisce, uel umbram aliquam earum proditionum ac fraudum, quas ego in 
isto monacho nostro noui (confessorem Imperatoris intelligo), aliquo modo 
tu suspicari potuisses! aut ego fallor aut ab eius colloquio tibi temperasses. 
sed uideo fato quodam praeclarae uirtutis ac pietatis esse comparatum, ut, 
quo quis cursum uirtutis ac uerae religionis consectetur studiosius, hoc flagi 
tiosorum fraudibus ac imposturis opprimatur crudelius. mores ac fraudes, 
quos impostor ille noster monachus in aula nunc exercet, quibus ad istam 
dignitatem peruenit, aliquo modo tibi adumbrabo. sed prius abs te scire 
uolo, utrum sine periculo integrum erit nobis in hoc loco uti libertate nostra 
loquendi, ne quid peccem imprudens, quod grauius periculum pariat. deinde 
hac ego lege partes dicendi mihi sumam, ut nihilominus utrique uestrum ij 
terpellandi facultas concedatur. quare si extra metam decurrentem uidebitis, 
quaeso in uiam reuocate, aut si forte meam sententiam minime probandam 
putabitis, liberum esto uobis ueriorem in medio proferre. quod ut faciatis, 
non solum permitto, sed etiam uehementer oro." 

Tum ego: ‘magnam uobis, clarissimi domini, pro humanitate uestra gra- 

iam habeo, quod me hominem ignotum in rebus afllictissimis constitutum 

hoc exulcerato tempore inuisere uoluistis, maiorem sane pro sermone et con- 
Solatione uestra habiturus; quem sermonem pro arbitrio uestro instituere 
poteritis multo liberius apud me quam ego apud monachum nostrum sum 
ausus; deinde multo securius magisque impune in hunc locum conuenire et 
in eo de quacumque re proposita libere disserere licebit quam in sacro illo 
coenobio religioni monastichae consecrato mihi uerecunde loqui fuit tutum. 
6 Nam qui nobiscum captiui tenentur, plerique omnes non uulgari humai 
tate praediti sunt, qui neque sermonem nostrum intelligunt neque, si intelli- 
gerent, quantum de eis iudicare possum, liberiore uestro colloquio offende- 
rentur. praeterea habebis nos et attentos et dociles auditores, ut etiam pro 
hoc domino respondeam. postremo utemur libertate quam nobis concedis, 
ut, si aliquid dicendum occurrat, quod uel intelligentiam nostram effugiat 
uel aliqua explicatione opus habere uideatur, disserentem interpellemus." 
67 Tum ille: ‘restat unicus scrupulus, quem paucis expediam, antequam in- 
itium dicendi faciam, uidelicet ut suspicionem, si quam de aduentu hoc no- 
stro aut de nostro colloquio in animo concepisti, remoueam. neque enim exi- 
stimare debes, quamquam alterum Hispanum alterum Burgundum esse 
audis, quorum uterque uel superstitionem uel impietatem a sua gente uelut 
innatam didicisse uideri posset, in eodem nos cum nostris hominibus luto 
haerere aut eodem cum ipsis iure conspersos esse. Deo sit gratia, qui 
doctrinae coelestis luce oculos atque animum nostrum illustrare uoluit, ut 
non obscure uideremus, in quibus tenebris nostri homines uersarentur, et 
iam purioris doctrinae formam nobis insequendam proponeremus. 

2 Atque, ut prius de me ipso loquar, scito eumdem ipsum esse me, cuius no- 
mine frequenter abs te Nouum Testamentum nostri homines Antuerpiae po- 
stularunt, quem librum tu misisti, pro quo gratiam habeo maximam effici- 
amque Dco uolente, ut re ipsa experiaris hoc beneficium in hominem 
minime ingratum esse collocatum. etsi enim totos uiginti annos in aula Im- 
peratoris et regis Ferdinandi uixerim nec ulla toto hoc temporis spatio ab eis 
suscepta sit expeditio, cui ego non interfuerim, ut uerisimile uideri possit in 
tanto armorum ac tubarum strepitu uix ullum locum audiendae uoci Dei re- 
lictum esse, tamen ego benignitate Dei haec studia piae doctrinae semper 
amaui, nec ulla res animum meum perinde excruciauit quam quod nostra 

lingua libris solidae eruditionis careret aut ego sermonem Latinum ignora- 
rem, unde religionis integram cognitionem discere potuissem. 

Quicquid autem in ea sum consequutus, primum benignitati Dei, deinde 
bonitati naturae, quae propositam ueritatem et agnoscit facile et non diffi- 

25 culter semel agnitam ueritatem amplectitur, postremo Germanorum consue- 
tudini acceptum refero. nam in ea regione uixi longo tempore, linguam eo- 
rum di. libros aliquos legi, conciones doctorum hominum audiui, 
quorum deinde colloquio et experientia paulatim sum factus doctior. atque 
ille semper fuit praecipuus animi mei dolor, quod ex una Hispania nostra ui- 

30 derem quasi-pulsam et in exilium missam aeterni Dei uocem, quam in reli- 
quis Christiani orbis regionibus clare sonantem audiebam. 

Sed de me ipso nunc satis, reliqua ex colloquio consuetudineque nostra 
ipse cognosces, quam cupio esse perpetuam. quod autem in me desiderare 
poteris, iste dominus Burgundus qui mecum uenit abunde pensauit. nam in 

35 omni liberali doctrina, praesertim sacra, pulchre institutus est et te sic amat, 
ut, postea quam de te audiuit, nihil impensius optauit quam ut te conueniret 
ac de multis rebus tecum conferret. adsumus igitur apud te, ut nostram 
operam tibi scias esse paratissimam utque animum tuum alioqui moerentem 
propter istos angustiarum cancellos, quibus corpus circumscriptum tenetur, 

40 colloquio nostro aliquo modo recreemus. 

Si quid autem huiusmodi uotis proficitur, utinam uero, mi Francisce, 
quemadmodum prius optaui, uel tu in alio loco meum erga te animum co- 
gnoscere posses uel ego in te incidere potuissem paulo ante quam tu per- 
uerso ac proditori monacho te commisisses, cuius ego proditiones, fraudes, 

4s perfidias ac imposturas si narrare uellem, totus iste dies non sufficeret. tuus 
propemodum est conterraneus (si diis placet), humili atque abiecto loco na- 
tus, nulla re quam fraudibus, proditione ac superstitione conspicuus; quibus 
artibus tantum ualet, ut non solum totam aulam callidis suis imposturis 
quasi irretitam, sed Imperatorem quoque ipsum inebriatum teneat. emersit 

so ex infimo loco atque in istum gradum irrepsit homo aetate iuuenis, sed in 
inueniendis ac perpetrandis facinoribus ueterator pessimus et antiquissimus, 
non alia uirtute quam fraudibus suorum monachorum et propria supersti- 
tione commendatus. 

Post mortem alterius confessoris, qui ante annos duos uita defunctus est, 

55 eum quem nunc habet locum obtinuit homo dignissimus qui ad aratrum re- 

legaretur. postea uero nactus dignitatem, quemadmodum euenire solet 
abiectis hominibus, qui praeter spem aut uirtutem propter coecum tantum 
Fortunae flatum aliquos honores consequuntur, nullum in rebus gerendis 
modum tenere nouit. et quoniam uehementer solet imperitorum animos fe- 
rire, eorum praesertim qui in solida religionis doctrina non sunt instituti, eo 
speciosa quaedam superstitionis imago, ad quam ille est appositissimus, 
animaduertens hoc ipsum homo uaferrimus non solum studio et diligentia 
natiuam illam fraudandi homines uim longo usu confirmauit, sed nequis- 
sima calliditate istam auxit quotidie naturae suae inclinationem. 

68  Audisti quibus artibus instructus ad hanc functionem peruenerit, quo- 
modo earum artium professionem, quibus optime institutus est, subtili qua- 
dam uafritia ornet ac perpoliat. nunc audies qua ratione theatri studia reti- 
neat et primorum uoluntates quo uult inflectat. primum opinione doctrinae 
et sanctimoniae praecipuos uiros in aula ab imo ad summum dementauit, s 
quin et Imperatorem quoque ipsum, quod sine lachrymis exprimi non potest, 
hoc suo philtro, ne quid grauius loquar, inebriauit. taceo nunc horribiliora 
flagitia, quorum cogitatione totus animus conturbatur. 

2 Quantum uero doctrinae aut uerae eruditionis habeat, uel pueri iudicare 
possunt, certe grammaticum esse negant. theologiae uero, qua ille se uel ma- 10 
xime excellere arbitratur, tantum didicit, ut, si aliquas eius conciones sacras 
audires, non theologum de suggestu concionantem, sed hominem uinolen- 
tum aut furore Satanae correptum uel in theatro furiosissimorum hominum 
uel in ipso Furiarum choro bacchantem te audire iudicares. et tamen, cum 
uerus impostor sit, tenet plausum multorum, incedit opinione sapientiae tur- 15 
gidus, cum reuera nullus in tota nostra schola sit puer, quem non illo furioso 
magistro doctiorem queas iudicare. 

3 Deinde, quod summum est ac deplorandum maxime, conscientiam optimi 
Imperatoris tenet in manu, in eam crudelem carnificinam exercet, hanc 
unam praesentaneo ueneno pungit; quae si in conspectum oculorum cadere 20 
posset, magis profecto sauciam eam uideremus quam ulla fuit in proelio Gal. 
lico interfectorum hominum strages. haec est profecto deploranda tyran 
quam uibrato multarum impietatum fulmine in conscientiam clementissimi 
principis sibi usurpat flagitiosus quadruplator. accedit ad eum uultu ad simu- 

25 lationem et hypocrisin composito, inflexo capite in humeros, cucullo usque 
ad oculos demisso, terram intuens modeste, complicatis manibus, ut, si fa- 
ciem externam inspicias, uere credas hominem esse mundo mortuum, qui 
terrena omnia despiciat, coelestia modo contempletur, qui ne muscam qui- 
dem, etiam si uelit, laedere possit. salutat paucis et grauiter, deposito cucullo 

3o moderate, hui quam religiose! 

Tum suarum artium tractationem aggreditur et quasi coelo delapsus in 4 
conuiuio deorum inmortalium assederit, quae a Ioue ipso deorum il 
reuelata sunt incipit depromere sermone lento et articulato, ut fac 
compositae fraudes in cor auditoris penetrare atque in eo radices agere pos- 

35 sint. commemorat religionem maiorum, extollit Imperatoris zelum et pie- 
tatem. ibi suspiria fundens et lachrymas interdum eliciens deplorat collap- 
sam religionem, labefactatam dignitatem ecclesiasticam, monet atque 
obtestatur Imperatorem, ut eam insistat uiam, quam a praedecessoribus tra- 
ditam accepit quamque ipse usque ad hoc tempus cum magna foelicitate sit 

40 insequutus, tueatur pacem et tranquillitatem in suis regionibus, uastet et po- 
puletur perturbatores rerum publicarum, et hoc genus infinita. 

Insinuatus paulatim hac simulata modestia, tum uero promit affectus, tum 5 
admouet omnes machinas, quas illi simpliciter suggerit Satanae furor. oppu- 
gnat Imperatoris animum, inflammat omnes principes in odium coclestis 

as doctrinae, conatur infinitis pene mendaciis Dei uocem deformare eamque 
salutaris doctrinae lucem extinguere, quam hoc tempore uidemus diuinitus 
instauratam. 

Permouet animos principum, ut arma capiant aduersus Germanos, negans 6 
uel Deum ipsis propicium fore uel ullam rem quam susceperint foeliciter ca- 

so dere posse, nisi prius ferro et igne funditus deleuerint Lutheranos, quos ille 
appellat ecclesiae desertores. neque finem dicendi facit, donec animos Impe- 
ratoris et caeterorum principum seditiosissimis concionibus uel in suam sen- 
tentiam omnino traxerit uel certe in odium purae doctrinae inflammauerit. 
quod si eos ad persecutionem et crudelitatem uel cunctari uidet uel parum 7 

55 cito suis uotis respondere, denuo Imperatorem aggreditur eumque ipsum ad 
curam salutemque suae animae, ad poenitentiam, ad confessionem, in qua 
ille regnat, cohortatur. ibi in priuata confessione extrema omnia conatur effi- 
cere, tragicos affectus mouet, ut Imperatoris animum, alioqui natura sua pla- 

lum ac moderatum, uel minis irae Dei uel promissis prosperi successus uel 

usitatis fraudibus uel Satanae terroribus ad crudelitatem erga pia Christi 
membra, ad uastationem ecclesiae Dei et Christiani sanguinis effusionem in- 

flectat. neque enim alia ratione contentus esse potest, nisi cruore Christiano- 
rum sit respersus crudelis homicida. 

69 Si forte post haec omnia uel moderatione sua utitur Imperator uel eum in 
ambiguo uidet esse monachus, postremo suo fulmine ambigentem adoritur, 
"Caesarea Maiestas", inquiens, "sum in hoc loco a Deo positus, ut tuae Ma- 
iestatis, hoc est cius monarchae conscientiam curem, quem Deus in summo 
dignitatis gradu collocauit tanquam defensorem ecclesiae suae et ultorem 
impietatum. est mihi praeterea potestas diuinitus tradita (quod non ignorat 
tua Maiestas) tanquam sacerdoti Dei ligandi et soluendi, remittendi peccata 
et retinendi iuxta illud: quicquid ligaueris in terra, etc. ego in conspectu Dei et 
sanctorum angelorum proposui tuae Maiestati quod ad salutem reipublicae, 
ad utilitatem ecclesiae, quod ad officium tuum supra modum est necessa- 
rium. quod si tua Maiestas in re tanta, in qua uersatur reipublicae Christia- 
nae salus, uel cunctanter agit uel non assentitur ut istis catharmatis ecclesia 
Dei repurgetur, ego non possum te absoluere nec ea quam a Deo accepi abuti 
debeo autoritate." 

2 Audito hoc uerbo: non possum te absoluere, Imperator, qua est bonitate, exi- 
stimat se iam nunc in imo Tartari esse demersum, quando absolutio denega- 
tur. neque se persuaderi patitur monachus, ut absolutionem pronunciet, 
priusquam Imperatoris animum expugnauerit et prorsus ab eo uocem illam. 
extorserit: ut fiat inquisitio in suspectos atque extremo supplicio afficiantur omnes. 
iam uero tecum considera quam diris uulneribus saucietur Imperatoris cle- 
mentissimi conscientia. hac uoce Imperatoris impetrata monachus ad Gra- 
nuellam, qui primas tenet in gubernatione, progreditur. huius uoluntatem te- 
net in manu neque in huiusmodi causis aliter ipse quam ex praescripto 
monachi mouetur. neque desunt in aula qui ausint affirmare alteri alterum. 
arctissimo foedere copulatum esse, ut Granuella in persecutione Christiano- 
rum monachi praescriptum sequatur, rursus monachus apud Imperatorem 
autoritatem dignitatemque Granuellae ac suorum tueatur et filios quos habet 

3 ad honores et dignitates curet promoueri. huius foederis exempla et quasi 
fructus manifeste nostris oculis uidemus. nam eiusmodi persecutio in hac re- 
gione instituta dicitur qualis a memoria hominum nulla extitit, neque sine 
ingenti Christiani sanguinis effusione absoluetur. rursus ex altera parte, ut 
monachus pro officio gratiam aliquam reponat Granuellae, nuper eius filium. 
Episcopum Atrebatensem etiam de consensu Imperatoris Archiepiscopum. 


* quicquid ligaueris in terra, etc) Matth. 16,19 

Valentinum creauerat: quam ipse dignitatem etiamnum retineret, nisi Hi- 
spani exterum hominem recipere noluissent. nam, si nescis, ea est in aula 
praxis et consuetudo, ut episcopatus omnes non minus de consilio et uolun- 
tate monachi quam de sententia Imperatoris conferantur. is enim apud Im- 
peratorem commendat quem cupit ad dignitatem euectum, atque ita com- 
mendat, ut quem uelit non difficulter ad episcopi dignitatem possit euehere, 
quem autem nolit, etiam hoc officio dignissimum, pro suo arbitrio depri- 
mere. 

Cum haec audis, miraris fortasse unde haec autoritas monacho aut, cum 4 
tantum possit, quare sibi ipsi aliquem episcopatum non uenetur. sed profecto 
non miraberis, ubi monachi astus et uafra consilia intellexeris. nam co ipso 
gratiam et fauorem Imperatoris obtinuit, quod episcopatum (ut audio) obla- 
tum contempserit. eamque tantum ob causam ille contempsit, quia maiora 
concupiscit, imo etiam longe maiora nunc possidet. quanto enim praeciosio- 
rem thesaurum eum nunc possidere arbitraris, quum Imperatoris animum 
possideat, qui dominus est episcoporum, atque in eius uoluntatem inaudi- 
tam tyrannidem exerceat, quam si in aliquo angusto aut humili loco tantum 
episcopum ageret? deinde, quantum suspicari possum, ad papatum adspi 
qualis nunc tibi uidetur noster monachus? qualem futuram ecclesiae guber- 
nationem putas, quando ad unius peruersi monachi priuatos affectus inflec- 
tuntur reipublicae negocia? 

Vtinam uero, mi Francisce, ego tibi consultor adfuissem (ut hoc ipsum re- 5 
petam) aut tu me prius conuenisses quam ad colloquium istius monachi ac- 
cessisses! tantum enim ponderis meam orationem apud te habituram fuisse 
putarem, ut nunquam in tantum periculum, quantum tunc ignorabas, nunc 
autem experiris, peruenisses. uereor autem ne grauiora moliatur monachus 
et cruentam ecclesiae Christi uastitatem meditetur. nam ut ego pro re certis- 
sima accepi, Imperatoris animum expugnauit et Granuellam cum reliquis 
omnibus, qui in gubernatione positi sunt, quotidie sollicitat, ut persecutio- 
nem in hac regione aggrediantur, quac mco iudicio talis paratur qualis post 
homines natos fuit uisa nunquam. 

Audiui ego attente omnia, et cum finem dicendi fecisse uideretur, sic re- 70 
spondi: *cquidem et illud quod postremo optabas libenter mihi a Deo conces- 
sum uoluissem, humanissime domine, quod salutare nobis fuisse non dubi- 

tarem, si tam potuisset nobis tunc oportune contingere quam isthuc ipsum 
optare nunc licet impune. caeterum non sine admiratione te de monacho 
disserentem audiui, cuius fraudes, quamquam ego re ipsa sum expertus, ne- 
quaquam tamen ad summum malorum peruenisse putabam, quemadmodum 
in extremo ac deplorato gradu eas iam esse abs te intelligo. 

Ac dum ego te copiose dicentem auscultabam, imposturas ac impietates 
monachi nostri ad incredibilem pietatem et mirandum pectoris candorem 
cum summa modestia coniunctum huius uiri, quem coram astare uidetis, ta- 
Cita mecum cogitatione conferebam' (aderat forte Aegidius noster, qui, etsi 
linguae nostrae ignarus penitus erat, diligenter tamen eos uiros contemplaba- 
tur ac disserentes audiebat, quos amicos meos existimabat). ‘nam ut de mo- 
nacho nostro nihil aliud dicam quam quod res ipsa palam loquitur, nemo est, 
opinor, usque adeo rudis aut a communi hominum sensu alienus, quin facile 
intelligat eum uel obsessum esse uel Furiarum spiritu agitari. 

Illud uero non praetermittam silentio, quod heri mihi contigit, ut intelliga- 
tis aliorum quoque iudicia de hoc monacho non male ad sensum uestrum 
congruere. fuit heri apud me in hoc loco insignis quidam uir ex aula Impera- 
toris, ciuis Bruxellensis, qui narrabat se iterum atque iterum monachum con- 
uenisse de quibusdam negociis, quae tum ad meam, tum ad aliorum causam. 
pertinebant. et quoniam Hispanicum sermonem non tenebat neque mona- 
chus Gallicum nouerat, Latine inter se loquuti sunt. is affirmabat primo sta- 
tim colloquio duas huius monachi uirtutes potuisse deprehendere: alteram 
quod ex sermone iudicabat eum indoctissimum, qui Latine loqui non pote- 
rat, quin tertio quoque uerbo in grammaticas regulas laberetur, alteram. 
(quod) ex oculorum truculentia totaque uultus et corporis compositione ani- 
maduertebat hominem esse proditorem et fraudulentum. ac in hoc se tantum 
ad me uenire praedicabat, ut meam tarditatem reprehendere, qui has illu- 
stres monachi uirtutes uel prima fronte non potuerim agnoscere. 

Fatebar et ego ingenue tarditatem ingenii mei, qui non potuerim depre- 
hendere, quod caeteris omnibus apparebat uel manifestissime, quamquam. 
non obscure uidere poteram hominem esse indoctissimum, qui ne puerorum 
quidem grammaticae regulas teneret, quod facile principio potui iudicare, 
cum eum perlegentem audirem. arbitrabar quoque multum in eo superstitio- 
nis esse, ut in monacho Dominicano, addo etiam Hispano: quo uerbo nescio 
quid maioris emphasis multoque plures ac illustriores monasticae uirtutes 

comprehendi posse uidentur quam si aliarum gentium monachi nominentur. 
tantum uero proditionum, tantum fraudum, tantum deploratae impietatis in 
hoc monacho regnare ne suspicari quidem potui. iam autem, si admiranda $ 
Dei dona, quae in hoc Aegidio nostro relucent, cognosceretis, non dubito 
quin eum magis celebrandum, magis laudibus uebendum putaretis quam 
monachum nostrum, et quidem merito, iudicatis uituperandum." 

‘Atque te quaeso’, inquit, ‘Francisce, ne graueris quid sit hominis signifi- 6 
care. nam et otiosi sumus et nihil nobis accidere potest hoc sermone iucun- 
dius tibique fore non ingratam huius uiri recordationem arbitramur, quem 
abs te unice amari teque ab ipso perdiligenter obseruari animaduertimus: ita 
nunquam abs te oculos deflectit, quasi uellet suam ipse uoluntatem ad tuum 
nutum attemperare." 

‘Et ego sane multo’ inquam ‘libentius in hoc argumento uersabor quam in 7 
fraudibus flagitiosi monachi uel audiendis uel recitandis, meque profecto 
perbeatum esse putarem, si nunquam huius abominandi portenti uel mentio- 
nem ullam audiuissem." 

"Et nos’ inquiunt *iam quoque satias tenebat tantorum flagitiorum, et 8 
quasi missionem ab eo argumento postulabamus, quamquam minime solum 
hoc monstrum alimus in aula, ne tu sis nescius, neque solum apud Hispanos 
reperiri posse existimato. plura sunt ac pene innumera portentosa capita, ut 
etiam hoc monstro superato Lerna quaedam multorum capitum exo; 
scd cuius non prius mentionem facere aggrediemur quam tu suaui aliqua 
Aegidii nostri (quid enim prohibet nostrum appellare quem tuum esse co- 
gnouimus?) commemoratione nostros animos recrearis." 

‘Audite’, inquam, ‘optimi uiri, quod de Aegidio nostro ego sentio: nihil 71 
uos tam acerbum de ullo Hispano posse commemorare, quin huius sancti 
hominis uirtute superetur, nec antesignanum ipsum confessorem (quem ho- 
noris causa nomino) tantum esse ullo suo facinore deformatum existimo, 
quantum admirandae uirtutis ac uerae religionis exemplis Aegi 
strum mirifice a Deo ornatum cumulatumque post paulo uos ipsi iudicabi- 
tis." 

Denique narraui Aegidii uirtutes, quas in eo illustriores ego notaueram, 2 
hortatusque sum ne frigido meo sermone contenti essent, a quo non magi: 
eas pro dignitate narrari posse uidebam quam si Herculis cothurnos infanti 
uellem adaptare, sed potius ipsi sermonem cum eo miscerent atque illam 

diuini hominis uocem sonantem audirent, ex qua dignitatem hominis uere 
possent aestimare. hoc illi fecerunt diligenter et, ubi multa cum eo loquuti 
essent, facile animaduerterunt permaligne antea sermone meo esse laudatum 
et nulla de Aegidio mea praedicatione excellentem eius uirtutem aequari po- 
tuisse. deinde ad me conuersi *quoniam' inquiunt *horam prandii iam instare 
uidemus, tibi nunc ualedicemus, Francisce, sed ea lege, ut paulo post ad te 
reuertamui 

3 Tum ego: id fortassis facere uultis uel quia uos taedet huius loci uel quod 
libertatis uestrae decreuistis facere periculum, utrum egressuris nostrae uobis 
pateant fores, quemadmodum ingrediuntibus patuerunt. sed estote bono 
animo et modo absit peracerba illa extinctae libertatis cogitatio, quod potis- 
simum eos, qui custodia corporis premuntur, solet excruciare. scitote uos 
non minus libere hic apud me quam in aedibus uestris posse uersari. nostra 
uero longe diuersa conditio est. nam postea quam nimia quadam hospitae 
nostrae facilitate semel in hunc locum admissi sumus, nullis deinde pre. 
ab ea impetrare possumus, ut in liberiorem aérem rursus dimittamur. uobis 
autem et uenientibus et abeuntibus ap: nulla difficultate. 

4 Quare, nisi uos offendit captiuorum sodalicium aut parum splendidum ap- 
paratum nostrum fore putatis, mecum manebitis in prandio, ut uestra prae- 
sentia et colloquio animus alioqui perturbatissimus nonnihil recreatur. et si 
in tanto luctu ullus uel iucunditati uel iocis erit locus, orabitis quoque hospi- 
tam nostram, quam hic uidetis, et quidem perpetuo hilarem et facetam, ut 
uobiscum me saltem prodeambulatum ire permittat. quamquam uereor ne 
hac in re frustra uobis iste suscipiatur labor." 

5 'Nos uero’ inquiunt ‘nec sodalicio offendimur nec apparatus splendorem 
postulamus neque rursus eripiendam nobis libertatem extimescimus. quod 
tamen si contingeret, non modo liberam animorum possessionem retinere- 
mus, sed etiam in hoc loco, in hoc sodalicio, ubi tua praesertim atque Aegi- 
dii consuetudine frui liceret, non admodum acerbam captiuitatem neque 
auersandam iudicaremus. quare libenter apud te manere uolumus uel hoc 
ipso, ut te aliquantulum exhilaremus et apud hospitam quoque tua causa in- 
tercedamus. quamquam uereor nc oratores nos quidem simus diligentes, at 
non exoratores. sed ipsa adest — ‘heus”, inquiunt, ‘hera, si pateris, manebi- 


43-44 quamquam ... exoratores) cf. Ter. Hec. 9-11 

4s mus tecum in prandio, sed ea conditione, ut post prandium Franciscum ire 
nobiscum deambulatum permittas bona fide ad coenam reuersurum." 

“Ego uero’ inquit illa ‘neque luctu captiuorum qui hic tenentur delector et 
multo magis Franciscum esse in libertate positum optarem. sed illius consue- 
tudine in primis delector nec eum sic odi, ut tam cito uelim meis aedibus ex- 

so pellere, neque uos optare aequum est, quod sine magno meo malo contin- 
gere non posset. commodius multo uos apud eum manere pote 
faciatis, non solum permitto, uerum etiam maiorem in modum u: 
truam uobis luculentum ignem et uestri causa parabo lautius conuiuium. ad- 
feretur quoque selectum uinum, ut hunc hominem aliquantulum exhilaretis, 

55 a quo, dum hic fuit, uix ullum uerbum nisi seuera quadam grauitate tinctum 
extorquere potuimus. certe perpetuo illum uidi tristiorem quam iuuenilis ae- 
tas postularet.’ tum illi: ‘sit ita, ut dicis; sed, heus tu, ut liceat in apertum ue- 
nire coelum, cum libebit! quidem erit in arbitrio uestro.' atque ita uen- 
tum est ad prandium, quod iucundis confabulationibus cito finiuimus. 

0 tandem peracto prandio ad eumdem nos retulimus locum ubi antea collo- 
quium nostrum fuerat institutum. ibi noster Hispanus sic coepit: 

'Audiuisti de monacho nostro, cuius proditiones uel tacente me facile tu 
quidem ex ea qua aduersum te usus est fraude aestimare potuisti. nec arbi- 
tror tuum iudicium in hac parte a sententia nostra discrepare. caeterum, 
quoniam uideo te nimis benignum rerum Hispanicarum aestimatorem, hoc 

s errore, si potero, te liberabo. scito igitur non solum confessorem esse inter 
Hispanos inimicum doctrinae Christianae. etsi autem hunc propter ingentem 
audaciam uel praecipuum statuo, tamen illud uerissimum est praecipuos Hi- 
spanos, utcumque sibi praetextu nominis ecclesiae blandiantur, re ipsa acer- 
rimos esse Dei hostes, et tales hostes, ut, quo quis eorum in ampliore dignita- 

10 tis gradu cst et opinione religionis aut doctrinae cclebrior apud uulgus 
existimatur, hoc hostilius aduersus gloriam Dei et euangelium Christi coniu- 
rasse uideatur. 

Habemus in hac aula multos episcopos, quorum in primis officium erat 
pascere populum Dei pabulo coelestis doctrinae, quam ipsi prorsus ignorant, 

15 imo etiam persequuntur, quorum inscitiam et rerum omnium bonarum igno- 
rationem cum incredibili arrogantia coniunctam, praeterea superstitionem, 
impietatem, manifestam idololatriam, qua mirifice turgent, si narrare uel- 
lem, longum profecto opus texendum susciperem. 

Sed tamen, ut gustum aliquem tibi praebeam, certissimo ac notissimo 

exemplo, omissis uulgaribus episcopis nostris, qui se prorsus d»aAgaffjrouc 
esse fateri coguntur, unum illum Archiepiscopum Compostellanum tibi pro- 
fero, quem tu probe nouisti, cuius insignis pietas, excellens doctrina sic ab 
omnibus Hispanis celebratur, ut diuinum quoddam numen inter mortales 
existimetur et iam nunc ipsi uiuo diuini honores decernantur. ego uero con- 
tra maximorum hominum sententiam sic de isto uiro iudico: nullam esse pe- 
Stem, quae tam cruenta strage grassetur in humana corpora, quantum istius 
hominis doctrina deque eo celebrata opinio crudelem carnificinam conscien- 
tiarum et animarum lanienam exerceat, Dei gloriam flagitiose laedat et pro 
oraculis diuinis suas imaginationes, sua somnia, tanquam idolum in animis 
hominum erectum, et tremenda et adoranda statuat. ne, quaeso, te perturbet 
oratio mea, Francisce, aut eam quasi portentosam aut a ueritate quam alie- 
nissimam asperneris; teque uehementer oro, ut tantisper integro animo di 
centem audias tuamque sententiam suspendas, quoad rationes meas, ni- 
mium sane firmas, audiueris; quae si placebunt, iisdem mecum uteris, sin 
aliter, liberum esto impugnare. ac ego quidem tantum abero a pertinacia in 
tuendo sententiam meam, ut, si firmiores ex te rationes audiuero, non graua- 
tim tibi concedam ac insuper gratias agam, quod me errore liberaueris, quem 
equidem prudens ac sciens nullo modo uellem defendere. 

73 Primo igitur scito hunc unum inter omnes Hispanos sacram euangelii doc- 
trinam non modo extreme auersari, sed etiam ferro et igne extirpandam iudi- 
care: imo etiam Imperatorem quoque ipsum seditiosis clamoribus ad exer- 
cendam crudelitatem erga uera membra Christi non raro solere impellere. 
huius sententiae meae te ipsum iudicem facio, qui non ita pridem eum Ant- 
uerpiae insanis uociferationibus, non dicam concionantem, sed uere furen- 
tem et concionem ipsam ad seditionem excitantem audiuisti. qua in con- 
cione non pauca ille in te oblique dicitur eiaculatus, multa in libellum 
Hispanicum, quem ipse aut non intellegit aut flagitiose ueras ecclesiae Dei 
sententias, quae in eo continentur, uituperauit, cum tu ipse proximus illi se- 
deres (ut ab eis, qui interfuerunt, accepi), quem tamen ipse non potuit agno- 
scere. 

2 Deinde, ne sis nescius, iste unus uel praecipuus est, qui prohibuit ne in 
Hispania Nouum Testamentum legeretur neue sacrae literae in manus homi 
num uenirent. iste quoque Nouo tuo Testamento Hispanico primus restitit 
sibique facinus incendio dignum uideri pronunciauit, quod Nouum Testa- 


%4 archiepiscopi Compostellani elogium, qui acerrimus Euangelii hostis Noui Testa- 
menti Hispanis interdicit; Vimae templum visit, simulacra sublata queritur, uitream 

mentum Hispanica lingua aederetur, quasi uero animarum salus, quae in 
euangelio nobis patefacta est et oblata, non perinde ad Hispanicos homines 
quam ad reliquas orbis nationes pertineret. an tu humani hominis uoces, nc- 
dum magni alicuius doctoris sententias, haec portenta existimabis an uero 
Furiarum iacula, quibus misera infirmorum corda uulnerata et transfixa in 
horribilem desperationem ruant? o extremam atque execrandam blasphe- 
miam, sacrosancta aeterni patris oracula ex hominum conspectu et memoria 
delere et miserum populum Dei esurientem ac sitientem doctrinam Christi 
ex imposturis ac somniis seniculi delyrantis suspensum uelle tenere! hunc tu 
nobis delyrum senem laudabis? hunc furiosum homuncionem audiendum, 
hunc magnificiendum ac non potius tanquam perniciem animarum fugien- 
dum putabis? 

Dicam quod ego ipse uidi, cum ante menses aliquot in ciuitatem Germ: 
niae Vlmam perueniremus: uoluit iste seniculus uidere templum illius urbi 
quo deferebatur mula sua, stipatus magna sacellanorum caterua. cum forte 
ipsum templum ingrederetur et fenestras uideret simpliciter uitreas, nulla co- 
lorum uarietate, nulla sanctorum pictura ornatas, e uestigio in ipso limine 
templi totus exanimatus cecidit, non secus quam si uere mortuus exanime 
cadauer cecidisset. accurrunt sacellani et reliqui ministri ignorantes quid illi 
euenisset mali; attollunt iacentem humi et uix tandem post multam horam 
ad se reuersum in scamno ciusdem templi collocarunt. 

Rogant qui erant magis familiares, quid illum mali haberet. ille tum mo- 
uens caput, complicatis manibus et totius corporis habitu ad mirabilem 
quandam superstitionis formam composito, pene lachrymas effundens coepit 
deorum inmortalium fidem opemque implorare, ut uindictam de coelo mit- 
terent in istos sacrilegos canes (Germanos appellabat canes), qui templum 
Dei suis ornamentis spoliassent, sanctos Dei foras expulissent, nullum in ui- 
treis fenestris sanctum, nullum in aris deum reliquissent. subseruiebant quo- 
que illius orationi nonnulli ex sacellanis et simul Archiepiscopum prae do- 
lore semianimem cohortabantur; quorum unus respondit mirandum non 
esse, si, qui sanctos Dei coelo expellere conantur, cum eorum adorationem 
et inuocationem tollunt, templis quoque sacris in terris eosdem exterminan- 
dos curent. 

Ibi sublatis in coelum oculis forte uidit Archiepiscopus in angulo superio- 
ris templi uitream quamdam fenestram, in qua depicta imago Christi colori- 
bus apparebat. tum ille nimia quadam alacritate in medium templi prosiliens 
humi se prostrauit et um Deum uenerabundus adorauit. ibi flexis geni- 
bus palmas et uocem ad imaginem tanquam audituram extendens, "gratias" 

inquit “tibi ago, Deus, qui te mihi seruo tuo in hoc loco ostendere uoluisti. ss 
nam isti canes minime haud dubie te uidere potuerunt; alioqui iamdudum te 
fregissent, lacerassent atque in desertum aliquem locum extra templum eie- 
cissent, quemadmodum caeteris diuis accidisse uidemus."" 


74 Haec autem uerba eo affectu, eo colore Hispanici sermonis ab eo pronun- 


ciabantur, ut equidem non sine risu tum audire potuerim neque eamdem 
nunc uenustatem Latine possim imitari. caeterum ne uiderer idem plane 
cum ipso sentire, praesertim de eo uiro, qui apud nostros omnium maxime 
pius ac doctus semper est habitus, cuius exstarent quoque non leuia pietatis s 
argumenta, negaui me in eo iudicio ipsi assentiri posse. "nam quod de Ar- 
chiepiscopo' inquam *commemorasti exemplum, agnosco ingentem hominis 
zelum, quamquam, ut Paulus ait, non omnino secundum scientiam. itaque 
nostri candoris erit infirmitates hominum boni consulere et naeuos aliquos 
fratri condonare. praeterea uero reliqua hominis uita inculpata est et ca 10 
laude praeter caeteros cumulatus dicitur, ut quicquid habeat pauperibus elar- 
giatur, nec ullus ad eum uenire uisus est, quin aliquo beneficio donatus ab 
€o recedat. in tanta uero seculi nostri corruptione singulares huius praesulis 
virtutes permagni aestimandas duco. 

‘Duram nimium’ inquit 'suscipies prouinciam, Francisce, si manifestam 1s 
idololatriam uel specioso externae uitae splendore, qui in oculos hominum 
incurrit et mentes imperitorum mouet, quasi cerussa et purpurisso uelis colo- 
rare, uel extremam corruptelam in summa et maxima doctrina de filio Dei 
seruatore nostro naeuum condomandum appellabis. an ignoras consuetudi- 
nem Satanae, qui se in angelum lucis non raro solet transformare, ut hac 20 
fraude miserorum animas secum in perniciem trahat? aufer igitur nobis ista, 
quae superstitione non carent, “eleemosynas largitur", “mansuetus est" et 
hoc genus alia fucata opera quae in homine quoque cthnico reperiuntur. et- 
enim haec omnia imperitorum animos feriunt, hominem autem uel medio- 
criter in doctrina Christi institutum mouere non debent. quin etiam illa, 
quae sua natura uel mala non sunt uel multitudinis quoque iudicio laudabi- 
lia uideri possent, uiciosa profecto iudicari debent, quando ex impio cordis 
affectu tanquam ex corrupta radice proficiscuntur uel ad captandam inter 
homines gloriam uel ad palliandas grauiores impietates sunt comparata. 

Quod autem huius Episcopi et actiones et sermones nihil aliud re ipsa 30 
quam letale uenenum spirent et ad fundendum Christianum sanguinem ten- 

dant, testatur illa celebrata hominis uox, quam, postea quam in hanc regio- 
nem peruenit, semper iactauit eamque coram Imperatore protulisse fertur: 
de Germania quidem Superiore plane desperandum esse unquam ad consen- 
sum catholicae ecclesiae, quam Romani Pontificis tyrannidem appellant, 
redire posse; caeterum de Inferiore, si Imperator sex milia hominum capita 
iuberet amputari aut totidem corpora flammis consumpta in cineres redige- 
ret, esse aliquam spem, ut reliqui prae metu conuerterentur. 

Ita ille praeclarus Episcopus metu et tyrannide oppressum imperium te- 5 
nere uult, non prudentia, aequanimitate ct moderatione stabilitum. an tu 
istam esse humani hominis uocem existimabis? mihi profecto Satan perpe- 
tuo erit qui tantam impietatem audet in animo suo cogitare. hic uero excel- 
lens Episcopus, quem tu prae cacteris laudandum putas, quia eleemosynas 
largitur, quia concionatur, non modo haec in animo meditatur suo, sed prae 
nimio affectu in uoces quoque blasphemas erumpit. est autem eo abominabi- 
lior impietas, quo magis praetextu pietatis quasi uelamine tecta et minus ab 
imperitis agnoscitur et efficacius in animos hominum penetrat. inebriat ij 
tur mentes uenenatis poculis, quac foris deaurata, superius dulcedine mellis 
illita, non citius malum, quod in ipsis continetur, produnt, quam totum ue- 
nenum iam sit exhaustum. 

Audi quo iudicio sit praeditus iste singularis Archiepiscopus. uoluit Ant- 75 
uerpiae imaginem quemdam diuae Virginis emere in eo loco quem uulgo 
Ambitum uocant, ubi innumerae pene picturarum uarietates publice uen- 
dendae proponuntur. et quia de precio non potuit conuenire cum artifice, 
homo alioqui nimium liberalis recessit. paulo post misit famulum, qui E 
scopi nomine renunciare pictori, si uellet eodem precio concedere imagi- 
nem, Episcopum additurum esse benedictionem filio, quae res totam illius 
domum faceret beatam. respondit pictor sibi quidem fore multo gratius, si 
panem oblitum butyro daret filio, quam centum eiusmodi benedictiones. 
cum hoc renunciaretur Episcopo, dixit coram omnibus qui cum eo aderant: 
"ausim affirmare illum esse Lutheranum". 

Referam quod ultimis diebus illi contigit Antuerpiae. iusserat sibi depingi 2 
imaginem Christi, quemadmodum pendebat in cruce, ut latrones quoque 
duo utrinque penderent. cumque opus iam perfectum ad Episcopum deferret 
pictor, priusquam ad ipsum admitteretur, exceptus fuit a sacellanis in ante- 
riore aula. illi diligenter imaginem contemplantur. narrant sibi placere om- 

nia, nisi quod in pingendis latronibus parum obseruasset pictor decorum per- 
sonarum. "quid ita?" rogat pictor. “quia uel utrumque uiuum" inquiunt "uel 
certe dextrum plane uiuum, sinistrum uixdum semimortuum depinxisti, 
cum uterque deberet esse omnino mortuus. quis enim unquam uidit homi- 
nes suspensos uiuere?" tum pictor “imo uero" inquit “in utraque re potissi- 
mum decorum obseruaui. nam diserte legitur apud Lucam sinistrum bla- 
sphemasse, dextrum eius impietatem uituperasse, adeoque ex eo ipso 
tempore concionatorem apud eum egisse. loqui autem inter se non poterant, 
si fuissent mortui." dum haec aguntur, forte ingreditur Episcopus; rogat qui- 
dnam inter eos disputetur. respondent sacellani quod res erat: pictorem ex- 
cusare opus suum et quidem de sententia Lucae, qui dextrum latronem in 
cruce loquutum esse affirmat, quod facere non potuisset, si fuisset exanima- 
tus. 

Ad hanc uocem perturbatus Episcopus, quasi rem portentosam audiuisset, 
*auertant" inquit "superi quod audio: pictorem scire quid dicat Lucas, picto- 
rem legere euangelium, pictorem ex sacris literis argumentari! o blasphe- 
miam!" tum ad suos conuersus uoce lamentabili “omnes” inquit “in hac 
ciuitate sunt Lutherani. parate sarcinas nostras, eamus celeriter hinc." tan- 
tum fuit offensus uoce pictoris, ut postridie se contulerit in Zelandiam, ubi 
nunc est, expectans uentum secundum, quo trai in Hispaniam, hoc est 
ualde procul ab istorum Lutheranorum conspectu. nam haec est perpetua ho- 
minis ad Deum precatio, ut foeliciter eum ad suam ecclesiam inter Christia- 
nos reducat neque inter istos canes haereticos morte oppressum iri patiatur. 

Fruetur ille quidem propediem deliciis suis, atque utinam cum comitaren- 
tur nonnulli qui manent in hac aula homines pessimi, qui suum uenenum 
ubiubi sunt sine modo spargunt, ut tanto pauciores inimicos cum in publica 
tum in priuata tua causa haberemus! nam praeter istos manifestos hostes 
sunt in hac aula quidam praeclarae existimationis uiri, quos tu familiariter 
nosti, qui, cum olim rectae sententiae fuerint, nunc autem ad honores ac di- 
gnitates aspirant uelut hiantes lupi et ad gratiam hominum loquuntur et se 
ius inclinant. haec est aulica sapientia, quae inter sapien- 
tes istius mundi magnam habet admirationem, in schola uero Christi et nullo 
numero habetur et nepharia potius iudicatur. utcumque tamen istiusmodi 
homines iure exsecrandi uideantur, uix arbitror eos tibi damno esse posse, 
quem alioqui priuatim amant, ct propediem cum Imperatore sunt in Germa- 
niam profecturi. 


21-2 sinistrum ... egisse) cf. Luc. 23, 39-43 

In eo autem uel maxime laborandum est, ut tota causa in hac aula Bur- 76 
gundica definiatur neque ullo modo Hispanicis inquisitoribus cognoscenda 
mandetur. quod si fiat, auertat Deus ingentia mala, quae sine ulla dubita- 
tione inde consequentur! neque enim existimare debes quippiam in eis hu- 
ium essc praeter formam et mirabilem quemdam pompam, quae luxu ue- 
stium, apparatus splendore, numero stipatorum et asseclarum strepitu 
constat, quibus rebus imperitis hominibus terrorem incutiunt. caetera ueris- 
simae Harpyiae sunt aut Satanae ministri, qui Furiarum more in Hispania 
grassantur nec aliud studio habent quam opulentos homines suis facultati- 
bus spoliare et myriadas animarum perdere. si quis uerbum unum uel ioco 
uel aliquo linguae lapsu dixerit, quod illis quoquo modo displicere possit, 
protinus ad supplicium rapitur, nec ei parcitur, quantumuis magna sit fami- 
lia natus, etiam si Imperator ipse suam autoritatem interponat. 

Tanta enim est inquisitorum potentia, quam infinitae monachorum pha- 2 
langes fouent ac tuentur, ut, qui semel in eorum manus inciderit, summa 
cum difficultate queat inde liberari. ita mutuas operas uicissim tradunt, ut 
inquisitores nostri innumeram illam monachorum turbam, quae in Hispania 
nostra (ut scis) non solum regnat, sed etiam tyrannidem horrendam exercet, 
ament, complectantur ac defendant, quorum rursus praesidio inquisitorum 
potentia, alioqui magna, stabiliatur. in tantum enim se extulit utrorumque 
tyrannis atque ita altera alterius partis ope et quasi coniurato praesidio indi- 
get, ut dubitare queas, utra pars potentior debeat existimari. 

His accedit totus ille theologorum scholasticorum ordo, sententia par, po- 3 
tentia inferior, autoritate uero propter opinionem doctrinae superior, ut sa- 
cratus ille ternio numeris omnibus absoluatur. quicquid isti in suis synagogis 
magistraliter definiunt, etiam si centies contra manifestum Dei uerbum de- 
creta constituantur, ratum ac firmum esto. si quis uel minimo uerbo aduer- 
sabitur, imo si quis parum accurate praescriptas ab ipsis sententias obser- 
uauerit, protinus de medio tollito. his legibus suam tyrannidem stabiliunt et 
uniuersam regionem suo nutu gubernant. 

Sic ista tria hominum genera inter se coniuncta et munita sunt, ut cum re- 4 
liqua tota regni potentia suis uiribus possint contendere, atque ita manifeste 
uidemus uel ipsis regibus et summis principibus esse formidabiles. 

Quid quod in publicis scholarum disputationibus in dubitationem contro- 5 
uersiamque uocatur, utrum sancti patres inquisitores (sic enim appellantur) 
possint errare? maxima pars hominum et quidem summorum theologo- 


1 inquisitionis Hispanicae forum abominabile in marg. A | 14 inquisitorum in Hispa- 

rum diserte affirmat eos dvagagr/jrovc esse, quod ipsum de Romano Ponti- 
fice omnium scholarum consensu confirmarunt. certe in Hispania nemo im- 
pune auderet negare sanctos patres sanctae inquisitionis errare non posse. 
ego autem uere credo sanctos patres sanctae inquisitionis una cum Romano 
suo Pontifice, quem illi tanquam uerum Deum in terris reuerenter colunt, 
pariter dvapagr/jxovc esse, pariter pios, pariter sanctos, pariter inculpatos, pa- 
riter errare non posse. quod si ita est, quemadmodum illi esse uolunt, rursus 
pariter dpagrwAoóc, pariter impios, pariter exsecrandos, pariter facinorosos, 
pariter errare posse necesse es 

6 Audi quomodo in suis iudiciis progrediantur. obseruant in primis homines 
opulentos, homines doctos et eos qui honoribus et potentia paulatim crescere 
incipiunt. haec tria hominum genera habent inuisissima. nam diuitum facul- 
tates cupiunt exhaurire, doctos persequuntur, ne, si forte ad ueritatis cogni- 
tionem peruenerint, aliqui candidiores reperiantur qui ipsorum artes patefa- 
ciant, tertium genus conantur reprimere ueriti ne, si ad summum fastigium 
dignitatis peruenerint, aliqua occasione ab ipsis opprimantur. istis igitur ho- 
minibus insidiantur, hos diligenter obseruant, si uel unum uerbum protule- 
rint, quod aliquo modo in calumniam torqueri posset. aut etiam, si nihil di- 
xerint, cum uolunt aliquem tollere, dixisse fingunt, et quem habent 
suspectum, quod ipsorum dignitati posset officere, eum e uestigio compre- 
hendunt, collocant in locis ualde tetris, finguntur causae horribiles, ut ma- 
iore inuidia innocens grauetur. 

7 Nemo interim mortalium audet hiscere, aut, si quis uel parens ipse uelit 
pro filio interpellare, comprehenditur ipse quoque quasi haereticorum fau- 
tor. nemo ad captiuum admittitur, solus in loco aliquo caliginoso sedet pror- 
sus ignorans, quam ob rem sit comprehensus; nihil ei legere, nihil scribere 
permittitur. in densissimis tenebris cum infinitis miseriis, cum ipsis terrori- 
bus mortis illi misero est colluctandui 

77  Expende, quaeso, apud te, quanta ibi carnificina conscientiae, quanta de- 
speratio esse debeat, quam tristes affectus, quantam iram Dei cogantur susti- 
nere qui non recte instituti sunt in doctrina Christiana, quales ut plurimum 
esse solent qui ibi comprehenduntur. accedunt loci foeditas, contumeliae 
priuatae quibus afficitur miser, horribiles comminationes. saepe flagris cae- 
ditur, non raro tormentis subiicitur. quin et contumeliae causa non raro ad 
publica spectacula producitur. detineris hoc modo ad multos annos, perpe- 
tuis cruciatibus excarnificaris, crudelius quotidie trucidaris quam si carnifi- 

cis manu securi caput obtruncaretur. nam ipsam mortem, si cito consequi 
posses, in lucro tibi esse ponendam putares, quae infinitis alioqui tormentis 
finem esset allatura. 

Nec interim in causa tua promouctur hilum, aut, si promouetur, nullus 
mortalium scit quid agatur, exceptis sanctis patribus et aliquot fortasse carni- 
ficibus, quos ad exequenda haec negotia habent coniuratos. omnia secreto 
fiunt et tanquam sacra quaedam mysteria per manus sanctorum patrum oc- 
cultissime traduntur. postea quam indignis modis per multos annos excru- 
ciarunt, si uitam retinere uis, omnia te diuinare oportet. nam in tota illa in- 
quisitorum actione, in illo sanctorum patrum foro nihil omnino agitur aperto 
Marte, nihil non oblique, insidiose, clandestinis fraudibus et consiliis guber- 
natur. occultus ibi est accusator, occultum crimen, occulti testes, omnia oc- 
culte ac te ignorante geruntur. 

Si diuinare poteris quis te accusauerit, quod crimen intendat et quam ob 
rem te agere reum uoluerit (et quis, obsecro te, in tanta confusione rerum 
diuinare poterit, etiam si domesticus sit proditor?), uita quidem tunc condo- 
natur, sed non prius libertas conceditur quam in captiuitate multos annos ex- 
pleueris, ac infinitis pene tormentorum formis consumptum (quam illi pa 
nitentiam uocant) tandem dimittunt. quodque omnium grauissimum nostris 
hominibus iudicatur, publica uestis nota insigniuntur, qui ab inquisitoribus 
semel comprehensi fuerint, quae res in sempiternam totius generis contume- 
liam deinde redundat. rursus, nisi diuinare potueris omnia, ilico terribilis 
pronunciatur tondemnatio, quae te uelut haereticum pertinacem flammis 
consumendum declaret, sed cuius condemnationis sententiam non prius 
exequantur quam te in tetro carcere multum diuque exercuerint. plurima 
exempla recitare possem cum superioris tum etiam praesentis nostri tempo- 
ris, quae singularem sanctorum patrum zelum erga religionem non obscure 
queant declarare. 

Nouimus Alphonsum Valdesium, secretarium Imperatoris, hominem prae- 
stantem, cui propter doctrinam et autoritatem, qua excellebat, huiusmodi in- 
sidias struxerant satellites sanctorum patrum monachi, ut, si in Hispaniam 
reuersus fuisset, non simplici mortis genere uitam. idemissent sancti reli- 
giosi, quorum e manibus semel comprehensum ne Imperator quidem ipse 
extorquere potuisset. nouimus Ioannem Valdesium fratrem, qui in disciplina 
fraterna praeclare institutus, quia in Hispania uiuere non potuit, propter ean- 

dem causam Neapoli se continuit, qua in urbe insignem edidit fructum pie- 
tatis. E 

Nouimus Ioannem Bergaram Complutensem, hominem singulari pruden- 
tia et doctrina ornatum, obtrectatione monachorum a sanctis patribus com- 
prehensum nec alterius criminis accusatum quam quod Erasmo Roterodamo 
faueret et eius scripta probaret; quem tamen Bergaram uix dominus quidem 
ipsius Archiepiscopus Toletanus Fonseca, totius Hispaniae primas, nisi post so 
aliquot annos detentionis maximis sumptibus, maximis laboribus potuit li- 
berare. 

Nouimus Doctorem Mathaeum Pascual omni bonarum artium cognitione 
instructum, insignem theologum, trium linguarum peritum; qui cum in 
schola Complutensi disputaret et calore disputationis co deductum esset ar- ss 
gumentum, ut aduersarius ex uerbis ipsius ita colligeret: si res ita se haberet, 
sequeretur non esse purgatorium, ad hoc respondit Doctor Mathaeus: ‘quid 
tum? propter hoc unum uerbum, quod poterat tamen uideri ambiguum, sine 
mora in custodiam sanctorum patrum est traditus, unde nisi post longissi- 
mum tempus non potuit liberari et quidem omnibus facultatibus spoliatus; eo 
deinde Romam se contulit, ubi nunc uiuit tranquille. 

Sed quid ego peregrina et fortassis moderata exempla commemoro, cum 
domi habeamus et recentiora et illustriora? nouimus Abbatem Compluten- 
sem, uestrae ciuitatis concionatorem, hominem suspiciendae dignitatis; qui 
cum iam septuagenarius esset atque eius autoritas in tota Hispania quasi es 
diuinum quoddam numen celebraretur, accusatus a monachis, non solum illi 
sancti patres in senem uenerandum manus coniecerunt eumque longo tem- 
pore in carcere cruciarunt, sed etiam uix tandem in conspectum hominum 
prolatum, qui iamdudum extinctus putabatur, ad contumelisissimam nescio 
quorum articulorum recantationem coegerunt. 1 

Praeterea uidi ego, cum nuper essemus Ratisponae, Hispanum quemdam, 
qui Burgensis quoque dicebatur, comprehensum, quem postea in Hispania 
flammis exustum esse audiui. et quoniam uterque erat uestrae ciuitatis et, 
nisi fallor, Abbas Complutensis aliquo te cognationis gradu attingebat, arbi- 
tror illorum historiam et causam, quare uterque comprehensus, alter exustus 75 
fuerit, tibi constare. quare si quid memoratu dignum uel in altero uel in utro- 
que fuisse iudicabis, quaeso te ne graueris commemorare." 

Tum ego: ‘etsi grauiter afficiar recordatione tristissimae calamitatis amico- 78 
rum, quorum utrumque popularem meum, utrumque amicum et familiarem, 
alterum etiam cognatum agnosco, dicam tamen, quando ita uultis, quod ego 
de utroque scio, quamuis in simili luctu constituto magis conueniebat ali- 
cuius minus acerbi doloris argumentum quam rerum tristissimarum narratio. 
de sene igitur nostro prius. 

Erat D. Petrus de Lerma (ut dixi antea) pene septuagenarius, clara nostrae 2 
ciuitatis familia natus, qui propter aetatem, dignitatem, magnam rerum peri- 
tiam, excellentem doctrinam, singularem prudentiam, tanti habebatur a no- 
stris, ut illius iudicium instar oraculi in tota Hispania omnes uenerarentur, 
ad cuius sententiam tanquam ad Lydium lapidem grauissima regni negotia 
examinarentur. erat homo opulentus, Abbas Complutensis, canonicus et con- 
cionator nostrae ciuitatis, cuius annui reditus quinque aut sex aureorum mi- 
lia superarent. et quoniam erat in schola Parisiensi omnium theologorum an- 
liquissimus, iuxta morem ibi receptum Decanum theologicae facultatis 
Sorbonici socii creauerunt. 

Vixit Lutetiae totos quinquaginta annos, sed eo tempore, quum nihil aliud 3 
quam disputatricem illam theologiam, plenam uanitatis et tenebrarum, om- 
nes scholae personarent. noster uero, quoniam naturae bonitate praeter cae- 
teros ualebat, etsi in scholasticis disputationibus erat ualde exercitatus, ad- 
iunxit tamen sacrarum literarum lectionem, sine quarum cognitione ac 
exercitatione facile uidebat nullam rerum sacrarum solidam eruditionem 
posse constare. eam, doctrinam proponebat in popularibus concionibus, 
quantum ferebat illa aetas, illa institutio, quae tum fuit, ut omnes norunt, 
deprauatissima. 

Postremis autem temporibus, cum forte incideret in libros Erasmi Rotero- 4 
dami, quem admirando suo consilio hac nostra aetate Deus excitauit, ut stu- 
dia bonarum literarum illustraret et sacram doctrinam instauraret, candide 
agnouit ea studiorum genera, in quibus eo usque fuerat uersatus in schola, 
magis ad inanem ostentationem quam ad ueram aedificationem conducere. 
ex eo igitur tempore coepit multo purius concionari et cum maiore plausu 
populi audiebatur. 

Quod cum animaduertissent monachi, accusarunt uirum grauissimum 5 
apud sanctos patres, qui non reueriti aetatem, doctrinam autoritatemque 
tanti uiri per suos satellites manus in eum coniecerunt longoque tempore 
captiuum tenuerunt. interea priuatis disputationibus agebatur, in quibus 
aduersarii nihil ad ueritatis regulam accommodatum audire, omnia ad ex- 

plendam suam libidinem tyrannidemque stabiliendam uolebant inflectere. 
cum uideret optimus senex nihil apud eos ualere firmas rationes, non audiri 
ueritatem, explodi puram doctrinam, nullum esse locum innocentiae, omnia 
per tyrannidem ac uiolentiam inter ipsos geri, dixit cum ullis Hispanis non 
uelle amplius in disputationem descendere: accerserent aliunde uiros doctos, 
qui eum suasque rationes possent intelligere et suam innocentiam uellent 
agnoscere. 

6 Ea uox sic ab inquisitoribus accepta fuit, quasi horribilem blasphemiam 
protulisset, quae una ct ingentem inuidiam illi comparauit et grauiore sup- 
plicio digna quam reliqua crimina, quae nullius erant momenti, est iudicata: 
“quasi uero" inquiunt “sancti patres tales sint, qui aut errare possent aut te 
uel centum alios multo te meliores ac doctiores non possent intelligere eo- 
rumque erroneas opiniones refutare." 

7 Denique postea quam suis disputationibus, carceribus, conuiciis, conmi- 
nationibus longo tempore cruciassent uenerandum senem, coegerunt ipsum, 
quo iure quaque iniuria, undecim propositiones haereticas, impias, male so- 
nantes, scandalosas, piarum aurium offensiuas (nam tales sunt eorum phra- 
ses) agnoscere easque in praecipuis totius Hispaniae ciuitatibus, ubi ipse fue- 
rat concionatus, in publica populi corona recantare. neque talis erat 
recantatio, ut ullam uel ignorationis uel negligentiae uel alicuius probabil 

8 causae excusationem potuisset admittere. cogebatur in publica concione 
praesentibus uiris maximis et clarissimis proclamare se instigante Diabolo, 
destinata malicia, ut corruptam doctrinam in ecclesia seminaret, illas propo- 
sitiones docuisse, quas tunc ueritatem a sanctis patribus edoctus agnoscebat 
ac fatebatur haereticas esse et tanquam impiam doctrinam exsecrandas, a 
quibus populum Dei uelut a praesentaneo ueneno toto pectore abhorrere 
oporteret. post hanc recantationem, impleta quoque paenitentia, quam ei 
sancti patres iniunxerunt, tandem liberatus est. 

79 Haec gesta sunt circa finem anni trigesimi septimi. eodem tempore, quum 
ego reuocatus a parentibus in Hispaniam peruenirem, inueni illum in nostra 
ciuitate satis maerentem ac tristem. tanta enim fuit perturbatio quam ex ea 
recantatione in animo suo concepit, ut plane statuerit non amplius in Hispa- 
nia uiuere, ubi frequenter dicere solebat non fieri posse ut docti homines in- 

2 ter eiusmodi persecutores doctrinae tuto habitarent. itaque in extrema se- 
necta, relictis omnibus suis facultatibus ac dignitatibus, maluit periculo 

maris se conmittere et peregrinas regiones quaerere quam in patria ipsa, ubi 
sine maiore periculo et contumelia uiuere non poterat, manere. cum igitur se 
in liberiore aére collocatum uidit, per medios bellorum tumultus, per media 
pericula maris nauigio uectus ex Hispania in Flandriam nauigauit. inde ter- 
restri itinere Lutetiam Parisiorum peruenit. ibi exceptus est cum magna di- 
gnitate a ucteribus amicis, quoniam nemo ignorabat, quanta iniuria fuerat 
affectus a sanctis patribus, ac insuper, quia Decanus erat theologicae faculta- 
tis, uenerabantur eum omnes. in ea urbe uixit circiter annos quatuor, donec 3 
tandem anno quadragesimo primo, mense Augusto, miserias huius mundi 
cum aeterna uita conmutauit. paulo ante mortem huius uiri ego Lutetiam 
perueneram, cuius suaui colloquio et minime molesta grauitate mirifice de- 
lectabar, nisi quod hanc foelicitatem non tulit esse diuturnam inuida For- 
tuna, quae nobis hunc uirum praestantissimum opinione nostra celerius 
sustulit. ego autem, ut semper uirum optimum dum uiueret sum ueneratus, 
ita etiam usque ad cineres summa eum reuerentia sum prosequutus. nam et 
quotidie ad eum uenire solebam, quod ut facerem parentes mihi seuere suis 
literis praeceperunt, et ille non mediocriter consuetudine nostra delectab; 
tur, donec tandem eum exhalantem animam ac in Domino dormientem uidi 
mus. 

Expectatis uos quidem, opinor, audire, quaenam fuerint illa crimina, quae 4 
tantam contumeliam sancto uiro pepererunt aut quasnam propositiones ille 
fuit coactus recantare. id equidem et ego perstudiose quaesiui, sed eius rei 
nondum certam omnino rationem potui inuenire. quod autem scio, candide 
conmunicabo. multa mihi retulerunt in Hispania, Gallia, Brabantia homines 
alioqui optimae fidei quique Abbatem eadem ipsa concionantem se audi- 
uisse praedicabant, quorum sermonibus, quia et uariabant sententiae et ab 
iis hominibus narrabantur, qui maiore studio alia negocia quam periculosas 
controuersias curarent, non multum fidei adhibendum esse putaui. 

Tandem inueni Brugis quemdam monachum Franciscanum, qui affirma- 5 
bat se uerissimas propositiones habere descriptas, quas ex ore Abbatis con- 
cionantis decerpsisset. oraui ut eius scripti mihi copiam faceret. negauit ullo 
modo se id facere posse, sed tamen legendum tantum, non etiam describen- 
dum, uelle concedere. legi undecim propositiones, quarum prima et maxime 
periculosa est, quod forte pro concione dixerit non esse legem positam iustis. 

Cum ego haec uerba legerem, aliquo modo perturbatus rogaui monachum, 6 

quomodo ca propositio esset intelligenda, ut pro haeretica condemnanda 
esse uideretur. respondit ille sardonium ridens opus esse ad eam declaratio- 
nem disputatione Sorbonica. "arbitror" inquam "scripta prophetica et aposto- 4s 
lica in hoc tradita esse generi humano, ut ab omnibus hominibus intelligan- 
tur atque ita piorum hominum studio intelligi queant, ut ad declarationem. 
singulorum uersiculorum minime necessarium sit uniuersam Sorbonicam 
concionem conuocare. alioqui misere profecto ageretur cum iis, qui Sorboni- 
cis disputationibus interesse non possunt, et tamen non minus de salute ani- so 
mae suae, de uera sacrarum scripturarum intelligentia sunt solliciti quam 
Sorbonici Doctores." “haec” inquit ille *proposit tellecta est ab inquisito- 
ribus, qui cam tanquam haereticam condemnarunt, ut iacet" (nam hac ipsa 
phrasi utebatur). tum ego uere commotus "si haec" inquam "propositio, ut 
iacet, in Abbate Complutensi damnata est (ut tuo quoque uerbo utar), neces- ss 
sum est in Paulo eandem etiam propositionem condemnari, qui multo ante 
Abbatem eadem ipsa uerba pronunciauit. aut si Paulus non peccauit, cum 
haec uerba scriberet ad Timotheum, quem ille yvýoroy réxvov appellat, una 
cum Paulo Abbas quoque erat absoluendus." ille autem existimabat crimen 
diminutae maiestatis a me esse commissum, quod Pauli uerba contra inqui- 60 
sitorum sententiam probanda iudicarem. reliquas propositiones, quae magis 
ridiculae sunt, indignas iudicaui quae hic adscriberentur. 

Post hanc Abbatis Complutensis captiuitatem usque adeo perterriti fue- 
runt ciues nostri, ut, qui suos liberos ad persequenda honestarum disciplina- 
rum studia in academiam amandarant, ab instituto cursu eos sine mora reuo- 
carent. quis enim non uereatur in tanta hominum crudelitate tantundem 
quoque sibi ac suis filiis euenire posse? itaque, ut sunt homines illiterati, qui s 
dignitatem doctrinae excellentiamque scientiarum non intelligunt, pulcherri- 
mum studiorum cursum malunt abrumpere quam in tanti periculi discrimen 
venire. 

Ex eo tempore pertuli et ego incredibilem parentum insectationem maxi- 
morumque hominum odium sustinui, quia studia literarum, quae gustare in- 10 
coeperam, ut prorsus abiicerem, quemadmodum ipsi uolebant, nondum ab 
animo meo poteram impetrare. nunc autem serio mihi insultant omnes, 
quasi mea culpa ac non potius singulari Dei ordinatione haec uincula, haec 
pericula mihi accersiuerim. sed quid facias? ut homines sunt, ita morem ge- 


ss yríjmov zéxvov] 1 Tim. 1,2 | 14 ut homines ... geras] Plaut. Most. 725 


4étradita esse A esse tradita P | omnibus om. A || 50-51 animae suae P animi A || 
ssdamnataP condemnata A |uerboutar P utar uerbo A |évesseom.A 1 abbatis 
casu multi a studiis deterrentur in marg. A | 2 disciplinarum P artium A || 4 tantun- 
dem P idem A | 14 geras post corr. A feras P 


120 


HISTORIA 79,6-80,7 


15 ras oportet. audisti Abbatis Complutensis historiam et exitum, moderatum 
quidem et tranquillum, si ad alterius finem, cuius etiam narrationem postu- 
lasti, uere tragicum conferatur. 

Erat quoque natus in ciuitate nostra Burgensi honesto loco, honestis pa- 
rentibus, re mediocri, qui propter uirtutem ac uitae moderationem et grati 

20 sunt reliquis ciuibus et inter bonos mediocrem tuentur dignitatem. nomen 
autem (me miserum, offendor omine!) Franciscus et ipse uocabatur, ut ego, 
quem olim in nostra ciuitate adolescentem puer et postea grandiorem natu 
familiariter noui Antuerpiae, qua in urbe uixit longo tempore. 

Literarum aut religionis nihil unquam didicit praeter communem illam 

25 nostrorum hominum institutionem, qui audire missas, adire confessionem, 
explere postea iniunctam paenitentiam et hoc genus portenta, ad contume- 
liam aeterni Dei et turpissimum lucrum monachorum comparata, summam 
esse religionem arbitrantur. in hac igitur Hispanica disciplina erat natus at- 
que educatus ualde accurate. 

3o Sed audite nunc transformationem mirabilem, cui similem neque ego uidi 
unquam neque aliis audiui commemorari. cum forte anno quadragesimo 
mercatores quidam Bremenses non uenissent praescripto nundinarum tem- 
pore Antuerpiam, ut magnam pecuniae summam, quam debebant, Hispanis 
quibusdam soluerent, statuerunt aliquos institores Bremam mittere qui eam 

55 pecuniam creditorum nomine a debitoribus reposcerent. nemo uisus est ad 
eam rem accommodatior quam noster Franciscus de Sanct Roman, qui mer- 
catores ipsos nouerat et cuius diligentia in rebus gerendis erat satis explorata. 

Peruenit igitur Bremam altero quodam Hispano comitatus, qui eiusdem 
quoque negocii cum co curam habebat. ibi cum religionis causa uellet tem- 

40 plum inuisere, forte ingreditur eo tempore, quo Magister Iacobus, nunc pa- 
stor eius urbis, olim prior Augustiniensium Antuerpiae, uir optimus ac uere 
pius, concionaretur. etsi autem Germanicae linguae parum tenebat noster 
Franciscus, uoluit tamen eam concionem audire, ut aliquo modo posset 
comprehendere, quodnam genus doctrinae in Germania traderetur, quam 

4s nostri homines tam acriter insectarentur. 

Ibi tum (quod sine magna admiratione non audietis) non solum totam 
concionem intellexit, sed tantum etiam ipsum inflammauit concionatoris 
oratio, ut quasi nouus homo factus aut diuino quodam oestro percitus, relic- 
tis omnibus negociis, quorum de causa uenerat, ad concionatorem exi 

so tus accurrerit. is eum excepit humanissime atque in aedes suas deduxit, ubi 

totam concionem Franciscus ipse memoriter potuit recitare. nihil hic fingo 
nec aliud narro quam quod ex ore ipsius concionatoris Bremensis accepi. 

81 Non contentus igitur audiuisse concionem aut eam memoriter posse reci- 
tare, de illa ipsa coepit cum concionatore disputare, orare quoque ipsum at- 
que obsecrare impendio, ut eam doctrinam declararet luculentius, quam 
prima illa concione gustare quidem incoepisset, sed nondum omnino perdi 
dicisset. pastor admiratus principio hominis uehementiam et mirabilem con- 
uersionem, hortatus eum ad moderationem animi et prudentiam, perbenigne 
ac diligenter docuit omnia, quae ipsi utilia ac necessaria fore putauit. mansit 
noster Franciscus in aedibus concionatoris, à quo diuelli non poterat toto tri- 
duo, quo tempore in alium quemdam hominem prorsus nouum cst inmuta- 
tus. 

2 Deinde tradita cura omnium negociorum alteri socio, quicum uenerat, ad 
concionatorem reuertitur semperque cum co de religione disserebat. nihil 
toto die meditabatur, nihil nocte somniabat praeter eas religionis sententias, 
quas a pastore audiuerat. audiebat omnes illius conciones, quas non solum 
intelligere poterat, sed manu etiam sua descriptas pastori redeunti domum 
offerebat. quin easdem, quoties uisum erat, memoriter recitabat. statim. 
animaduertit concionator nihil in co regulare geri neque communi hominum. 
lege factam esse illius conuersionem, qui gradatim in eius rei cognitione, 
quam sibi discendam proponunt, procedere consueuerunt. 

3 Hic uero noster Franciscus non modo paucissimis diebus singulos articu- 
los perdidicit eorumque notitiam satis accurate tenuit, sed eius quoque re- 
cens perceptae doctrinae coepit agere professorem, atque in hoc studio labo- 
ris erat indefatigabilis. legit libros non paucos Gallicos et Germanicos, quos 
in ea urbe potuit inuenire. disserebat frequenter cum pastore Magistro Ia- 
cobo et cum Doctore Machabaeo, qui forte ibi tum aderat, cui bonam quo- 
que partem eius scientiae, quam ibi didicerat, acceptam referebat. scripsit 

4 etiam aliquot uolumina, primo copiosas literas ad Antuerpienses, quibus in- 
gentes Deo aeterno gratias agebat, quod in eiusmodi locum eum deduxisset, 
ubi ueram Christi seruatoris notitiam ac inaestimabilem sacrae doctrinae co- 
gnitionem esset consequutus. hortabatur eos omnes ad similem conuersio- 
nem, ni uellent una cum suis deceptoribus aeternum perire. deplorabat Hi- 
spaniae tyrannidem et nostrorum Hispanorum coecitatem, qui neque ad 
contemplandam clarissimam euangelii lucem oculos aperirent neque ad ma- 


szaccepi A audiui P 

Jut om. P |s hortatusest P adhortatus A ||7ac? P et A | 11 ex mercatore [ex insti- 
tore ante corr] theologus in marg. A | quicum P qui cum eo A | 15 offerebat P 
exhibebat A || 18 illius A ipsius P | 21 accurate P accuratam A || 22-23 laboris erat P 
erat laboris A || 27 literae hortatoriae ad Antuerpienses in marg. A || 33 ad om. P 


122 


10 


E 


as 


3 


ES 


as 


so 


ss 


6s 


70 


HISTORIA 80,7-81,7 


nifestas Dei uoces ad resipiscentiam prouocantis aures atque animum inten- 
derent: proinde sibi in animo esse Antuerpiam uenire, ut aliqua coelestis 
cognitionis lucc amicorum animos illustrarct, postea in Hispaniam commi- 
grare, ut parentes ac totam denique ciuitatem nostram, quam horrendis ido- 
lolatriae tenebris inmersam ac sepultam praedicabat, ad minime fucatum 
Dei cultum ueramque religionem conuerteret. 

Deinde acripsit binas literas aut ternas ad Imperatorem, in quibus ingen- 
tes Christi, reipublicae clades agnoscebat ac deplorabat. admonebat 
etiam ardentissimis affectibus Imperatorem officii sui, quem summum Chri- 
stiani orbis monarcham a Deo constitutum dicebat, ut dignam tantis benefi- 
ciis gratiam aeterno Deo bonorum omnium largitori reponeret et qua deceret 
synceritate cordis tremendam illam aeterni numinis maiestatem ueneraretur: 
id autem fieri non posse, nisi omnem suam potentiam, omnes suos conatus 
huc intenderet, ut Christiani orbis tumultus sedaret, gloriam Dei in terris 
propagaret, puram, synceram minimeque humanis sordibus inquinatam 
Christi seruatoris doctrinam in Hispania tota, in caeteris omnibus suo impe- 
rio subiectis regionibus reuocaret, atque in hanc sententiam alia plurima. 

Postremo scripsit copiosum catechismum atque alios libellos Hispanica 
lingua, in quibus multum de singulorum articulorum doctrina tradebatur. 
haec autem quae modo narraui (quod incredibile uidetur) spatio unius men- 
sis uel ad summum quadraginta dierum incoepta et perfecta sunt omnia, do- 
nec earum literarum responsum accepit, quas ad Antuerpienses scripserat. 
illi enim perlectis literis agnouerunt statim, quo morbo laboraret, et callido 
consilio eum ad se blandissimis uerbis reuocarunt, magnam quoque spem 
ipsi facientes res tantas sua praesentia instaurari posse. ille plenus spe, quam 
ex literis Antuerpiensium conceperat, nulla interposita mora se itineri con- 
misit. 

Quid interea faciunt Antuerpienses nostri? subornarunt quosdam mona- 
chos Dominicanos, qui eum aduenientem exciperent atque in articulis fidei 
examinarent, et quidem eo consilio, ut, si a monachorum sententia minimo 
uerbo dissentiret, uel eum de medio tollerent uel in aliquod antrum quasi 
uiuum cadauer inscpultum detruderent. haec omnia ignorat miser, ideoque 
uenit laetus et ouans, quasi minimo negotio uniuersos Hispanos ad eam reli- 
gionis formam sit conuersurus, quam ipse recens didicisset. at nostri obser- 
uarunt diem certum, quo esset uenturus, uixque fucrat ingressus urbem, cum. 
magno impetu inuolant in eum qui ad hoc erant parati carnifices monachi, 
ex equo deponunt et captiuum in aedes cuiusdam mercatoris deducunt. ille 

uero, qui aestuante quodam animi calore ueniebat ardens, cum illam tam. 
inusitatam tamque insperatam saeuitiam animaduertit, multo magis inflam- 
matur. 

82 Vbi ad aedes uentum est, monachi quadrupedem constringunt eumque 
manibus ac pedibus ligatum tenent. tunc demum cum eo incoeperunt dispu- 
tare. quis, obsecro, uel moderatissimus homo tam crudelem inmanitatem 
sine ingenti animi perturbatione potuisset tolerare? explorant in primis sarci- 
nas atque in eis non paucos libros inuenerunt Germanicos, Gallicos et Lati- 
nos Philippi Melanchthonis, Lutheri, Oecolampadii et aliorum Germano- 
rum, quasdam etiam imagines in contumeliam Romani Pontificis. 

2 Tum ad eum conuersi monachi “tu” inquiunt “es uerus Lutheranus". ille 
autem magna perturbatione animi conmotus respondit: “uos estis pessimi 
nebulones. ego uero non sum Lutheranus, sed aeternam tantummodo sapien- 
tiam ac doctrinam de filio Dei seruatore nostro, cuius uos estis horribiles 
persecutores, diserte profiteor. hanc unam et ueram de Christo doctrinam di- 
dici, qui passus est pro peccatis totius generis humani et resurrexit propter 
eorum iustificationem, qui tam effusam istam diuinae liberalitatis munifi- 
centiam, omnibus creaturis in euangelio oblatam, aequis animis per fidem 
gratis donatam amplecterentur. istam igitur doctrinam clara uoce profiteor, 
quam uos ignoratis; uestra delyria, uestras imposturas, uestras fraudes, ue- 
stram deprauatam doctrinam ex animo abominor." 

3  Intererant huic disputationi Hispanorum nostrorum non pauci, qui a parti- 
bus monachorum stabant, et cum nostrum Franciscum magno quodam 
animi impetu in hanc sententiam disserentem audirent, simpliciter eum esse 
furore correptum affirmare non dubitauerunt. cum igitur monachi sentirent 
Hispanorum fauorem, qui sine iudicio in eorum partes inclinabant, magis in- 
sultabant misero multoque audacius aduersus ligatum et constrictum pei 
gunt disputare: "si nostram religionem abominaris, quam statum perfectionis 
appellat ecclesia, et nihilominus Christianus uideri uis, qualis tandem haec 
tua erit praeclara religio, qualis fides, qualis doctrina? quid tandem est quod 
tu credis?" 

4 “Dixi uobis me simpliciter Christianum esse nec aliud inter uos profiteri 
uelle quam solum Christum eumque crucifixum. rursus nihil aliud aut nunc 
credo aut unquam crediturus sum quam quod uera ecclesia Christi toto orbe 

terrarum dispersa inde usque ab initio credidit, docuit ac etiamnum confite- 
tur. huius, inquam, Christi crucifixi ueram et simplicem doctrinam uos, im- 
pii nebulones, uestris imposturis, uestris impietatibus corrupistis, uiolastis 
atque in uitae genus impium totique generi humano perniciosum transfor- 
mastis. 

Credo igitur in Deum patrem, qui condidit omnia. credo in Deum filium $ 

Iesum Christum, qui suo sanguine redemit totum genus humanum et a serui- 
li, peccati et mortis in euangelicam libertatem asseruit. credo in 
Deum Spiritum Sanctum, qui occulta et prorsus diuina efficacia sanctificat 
credentes. credo propter hunc filium Dei gratis mihi esse peccata omnia con- 
donata. credo propter hunc mediatorem tantum, nullis meis meritis, nullis 
bonis operibus, nullis condonationibus pontificii, me uitam aeternam con- 
sequuturum." 

"Credis Romanum Pontificem esse uicarium Christi, caput ecclesiae in 6 
terris, cuius in manu sunt ecclesiae thesauri ac insuper habeat potestatem li- 
gandi et soluendi pro suo arbitrio, condendi nouos articulos fidei et abolendi 
conditos?" "nihil istorum credo, imo uero affirmo Papam esse uerum Anti- 
christum, ex patre Diabolo natum, inimicum Christi, qui sibi tribui postulat 
diuinos honores et spiritu Satanae percitus in mundo grassatur, ut in Deum. 
aeternum sit contumeliosus et suis imposturis tanquam lupus miseras Christi 
ouiculas disperdat, aberrare faciat ac dilaniet." 

Ibi quoque uisus est Hispanis nostris serio blasphemare. at ille, ut quibu- 7 
sdam praecipuis fidei articulis uerbis fortasse cum monachis consentire 
posse uideretur, ita, cum ad potestatem Romani Pontificis, ad disputationem 
de sacramentis, de missa, de purgatorio, de condonationibus pontificis uen- 
tum erat, inmoderate, fortassis etiam impotenter ferebatur. et quis, obsecro, 
homo iuuenis, qui calore nouae doctrinae inflammatus, qui tam graui atque 
inopinata contumelia erat oppressus, in tanta improbitate hominum insul- 
tantium modum in sermone tenere potuisset, quem in hominibus maturae 
aetatis non raro queas desiderare? 

Tum monachi minabantur mortem, minabantur incendium. at ille “non 8 
reformido" inquit “pro Domino meo mortem oppetere, qui suum sanguinem 
pro me effundere non est dedignatus. quin potius gloriosum mihi fore pu- 
tabo, si in causa tam praeclara coelestem doctrinam meo quoque sanguine in 
eius gratiam, qui suum pro me sparsit, contingat obsignare. quid, obsecro, iu- 
ris uos in me habetis? quid aliud quam istam carnem miseram et peccatri- 

cem comburere potestis? at ego eum esse metuendum didici, qui potestatem. 
habet mittendi animam una cum corpore in aeternos Tartari cruciatus, non 
uos, qui ut maxime cum deo uestro Satana, cuius organa estis, uires uestras 
coniungatis, non aliud quam in miserum istud corpus saeuire concedetur. 
ego autem beneficium magnum interpretabor, si tyrannide uestra liberatus 
uestrisque pollutionibus ac sceleribus minime inquinatus cito purus ac illi- 
batus in patriam illam coelestem, in gloriam Dei et beatorum angelorum so- 
cietatem conmigrabo." 

9 Ibi monachi excitato igne libros omnes, quos secum attulerat, coram ipso 
combusserunt. ille uero cum uideret Nouum Testamentum et reliquos piae 
doctrinae libros exuri, impotenter contra monachos ferebatur. denique cum 
nostris hominibus insanus, imo etiam furiosus iudicaretur, in turrim quam- 
dam eum detruserunt, quae sex miliariis ab Antuerpia sita est, ibique in ob- 
scuro quodam loco captiuum octo menses tenuerunt. 

10 Interea multi uiri praestantes ad eum ueniebant, qui ad conuersionem re- 
ceptae sententiae, ad moderationem sermonis hortabantur. ille autem nega- 
bat se ullam impiam sententiam uel sensisse antea uel prudentem ac scien- 
tem nunc uelle profiteri: si quid inmoderatius loquutus esset, quod non 
negabat, id totum insanis monachorum clamoribus esse imputandum, qui 
uel moderatissimum hominem sua improbitate ad iracundiam potuissent in- 
cendere. tandem cum nostris uideretur integrae mentis, quoniam promisit se 
modestius in omni uitae ratione deinceps et sensum et sermonem gubernatu- 
rum esse, dimissus est, et quidem eo tempore quo Ratisponae comitia Impe- 
rator celebraret. 

83 Mansit Antuerpiae post liberationem dies circiter uiginti, postea Loua- 
nium ad me, ubi ego tum eram, uenit. tum equidem multum delectatus illius 
conspectu, quem longo tempore non uideram nec ad eum ire sum ausus, ne. 
me atque ipsum maiore inuidia grauarem. multa ibi tum ille contulit me- 
cum, quae nullo modo mihi uidebantur uel ab honestate uel etiam a ueritate 
dissentire. caeterum quamuis ego multa in co tum probare poteram, quac 
minime absurde ab ipso dicerentur, hoc tamen illius factum manifeste uitu- 
peraui, quod praeter ordinationem Dei alienam sibi uocationem parum pru- 

2 denter aut circumspecte usurparet. ideoque hortatus sum cum ut in ea uoca- 
tione Deo seruiret, ad quam Dominus illum uocasset: se anteactum uitae 

cursum in ea negotiandi arte uersatum esse, in qua honeste uiuere, neminem 
laedere, quam plurimis prodesse posset; quod autem ad doctrinam pertine- 
ret, me autore nihil ipsum in gratiam hominum uel dicere uel facere debere, 
quo gloria Dei quoquo modo laederetur; sed hoc iudicium purum, integrum 
et rectum debere proficisci ex solida minimeque obscura uoluntate Dei doc- 
trinaeque coelestis cognitione, quae in libris sacris continetur, non ex priua- 
tis hominum affectibus aut incertis opinionibus, quae ut plurimum uoluntati 
Dei uehementer aduersantur; ipsum autem neque legisse sacras literas un- 3 
quam neque ita dogmatum controuersias tenere posse, ut quibus argumentis 
sciat aduersariorum rationes infirmandae, quibus item ueriores sententiae 
essent confirmandae; etsi enim aliquo studio aut doctorum hominum sermo- 
nibus aut sane peculiari Dei gratia aliquem doctrinae gustum consuetudine 
hactenus recepta ueriorem percepisset, non proinde in medias plateas prosi- 
liendum ac furiosorum more sine mente et sine ratione proclamandum, ut 
huius renouatae aut certe instauratae doctrinae formae homines obtempe- 
rent, quos pudet ac profecto poenitet in re omnium maxima et periculi plena 
de cultu Dei fateri praeteritum uitae cursum in errore uersatos esse; praeter- 4 
ea talem se adhuc esse, qui in multis rebus non minus quam alii hallucinare- 
tur, aut si qua in re ueriorem sententiam se tenere arbitraretur, umbratilem 
esse scientiam, quae si in controuersiam disputationemque deduceretur, nul- 
lis firmis rationibus aut sua defendere aut aduersariorum contraria argu- 
menta posset refutare; denique si maxime haec omnia praestare posset, quae 5 
certe non poterat, esse audaciam ingentem, quae impietate non careret, sine 
legitima uocatione munus sibi concionandi assumere; proinde intra metas 
suae uocationis se deinceps contineret atque in ea legitime Deo sei t, aliis 
concionandi officium relinqueret, quos ad hoc Deus elegisset; Deum quidem 
perdiligentem curam habere ecclesiae suae, qui, si iudicaret eum utilem fore 
ad ministerium ecclesiasticum, sine ulla dubitatione esset eum uocaturus, 
cum maxime opportunum uideretur; tunc esse tempus periclitandi, docendi 
et proclamandi, quod optimum reuera esset iuxta regulam ueritatis, non se- 
cundum hominum imaginationes; interim non uideri mihi consultum nec 
Deo gratum temeritate sua periculum sibi accersere ac tumultum in repu- 
blica excitare. 

Fassus est et ipse uerissima esse quae dicerem omnia, et postea quam er- 6 
rati sui culpam in monachos transtulisset, recepit se deinceps uitam acturum 

moderatissime, ut ne Momus quidem ipse in eo quicquam posset reprehen- 
dere. quod non praestitit. nam quemadmodum ipse rerum euentus ostendit 
atque ego ab iis hominibus accepi, qui cum eo in itinere fuerunt seque spec- 
tatores omnium rerum fuisse praedicabant, cum primum a me recessisset, 
Ratisponam profectus est, ubi tum erat Imperator. in toto itinere ne sociis 
quidem, qui cum eo erant, suum consilium patefecit. 

84 Cum in urbem ipsam uentum est, ad Imperatorem recta progreditur. ha- 
buit coram eo longam atque audacem orationem, in qua diserte affirmabat 
ueram religionis professionem esse apud Germanos, nostros autem Hispanos 
in teterrimo impietatis errore uersari: ad officium quoque Imperatoris perti- 
nere uerum Dei cultum suis in regionibus instaurare. hortabatur insuper, ut 
Germanis pacem concederet, a crudelitate abstineret ac doctrinam de filio 
Dei, quae in ecclesiis Germanicis pure sonaret, et candide agnosceret ipse et 
totum per orbem, sicut debebat, propagari curaret, atque alia in hanc senten- 
tiam plurima. 

2  Audiuit Imperator pacienter omnia deditque ei responsum perbenignum, 
uidelicet sibi esse totum hoc negocium uehementer cordi, quod pro sua uiri 
esset curaturus. in magnam igitur spem erectus erat Franciscus noster audito 
Imperatoris responso, quam rursus labefactabant non pauca crudelitatis 
exempla, quae in ipsa quoque urbe Ratispona erga cultores pietatis a nostris 
aedita esse animaduertit. at non proinde Francisci animus labascebat, sed in 
suscepto instituto intrepide persistens conuenit secundo Imperatorem, con- 
uenit etiam tertio: semper liberam sententiam proferebat, semper ab Impera- 
tore benignum responsum accipiebat. 

3 Tandem cum ille magis ac magis instaret nec ullum faceret interpellandi 
finem uelletque quarto ad Imperatorem accedere, interceptus est a satelliti- 
bus et ordinatione Hispanorum ilico in custodiam traditus. uolebant eum. 
sine mora in Danubium praecipitem dare, quod Imperator prohibuit, iussit- 
que ne ulla ipsi fieret iniuria, sed eius causa tota diligenter cognosceretur et 
iuxta leges traditas diiudicaretur. detrusus igitur est in subterraneum locum 
et compedibus ferreis tantisper in eo loco uinctum tenuerunt, donec Impera- 
tor inde in Africam proficisceretur. 

4 Tandem cum Franciscus quoque una cum aliis captiuis in curru uinctus 
ueheretur eumque in eo statu uideret quidam eorum, qui cum eo in itinere 
paulo ante fuerant, cum ex Louanio Ratisponam uenirent, admiratus inopi- 

30 nato spectaculo rogauit, quidnam hoc significaret, quid esset causae quare 
inter maleficos tam contumeliose ac duriter uinctus ueheretur. tum ille blan- 
dissime arridens leuauit, ut potuit, brachia, et cathenas ferreas, quibus erant 
colligata, ostentans “uides” inquit "haec uincula ferrea?" "uideo" inquit alter 
*et non sine magno animi mei dolore uideo." "atqui haec uincula, haec fer- 

55 ramenta, haec ignominiosa captiuitas, quam pro gloria Domini nostri Iesu 
Christi nunc patior, longe magnificentiorem triumphum mihi parient in con- 
spectu Dei quam unquam ullam tu uidisti uel regalem pompam in aula Im- 
peratoris. uides hoc corpus undique cathenis ferreis colligatum, in loco nunc 
abiecto et sordido collocatum? at uere in gloria Domini iam nunc uersatur. 

4o conscientia recte factorum me sustentat et spe futurae foelicitatis diuino at- 
que inexplicabili quodam gaudio perfundor. o gloriosa uincula, gloriosa tor- 
menta, quae paulo post in corona capitis mei tanquam preciossimae gemmae 
in conspectu Dei, in totius mundi theatro conspicientur! ibi cognoscet Impe- 
rator, qualia sint suorum adulatorum iudicia, ibi sentient nostri religiosi mo- 

45 nachi, qui autores sunt istarum crudelitatum, quo furore nunc erga pia mei 
bra Christi, erga ipsum Filium Dei sine modo ferantur. interim uero, 
frater, quamuis haec brachia uides colligata, pedes uinctos et totum corpus 
nimio ferramentorum pondere quasi uehiculo affixum, ut ne moueri quidem. 
possit, nihil tamen obstant haec omnia uincula, quin meus animus alioqui li- 

50 berrimus, in quem nihil habet iuris Imperator, perpetua meditatione rerum. 
coelestium in illud aeterni patris domicilium tollatur ibique in conspectu 
Dei et sanctarum animarum dulcissima consuetudine pene semper recreetur. 
atque utinam istis uinculis soluta, huius terreni corporis faecibus repurgata 
mea mens iam nunc in patriam illam coelestem posset euolare! sed mihi 

55 bona spes est, ut pro istis uinculis momentaneis gaudium in gloria Dei sem- 
piternum propediem mihi a iusto iudice Deo reponatur." 

Audiuit alter haec uerba plane stupefactus, uim lachrymarum effundens, 
et quoniam magno animi dolore impediebatur et nimium in uia properabant, 
nihil aliud quam gemitus et suspiria potuit illi respondere. sequutus est per- 

0 petuo aulam Imperatoris eodem modo in curru ligatus, etiam, ut audiui, in 
ipsam Africanam expeditionem, donec tandem post ingentem illam cladem 
acceptam in Hispaniam est reuersus Imperator. neque defuerunt qui tantam 
cladem diuinitus Imperatori missam putarent propter istam quam in pios ho- 
mines exerceri permittit crudelitatem. 

Cum in Hispaniam uentum est, ilico in manus inquisitorum Franciscus 

est traditus, qui multo crudelius eum tractare incoeperunt quam unquam in 
tantis periculis maris, uinculorum et aliarum molestiarum fuerat a militibus 
tractatus. detrudunt eum in locum ualde tetrum, adiungunt indoctissimos 
monachos, qui frequenter ad eum excruciandum uenirent et nimia impor- s 
tunitate aut quocumque alio modo ad defectionem sententiae suae sollicita- 
rent. producunt in publica spectacula et multis conuiciis quotidie lacessunt. 
in tanta uero persequutione, in tam perpetua tormentorum acerbitate (quod 
iure miremini) usque adeo nihil est in eo fractus ille animi uigor neque debi. 
litata sententia, ut nescio quo modo cresceret in eo constantia et in dies ui- 10 
deretur esse ardentius robur. 

Constanter igitur negabat omnia quae monachi pro oraculis proponebant. 
rursus ea maxime probabat, quae monachorum sententia tanquam impia 
condemnabantur. summa eius doctrinae, quam usque ad extremum halitum 
clara uoce defendit, haec est: negabat ullam creaturam suis uiribus, suis bo- 1s 
nis operibus aut sua dignitate remissionem peccatorum mereri et salutem 
animae et iustificationem coram Deo consequi posse: sola misericordia Dei, 
nullis humanis praesidiis, propter filium mediatorem, qui nos suo sanguine 
ab omni macula mundauit, suo sacrificio unico et aeterno placauit iram pa- 
tris salutemque toti generi humano comparauit, omnes homines saluos esse 20 
oportere; doctrinam monachorum, quam de sacrificio missae tradunt, quod 
ex opere operato (ut illi loquuntur) promereatur remissionem peccatorum et 
uiuis et mortuis, affirmabat esse horrendam abominationem; doctrinam de 
confessione auriculari, de enumeratione delictorum, de satisfactione pro pec- 
catis, de purgatorio, de condonationibus pontificiis, de inuocatione sancto- 25 
rum, de adoratione idolorum, esse manifestam aduersus Deum blasphemiam 
et sanguinis Christi prophanationem. 

Tandem, cum uiderent nullam esse reuocationis spem, publice iudicatum. 
est a sanctis inquisitoribus, ut uius cremaretur tanquam haereticus perti- 
nax, qui impias opiniones pergeret defendere. narrauerunt mihi, qui huic 30 
condemnationi interfuerunt, plurimos facinorosos, impios, Iudaeos, blasphe- 
mos una cum eo in theatrum fuisse productos, quorum nullus fuerit praeter 
hunc unum condemnatus. iure itaque in hos cadere posse dicas, quod ille 
ait: 


"dat ueniam coruis, uexat censura columbas". E] 


35 dat ... columbas] Juuen. 2,63 

hunc ergo unum, quem execrabantur omnes, deducunt extra urbem ad lo- 
cum supplicii, corona chartacea ornatum, in qua erant mille horril 
rum cacodaemonum figurae depictae, infinitis praeterea contumeliis ipsa 
morte durioribus affectum. 

In hac uia contigit quiddam ridiculum, quod neque uos sine risu audire 4 
neque ego sine lachrymis potero narrare. erat extra portam ciuitatis erectum 
lignum crucis, quemadmodum in suburbiis aut paulo ultra suburbia in ple- 
risque ciuitatibus esse uidemus. cum ad eum locum uentum est, iusserunt 
condemnatum adorare crucem. ille praesenti animo respondit non esse lig- 
num adorandum Christianis: se autem Christianum esse, qui Deum praesen- 
tem sentiret eumque in corde suo reuerenter adoraret. constanter praeterea 
hortatur inquisitores, ut pergerent ire quo coepissent. ibi tota hominum mul- 
titudo, quae eum sequebatur, sublatis uocibus multa conui. iebat in ho- 
minem haereticum, qui negauerat crucem esse adorandam. sed multo magis 
diuinitatem crucis mirabantur, quae ab homine haeretico se non passa fuer 
adorari. et quasi maximum miraculum in ea cruce diuinitus ostensum uidis- 
sent, accurrunt conglobati omnes strictis gladiis ad crucem, quam in mille 
partes dissecuerunt, seque foelicissimum putabat, qui uel minimam eius 
ligni sancti particulam consequi poterat, cuius uirtute omne genus morbo- 
rum posset expellere. tam religiosi fuerunt obseruatores ligni, qui hominem 
innocentem comburere non uerebantur, ut nullum breui momento crucis ue- 
stigium fuerit relictum. o praeposteram religionem! 

Cum ad locum supplicii peruenerunt, praesto aderant monachi, qui mole- 5 
stissimis interpellationibus condemnatum urgerent eumque ad abnegatio- 
nem suae sententiae sollicitarent. ille uero incredibili animi robore hortaba- 
tur eos, ut pergerent id perficere, quod statuissent, ne diutius uerbis atque 
otio abuterentur. hoc audito in media strue lignorum, quae ad hominem 
comburendum parata erat, ipsum collocauerunt. ignem multis in locis accen- 
derunt, qui cum in hominem ipsum agere coepisset, siue quod fumi molestia 
afficeretur siue alia occasione, forte caput leuauit aliquantulum. 

Cum hoc inquisitores uiderent, existimantes eum iam suae sententiae poe- 6 
nitere uelleque abnegare, quicquid haberet prauarum opinionum, statim ab 
eo ignem remoueri curauerunt. quod factum est ea celeritate, ut illaesum ex- 
tra ignem collocarent. cumque hoc factum uideret Franciscus, quasi furibun- 

dus leo ad cos conuersus “quae haec cst" inquit “malicia uestra perpetua? 70 
quare mihi tantam meam foelicitatem inuidetis? quare me a uera gloria mea 
abstraxistis?" ibi sine mora frustrati sua spe in ignem reposuerunt, qui ma- 
gnas tum uires conceperat, in quo dicto citius consumptus est. 

Audite nunc post eius mortem uarietatem sententiarum. inquisitores clare 
affirmabant eum esse condemnatum, pro quo nullo modo esset orandum. 75 
quin et eum etiamnum haereticum iudicant, qui de huius uiri condemna- 
tione ausit dubitare. horum sententiam omnes religiosi monachi sequuntur. 
ipse audiui a multis monachis Hispanis, qui Louanii et Antuerpiae nunc ha- 
bitant, ratum esse atque indubitatum omnium scholarum suarum consensu 
et sanctorum inquisitorum sententia eum hominem haereticum oportere iu- 
dicari, qui de salute huius Francisci, quem a sanctis patribus, qui errare non 
possunt, condemnatum constat, aliquo modo bene audeat sperare. ratio illa 
est, quia uidetur agere contra ecclesiae decretum, scilicet quod firmum atque 
inmotum est in coelo et in terris necessario esse oportet. o blasphemiam abo- 
minandam, cuius propediem aderit ultio de coelo, qualem nec ipsi cogitant ss 
et extrema haec impietas promeretur! 

Rursus non defuerunt ibi aliquot satellites de custodia Imperatoris, qui ci- 
neres combusti corporis quasi sancti hominis reliquias perstudiose quaesiue- 
rint diligenterque conseruarint. praeterea interfuit quoque legatus Angliae, 
qui aliquam eius uiri particulam, si qua posset reperiri, sibi peruestigari ius- 90 
sit, quem ipse uerum Christi martyrem agnoscebat. ad hunc igitur cum alla- 
tum esset paruum os capitis semiustum, pro hoc munere trecentos aureos nu- 
merasse dicitur. haec autem adeo secrete fieri non potuerunt, quin ad aures 
inquisitorum, fortassis etiam Imperatoris eius rei fama permanaret. cuius im- 
perio, quoniam grauiter hoc nomine dicebatur offensus, satellites compre- 9s 
hensi sunt et legatus ad menses aliquot ex aula exulauit. 

Habetis igitur nunc quod ego de utroque uiro scire potui quodque uerissi- 
mum esse non dubito. nam et ego partem eorum quae narrata sunt uidi et 
quorum ego spectator non fui ab oculatis testibus et hominibus fide dignissi- 
mis accepi." 100 

Tum illi: ‘talis nimirum est nostrorum hominum religio, quam nos habe- 
mus multis argumentis exploratam. etsi enim crudeliter hunc hominem suo 
more tractauerunt, tamen non eorum crudelitatem perinde insectari libet 
quam pacientiam admirari, qui hominem in religionis professione constan- 
tem tam diu uiuere permiserunt, nisi forte eo consilio ab ipsis factum uidea- 10s 
tur, ut crudelius longo cruciatu consumptum interficerent. 

At ego tibi narrabo, quod magis mirum uideri queat et quod a paucis men- 86 
sibus in Hispaniae ciuitate Sanct-Lucar contigit, quae non procul ab Hispali 
sita est. habitabat in ca urbe quidam statuarius Brabantus nominc Rochus, 
insignis artifex atque homo honestus. is autem, quoniam probe institutus 
erat in religione, non parum sua ipsius arte offendebatur eoque non ad super- 
stitionem, quod plerique alii faciunt, simulachra effingebat, sed in quibus 
excellens quaedam artis dignitas emineret. cum igitur diuam quamdam Vir- 2 
ginem ligneam singulari dexteritate semel effinxisset eamque in officina sua 
uaenum exposuisset, cumque forte quidam de ordine inquisitorum, qui eam 
uidit, interrogaret quanti diuam illam Virginem indicaret, statuit certum pre- 
cium artifex, cuius ne mediam quidem partem inquisitor obtulit. respondit 
Rochus: “si uellem tantillo dare hoc simulachrum, in quo conficiendo mul- 
tum et laboris et temporis posui, uix mihi possem uel aquam lucri facere." 
tum inquisitor: *non plus dabo quam quod dixi, et tamen debeo habere." 
"habebis tu quidem", ait artifex, “si iustam mercedem numeraueris. alioqui 
potius frangerem quam eo precio tibi concederem." ibi Rochus arrepto in- 
strumento, quod forte ad manus aderat, proiecit in imaginem, cuius faciem 
nonnihil laesit. e uestigio ducitur captiuus Rochus, quasi magnum facinus 3 
conmisisset. “nonne” inquit "integrum mihi est opus, quod meis manibus 
confeci, pro arbitrio meo uel delere uel reficere? quid si mihi non placebat 
effigies et meliorem facere uolebam?" nihil auditur, nullae rationes admit- 
tuntur. tertio die deducitur ad supplicium, ut tanquam haereticus, qui diuam 
Virginem uiolauit, comburatur. ille ingressurus rogum alta uoce interrogauit, 
utrum ibi essent aliqui Flandrii. responderunt, qui forte aderant, csse duas 
naues in eo portu primo secundo uento eodem profecturas: quare si quid ibi 
curatum uellet, nunciaret libere, se quidem id effecturos diligenter. "nihil 
aliud" inquit ille “nisi ut patri meo, qui habitat Antuerpiae, nuncietis me 
quidem in hac urbe combustum, sed non ob aliud quam propter eam quam 
audiuistis causam." sic ille miser combustus est. 

Ne autem fabulosum esse putes quod dixi, offensus ego absurditate rei 4 
quaesiui perstudiose Antuerpiae, utrum aliquod exstaret ibi huius hominis 
uestigium aut aliqua cius noticia ad homines eiusdem artificis peruenisset. 
inueni tandem quosdam Rochi cognatos, qui cum eo et Antuerpiae et in Hi- 
spania uixerunt, atque omnino ita se rem habere affirmabant. quin et patrem 
Rochi prae ingenti dolore, quem propter filii mortem in animo conceperat, 

paulo ante uita defunctum esse praedicabant. innumera pene exempla pro- 
ferre possem istis similia, nisi eadem tibi quoque nota putarem. 

Itaque fieri non potest, ut, qui in puriore religionis doctrina institutus est, 
sine certo uitae periculo in Hispania uiuere queat. nemo ibi unquam legit 
euangelium, nemo impune uerbum unum de uera religione potest propo- 40 
nere. omnes quid sit euangelium, qualis sit redemptio filii Dei, quantum be- 
neficium Christi, quid remissio peccatorum, quid sit iusticia fidei prorsus 
ignorant. unum Papam Romanum tanquam uerum deum uenerantur. huius 
leges quantumuis absurdas ferro et igne defendendas et conseruandas sibi 
proponunt. uitam monasticam solam esse religionem putant eamque statum 4s 
perfectionis appellant. atque ita inualuit iste perniciosus error, ut plenus sit 
apud nos ingens coenobiorum numerus istis ociosis beluis, quorum deus 
venter est et gloria turpe ac perauarum lucrum, qui, cum omni genere flagi- 
tiorum sint inquinatissimi, sola illa ociosae ac (ut uerius dicam) flagitiosae. 
uitae professione aeternam uitam se consequi posse arbitrantur. 50 

Interim, Deum inmortalem, quanta facinora sub praetextu religionis ibi 
patrantur! quorum si uel suprema lineamenta uelim adumbrare, totus iste 
mensis non sufficeret uel ad ea tantum delineanda, quae ipse uidi et habeo 
compertissima, etiam si occultiora et horribiliora, quae in suis angulis solent 
perpetrare, ne minimo quidem digito attingam. omitto caetera. unum dumta- s 
xat exemplum recitabo, quod ita in Hispania publicum est, ut in ore om- 
nium hominum uersetur, atque ita recens, ut plurimis oculatis testibus possit 
comprobari. 

Erat in coenobio Cordubensi monialis quaedam, cui nomen erat Magda- 
lena de la Cruz, cuius pietas et religio in tota Hispania tanquam numen 10 
quoddam coelitus missum celebrabatur. quicquid ipsa loquebatur, existima- 
bant nostri homines esse prophetarum oracula, quibus nephas esset non as- 
sentiri. omnes eius actiones diuina prorsus opera putabantur, quae potissi- 
mum tales erant, ut mirabili quadam blandiloquentia iuuenes magno loco 
natos, abnegato iure parentum, quos diuina ordinatione natura nobis con- 1s 
iunxit, ad professionem uitae monasticae conuerteret. 

Multos ego noui ab ista foemina deceptos, qui hodie in illis impietatis sor- 
dibus sepulti uiuunt. denique talis erat tamque celebris illius fama in toto 
regno, ut, cum nasceretur princeps noster Philippus, Imperatoris filius, eius 


47-48 quorum ... gloria] Phil. 3,19 

20 monialis uestem tanquam rem oppido sacram attulerint, qua inuolutus i 
fans aduersus omnes cacodaemonis insidias securus ac bene munitus uidere- 
tur. at qualem tandem monialem fuisse repertam putas? certe melius id pos- 
sent inquisitores dicere, qui eam diligentius explorarunt. nam ego sine 
ingenti animi horrore tam atrox tamque horrendum scelus ne cogitare qui- 

25 dem possum. 

Anno superiore comprehensa ultro confessa est omnia sua opera instinctu 4 
daemonis fuisse facta, cuius arbitrio a primis annis se totam gubernandam 
permiserat. addebat etiam totos quadraginta annos cum eodem priuatam 
consuetudinem habuisse. auertat Deus tam infandum facinus ab animis et 

3) memoria hominum! res autem ita se habet. narrat monialis olim sibi puellae 
decem annorum uenisse obuiam elegantis uiri speciem, qui eiusmodi artem. 
ipsi promisit, qua praeter omnes Hispaniae foeminas eius nomen tanquam 
maxime illustre celebraretur, modo una dumtaxat in re uellet ipsi obtempe- 
rare. annuit puella auida rerum nouarum atque ilico facta monialis, et diui 

3s nationibus et conuersione hominum ad uitae monasticae professionem illu- 
stris eius fama in totam regionem spargebatur multosque praestantes uiros in 
sui admirationem traxit. 

Itaque uere affirmare possumus, qui ab ea conuersi sunt ad monachis- $ 
mum, autore Diabolo hoc genus uitae professos esse. tantam autem esse ui- 

4) demus potentiam Satanae, ut tantum facinus spatio quadraginta annorum 
potuerit occultari, donec tandem puella quaedam, quam iisdem secum arti- 
bus instituere uolebat, rem uniuersam patefecit. comprehensa est igitur ab. 
inquisitoribus, nec satis scio quid interim de ea factum sit. 

Grassatur sine modo et alia quaedam pestis in Hispania, quae certissimam 88 
adfert animarum perniciem et uniuersas miserorum hominum facultates et 
sudores horribiliter exhaurit. ea est infinitus ueniarum pontificiarum nume- 
rus, quas bullas appellant, ad manifestam Dei contumeliam et sanguinis 

s Christi prophanationem comparatas. tantis uero imposturis, tam manifestis 
mendaciis refertae sunt, ut nullus iam sit puer neque rusticus in toto regno, 
qui meras esse Diaboli illusiones ac imposturas non intelligat. 

Rursus tanta est miserorum hominum seruitus tamque angusto freno com- 2 
primuntur, ut, cum lippis et tonsoribus, quod dici solet, crassissimae illac 

10 bullarum imposturae prorsus innotuerint, nemo tamen sit qui ausit uel 

unum uerbum contra hiscere, imo uero nemo sit qui non eas uenerabundus 
adoret et magna pecunia emat. tertio quoque anno praedicantur nouae bul- 
lae nescio quibus diabolicis praetextibus, quarum praedicatio extenditur in 
totum triennium, singulis annis renouata, donec rursus ueniant ex urbe 
Roma posteriores condonationes, quae uniuersam illam vim, quam ipse is 
Papa prioribus antea concesserat, in uniuersum adimant. nam ea crassissima 
fraude, quae puerorum manibus palpari potest, suam fabulam aggrediuntur. 

Deligunt ad hoc aliquem perfrictae frontis hominem, egregie garrulum, 
qui circum oppida et pagos bullarum praeconia nullo pudore decantet. hoc 
autem facit conceptis uerbis et praescripta concione, quam ad hanc fabulam 20 
exhibendam habet comparatam, circa quadragesimam, quo tempore potissi- 
mum exercentur bullarum nundinationes. primo conuocatur populus in tem- 
plum ad concionem audiendam, addito etiam excommunicationis fulmine, 
quod feriat absentem. deinde incipit ille impostor magnificis uerbis pro sug- 
gestu celebrare saeculi nostri foelicitatem, cui admirabili Dei ordinatione 2s 
hoc sit concessum, quod olim patres nostri uidere non potuerunt. 

Nam superioribus saeculis uix centesimo quoque anno concedebatur a 
sanctissimo domino Papa, uicario Christi, iubilaeum quod uocant, hoc est 
peccatorum condonatio et absolutio a culpa et poena, ut ipsi loquuntur, et 
quidem non aliter, nisi quis Romam aut Compostellam aut Hierosolymam 30 
religionis ergo fuerat peregrinatus: nunc uero tantam esse Dei bonitatem, 
tantam Papae liberalitatem, ut non singulis modo seculis, sed etiam singulis 
annis, imo, si parum hoc est, singulis diebus hos diuinos thesauros, has tan- 
tas spirituales diuitias hominibus fruendas proponat; nec opus esse iam pro- 
cul Romam aut Hierosolymam cursitare: quin potius intra unius cuiusque ss 
aedes proprias, intra domesticos parietes tantae opes ac bonae foelicitates ho- 
die conspiciuntur. 

Tum profert in medium bullam eamque totae concioni tanquam rem coelo 
delapsam ostentat. impotenter atque etiam impudenter eius uirtutes praedi- 
cat. addit quoque aliquas fabellas, quibus facilius possit inescare popularium 40 
animos. denique usque adeo ille impostor exercitatus est in permouendis af- 
fectibus, ut paulatim totam concionem suspensam teneat et audientium ani 
mos quo uult impellat, ut uere credant imperiti homines se rem plane coele- 
stem ac diuinam uidere, cum nihil quam meras imposturas et horribiles in 
Deum blasphemias aut ostentet aut narret ille praeclarus concionator. qua- 45 

rum prima illa est: tantam esse huius bullae uirtutem, ut reliquarum om- 
nium superiorum uim ac facultatem aboleat, quae, nisi hac cum illis empta, 
suam uirtutem retinere non possint; si hanc accipiant, ingentem foelicitatem. 
illam, quam de thesauris ecclesiae beatissimus Pater superioribus concessit, 
integram atque inuiolatam manere; sine hac uero irrita esse praeterita om- 
nia. quis hic non uidet manifestam Satanae imposturam? quam tamen si 
quis auderet uituperare, ilico tanquam haereticus combureretur. facultates 
autem, quae in ea bulla continentur, sunt non minus impie quam fraudulen- 
ter compositae, ut, qui eam emerit, certis quibusdam diebus possit animam. 
ex igne purgatorio liberare, aliis diebus remissionem ipse peccatorum et ab- 
solutionem culpae et poenae consequatur, et hoc genus infinita portenta. 

Praecipue autem multi eam emere coguntur, ut liceat in quadragesima et 
aliis diebus pisculentis aut ouis uesci aut iis rebus uitam tueri quae ex lacte 
conficiuntur, quarum rerum usus est prohibitus in Hispania, librato fulmine 
excommunicationis et poena capitis constituta in eum qui cibum prohil 
audebit gustare sine bulla. et cum Hispania sit potissimum mediterranea, ubi 
saepenumero nihil aliud inueniri potest quod sit aptum esui praeter fructus 
aut ea quae interdicta sunt, coguntur omnes emere bullam, ut integra con- 
scientia prohibitis cibis, hoc est ouis et lacticiniis, uti possint. 

Itaque postquam egregius ille concionator populi animos in suam senten- 
tiam pertraxit, sparguntur in templum infinitae bullae ab hominibus, qui ad 
hanc fabulam saltandam quoque sunt subornati. tunc accipiunt omnes qui 
adsunt eos bullarum thesauros, qui in sordida charta continentur, sine qui- 
bus se uiuere non posse arbitrantur. interim hortatur ille impostor de sugge- 
stu populum ad liberalitatem, ut obuiis ulnis ea dona Dei amplectantur et 
gratam animi significationem erga Deum suis eleemosynis ostendant. cum. 
uidet omnes accepisse, denuo illis ingentem felicitatem pollicetur et finem 
ipse facit concionandi. postridie circumcursitant illi impostores per totum 
oppidum, ut pecuniam bullarum.recipiant, quarum singulae tertia parte flo- 
reni et aliquanto pluris uenduntur. ibi demum crudelitates inauditas exer- 
cent. nam saepe fit ut multi miseri homines non habeant in promptu pecu- 
nias, qui labore suo quotidiano sibi et numerosae familiae uictum 
quaeritant. tum afflictos in carcerem detrudunt, a suis operis prohibent, ful- 
minibus excommunicationum in eos saeuiunt; imo etiam uestes ipsas ex ae- 
dibus, stragula de lectis auferunt atque indignis modis homines miseros trac- 

tant, ut potius parentibus et liberis paruis totique familiae sit uel fame pe- 2s 
reundum quam ipsis fraudulentis nebulonibus pro suis imposturis uel 
unicum obolum auferri uel solutionem differri patiantur. 

Postquam omnino pecunias extorserunt, noua fraude homines decipiunt. 
persuadent iam illis concessam a Papa eam facultatem integram, quae in 
bullis continetur, quando pecunias numerarunt, etiam si bullam ipsam non 30 
retineant. itaque eamdem bullam duobus aut tribus obolis redimunt, quam 
ipsam ter aut quater simili impostura iisdem hominibus uendunt ac reuen- 
dunt. sed quid ego extrema et infinita flagitia, quae in ista nundinatione bul- 
larum conmittuntur, oratione consector? quae tanta profecto sunt, ut, si ea 
tantum quae ego ipse uidi sermone persequi uellem, menses profecto atque 35 
anni me deficerent. 

Ad haec tantus ibi est in hominibus error, tantus stupor, tanta carnificina 
conscientiarum, ut neque pater filio neque maritus uxori eamdem bullam 
credat posse sufficere. itaque non raro eadem familia uiginti et triginta bullas 
emere cogitur singulis annis, quarum pecunia crescit in inmensum et tenuio- 4o 
rum hominum facultates in bullis tantum emendis exhauriunt. noui ego 
mercatores, quos nominare possem, qui anno trigesimo nono pro bullis, quae 
erant distribuendae spatio trium sequentium annorum in ea tantum parte 
Hispaniae quae uocatur Castilia, quadringenta milia ducatorum ante tempus 
praenumerarunt, praeter aliam longe maiorem summam, quam in fine prae- 4s 
scripti temporis erant numeraturi. 

Non minorem profecto operam sumerem, si miraculosa simulachra, quae 
in Hispania tanquam diuina numina uenerationi sunt, describerem, quam 
illa esse potest bullarum descriptio. nam in singulis ciuitatibus conspiciuntur 
aliquot diuae Virgines, quae miraculis ac portentis inclaruerunt, et non 
pauci praeterea diui, quorum nullum unquam in rerum natura extitisse arbi- s 
tror. sed illam uniuersam idolorum colluuiem, quae longe omnem Graeco- 
rum superstitionem ac idololatriam superat, in totum omittam atque unum 
dumtaxat exemplum et quidem satis illustre ac domesticum tanquam offen- 
sionis lapidem, in quem tu non semel impegisti, conmemorabo. 

Te igitur uehementer oro, ut cum animo tuo diligenter reputes, quale por- 10 
tentum, quantam abominationem ac ruinam secum trahat illud, quod in 
ciuitate nostra Burgensi in coenobio Augustiniensium colitur Christi simu- 

lachrum in crucem suffixi. inualuit apud omnes homines opinio Nicode- 
mum nescio quem tempore passionis Christi simulachrum illud confecisse 
ad eamdem prorsus magnitudinem ac similitudinem cum Christo seruatore 
nostro in cruce pendente. deinde ab eodem Nicodemo, lignea custodia dili- 
genter munitum, ligneum deum in mare proiectum, ubi longo post tempore a 
mercatore quodam repertum in eum tandem locum ordinatione diuina fuisse 
deportatum. 

Persuadent hominibus ignorari adhuc, ex qua materia sit ligneus ille ac 
sordidus deus compositus: esse sine ulla dubitatione carneum quiddam, cui 
crescant capilli, crescat barba, crescant extremitates unguium. lauantur ei 
pedes aqua frigida singulis diebus sabbati, quam aquam tantam praedicant 
habere uim, ut possit omni morborum generi mederi, eamque in aegrotos ho- 
mines ciuitatis passim distribuunt. inclaruit miraculis multis atque illustri- 
bus, quorum aliqua pars picta ibi ac descripta uisitur, quae integrum eius 
coenobii ambitum implet. hoc simulachrum animos omnium ciuium, multo- 
rum principum ac totius pene regni dementauit. cuius ego miracula non mi- 
nus autore Satana prodita esse audeo confirmare quam de oraculis gentium 
fertur peruulgata fama. ingens lucrum ociosis monachis peperit hoc simu- 
lachrum, sed multo horribiliorem idololatriam animis hominum erexit et cu- 
mulauit. 

Singulis diebus Veneris tota eo ciuitas confluit magnumque scelus a se 
conmissum arbitratur, qui uel unicum diem Veneris praetermiserit. iubent in 
eo loco ciues infinitum missarum numerum celebrari, offerunt pecunias, ce- 
fam, aurum, argentum, nihil non. donantur quoque a principibus munera ar- 
gentea et aurea quam plurima. is plane se beatum existimat, cuius oculis pa- 
tere potest uel semel simulachrum in aedito ac subobscuro loco positum, 
pannis sericis, aureis et argenteis tectum et quidem diligenter claue obsera- 
tum. cum aperitur, Deum inmortalem, qualis ibi foeminarum ac uirorum ge- 
mitus, quales singultus, quales lachrymae, qualia suspiria, quam portentosa 
uerba, quam horribilis adoratio usitato illo tundendi pectoris more declarata! 
quoties tam coecam istam, tam crassam, tam execrandam Satanae idolola- 
triam mecum considero, quae mihi nunc coram oculis ac in conspectu ipso 
esse uidetur, toto corpore atque animo contremisco. 

Haec autem omnia in hoc dumtaxat sunt comparata, ut eo lucro aliquot 
ociosi ac facinorosi monachi in illo ergastulo ueluti porci saginentur et infi- 
nitum animarum numerum secum in certissimam perniciem trahant. 

Non ignoras ipse quid ante paucos annos in eadem uestra ciuitate contige- 

rit. nam cum alii eius templi monachi, quod uulgo Sepulchrum uocant, lucro 5o 
Avgustiniensium inuiderent, finxerunt et ipsi nescio quod aliud sepulti Chri- 
sti simulachrum, quod paulatim quoque coepit miraculis inclarescere. quae 
res non minimam lucri portionem Augustiniensibus detrahebat. quid ibi fe- 
cerunt monachi Augustiniani? in sacro die Veneris in quadragesima morti ac 
sepulturae Christi consecrato duo monachi Augustiniani religionis causa ss 
uenerunt ad sepulchrum, ut tota ibi nocte ad monumentum (ut uocant) pro 
more patrio orantes uigilarent. illi monachi tanquam religiosiores a reliqua 
hominum turba semoti quasi oraturi in occulto quodam loco templum incen- 
derunt, eaque nocte et simulachrum ipsum et totum templum horrendo quo- 
dam flammarum incendio conflagrauit, atque ita Augustiniani monachi et «o 
lucrum integrum et idololatriae monarchiam soli obtinuerunt. 

Haec autem de crassioribus tantum idololatriis, quae in oculos hominum 
cadunt et quasi manibus attrectari possunt, dicta sunto. nam si uel haec om- 
nia oratione persequi uellem uel de abominatione missarum, de corruptela 
sacramentorum, de tota denique uiolatione doctrinae Christianae aliquid di- es 
cere inciperem, quae quanto est delicatior atque occultior, tanto est anima- 
rum pestis nocentior, latissimum campum mox aperiri uideres uix multis mi- 
libus permeabilem. sed alias dabitur latior disserendi locus. nunc quoniam 
ingruit nox, tempus ipsum admonet ut nos in aedes nostras recipiamus 
eaque lege nunc abs te recedamus, ut posthac, dum hic manserit Imperator, 70 
qui intra pauculos dies in Germaniam profecturus dicitur, ad te reuertamur." 
quod sane fecerunt diligenter ibique de multis rebus magni momenti contu- 
limus, quae longum esset hic conmemorare. 

Durauit igitur ea consuctudo usque ad secundum diem anni quadragesimi 
quarti, quo die Imperator in Germaniam profectus est ad conuentum Spiren- 75 
sem. interim ego maneo solus in carcere amicorum consuetudine destitutus 
planeque ignoro, quo in statu relinquantur negocia mea, nec aliud unquam 
audio in eo loco aut uideo quam tristissimarum rerum spectacula, quae me 
de miseria generis humani, de horrenda hominum impietate grauissimis 
exemplis quotidie admoneant, quorum duo maxime illustria recitabo. 80 

Primo die superioris anni quadragesimi quarti deductus est ex Louanio 
Bruxellam in eundem carcerem, ubi nos eramus, uir quidam captiuus, ciuis 
Louaniensis, cui nomen erat Iusto Iusbergio. hunc hospiti nostro satellites in 
custodiam tradiderunt nomine Drosardi, ea ordinatione, ut in priuato loco 

5 clausum teneret neque in colloquium aut conspectum aliorum hominum 
uenire permitteret. est autem Drosardus officii nomen in Brabantia, cui pote- 
statem fecit Imperator certis quibusdam limitibus eius regionis circumscrip- 
tam aut comprehendendi aut afficiendi capitali supplicio, quemcumque ipse 
pro suo arbitrio tanquam magistratus aut morte aut uinculis aut alio tor- 

10 mento dignum existimaret. qui uero hoc officium eo tempore administrabat, 
erat homo peruersissimus, simpliciter Epicureus, magna et multiplici turpi- 
tudinis labe contaminatus. 

Ingreditur igitur Iustus Iusbergius circa horam decimam ante prandium 
necopinantibus nobis eam habitationem, ubi captiui solebant conuenire. sa- 

15 lutat blandissime ingrediens 'saluete", inquiens, ‘optimi uiri, neque offendat 
uos, quaeso, mea praesentia, quamuis hominis abiecti, quae neque uobis ne- 
que ulli mortalium, sicut arbitror, diu molesta esse poterit. resalutatur a no- 
bis amanter et, quoniam permaduerat in uia, iubetur prope ignem assidere. 
hunc uirum summa charitate complexus est Aegidius noster, quem et antea 

20 nouerat, et nullum non aut amicitiae aut pietatis officium in eo curando 
tunc praetermittebat, ut facile intensum et minime simulatum amorem po- 
tuisses cernere. 

Cum animaduerterem Aegidio nostro eum esse notum, rogaui quidnam 
hominis esset. 'est inquit 'sanctus uir, qui multas et permolestas persequu- 

25 tiones tulit pro asserenda gloria Dei, cuius eximiam pietatem, ueram Chri: 
cognitionem, singularem modestiam, cum magna quadam animi constantia 
et grauitate coniunctam, si propius cognitam haberes, uehementer Deum ae- 
ternum laudares, qui tanta magnitudine animi, tam illustribus suae munifi- 
centiae donis eum locupletauerit. quare ne graueris, quaeso, mi frater, pauli- 

30 Sper cum eo conferre, ut mutua sacrarum scripturarum conmunicatione 
utriusque fides roboretur.' ‘faciam’ inquam *perlibenter, sed quoniam multos 
hunc in locum nunc uideo confluxisse iamque horam prandii instare, non ar- 
bitror esse posse hoc tempore colloquium opportunum. curabo autem apud 
hospitem, ut nobiscum maneat in prandio, quo peracto conmodior dabitur 

35 colloquendi locus." factum est ita. 

Post prandium accedo ad ipsum, rogo quam ob causam captiuus teneretur. 
tum ille: ‘neque haec uincula despicies, opinor, neque istam calamitosam 
sortem meam miraberis, si uel te ipsum respexeris uel conditionem ecclesiae 

in mundo uel corum fortunam, qui doctrinam Christi profitentur, diligenter 
consideraueris. dicam equidem quod postulas quodque Aegidius noster, cui 40 
omnes meae fortunae perinde ut mihi ipsi sunt notae, narrare potuisset. 
longo iam tempore me Dominus exercuit grauissimis probationibus. uerum 
ut superiores miserias omittam, quae non paucae neque leues exstiterunt 
(Deo patri sit laus, sit illi sempiterna gloria, cuius uiribus ac praesidio eas 
omnes superaui), de hac postrema et misera captiuitate mea (quam potius 4s 
gloriosam appellare debeo, ut quam gloriosum finem propediem in con- 
spectu Dei parituram spero) pauca dicam. 

Integer nunc agitur annus ab eo tempore, quo inter Procuratorem Genera- 
lem et reliquos gubernatores harum regionum cst initum consilium saeui- 
endi crudeliter in eos, qui puram Christi seruatoris nostri doctrinam amplec- 
terentur. descripserunt numerosum catalogum eorum, quos in singulis 
Brabantiae ac Flandriae ciuitatibus uolebant comprehendere. praeter caete- s 
tos autem in primis habuerunt suspectos Louanienses, siue quod in ea urbe 
tum maxime floreret uerbum Dei siue quod facilius quicquid ibi erat purae 
doctrinae a theologis conspici posset, qui in hoc potissimum habent intentos 
oculos, ut eos notent ac prodant, quos parum sibi fauentes arbitrantur, siue 
etiam ideo factum est, quod minore negocio Procurator Generalis cum suis, 10 
praesertim cum essent theologorum satellicio muniti, Louanienses subiugare 
posse putauerunt. causam certam non satis scio. 

Inter alios uero ciues Louanienses nescio quo fato ego semper uel maxime 
suspectus fui habitus. quaesitus igitur sum primo Louanii. sed cum ibi non 
essem inuentus scirentque me in coenobium quoddam uocatum esse, quod 1s 
duobus tantum miliaribus ab hac urbe distat, ut meum ibi pellionis artifi- 
cium in parandis monachorum uestibus exercerem, comprehendendi mei cu- 
ram Drosardo mandauerunt. Procurator uero cum suis Louanium se contulit, 
ubi cruentam illam stragem et Christianorum hominum carnificinam exer- 
cuit, quam haud dubie intellexisti. 20 

Venit Drosardus in coenobium magno satellicio carnificum stipatus, qui 
me in ipso limine coenobii parantem pelles inuenerunt. ibi dato signo lictori- 
bus omnes pariter tanquam lupi famelici in me irruunt. extorquent uiolenter 
e manibus pelles, in quibus laborabam, instrumenta omnia meque totum ex- 
plorant diligenter. quibus equidem nunquam restiti neque uehementer sum 25 
insperato casu conmotus, qui longe antea et ingenia hominum noueram et 
simile quiddam mihi expectandum esse non ignorabam. dum me explorant, 

forte Nouum Testamentum et partem quamdam concionum Lutheri apud 
me inuenerunt, quos ego libros nunquam de sinu meo solebam deponere. at 
illi hac praeda, quam certissimum telum contra me agnoscebant, supra quam 
facile credi possit laetati sunt et me sine mora funibus ligatum tanquam faci- 
norosum latronem Bruxellam in aedes Drosardi pertraxerunt. 

Postridie uenerunt ad me duo consiliarii de cancellaria, quos illi commis- 4 
sarios uocant, ut me de fide mea interrogarent. minitantur extrema tormenta, 
nisi ad omnia, quae a me percontaturi essent, quicquid ego scirem simplici- 
ter responderem. dixi me talem esse, qui ueritatem usque ad ultimum uitae 
finem et profiteri et propugnare pro uirili mea uellem, etiam si nulla suppli- 
cia essent proposita. 

Rogauerunt sententiam meam de singulis articulis fidei, de potestate Ro- 5 
mani Pontificis, de purgatorio, de sacrificio missae, de indulgentiis, de sacra- 
mento sub utraque specie, alia quaedam pene infinita. respondi ego simplici- 
ter et candide, quod homo Christianus, qui unum Christum iustitiam, 
sanctificationem et redemptionem toti generi humano gratis donatum agno- 
scit et profitetur, debebat confiteri, quemadmodum ego eam doctrinam ex 
sacris literis didiceram. 

Rogauerunt quare illos libros apud me habuerim, qui essent suspecti, cum 6 
non sit meum officium legere. respondi meum esse officium legere, quae ad 
salutem meam sunt necessaria, nec minus redemptionem filii Dei ad me per- 
tinere, quae in sacris libris continetur, quam ad magnos doctores aut uel 
summos orbis terrarum monarchas. "at sunt libri haeretici!" “mihi sane sunt 
pii, salutares et Christiani, etiam si uobis haeretici uideantur." 

Denique postulauerunt ut ego alios proderem, quos eadem mecum haeresi 7 
nouerim contaminatos. respondi neque me ullam haeresin agnoscere neque 
aliam omnino quam filii Dei doctrinam uelle profiteri neque rursus ullos 
haereticos nouisse praeter huius coelestis doctrinae persecutores, quicumque 
tandem illi essent. ibi sum iudicatus blasphemus, qui eos uocauerim perse- 
cutores, quamuis nullum ego nominaueri 

Denique minitati sunt grauia supplicia, qualia nondum essent in quem- 8 
quam mortalium aedita: uelle totum corpus membratim lacerare, canden! 
ferro singulas corporis partes discerpere et nescio quas praeterea crudelitates, 
nisi eos proderem quibuscum solebam conuersari. respondi simpliciter Dro- 
sardum ipsum suis oculis uidisse eius coenobii monachos, cum quibus non- 

nunquam conferebam: si eos uellent comprehendere, facerent sane pro arbi- 
trio suo. 

93 Cum igitur uiderent nullam esse spem extorquendi, quod ipsi maxime sa- 
cire uolebant, me in istum carcerem detruserunt atque in superiore cubiculo 
collocarunt, ubi totas nouem septimanas mansi clausis fenestris in densis te- 
nebris, neque quemquam mortalium ad me uenire patiebantur practer hospi- 
tam, quae semel atque iterum adferebat cibum. postea uero nescio quam ob 
causam Louanium transtulerunt, ubi in loco tetro permansi usque in hunc 
diem. neque dubito quin eo me consilio huc accersiuerint, ut finem tandem 
tam multis tormentis imponant, quo nihil profecto hoc tempore mihi euenire 

2 posset optatius. nam praeter illam perpetuam et satis grauem corporis mise- 
tiam dici non potest quam ardua mentis certamina pertulerim, cum quantis 
periculis mortis, Diaboli et inferni, cum ipsa denique desperatione sim con- 
flictatus. et quis quaeso est in tanta rerum humanarum desperatione, in tanta. 
imbecillitate naturae humanae, qui non interdum trepidet, qui non pertimes- 
cat? aut quis mortalis homo aequabilem animi magnitudinem, parem sine 
intermissione constantiam et robur perpetuo uitae tenore queat tueri? quis 
ad tantas illius generis humani hostis machinas et oppugnationes, ad pecca- 
torum conscientiam, ad praesentem mortis et inferni conspectum interdum. 

3 tanquam homo fragilis non uacillet, non expauescat, non conmoueatur? at 
ego illum perbeatum existimo, qui usque ad finem potest consistere, qui, etsi 
aliquando impingit in tantis huius mundi offensionibus, non cadit tamen. 
uosque, fratres mei, per misericordiam aeterni patris oro, ut ardenti preca- 
tione aures Dei perpetuo mecum interpelletis, ut is pro inmensa sua bonitate 
in hoc extremo articulo uitae meae perfectam animi magnitudinem conce- 
dat, qua possim insidias ueteris hostis superare ac metas huius militiae Chri- 
stianae foeliciter pertingere." 

4 Cum eum de se ipso disserentem audirem, maiorem aliquam eius noti- 
ciam inter dicendum recognoui. nam et ego Louanii eram, cum eo ex Bru- 
xella deduceretur, et in peruulgatis hominum sermonibus ibi ferebatur istum. 
esse qui reliquos Louanienses prodidisset. quod ipsum utrum uerum esset ab 
co satis diligenter paulo ante mortem rogaui. ille uero non solum uulgatum 
rumorem uerum fuisse negabat, sed iureiurando etiam confirmauit ne uer- 
bum quidem unum de quoquam mortalium patefecisse semperque ita ani 
mum suum comparasse, ut solus extrema perpeti quam in periculi socie- 
tatem amicos et pios fratres secum adducere maluisset. merito igitur extra 

omnem huius criminis noxam esse debet Iustus noster apud omnes honestos 
uiros, qui huius uere iusti hominis innocentiam hactenus ignorarunt. 

Totum illum diem piis confabulationibus insumpsimus, in quo nihil agi 5 
potuit in causa Iusti nostri nec aliorum captiuorum propter diei celebritatem. 
nihil etiam sequenti die actum est propter Imperatoris profectionem, quem 
omnes magistratus, omnes principes uiri Louanium usque deduxerunt. 

Eodem die circa uesperum uenit ad me quidam aulicus uir, qui me optime 6 
de causa mea iubebat sperare seque laetum nuncium mihi adferre praedic. 
bat. nam cum forte fuisset in uia cum praeside, qui summum in aula Bur- 
gundica tenet gubernationis gradum, audiuit eum ipsum ad alios, qui una 
proficiscebantur, dicentem haec uerba: 'iurarunt isti monachi Hispani quei 
dam alium Hispanum comprehendi propter Nouum Testamentum in li; 
guam Hispanicam conuersum, clamitantes in eo libro ingentes corruptelas et 
impiam doctrinam contineri, et tandem liber inuentus est iustus. quod si ni- 
hil aliud aduersus illum habebunt, cogentur cum magno suo pudore dimit- 
tere.’ ‘haec uerba’ inquit ‘tunc ego diligenter arripui, quae tibi denunciare 
uolui, antequam in aedes meas uenirem. unde coniecturam facio sperandam. 
nobis esse, Deo bene adiuuante, breuem aliquam liberationem.' egi gratias 7 
pro laeto nuncio, quo et ego sum non mediocriter delectatus, quamquam ne- 
que huius sententia neque plurimus alioqui maximorum hominum fauor, 
qui in nostram partem omnino propendebant, multum nobis potuit prodesse 
ad liberationem, ut postea dicam. nunc ad lusti causam redeo. 

Sequenti die post meridiem Drosardus misit in carcerem aliquot carnifi- 94 
ces, qui Iustum ad iudicium deducerent, ubi sedebat Procurator Generalis 
eius quoque hostis infestissimus cum aliis consiliariis et iudicibus in eadem 
cum ipso disciplina institutis. tum prodeunt in medium illi duo, qui olim in 
eadem causa fuerant delegati quique ab eo confessionem fidei extorserunt, 
atque idem tum scriptum in medium prolatum audiente Iusto perlegerunt. 

Deinde ab eo interrogarunt, utrum agnosceret in eo scripto suae fidei con- 2 
fessionem. respondit Iustus: ‘fateor utrumque uestrum ad me uenisse 
deque fide mea postulasse testimonium non sine grauissimis tormentorum 
conminationibus. fateor insuper eam me tum sententiam diserte protulisse, 
quam ego ex sacris literis didiceram et quam omnes Christiani uno ore debe- 
rent profiteri. affirmo etiam nihil tum a me dictum fuisse, quin statim illud. 

ipsum fuerit clarissimis sacrarum literarum testimoniis confirmatum. nunc 
uero animaduerto sacrarum scripturarum testimonia, quibus eaedem senten- 
tiae confirmabantur, siue destinata malicia siue alia occasione callide sub- 1s 
lata omnia nihilque a uobis praetermissum, quo uerba mea deprauarentur. 
sed tamen qualesquales sint eae sententiae, quas modo legistis, libenter eas 
agnosco pro fidei meae confessione, quas denuo sum paratus sacrarum scrip- 
turarum autoritate confirmare." 

Tum illi: *quandoquidem hanc agnoscis tuae fidei confessionem, petimus 20 
abs te, ut tanquam haereticam et à consuetudine sanctae matris ecclesiae 
dissentientem eam uelis recantare. quod si feceris, et saluti animae tuae con- 
sules et corporis supplicia fortassis minuentur. sin uero potius in tuis errori- 
bus persistere malueris, uiuus plane combureris atque huiusmodi exempla in 
te aedentur, qualia nondum ab hominibus excogitata, ut tibi digna tuis meri- 2s 
tis poena et aliis terrori ac exemplo esse possit." 

Respondit Iustus: 'animus meus uacat omni impietate neque prudens aut 
sciens uellem opinionem ullam fouere, quae a ueritate ipsa, quae a prae- 
scripto uerbi Dei quoquomodo aliena uideretur. sicubi sum lapsus, ut sunt 
humana, peto meliora doceri. quare si quisquam uestrum est, qui firmis ra- 30 
tionibus, qui solidis oraculorum Dei testimoniis ueriorem sententiam doce- 
bit, non solum ego libenter ab eo discam, sed candide etiam ea omnia recan- 
tabo, in quibus a me antea erratum esse fuerit deprehensum." 

"Non est’ inquiunt ‘nunc disputandi locus, tantummodo prauas istas opi- 
niones reuocare iuberis.' ‘nullam adhuc’ inquit Iustus ‘in uerbis meis praui- 35 
tatem agnosco nec eam sententiam, quam professus sum, possem reuocare, 
quin eadem opera aeternam Dei ueritatem abnegarem. quod nondum facere 
constitui, Deumque precor, ne ad tantam dementiam me uenire permittat." 
uisus est ad haec uerba blasphemare denuoque iubent sine ullis disputationi- 
bus abnegare omnia, ni mallet uiuus comburi. 'ista quidem uis est’, inquit 4o 
lustus, ‘quae tamen, si eum quem nunc habeo animum Deus conseruabit, 
nunquam me ad hanc manifestam impietatem permouebit.' ‘ne possis’ in- 
quiunt ‘de ulla ui aut iniuria conqueri, tempus tibi deliberandi usque in cra- 
stinum conceditur.' tunc iusserunt eum in carcerem reduci. 

Excepit Aegidius noster aduenientem, quem multi satellites ligatum dedu- 4s 
cebant. salutat blande, rogat ecquid esset noui. ‘Dominus’ inquit ‘uocauit 
me." uolentem percontari plura satellites magno impetu contumeliose repule- 
runt. ‘abi tu’, inquiunt, ‘qui non minore supplicio dignus uideris quam alter 

iste induratus haereticus. sed dies quoque tuus aderit propediem, in quo se- 
queris istius tui fratris uestigia." respondit illis Aegidius ualde modeste: ‘ini- 
que facitis, amici, qui me ab isto, quem ego uerum fratrem agnosco, tam in- 
solenter expellatis. quod si meus dies propediem aderit, uos quoque homines 
estis ac de uestro etiam cogitare debetis. mihi uero, quandocumque uenerit, 
nec ingratus nec insperatus aderit nec uestrum quisquam meo nomine peri- 
culum adire cogetur. haec uerba Aegidii, quae in consessu iudicum relata 
fuerunt, magnum periculum, imo etiam ipsam mortem Aegidio nostro pepe- 
rerunt. 

Vbi autem recesserunt satellites, ascendimus ad Iustum Aegidius et ego. 
narrat ille quod gestum erat. nos eum ad tolerantiam, ad inuocationem Dei, 
ad constantem aeternae ueritatis professionem sumus cohortati. ibi Aegidius 
noster incredibiles animi affectus depromebat tantaque orationis ui ac sen- 
tentiarum dignitate erga eum utebatur, ut me quoque ad lachrymas prouoca- 
ret. denique cum iam instaret hora coenae, descendimus modeste, ne quis 
animaduerteret nos apud eum fuisse, quod erat prohibitum. 

Sequenti die Veneris, quinta Ianuarii, ante meridiem redeunt satellites in 
carcerem, ut Iustum ad iudicium deducerent. ubi coram iudicibus constitit, 
rogauerunt utrum mutasset sententiam, utrum vellet suas haereses reuocare. 
negat iterum constanter Iustus quicquam in sua confessione contineri, cuius 
ipsum deberet poenitere. 

"Nisi abnegabis' inquiunt ‘omnia, tu peribis. ‘ista quidem profecto est 
inaudita tyrannis ac uiolentia, ut neque uos ipsi meliora docere uelitis et ta- 
men ad recantationem certissimae atque indubitatae uoluntatis Dei sine ullo 
iure, sine ulla ratione me inflectere contendatis. sum equidem paratus a uo- 
bis discere, modo iustis rationibus alicubi me lapsum esse ostenderitis; sum. 
paratus quoque meam fidem diuinis testimoniis confirmare. quod si neque 
docere uultis neque solidas rationes audire, sed tantum pro libidine uestra 
contra omne phas et ius uiolenter rem gerere, agite sane quod uobis uisum 
erit, quando nemo nunc est, qui hoc possit prohibere. sed memineritis uos 
quoque huius facti uestri rationem in iudicio Dei esse reddituros. ego uero 
nunquam conmittam, ut aeternam Dei ueritatem in terris coram hominibus 
pernegem, cuius testimonium mihi reddi cupiam in coelis coram patre coele- 
sti." 

Tum illi: ‘iam antea tibi diximus istum locum non esse ad disputationes 

constitutum. quod si tam bonus tibi disputator uideris, mittemus ad te post 
prandium duos religiosos monachos, cum quibus disputare poteris, quamdiu 
uoles. interim uero, quoniam te pertinacem haereticum uidemus, hac sen- 
tentia nostra difinitiua pronunciamus te pro istis sceleribus incendio plecten- 
dum esse atque ex memoria hominum sic delendum, ut tuum corpus flam- 
mis consumptum tandem in cineres redigatur." 

Flexit tum genua coram ipsis Iustus ac primum laudauit Deum, deinde ip- 
sis iudicibus gratias egit, quod finem tandem huius uitae calamitatibus im- 
posuissent, eosque impense orauit, non ut reuocarent sententiam, quod ipse 
non expetebat, sed ut gladio, non incendio plecteretur. responderunt iam 
esse latam sententiam, quac nullo modo ab ipsis aut reuocari aut mutari pos- 
set, nisi peculiari Reginae gratia hoc ipsi concederetur, de quo non erat spe- 
randum. 

Post meridiem uenerunt duo reuerendi patres, quorum alter erat Domini- 
canus theologiae licentiatus, homo ad simulationem atque impietatem com- 
positus, alter Franciscanus, literarum quidem rudis, sed non perinde praua 
natura praeditus. admittuntur soli ad Iustum, qui eum toto illo die suis mole- 
stis interrogationibus grauiter excruciarunt. primo dicunt se a consiliariis eo 
missos esse, ut aliquam ei consolationem adferrent et, quando nulla iam erat 
spes de uita corporis, eum de salute animi admonerent. orabant etiam ualde 
officiose, ut a prauis opinionibus conuerteretur, ne cum corpore simul anima 
periclitaretur. 

At rursus orauit Iustus, ut redirent domum, ut suo labori parcerent, nec 
ipsi pergerent diutius esse molesti: si quid autem in ipsius causa facere uel- 
lent, curarent apud iudices aut penes quos eius rei potestas esset, ut gladio 
plecteretur; si possent impetrare, bene quidem; sin aliter, manerent ipsi in 
suo coenobio, nec in re non solum absurda, uerum etiam impia ocio suo et 
negocio abuterentur. 

Receperunt monachi se id curaturos esse diligenter, sed non proinde inter- 
mittebant frequentes concursationes in carcerem, ubi maximam temporis 
partem quotidie apud Iustum consumebant. nam post condemnationem 
mansit in carcere tres integros dies, neque de eo supplicium sumere uolue- 
runt usque ad sequentem diem Lunae, ea uidelicet spe, quod eam doctri- 
nam, quam semper fuerat constanter ac intrepide professus, pro qua etiam 
erat condemnatus, tunc esset abnegaturus. 

Quoties aberant monachi, semper Aegidius et ego eramus apud eum, ubi 

multa nobis de monachorum improbitate narrabat, a quibus longe maiorem 
crucem illis ultimis diebus se pertulisse affirmabat quam unquam alias in 
carcere sensisset, etiam cum solus atque in tenebris clausus teneretur. sed 
multo plura et ardentiora Aegidius noster diuina uoce planeque coelesti spi- 
ritu pronunciabat. tanta enim ui eloquentiae, tanta dicendi facultate, tanta 
pietate animi condita ex illius ore profluebat oratio, singulari quadam rerum 
maximarum grauitate instructa et perpolita, ut singula uerba in cor audien- 
tium penetrarent et lachrymas nobis elicerent. agnouisses profecto non ob- 
scure a Deo eius mentem ac sermonem gubernari. mihi profecto dubium non 
erat, quin spiritus ipse Dei, qui tantam illi orationis copiam et suauitatem 
subministrabat, in casto illo pectore habitaret atque in lingua dicentis inside- 
ret, 

Erant autem illi sordidi monachi supra modum nobis molesti, qui suis cur- 
sitationibus tantam colloquii nostri uoluptatem frequenter interpellabant. 
ueniebant quoque interea non pauci et monachi et sacrificuli atque alii pes- 
simi homines, qui in abnegatione ueritatis Dei una cum monachis apud con- 
demnatum elaborabant et nostram quoque suauitatem sua praesentia impe- 
diebant. itaque nisi uesperi, cum illi abiuissent, aut summo mane, antequam 
uenirent, non licebat nobis frui colloquio nostro. 

Die dominica mane, cum uiderent monachi nullo modo ad reuocationem 
suae sententiae Iustum perpelli posse, subindicarunt esse aliquam spem ut 
gladio plecteretur. duo enim consiliarii uenerant ad Reginam, qui Iusti no- 
mine hanc ab ea gratiam postularent, ut supplicium, quemadmodum ipse uo- 
lebat, mitigaretur. audita petitione ʻo praeclaram gratiam!’, inquit Regina, 
"concedatur sane, si quid tamen hoc ipsum iuuare poterit aut extremum 
supplicium erit quoquo modo gratia existimand: 

Esse autem hoc ipsum plane impetratum minime tunc indicare monachi 
uoluerunt. tantum leuem aliquam fecerunt spem quod impetrari posset, ut 
eum faciliorem haberent ad suas ceremonias percipiendas. hortantur enim. 
eum ad confessionem peccatorum ibique aiunt apud ipsum uelle missam ce- 
lebrare et sacramentum corporis ac sanguinis Domini ei praebere, ut Chri- 
stianorum ritu mortuus ab hominibus iudicaretur. 

"Iudicia hominum’ inquit Iustus ‘non ualde moror. uni Deo cupio hanc 
animam probari, cuius misericordia fretus tranquillus morior. iamdudum 
peccata mea sum apud Deum patrem confessus, qui et secreta cordis mei 
nouit et potest et uult mea mihi delicta omnia propter mediatorem filium 

condonare. nunc etiam diserte confiteor me totum peccatorem esse atque 
ideo nihil aliud quam massam peccati multis maculis contaminatam, qui 
diuinam maiestatem saepe multumque offenderim. sed certe scio propter fi- 20 
lium Dei, liberatorem nostrum Iesum Christum me habere placatum patrem, 
qui sua misericordia teget peccata mea, ut non amplius esse mihi impedi- 
mento queant ad salutem, et sua iusticia ornatum ac uestitum euehet prope- 
diem in uitam aeternam. quibus armis indutus ac munitus comparebo secu- 
rus in iudicio Dei, cuius in conspectu paulo post me adfuturum spero. as 

Sacramentum uero ac foedus corporis et sanguinis Domini nostri Iesu 
Christi iamdudum in animo meo per fidem susceptum, fixum atque inmo- 
tum habui, non sub specie panis et uini haustum, quemadmodum uos su- 
mere et aliis praebere soletis, sed in tabulis cordis mei uiuis literis insculp- 
tum atque impressum. scio plane, quantum mihi conducat hoc sacrosanctum 30 
admirandi et prorsus inscrutabilis diuini consilii foedus, quod in Nouo Te- 
stamento, in euangelio de filio Dei omnibus Christianis proponitur, etiam si 
uos panem aut uinum uestrum minime porrigatis, quamquam non ita con- 
temno haec sacra symbola et quasi diuinos rerum maximarum typos, quin 
eos uelut certissima mirandi foederis testimonia et uoluntatis ac promissio- 3s 
num Dei pignora firmissima libenter uellem suscipere, si rite administraren- 
tur, 

Quare si uultis sub utraque specie panis et uini sacramentum corporis et 
sanguinis Domini nostri praebere, quemadmodum ab eodem seruatore no- 
stro institutum accepimus, suscipiam equidem perlibenter. sin aliter, nom «o 
sum ualde sollicitus de externo symbolo, quando intra me habeam puram, 
integram atque animo meo confirmatam (Deo sit gratia) huius sacramenti 
uim atque efficaciam." 

Denique post multam contentionem promiserunt monachi se uelle sub 
utraque specie sacramentum administrare, atque ea lege ipse uoluit susci- 4s 
pere. utrum autem re uera panem et uinum consecratum praebuerunt an per- 
suasione tantum, ego non possum affirmare nec aliud dicere quam quod ab 
ipso Iusto audiui. 


97 Eodem die post prandium contigit quiddam, quod nobis omnibus causa 


fuit magni doloris. nam inter alios, qui tum ueniebant, ut Iustum ad suam fi- 
dem conuerterent, uenit quoque pastor eius templi, quod dicitur Capella, qui 
primus impulerat Procuratorem Generalem, ut Aegidium comprehenderet. et 
cum eum ibi in aedibus ambulantem uideret, qui tum forte gestabat in ulnis s 

domesticum infantem, coepit eum me praesente uerbis acerbissime insectari. 
uocabat eum haereticum, qui multorum simplicitatem in ea urbe suis prauis 
opinionibus uiolasset. respondit modestissime Aegidius se neque haereticum. 
esse nec cuiusquam simplicitatem uiolasse. tum ego mihi temperare non po- 
tui, quin illum impurissimum nebulonem coarguerem, sed modestius quam. 
impia illius uerba merebantur oraui, ne tantopere saeuiret in hominem cap- 
tiuum, qui satis alioqui graui pondere malorum premeretur, etiam si non ac- 
cederet illius acerba obiurgatio. 

‘Duram’ inquit ‘prouinciam tu susciperes, si hominem istum uelles defen- 
dere, qui tanquam lupus hians sic meas ouiculas uenenatis dentibus momor- 
dit’ (nam ea phrasi utebatur) ‘ut nullis deinde remediis, nullis emplastris eas 
ego sanare potuerim. nam, si nescis, talis iste uir est, qui posset integram ec- 
clesiam corrumpere, imo integram quoque ciuitatem euertere.' ‘noui’ in- 
quam 'esse uirum modestum et bonum. aliud tu quidem iudicares, si illum, 
ut ego, nosses. at ego curabo Deo uolente, ut non diu malus dici possit." 

Oraui ego ut blandius ageret neque tam impotenti odio se ferri sineret in 
hominem uere honestum, qui neminem laederet, omnibus seruire, omnibus 
prodesse studeret, at surdo canebatur fabula. ex eo tempore coepit odiosius 
traducere ac deformare Aegidium apud Procuratorem Generalem, cuius ne- 
cem modis omnibus sollicitabat. nec eius labores fuerunt irriti, ut paulo post 
dicam. nunc ad extremum actum Iusti nostri reuertor. 

Eadem nocte, hoc est pridie quam plecteretur, ascendimus ad eum pene 
omnes domestici, ut ultimum quasi uale ipsi diceremus. inuenimus homi- 
nem aliquantulum labefactatum, quodque uix quisquam credidisset, incredi- 
bili siti oppressum. curauimus uinum adferri. bibit ualde parum. tantum de 
intensa siti querebatur. aiunt enim homines iamiam morituros intolerabili 
siti solere cruciari, fortassis quod urgente illa cogitatione mortis, ad quam. 
prae nimio dolore accedit euacuatio spirituum, paulatim corpus contabescat 
et intensa illa tristicia exhalantis animi humore destituantur ac sensim ares- 
cant interiora, et proinde potionem tanquam rigationem quamdam deside- 
rent. quamquam ne ea quidem ipsa potio Iusti nostri sitim poterat ex- 
tinguere. 

Cum igitur omnes pene domesticos ibi congregatos uideret, ad nos conuer- 


31-35 aiunt .... desiderent] cf. Arist. Probl. 27,2 (947 b 15) 

sus sic dixit: *uidetis, Christiani fratres, iam instare horam mortis meae, 
quam etsi formido ut homo, qui adhuc peccati pondere in hoc mortali cor- 
pore grauatur, tamen eam constanter ac hilari animo mihi subeundum pro- 
posui, ut Christianus, qui certissima spe confidit omnes maculas huius cor- 
poris peccati in crucem Domini nostri Iesu Christi suffixas esse, ac iam 
securus in misericordia Domini recumbit. 

6 Par igitur est, ut memor tanti beneficii, quantum a filio Dei me accepisse 
scio, qui sacri sui sanguinis pretio me a seruitute Diaboli et peccati redemit, 
aliquam ego gratiam pro tanta liberalitate uicissim reponam et huius corpo- 
ris sacrificio aeternam Dei gloriam illustratam meoque sanguine coelestem. 
doctrinam consignatam relinquam, praesertim cum ex ea re ingens ad me ip- 
sum redundet lucrum. nam pro leui cruciatu corporis sempiterna corona glo- 
riae mihi a coelesti patre proposita est in coelis, quam eo citius sum conse- 
quuturus, quo celerius huius corrupti corporis uinculis fuero liberatus. 

7 Vos interim adhortor, Christiani fratres, ut ueram inter uos charitatem 
ametis, integritatem cordis, puritatem doctrinae Dei super omnia conserue- 
tis, quin et animos quoque sensusque omnes uestros ad haec periculosa cer- 
tamina praeparetis. nisi enim omnino me fallunt praesagia mentis, sunt for- 
tasse aliqui inter uos, qui non ita multo post haec mea uestigia sequentur, 
qui etiam hos ipsos animi motus, haec certamina, has arcanas Dei probatio- 
nes experientur. 

98 Dum haec dicit oculos in Aegidium intendens, subito illi magna uis la- 
chrymarum oboritur, uox intercluditur, lingua impeditur, ut uerbum ulterius 
proferre non posset. ibi Aegidius noster quasi diuino quodam spiritu inflam- 
matus in hanc uocem erupit: ʻo sublimitatem mysteriorum Dei, quam admi- 
rabilia sunt secreta diuina! uidetis nunc, fratres, Iustum fratrem nostrum 
iudicio mundi damnatum, abiectum et tanquam exsecrandum xáóagua ex 
hominum memoria tollendum. sed eundem sententia aeterni patris uerum 
Dei filium et gloriosum Christi martyrem agnoscere debetis, cuius nomen 
scriptum est in libro uitae. audiuistis omnes ex ore ipsius Christiani et plane 
heroici pectoris confessionem, illustre nimirum constantiae ac fortitudinis 
argumentum, quod in hoc martyre suo Deus tanquam exemplar potius imi- 
tandum quam laudandum nobis proposuit. 

2 Neque offendemini profecto uel mundi iudiciis uel hac tristi hominis spe- 
cie, si sortem filii Dei, cuius nos uestigia sequimur, attente consideretis, de 

15 quo scriptum est: “uidimus illum percussum a Deo et quidem pro peccatis 
nostris"; quo uno uerbo tristissimo longe atrociora tormenta comprehendun- 
tur quam si mundus uniuersus atque infernus ipse omnes suae crudelitatis 
machinas in unum cumularent. *non est discipulus supra magistrum suum" 
inquit Seruator noster. “quod si uos mundus odio habuerit, scitote quod me 

20 priorem uobis odio habuit." 

Haec est profecto Christianorum conditio, quam, si unquam alias, hoc 3 
tempore maxime experiuntur qui Christum profitentur. quae unquam crude- 
litatis exempla inueniri potuerunt, quae in nos quotidie non aedantur? quis 
carcer non conscius nostrarum afflictionum? quot syluae consumptae in exu- 

25 rendis nostris corporibus, quot gladii cruentati, quot carnifices nostro sa: 
guine polluti, quam multi impiorum iudicum animi nostro cruore respersi 
quae regio tandem in terris nostri non plena doloris? 

Sed illa est admiranda gloriatio nostra, quod in tantis tormentis, in tantis 4 
afflictionibus, in ipsa denique morte uictores sumus et tumultuantes ani; 

3) motus magno quodam impetu superamus, audita illa principis uoce: “noli ti- 
mere, pusille grex: ego uici mundum." sciebat ille seruator noster fore perpu- 
sillum eorum gregem, qui salutarem doctrinam eius essent amplexuri, et tum 
illos ipsos pauculos et imbecilles consolatur Christus. uicit pro nobis mun- 
dum, uicit hostes nostros, peccatum, mortem et infernum superauit. “quae 

35 igitur condemnatio nunc esse poterit iis, qui sunt in Christo Iesu liberatore 
nostro?" 

Te uero fortunatum putamus, Tuste frater, quem tanta animi magnitudine 
diuinitus confirmatum uidemus, ut quicquid est in hac uita calamitosa mor- 
talium pro reiectamentis habendum putaueris, ut puram atque illibatam con- 

40 seruares doctrinae Dei professionem. o foelicem animam, quae in huius cor- 
poris domicilio nunc habitat et pretiosissimis Christi sponsi monilibus 
ornata in conspectu Dei omnibus terrenis inquinamentis libera et repurgata 
die crastino comparebit, ut iure profecto istis carnificibus irascamur, qui 
hanc noctem foelicitatis tibi intercipiunt! perge igitur, Christiane frater, ea 

45 qua coepisti constantia salutaris doctrinae professionem usque ad ultimum 
spiritum confiteri." 

Deinde ad nos conuersus ‘uos’ inquit ‘maiorem in modum oro, fratres, ut 6 
flexis genibus mecum hanc animam Iusti fratris nostri Deo conmendetis: 


nostris] cf. Isai. 53, 4—5 | 18 non est ... suum] Matth. 10, 24 | 19-20 
+.. habuit] Joan. 15,18 | 39-31 noli ... grex] Luc. 12,32 | ego uici mundum) Joan. 

“aeterne et uiue Deus, pater liberatoris nostri Iesu Christi, qui corda nostra 
intueris, actiones gubernas ac preces tuorum exaudis: en adsumus coram te so 
in nomine tuo congregati et fiducia mediatoris nostri Iesu Christi certe confi- 
dimus te uelle preces nostras exaudire et quicquid abs te petiuerimus conce- 
dere. oramus igitur nunc ut animam huius serui tui Iusti usque ad extremum. 
halitum confirmes ac tandem, cum postrema illa uenerit hora, in qua sui cor- 
poris sacrificio tuam gloriam debet illustrare, puram atque inmaculatam in ss 
gaudium sempiternum recipias."" 

Ibi omnibus nobis lachrymis suffusi sunt oculi ac flexis genibus animam 
sancti hominis Deo conmendauimus. haec et alia multa diuinitus dicta in- 
genti quodam spiritu Aegidius noster pronunciabat, quorum ne umbram qui- 
dem oratione me assequi posse confiteor. quare optarim equidem, ut, quem- 
admodum, cum dialogos Platonis mirabiliter scriptos legimus, in quibus fere s 
omnibus Socrates exprimitur, et quamquam illa scripta sunt ab eo praeclare, 
tamen maius quiddam atque excellentius de Socrate suspicamur, sic etiam. 
de Aegidio nostro, quem fuisse uirum Dei omnium bonorum confessione 
constat, longe mirabiliora et illustriora cogitemus quam ego inculta et lan- 
guenti oratione possum adumbrare. 10 

Tum Iustus ‘sentio’ inquit ‘magnam spiritus sancti lucem, quae meum ani- 
mum inexplicabili quodam gaudio perfundit, “nec aliud sane desidero quam 
dissolui iam et esse cum Christo". paulo post, cum maiorem apud eum par- 
tem noctis traduxissemus, quoniam diutius expectare grauabantur hospites, 
consolationem spiritus sancti precati Iusto in consuetas habitationes nos re- 15 
cepimus. 

Postridie summo mane uenerunt satellites publici, uenerunt carnifices, 
uenit Drosardus ipse, qui flexis genibus a Iusto ueniam condemnationis po- 
stulauit. ‘ego uero’ inquit Iustus "libenter tibi condono, quicquid in me pec- 
casti, ac Deum precor, ne hoc tibi crimen uelit imputare. de reliquo tu uide- 20 
bis quo modo in iudicio Dei hoc tuum factum poteris approbare. postea 
quam igitur omnia fuerunt ad supplicium parata, in forum adduxerunt Iu- 
stum nostrum, ubi dicto citius fuit illi caput amputatum. 

Reliquit nos omnes tristes ac maerentes, nec in tota domu quisquam fuit, 
qui a lachrymis potuerit temperare. mulierculae, quae ibi aderant, eandem 2s 
prorsus imaginem se habere in conspectu arbitrabantur, quam saepe in tem- 
plis depictam uiderunt, cum ab impiis Iudaeis ad supplicium duceretur Chri- 


12-13 nec aliud ... Christo] Philipp. 1,23 

stus. Aegidius uero noster, quem in uita amauit amicum, ne in morte qui- 
dem ipsa uolebat deserere. ferebatur ingenti affectu eumque modis omnibus 
ad supplicium uolebat comitari atque ibi una cum eo mori. quod sane fecis- 
set, nisi hospes eum in priuato quodam loco tantisper clausum detinuisset, 
donec peractum esset Iusti supplicium. 


Interea uero minime quieuerunt aduersarii nec irriti fuerunt impiorum la- 100 


bores. nam pastor ille Capellae, quem uerius lupum impurissimum dicas, 
cum suis asseclis, organis Satanae, non destiterunt Procuratorem Generalem 
urgere, donec Aegidii quoque causam cognoscendam ac finiendam aggrede- 
retur. itaque sequenti hebdomada post mortem Iusti praesto adsunt publici 
satellites, qui Aegidium ad iudicium deducant. 

Cum primum coram iudicibus stetit Procurator Generalis, qui erat accusa- 2 
tor, 'ego' inquit "uitam et fortunas tuas abs te postulo, quia deliquisti contra 
leges Imperatoris. tum Aegidius: ‘habetis utrumque coram: integrum est 
uobis de utroque facere quod uultis et quod in animis uestris iudicabitis esse 
magis utile ac necessarium." ‘tu es haereticus ac proinde reus mortis.’ ‘absit’, 
inquit Aegidius, ut ego sim haereticus! Christianus equidem sum nec aliam 
religionem agnosco aut uellem profiteri." 

Tum proferentes eius confessionem uniuersam eo audiente praelegerunt. 3 
audiuit ille patienter omnia. deinde postulant ab eo ut simpliciter tanquam 
impium recantet quicquid in ea continetur. ‘nihil’ inquit ille ‘audio praeter 
honestas sententias, neque aequum aut pium iudico eas improbare. quod si 
ego maxime facere uellem, minime uos deberetis permittere. caeterum si 
quid est in tota mea confessione, quod a ueritate alienum quoquo modo ui- 
deri possit, quaeso uos, ut ea qua Christianos homines decet charitate in co- 
gnitionem errati mei iustis rationibus deducatis. sentietis me ad omnem sa- 
nam doctrinam percipiendam et attentum et docilem. nam et ego homo sum, 
qui errare possum, nec aliud quicquam est quod magis desiderem quam in 
doctrina religionis ueras et firmas sententias discere et eas ex oraculis Dei 
probe cognitas constanter approbare." 

Tunc eum de multis rebus interrogauerunt, ad quas omnes ille magna qua- 4 
dam grauitate et singulari modestia respondit, et sic respondit, ut nec a uero 
ipse deflecteret nec animos iudicum alioqui parum integros praeter modum 
exasperaret. tanta enim suauitate naturae praeditus erat, ut neminem un- 
quam laeserit, ab omnibus bonis tanquam uerus frater amaretur, ab ipsis 
quoque aduersariis in hac parte laudaretur. 

Vbi ad multas atque importunas illorum interrogationes Aegidius respon- 5 

disset neque quicquam in omnibus eius dictis aut factis improbandum, imo 
nihil non laudandum atque admirandum inuenire possent, uicti propriae 
conscientiae testimonio infecta re eum in carcerem reduci curauerunt. 35 

6 In magnam spem uenimus omnes, audito co quod gestum erat, fore ut Ae- 
gidii causa multo sane breuius et foelicius absolueretur quam quisquam no- 
strum paulo ante ausus fuisset sperare. sed pergunt organa Satanae suo more 
laedere quantum possunt: implorant deorum auxilium aduersus hominem. 
haereticum, cohortantur iudices, ut nulla interposita mora eum de medio tol- 40 
lant: nam si populus donatum libertate uideret, quem propter haereses cap- 
tiuum teneri sciebat, non solum eius nomen, alioqui apud omnes gratiosum, 
redderetur illustrius, sed etiam tanquam diuus quispiam inter homincs cele- 
braretur. 

7 Quo facto quid aliud quam se ipsos condemnabant, qui longo tempore ho- «s 
minem innoxium captiuum tenuissent, quem nunc maiore auctum dignitate 
cogerentur dimittere, et quod grauius est, totam ciuitatem in praedam unius 
priuati hominis tradebant? uehementer igitur ad ipsorum dignitatem, ad uti- 
litatem reipublicae pertinere ualde serio in eum hominem haereticum anim- 
aduertere, qui ne uerbum quidem unum suae sententiae uolebat recantare so 
et, si liber dimitteretur, sceptrum ipsis e manibus posset eripere. 

101  Permoti ergo iudices istis Satanae praestigiis iterum Aegidium in iudi- 
cium accersiuerunt. rogant utrum uellet reuocare non paucas haereses, quae 
in ea, quam agnoscebat, suac fidei confessione continerentur, pro quibus 
iuxta leges Imperatorias et capite et fortunis deberet priuari. ille uero eadem 
qua prius constantia et grauitate iterum respondit: 'dixi nuper utrumque hic s 
adesse coram uobis, esse in potestate uestra positum. utrumque igitur acci- 
pite ac de utroque id facite quod magis in salutem reipublicae futurum iudi- 
cabitis'. 

2  Rogant praeterea num uellet habere aduocatum et procuratorem, qui eius 
causam in iudicio defenderent iuxta receptam ibi aulicam consuetudinem. 10 
respondet se nullum alium aduocatum aut procuratorem admittere uelle 
praeter eum quem iam haberet in coelis, filium Dei, inspectorem cordium, 
qui eius causam apud patrem coclestem, omnium principum iudicem, op- 
time ac fidelissime esset defensurus: quod uero ad praesentem causam perti- 
neret, quae in ipsorum arbitrio posita erat, singulorum tantummodo con- i5 
scientiae appellare; inspiceret unusquisque in animo suo iuxta rectum iudi- 
cium mentis, quod in hac causa faciendum iudicaret, quod ipsis totique rei- 
publicae esset utilius et quod ratio tandem ipsa et eorum conscientiae dicta- 
rent, illud constituerent sine alia aduocati aut procuratoris defensione. 

20 ‘Caeterum ne erretis' inquit "falsa imaginatione, id ego in conspectu uestro 3 
non dubito pronunciare, quod uos ipsi tandem re ipsa experiemini, nihil in 
tota ista causa a uobis constitui posse, qualisqualis erit exitus negotii, quin 
idem sit omnibus uobis magnum dedecus et contumeliam allaturum. nam si 
ultimum de me supplicium sumere decreueritis, Christianum atque inno- 

25 xium hominem sustulisse uidebimini. quae res quantum apud populum de- 
decus, quantam inuidiam, quantam item apud Deum uobis allatura sit con- 
demnationem, uos ipsi cum animis uestris reputate. sin autem liberum 
dimiseritis, rursus diligenter expendite, quantam turpitudinis notam nomini 
uestro inuratis, quod hominem inculpatum, qui de republica bene mereri 

3 studuit, tam longum tempus sine ulla certa causa captiuum tenuistis.' cum 4 
hoc dixisset, tanquam si blasphemias aliquas ab eo pronunciari audiuissent, 
in carcerem reduci iusserunt. 

Post meridiem denunciat Procurator Generalis per suos satellites custodi 102 
carceris, ut Aegidium in aliquem locum priuatum secluderct, ne quis cum eo 
colloqui posset. paulo post sequuntur quatuor monachi, quorum duo erant 
Dominicani, duo Franciscani, qui a iudicibus mittebantur, ut Aegidium exa- 

s minarent. admittuntur soli ad solum, apud quem manserunt usque ad uespe- 
rum. quidnam apud eum fecerint toto hoc tempore, idem Aegidius nobis 
postea narrauit. 

Principio dicunt se a Procuratore Generali ad eum esse missos, ut eius 2 
conscientiam explorarent; quare ipsum orabant, ne grauatim cum eis uellet 

10 conferre suamque fidem et secreta cordis secure apud eos deponere, qui in 
hoc tantum ad ipsum uenerant, ut eum consolarentur et in catholicae uerita- 
tis sententia confirmarent. 

Respondit Aegidius esse quidem ipsi non ingratum illorum officium, prae- 3 
sertim si animo integro et minime calumniandi cupido honestus ille ab ipsis 

15 susciperetur labor: caeterum se quidem esse animo confirmatissimo eamque 
doctrinae suauitatem ex promissionibus diuinis didicisse, cuius usum maxi- 


mum in illis conscientiae terroribus experiretur, ut nulla ipsorum neque con- 


solatione neque doctrina opus haberet; proinde amanter atque officiose 
orare, ut utrorumque labori parcerent, in suum coenobium redirent, frueren- 

20 tur ocio suo, permitterent ipsi quoque suam quietem et tranquillitatem; nam 
quod ad iudicia hominum pertineret, dixisse iam satis aperte iudicibus suam 
sententiam, iuxta quam de eo constituere possent quod ipsis consultissimum 
uideretur; se quidem paratum esse ut in hoc iudicio libenter illis obtempera- 
ret. 

4 Monachi ne audita quidem satis clare Aegidii sententia recedere uolue- 25 
runt, sed magis importune urgent uanissimis quaestiunculis, ut credas in hoc 
tantum instructos, ut quietas et tranquillas Christianorum mentes perturbent 
atque horribilem carnificinam conscientiarum exerceant. cum igitur uideret 
Aegidius nullis uerbis neque rationibus ab eis impetrari posse ut recederent, 
‘quaeso’, inquit, ‘quandoquidem uobis ita stat sententia, legite horas uestras 30 
aut facite inter uos quicquid erit gratum. ego uicissim hic sedebo quietus nec 
ero cuiquam uestrum impedimento. tantum uos oro, ne mihi ullam mole- 
stiam exhibeatis." 

5  Atnon proinde uolunt interquiescere monachi, imo etiam quo aegrius se 
facere Aegidio sciunt, hoc intempestiuius atque impudentius urgent pium 35 
hominem insanis suis disputationibus. tum ille: ‘quando nulla humanitate 
mea deliniri potestis neque ulla ratione quietem a uobis impetrare possum, 
permittam equidem uos facere quod uultis. clamate sanc, si ita uidetur, us- 
que ad raucedinem, ego ne uerbum quidem unum uobis respondebo." 

103 Factum est ita. monachi incipiunt interrogare de multis quaestionibus, 
clamare, conuiciari, impingere crimen haereseos. Aegidius tacitus ad omnia 
sedebat. misere urebantur monachi, quia nullum responsum accipiebant, et 
tamen illi nunquam faciebant uociferandi finem. tandem cum iam instarent 
tenebrae, relabuntur ad quaestionem de coena Domini. 5 

2 -'Audiuimus' inquiunt ‘te non recte sentire de sacramento eucharistiae. 
quare te hortamur, ut in hac parte sententiam ecclesiae catholicae amplecta- 
ris. itaque si Christianus uideri uis, indubitata fide tibi credendum est uerum. 
Christi corpus praesens adesse in sacramento, et quidem tale ac tantum. 
quantum pendebat in cruce, eandem carnem, eadem ossa, nisi quod uiuum 10 
etiam Christi corpus (expauesco referens) hominibus deglutiendum a sacer- 
dote porrigatur." 

3 Rationem addeba(n)t, quia in corpore ipso simul sanguis continetur, 
etiam si seorsum in calice laicis hominibus non praebeatur, et hoc genus alia 
portenta horribiliora, quae sine ingenti animi dolore pia mens cogitare non 15 
potest. 

4 Ibi Aegidius, quoniam uidebat grauiter laedi gloriam Dei, uiolari puri- 
tatem admirandi sacramenti, abstinere non potuit, quin illis in hanc senten- 
tiam responderet: ‘miror inquit ‘uos tam intemperanter et uerbis et tempore 
abuti tamque irreuerenter de rebus maximis sentire et loqui. quae haec est 20 
effrenata intemperies uestra? an uultis Deum sub elementa mundi inuitum 

retrahere? an uultis aeternam illam naturam Dei atque inmensam potentiam, 
quae solo suo uerbo cognosci potest, in speciem ullius creaturae corruptibilis 
quasi ligatam atque inclusam retinere? an ignoratis Deum esse inuisibilem, 
qui neque oculis corporeis cerni potest neque manibus attrectari, multo mi- 
nus dentibus atteri, quod neque uos sine maxima Dei contumelia protulistis 
neque ego sine grauissimo animi horrore possum cogitare?" 

Dum haec ultro citroque agitantur, inualuit caligo noctis, et quoniam 5 
erant densae tenebrae et satis magnam accusationem se habere putarunt mo- 
nachi, pro die recesserunt. 

Postea Aegidius ad nos descendit, qui praesentibus multis ea quae gesta 6 
erant ordine, ut dixi, recitauit. audiui ego attente omnia et monachorum ma- 
litiam simul et Aegidii simplicitatem diligenter consideraui. tum dixi Aegi- 
dio coram omnibus qui aderant: ‘uideo, mi Aegidi, destinata malicia mona- 
chos hanc tibi quaestionem proposuisse, qua nulla hoc tempore uel tenerior 
uel inuidiosior. quare uoluissem equidem maxime aliquanto circumspectius 
te monachis loquutum esse, qui in hoc tantum armati sunt, ut aliquod ui 
bulum in calumniam possint torquere. quantum enim ex te audio, nihil cei 
tu illis respondisti, quaedam etiam praeter rem, quod in primis apud eius- 
modi homines est uitandum. nunc autem, quaeso te, mi frater, ut candide ct 
simpliciter, omnia ut soles, tuam de hac tanta re nobis indices sententiam, 
quod sine fructu aliquo et tuo et nostro fortasse non fiet et tuto facere te 
posse arbitror. nam qui adsunt, nisi fallor, omnes sunt fratres.' respondit Ae- 
gidius: ‘nescio.’ cum uiderem aliquem inter eos illi esse suspectum, tacui ac 
sermonem ad rem aliam conuerti. 


Postea uero nactus opportunitatem loci et temporis, dum alii omnes dome- 104 


stici ludebant, Aegidium ad me seorsum uocaui. dixi ei: ‘quoniam uidi te de 
aliquorum fide dubitare, nolui ulterius persequi institutam paulo ante dispu- 
tationem. proinde huc te foras euocaui, ut clare de hac tota re tuam senten- 
tiam audirem, et quidem non aliam ob causam, nisi ut ego abs te discerem, 
si quid melius haberes, quod ad aedificationem animae, non ad contenti: 
nem uerborum pertineret, uel ego tibi conmunicarem quod didicissem, si 
quid tamen longa et accurata huius quaestionis inquisitione beneficio D: 
essem consequutus, quod tibi usui fore putarem. etenim hoc genus officio- 
rum et Deo gratissimum est et hoc tempore nobis pernecessarium." 
Respondit ille quidem satis candide quicquid in animo habebat, idem pro- 2 
pemodum quod monachis dixerat. tum ego: ‘aperiam’ inquam ‘tibi meam de` 
hac re sententiam, Aegidi, qua uti poteris, si eam utiliorem tua iudicabis. 

primo igitur uellem te cum istis monachis, qui ad te ueniunt, circumspectis- 
sime agere. nam, ut antea dixi, hoc sibi potissimum efficiendum proposue- is 
runt, ut honestas sententias calumnientur. illa ergo prima cautio erit, ut pau- 
cissimis uerbis apud eos utaris. si uno uerbo candide, recte, apposite 

3 respondere poteris, noli proferre duo. deinde nihil dicendum nisi quod ma- 
xime ad rem ipsam pertinebit, neque me authore ad alias peregrinas quae- 
stiones extra rem praesentem euagaberis. quid enim hodie necessum erat de 20 
essentia Dei apud impios monachos disserere? etsi enim uerissima sunt quae 
dixisti omnia, tamen quia minime ad propositam quaestionem pertinebant, 
satius esset ea uerba non esse prolata. neque enim illi abs te rogabant quid- 
nam esset Deus. tantum illa erat quaestio, utrum Christus adesset suo sacra- 
mento. ad hanc quaestionem uno uerbo respondere potuisses: est aut non 2s 
est. 

4 Rursus ne hoc quidem uerbum prius illi abs te extorquere debuissent 
quam certissimam tu de hac quaestione sententiam in animo tuo concepis- 
ses. etenim nullo modo uel unum uerbum in re tanta contra mentem est ab 
homine Christiano proferendum, sed rursus in hoc potissimum elaboran- 30 
dum, ut mens ipsa et intellectus nihil aliud quam quod rectissimum ac ueris- 
simum est concipiat." 

5  'Agnosco' inquit "uerum omnino esse quod dicis teque maiorem in mo- 
dum oro ut, quid in hac re sentiendum, quid ad propositam mihi quaestio- 
nem sit respondendum, uclis indicare." E] 

105 ‘Magnum profecto atque arduum opus a me postulas, Aegidi charissime, 
quod alii multo melius possent praestare. sed tamen ne tu hac etiam in parte 
meam operam desideres neque in hac miseria nostra qualicumque consola- 
tione destituamur, dicam equidem paucis uerbis quod sentio quodque te fa- 
cere oportere arbitror, atque ita dicam, ut reiectis multorum hominum errori- s 
bus, qui in utramque partem peccare mihi uidentur, atque aliis pene 
innumeris ac difficillimis quaestionibus, quae nostram hanc aetatem grauis- 
Sime exercuerunt, ea tantum sumam, quae ad aedificationem nostram pu- 
tabo pertinere. 

2 Ego uero de hoc admirando sacramento sic statuo, tantam esse huius my- 10 
sterii excellentiam tantumque omnium hominum sensus et iudicia superare, 
ut, si quis fretus humani ingenii sagacitate hanc totam quaestionem radici- 
tus uelit eruere, quae miraculorum plena est, nihilo plus agat quam si lunam 
uelit digito contingere. etsi enim multo plura et subtiliora cogitando assequi- 
tur animus quam ullis uerbis dicendo exprimere lingua potest, tamen ea est 15 

huius sacramenti magnitudo, ut in tam ardua consideratione ille quoque 
uincatur. 

Sequamur igitur id quod proximum est et nobis captiuis “sufficiat sapere 3 
ad sobrietatem”. usum tanti sacramenti diligenter consideremus et quanta ex 
eo ad nos utilitas redundet serio expendamus. cogitemus tantam fuisse Dei 
misericordiam, ut filium suum hostiam pro peccatis nostris tradere uoluerit, 
tantam item filii Dei erga genus humanum charitatem, “ut, qui peccatum 
non fecit, pro nobis factus sit peccatum, ut nos faceret iustitiam Dei per ip- 
sum”. 

Cogita ergo, mi frater, sic corpus Christi pro te semel traditum, sic eius 4 
sanguinem pro te fusum, ut indubitata fide credas et tuum nunc esse ac per- 
petuo etiam futurum. huius sacrosancti foederis symbolum et quasi certis: 
mum atque indubitatum pignus in sacramento corporis et sanguinis Domini 
nostri Iesu Christi nobis conmunicatur. hanc tantam diuinae largitatis bene- 
ficentiam serio agnoscamus et quibus par est laudibus celebremus. quare, 
iterum ad te uenturi sunt monachi, ut certe sunt, quaeso noli multum uerbo- 
rum in hac responsione ponere, praesertim cum uno uerbo ad praecipuam il- 
lorum quaestionem possis satisfacere. 

Interrogatus igitur, utrum Christus adsit suo sacramento, mea quidem sen- 5 
tentia clara uoce respondebis adesse. quid enim, obsecro te, sacramentum. 
erit sine Christo? certe nihil aliud quam inanis uerborum tinnitus atque ele- 
mentum corruptibile. quod si ad aliam quaestionem relabantur ac de modo 
praesentiae disputent et quantitatem aut qualitatem corporis Christi inqui- 
rant, responde simpliciter et modeste quod res est: "qua fronte uos, tanti uiri, 
theologi, qui magni doctores haberi uultis, a me homine simplici atque illite- 
rato postulatis, quod nemo uestrum posset discernere neque satis scio an 
quisquam sit qui eam quaestionem uere queat definire?" 

Fuit tam confirmatus istis uerbis Aegidius, ut plane in animo suo consti- 6 
tueret eodem modo uelle se monachis respondere. 'quandoquidem' inquam 
‘habes in grauissima quaestione certam et minime inuidiosam sententiam, 
me autore haec ipsa uerba coram omnibus, qui intus adsunt, conferemus, ut 
suspicionem auferas, si quam paulo ante conceperunt, interrupti sermonis et 
rursus eosdem ipsos habeas huius tuae integritatis quasi testes ac defensores, 
ut monachorum calumnias, si quae exorientur, possint retundere. nam si ego 
bene istorum monachorum atque aliorum aduersariorum mores et ingenium 

noui, non paucas neque leues deprauationes tuarum sententiarum spargent 
in uulgus, ut causa tua, alioqui iustissima, apud imperitos reddatur odiosior." 
factum est ita, ut dixi. omnes tum qui aderant Aegidii sententiam laudaue- 
runt. 


106 Postridie summo mane reuertuntur monachi, incipiunt denuo disputatio- 


nem de coena Domini. respondet Aegidius id quod erat inter nos constitu- 
tum. non plane improbant monachi responsionem ac fatentur in ea re aliquo 
modo Aegidium haberi posse catholicum. nec parum foeliciter nobiscum. 
factum putauimus, quod saltem eo die ante prandium de re graui et pericu- 
losa potuit inter ipsos, si non conuenire, certe non ita multum dissentire; 
quamquam profecto, si quis in hoc elaborat, ut ueram de religione senten- 
tiam delyris monachis possit approbare aut aeternae ueritatis doctrinam sen- 
Sibus impiorum monachorum studeat accommodare, mea quidem sententia 
non magis proficiat quam si uere det operam ut cum ratione insaniat. 

Post prandium disputatur de meritis bonorum operum. nec illa est quae- 
stio sintne bona opera sanctorum grata Deo, sintne aliqua praemia ipsis 
Deo proposita aut huius uitae aut aeternae, sed hoc quaeritur, utrum meritis 
bonorum operum remissionem peccatorum ac uitam aeternam homines con- 
sequantur. hic diserte negat Aegidius ullum se praeter Christi meritum. 
agnoscere. haec sententia monachis haeretica uisa est, nec ullis uerbis aut 
ullis rationibus in hoc articulo potuerunt consentire. 

Nunc audi proditionem ac maliciam pessimorum monachorum: quoties 
ab Aegidio recedebant, recta ad Procuratorem Generalem et alios Aegidii ho- 
stes contendebant. ibi causam sancti uiri deformabant, omnes eius honestis- 
simas sententias suis mendaciis ac imposturis deprauabant. primo die sparse- 
runt rumorem in uulgus Aegidium esse obsessum, sed spiritu muto, qui eum 
loqui non sineret, quia ipsis noluit respondere. secundo die euulgarunt ha- 
bere spiritum blasphemiarum, quia ipsorum contumeliosis in Deum aeter- 
num rationibus neque potuit neque debuit assentiri. quis, obsecro, istis por- 
tentosis belluis posset satisfacere? si non respondes, obsessus es; si 
respondes, multo magis: 

‘quo teneam uultus mutantem Protea nodo?" 

Tertio die ueniunt ad nouam disputationem de purgatorio. rogant utrum 
credat esse post hanc uitam ignem purgatorium, in quo purgentur animae 
Christianorum, priusquam in Dei gloriam admittantur. 


29 quo ... nodo] Hor. Epist. 1, 1, 90 

Ad hoc respondit Aegidius: 'siue sit purgatorius ignis siue non sit, uos 5 
uideritis. ego uero, quod ad me attinet, primum nego in sacris literis uel no- 
men hoc esse notum uel ullam de hoc purgatorio mentionem fieri. deinde af- 
firmo mea omnia peccata esse in sanguine Christi repurgata, atque ita meum. 
animum sola Dei misericordia esse confirmatum, ut plane credam ea fretus 
me sine ullo igne purgatorio in coelum posse peruenire." haec responsio non 
satisfaciebat monachis, qui uolebant sibi manifeste affirm; iut negari esse 
aut non esse purgatorium. 

Aegidius uero nihil aliud respondere poterat quam hoc: 'si uultis uobis 6 
esse post hanc uitam purgatorium ignem animarum, nihil impedio, sit sane 
uobis, aut si parum ille ignis calidus uidetur, sit etiam uel infernus ipse. mihi 
uero, qui meam infirmitatem agnosco, qui propter mediatorem Christum 
omnia crimina mihi esse condonata confido, qui de me ipso desperans in 
sola Dci misericordia acquiesco, neutrum erit. sed quid attinet inutiles istas 
quaestiones, quae impietate quoque non carent, ociosis animis disputare? 
quare denuo uos impense oro, id quod a principio peramanter oraui: ite in 
coenobium uestrum, ibi quiescite, parcite laboribus uestris, parcite meis af- 
flictionibus. nam hic labor uester nullam uobis utilitatem pariet et uestra 
praesentia et quaestiones multis profecto de causis ingentem mihi adferunt 
animi dolorem. sinite Procuratorem Generalem et reliquos iudices id facere 
in hac mea causa, quod ipsorum conscientiae maxime utile ac necessarium. 
fore reipublicae iudicabunt. utcumque autem ipsi rem constituent, ut ego co- 7 
ram eis dixi, non admodum sane gloriosum triumphum ex ista causa reporta- 
bunt nec eam unquam sine magno suo dedecore potuerunt absoluere. nam si 
me interficient, hominem sane Christianum trucidarint, cuius sanguis in iu- 
dicio Dei aduersus illos clamabit et ab aeterno iudice ab illorum manibus re- 
poscetur. si uero liberum dimiserint, ne sic quidem apud omnes sanos ma- 
gna reprehensione carebunt, qui hominem innocentem sine iusta ratione 
tam diu captiuum tenuerunt. uos autem magnopere oro, ut eatis uel in coe- 
nobium uestrum uel quocumque alio uisum erit neque tranquillitatem animi 
mei diutius perturbetis. nam siue maneatis siue reuertamini, nullum amplius 
uerbum uobis respondebo." 

Haec ita, ut narro, gesta sunt. ac multi sunt hodie ciues Bruxellenses, qui- 8 
bus haec omnia notissima sunt et eadem mecum testabuntur, qui ad nos 
quotidie ueniebant in hoc tantum, ut ea quae monachi facerent quaeque in 
urbe dicerentur nobis nunciarent et quid in carcere fieret ipsi quoque uide- 
rent. tandem post multas obtestationes abierunt monachi, non in coeno- 

bium, sed ad Procuratorem Generalem. persuadent nullam esse spem, ut Ae- 
gidius conuertatur, qui tantum abest ut ipsorum rationibus uellet assentiri, 70 
ut ne responso quidem eos dignaretur. 

107 Circa haec tempora incredibile dictu est quanta pietate Aegidius noster ar- 
debat, quomodo se ipsum quotidie superabat et non secus, quam si praesagio 
mentis ea, quae futura erant, coram oculos praesentia uideret, se ad foeliciter 
hinc emigrandum praeparabat. erat in inuocatione Dei perpetuus, in qua sic 
interdum rapiebatur, ut, qui eum uidisset orantem, uere credidisset eius ani- s 
mam corporis uinculis solutam ac liberatam in coelum euolasse et frigidum 
atque inanime cadauer in terris esse relictum. 

2 Contigit nobis non semel ut Aegidium quaereremus et, cum hospes cum 
alta uoce uocaret, neque respondebat ipse neque domesticorum quisquam 
ubi esset Aegidius poterat indicare. nemo suspicabatur extra carcerem eum 10 
abiisse, cuius erat fides tanta, ut, si ianuae carceris ipsi patuissent (quod non 
Taro compertum erat), minime tamen uel pedem porta efferre uoluisset, ne 
hospites nostri, quibus sciebat sui custodiam esse conmissam, in aliquod ma- 
gnum discrimen ipsius causa uocarentur. tandem cum in domo inferiore 
inueniri non posset, ascendimus hospes et ego superiores habitatione ibique is 
in alicuius cubiculi angulo flexis genibus orantem sublatis in coelum oculis 
atque eius faciem lachrymis conspersam inueniebamus. 

3 Quod autem magis mirum uideri possit, tam ardenter in precatione rapie- 
batur, ut, cum in eius conspectu staremus eumque clara uoce uocaremus, 
non prius nos uel audire uel uidere poterat quam manu a nobis comprehen- 20 
sus ex diuina illa et profunda contemplatione excitaretur. ibi tanquam exper- 
gefactus e somno respondebat: ‘quid uultis, fratres? ‘nihil, Aegidi, nisi ut ue- 
nias ad coenam.' tum ille ualde hilari uultu descendebat atque omnibus 
ministrabat. 

4 Tanta enim moderatione ac temperantia in tota uictus ratione utebatur 2s 
ipse, ut, quandiu in carcere uixit, nunquam uisus fuerit mensae assidere. 
tantum ex co, quod ab aliis relictum erat, parum admodum sumebat. bibebat 
autem multo temperantius. saepe eum urgebam, ut modico uino uteretur, 
quod nunquam, nisi semel aut iterum, ab eo potui impetrare. neque id ulla 
superstitione ipse omittebat, sed quia iudicabat non esse necessarium neque 30 
pium nimium delicate alere corpus, praesertim cum et ipse integra ualetu- 
dine frueretur et alios multos pauperes uideret, qui magna penuria labora- 
rent neque uel panis tantum haberent, quantum ad uitam tuendam posset 
sufficere. 

At uero, dum Aegidius noster eiusmodi sanctis operibus domi exercetur, 5 
Procurator Generalis cum suis, quomodo uirum Dei perderent, foris machi- 
nantur. id autem ut aliquo uerisimili praetextu fieret, nouam atque impiam 
fraudem excogitauerunt. etenim quoniam Aegidius non affirmauerat esse 
purgatorium, aiunt iuxta leges eum tormentis subiici oportere, ut certa de 
hac re sententia ab eo extorqueatur. sed tantum erat iste inanis praetextus, ut 
minore inuidia populi Aegidium de medio tollerent, cuius nomen sciebant 
esse apud omnes bonos valde gratiosum. 

Die igitur uigesimo secundo mensis 
hora quinta esset audita, mittunt satellites in carcerem nostrum, qui Aegi- 
dium ante lucem (nam populum uerebantur) in alium ciuitatis carcerem tra- 
ducerent, ut ibi torqueretur. nam in eo loco, ubi nos eramus, nulli erant tor- 
mentorum apparatus neque ibi quisquam solitus erat torqueri. ubi illi 
fuerunt apud nos intromissi sciretque Aegidius quid postularent, ualde hilari 
uultu eos excepit. et cum interea illi expectarent, donec hospes noster, qui 
cum eis ire uolebat, uestes indueret, quoniam frigus erat intensum, Aegidius 
introduxit satellites in culinam atque ignem illis excitauit. 

Deinde relicitis satellitibus apud ignem ad meum lectum accurrit. ibi 2 
postea quam Dei gratiam esset precatus, uti solebat, ‘adsunt’ inquit 'satelli- 
tes, mi frater, qui me abducant nescio quo, quantum uero coniectura assequi 
possum, uel ad necem uel ad aliam grauiorem crudelitatem, quam equidem 
necquicquam expauesco. imo etiam utrumque, si opus erit, perlibenter tole- 
rabo pro gloria Domini nostri lesu Christi. 

Et quia fortassis non amplius uidebo te istis terreni corporis uinculis impe- 3 
ditus, uolui, antequam ex hac uita migro, te inuisere: primum ut te conmen- 
dem gratiae Dei, quam scio tecum habitare; deinde ut ad constantem animi 
magnitudinem adhorter teque per tremendum illud iudicium Dei, cuius in 
conspectu propediem sistemus omnes, orem atque obtester, ne uel morte 
mea uel ullis mundi periculis offendaris, sed in eis potius glorieris et contra 
omnium hominum furores, contra Diaboli terrores et minas infractus per- 
rumpas, donec tandem ad metas uocationis tuae cum magna gloria perue- 
nias. 

Nihil in hoc mundo firmum aut stabile, mi frater, cuiquam mortalium 4 
esse potest, dum tantarum miseriarum fluctibus iactati quasi uagantes incer- 
tis sedibus in hac carne peregrinamur. ad unam illam coelestem patriam 
quasi anhelantes adspirare debemus, quae propria est haereditas filiorum. 

Dei, in quam propediem nos omnes acternum simul uicturi congregabimur. 
uides me nunc abs te seiungi, hinc abduci ab hominibus ignotis in loca quae 
prorsus ignoro. sed quoniam hanc esse uoluntatem Dei certo scio, animo 
praesenti atque hilari eam insistam uiam siue ad uitam siue ad mortem, qua 
me a Domino uocatum sensero. eadem fortuna non ita multo post erit tibi 
expectanda. nam talis omnino est semperque fuit cursus rerum humanarum. 

At ego te per misericordiam Dei obtestor, ne ullae te hominum crudelita- 
tes offendant, nullis periculis frangaris, neque meae mortis conspectu contri- 
steris. uenient fortassis homines, qui te quoque hinc abducant, qui te tor- 
mentis subiiciant aut multis alioqui modis crudeliter tractent. at interim. 
illud cogita, homines tantum esse, inimicos Dei esse, persecutores coelestis 
doctrinae esse, qui non amplius aduersum te facere poterunt quam quantum 
a Deo ipsis permittetur. tantum autem illis permittet Deus, quantum ad fi- 
dem tuam explorandam aut suam gloriam amplificandam utile ac necessa- 
rium esse iudicabit. interim uero tuam longe celsiorem dignitatem tecum ex- 
pende, quantoque illis superior sis manu et praesentia Dei fultus ac 
gubernatus attente considera. 

Habes tu quidem hostem Satanam, qui odio filii Dei inflammatus istis 
suis membris abutitur, quae totum per orbem incredibili furore grassantur, 
filios Dei persequuntur, ueram ecclesiam Christi, in qua sonat uox euangelii, 
crudeliter uastant et populantur, magnum sane hostem ac formidabilem, fa- 
teor. sed rursus qui pro nobis stat, qui nos tuetur, filius Dei iam olim istum 
inimicum generis humani debellauit, turpiter uictum ac superatum sub pedi- 
bus piorum posuit, ut iam nobis, qui per fidem Christi corpori sumus inserti, 
non amplius possit nocere. quod si non desinunt isti grassatores urgere, si 
aculeos interdum figunt, si oblique nos petunt, statuere plane debemus Chri- 
stum uictoriam nostram praesentem adesse nostri certaminis spectatorem, 
qui non patietur quemquam nostrum tentari supra id quod ferre poterit, imo 
etiam dabit cum tentatione prouentum magnum, ut nobis modis omnibus 
necessarium ac salutare fore putemus, quicquid ille pro sua erga nos fraterna 
uoluntate in nobis permiserit. 

An putas Deum patrem curam abiecisse nostri? uidesne quam diligenti 
studio uniuersam naturam rerum Deus tueatur, ornet ac uestiat admirabili 
colorum ac formarum uarietate, quanta sollicitudine ac diligentia uel in mi- 
nimo flosculo formando et pingendo nobiscum ludat sapientia Dei, quem ip- 

sum usibus humanis acconmodauit? non patitur uel minimum de istis flos- 
culis interire nisi perpetua naturae lege sequenti anno reuicturum maiore 
quam antea fuerat et gratia et uenustate ornatum. et hoc unum mirandum 
opus ad imaginem Dei conditum, cuius in mente particulam quamdam suae 
diuinitatis insculpsit atque in ea scintillae quaedam uetustae illius perfectae- 
que imaginis etiamnum relucent, deseret aut parum diligenter curabit? nun- 
quam profecto deseret, praesertim cum in hoc potissimum condita sit haec 
praestantissima hominis natura, ut praeter caeteras omnes creaturas maiesta- 
tem creatoris agnoscat, eius gloriam celebret eiusque uita sempiterna cum eo 
perfruatur. 

Cum igitur talem tantumque habeas defensorem, quid formidas hominum 
minas? quid isti sordidi uermiculi tibi facere poterunt defendente Deo? eri- 
gamus ad Deum mentes nostras, mi frater, recipiamus animum et, quemad- 
modum senes quidam decrepiti scipione nituntur, quo sustentati securius et 
firmius procedant in uia, sic etiam nos CI lum seruatorem nostrum toto 
pectore amplectamur, eo quasi firmissimo scipione suffulti intrepide in 
huius mundi desertum progrediamur, donec ad limites a Deo nobis prae- 
scriptos perueniamus. 

Quandocumque finis continget aut qualisqualis erit exitus hominis Chri 
stiani, nihil insperatum, nihil acerbum aut magnopere formidandum ac. 
dere potest iis qui inserti sunt corpori CI eoque tanquam propugnaculo 
firmissimo contra omnes insidias mundi nituntur. quin etiam in lucro uel 
maximo ponendum erit, si tentis huius mundi miseriis et periculis liberati ad 
coelestem illam aeternae maiestatis consuetudinem cito transferamur. quod 
si Deus te ex isto carcere uoluerit liberare, existimare debes, mi frater, non 
sine admirando suo consilio te conseruatum esse, ut in grauioribus certami 
nibus tuae fidei periculum faciat. quare ad maiora pericula tibi erit tunc ani 
mus praeparandus, ut iuxta uocationem tuam gloria Dei per te tanquam fide- 
lem ministrum magis ac magis illustretur." 

Dum hacc dicit, uocatur Aegidius a satellitibus, qui eum abducere uole- 
bant, atque ita coactus est interrumpere orationem, qua me profecto suspen- 
sum atque in lachrymas solutum tenebat. ‘iam’, inquit, 'mi frater, cogor te 
relinquere, quo nihil mihi accidere poterat hoc tempore molestius. sed 
aequanimiter haec humana toleranda sunt et Deo uocanti obtemperandum. 
nescio an te rursus uidere potero. si superstes ero, uel te uidebo, si per tyran- 
nos licebit, uel ubiubi futurus sum, quicquid mecum agatur, tibi significabo. 
interim aeternum uale, mi frater charissime, in eo qui est uita et fortitudo 

nostra, cuius spiritum ac uim sentio iam adesse nobis praesentissimam, te- 
que oro ut assiduis precibus nostram uitam et salutem Deo conmendes.' sic a 10 
nobis fuit abductus sanctus ille uir, cui ego praeter lachrymas et suspiria ni- 
hil potui respondere. 

Deduxerunt eum in alium ciuitatis carcerem atque ibi tormentis subiece- 
runt, non alio praetextu (sicut antea dixi) nisi quod esse aut non esse purga- 
torium noluerit affirmare. at uero in ipsis tormentis nihil minus quam de 15 
purgatorio uel de ullo articulo doctrinae Christianae eum interrogauerunt. 
tantum agebatur ut eos qui erant in carcere proderet et quos ipse in urbe su- 
spectos nouisset declararet. sed neminem prodidit homo Dei, qui ea naturae 
bonitate praeditus erat, ut ipse maluisset mortem uel acerbissimam oppetere 
quam ut eius causa quisquam mortalium in discrimen uocaretur. puto autem 20 
non sine miraculo Dei singulari factum esse ut in magno illo tormentorum 
cruciatu non ita multum eius corpus laederetur. 

Eodem die cum sciuerunt homines Aegidium in alium locum esse transla- 
tum, plurimi ex urbe ad eum confluxerunt. praecipui uiri ciuitatis omnia 
quae ad eius curationem erant necessaria illi miserunt. 25 

Postridie uenit ad eum pastor summi templi, quod ibi nescio cui sanctae 
Gudullae consecrarunt, quem pastorem in ea urbe communi hominum uoce 
Papam Bruxellensem appellant. nam et insignem quamdam gravitatem et 
venerabilem corporis speciem repraesentat, cum nihil in toto illo magno cor- 
pore sit purae doctrinae, multum impietatis. nam ut simpliciter uno uerbo 30 
dignitatem hominis comprehendam, est uerus Epicureus, multis et magnis 
criminibus in tota uita notatus, qui magis curat uoluptates corporis quam ul- 
lam sanam doctrinam, quam in uniuersum suauiter ridet atque ita asperna- 
tur, ut, quam ipse personam sustineat, minime intelligat. 

Iste praeclarus Bruxellensis Papa ueniebat, si diis placet, ut Aegidium a ss 
suis erroribus conuerteret. aduenientem excepit Aegidius humanissime, ex- 
citauit illi ignem, ut calefieret, collocauit eum apud focum in sella eoque 
animo illi ministrabat, ut, si patrem praesentem intueretur, non potuisset of- 
ficiosius. blande excipiebat eius uerba, quae agnoscebat facile hominis esse 
non integrae mentis et plane intemperantis, ad quae tamen ipse ualde mode- 4o 
ste respondebat. 

Post prandium redeunt monachi, ut magis eum excruciarent. cos orat 
Aegidius ut redeant in coenobium nec amplius sumant inutilem laborem. illi 
se ad iudices recipiunt, aiunt de Aegidio iam conclamatum esse, qui ne au- 
dire uoluerit quidem ipsorum sermones. 45 

Postridie autem, qui dies erat conuersionis Pauli, uigesimus quintus 110 


Ianuarii, decreuerunt iudices inter se definitiua sua sententia, ut Aegidius 
combureretur, eamque sententiam ita tulerunt, ut, qui in ea urbe longo tem- 
pore uixerant rationemque iudiciorum accurate tenebant, prorsus affirma- 
rent a memoria hominum non esse uisum, ut eo modo ibi pronunciaretur ca- 
pitalis sententia. nam cum aliquem condemnare uolunt, in publico consessu 
iudicum audiente reo sententiam ferre consueuerunt. at in hac Aegidii causa 
longe aliter uoluerunt procedere. metuebant enim, id quod res erat, ut, si 
Aegidium per plateas deducerent ad audiendam capitalem sententiam, a 
ciuibus uiolenter in uia interciperetur. ideoque inter se clanculum senten- 
tiam tulerunt, quam post prandium per unum aut alterum secretarium Aegi- 
dio curauerunt in carcere denunciari. 

Audita sententia Aegidius flexis genibus ingentes Deo egit gratias, quod 2 
tandem eum dignum iudicasset, qui pro asserenda coelestis doctrinae puri- 
tate mortem oppetere deberet, idque tanta pietate, tanto animi affectu, tanta 
orationis ui, ut eos ipsos homines, qui sententiam latam ei denunciarunt, ad 
lachrymas permouisse dicatur. deinde gratias quoque egit ipsis iudicibus, 
quod tam foelicem eius causae finem imposuissent, tum etiam illis secreta- 
riis, quod hoc laetum nuncium ipsi denunciassent. in primis autem sibi ipsi 
pro hac tanta foelicitate gratulabatur, quam manifestum ac singulare Dei do- 
num agnoscebat. 

Paulo post eadem nuncia tanquam foelicissima (ut certe erant) per ciuem 3 
quemdam Bruxellensem nobis significauit. magnum ego in animo meo con- 
cepi dolorem audito illo tristissimo casu, quamquam rursus illam animi ma- 
gnitudinem Aegidio gratulabar et parem mihi optabam fortitudinem, si 
quando similis fortuna sequeretur. 

Cum igitur in urbe peruulgata esset Aegidii condemnatio, totus populus 4 
perturbabatur et omnis reipublicae status ad seditionem spectabat. nam tur- 
bationem popularem conati sunt concionatores pro suggestu reprimere mul- 
tis aduersus Aegidium mendaciis confictis, sed nihil proficiebant. 

Tandem cum uiderent iudices se sententiam, quam aduersus Aegidium tu- $ 
lerant, sine aliqua perturbatione publica exsequi non posse, sequenti die co- 
nuocarunt unum in locum omnia ciuitatis sodalitia, ex quibus magnam uim 
hominum delegerunt, qui postridie armati essent in foro, quo tempore de Ae- 
gidio sumendum erat supplicium. 

Erat igitur uidere in foro supra sexcentos homines armatos praescripto 6 

tempore, quorum maior pars multo libentius contra ipsos iudices arma strin- 
gere quam defensionem impiis hominibus uoluisset praebere, si quis populi 
tumultus exoriretur. et tamen reliqua popularis multitudo non parum terre- 
batur armorum conspectu, quae ad defensionem iudicum externa facie «o 
uidebantur comparata. 

At uero iudices ipsi, quoniam non ignorabant populi animos sibi esse infe- 
stissimos, ne hoc quidem armorum praesidio satis tuti se fore confidebant. 
quamobrem ex carcere in domum ciuicam, quae in foro sita est, ante lucem 
Aegidium transferri curauerunt. uerebantur enim ne, si exorta iam luce edu- 4s 
ceretur, nulla ipsorum potentia posset prohibere, quin a ciuibus intercipere- 
tur. 

Tlluxerat dies uigesimus septimus Ianuarii superioris anni, cum hora de- 
cima impii carnifices Aegidium ex domo ciuica ad locum supplicii deduxe- 
runt. in ipso egressu publicae domus erectum est simulachrum Mariae la- 
pideum, ante cuius conspectum iussus est flectere genua et diuam Virginem. 
adorare. respondit Aegidius se quidem ex euangelio didicisse solum Deum 
essc adorandum illique soli in spiritu et ueritate seruiendum: procederent 
ipsi ulterius ac institutum opus perficerent. ibi Procurator Generalis grauis- 
sime indignatus, quod lapidem noluerit adorare, iussit eum sine mora com- 
buri. 

Cum igitur in loco supplicii esset collocatus uideretque ingentem fascicu- 
lorum aceruum ibi congregatum, dixit clara uoce: ‘quid necessum erat tan- 
tum lignorum huic corpusculo comburendo comparare, cui pauci admodum 
fasciculi sufficiant? quin potius rationem habetis miserorum hominum et 
haec ligna inter pauperes curatis distribui, quos uidetis in hac urbe nimio 
rigore hyemis passim interire?" m 

Erat in eo loco domuncula quaedam ex lignis et straminibus contexta, in 
quam uolebant carnifices eum introducere atque in ea pro more ibi recepto 
strangulare, ut aliquo modo acerbitas supplicii minor uideretur, quam si age- 
ret ignis in corpus animatum. tum Aegidius: ‘non est necesse ut eum labo- 
rem sumatis, fratres. neque enim ego conspectum ignis pertimesco, cuius in- 20 
cendium et uidere et sustinere uolo perlibenter pro gloria Domini nostri Iesu 
Christi, qui longe grauiores corporis atque animi cruciatus mea causa tole- 
rauit. sinite me paulisper orare: postea ultro ingrediar ipse domunculam et 
faciam omnia quae uultis." 

25 Tum flexis genibus et sublatis in coelum oculis orauit. absoluta precatione 4 
surrexit ligneam domum ingressurus. sed antequam ingrederetur exuit cal- 
ceos, 'hos' inquiens ‘date alicui pauperi, qui illis opus habebit; nam quorsum 
attinet ut mecum inutiliter comburantur? tandem ingressus domunculam in 
ea se flexis genibus sic composuit, quasi ex imo pectore ad Deum funderet 

30 precationem et singulari quodam animi ardore corpus atque animam Deo 
patri conmendaret. tum carnifices incenderunt stramineam domunculam, in 
qua Aegidius consumptus est. fuerunt ordinati satellites, qui usque ad horam 
secundam pomeridianam cineres obseruarunt, quos deinde autoritate magi- 
stratus uniuersos in profluentem carnifices proiecerunt. 

3s Magnus tum excitabatur in urbe rumor et contumeliosi hominum sermo- 5 
nes aduersus tantam impietatem. rursus impii monachi famam inter suos 
euulgarunt iuste Aegidium esse combustum, quia negauerat sacramentum, 
cum plane contrarium multis eius urbis uiris honestissimis constaret. concio- 
natores conabantur e suggestu excusare iudices, quamquam nullus eorum 

40 (quod ego quidem audiuerim) praeter unum impium pastorem Capellae 
ausus est Aegidium nominare haereticum. tam gratus erat etiam inimicis. 
multi exstiterunt, qui non obscure saeculi nostri calamitatem publica uoce 
pro concione deplorabant, in quo eo furoris uentum est, ut liceret homini- 
bus, qui Christi nomine gloriarentur, esse phariseis, facinorosis, impiis, 

45 blasphemis, at non liceret esse uere Christianis. 

Ex eo tempore uenerunt in magnum odium omnes monachi et sacrificuli, 6 
qui alioqui fuerant antea parum gratiosi, et quoties ueniunt ad aedes ciuium 
postulatum eleemosinam, et turpem illi repulsam patiuntur et simul illis in- 
culcatur neminem esse iam posse qui elemosinam in eos conferat, qui pro 

so beneficio mortem atque incendium rependunt: Aegidium quidem non aliam 
Ob causam esse combustum, nisi quia sua omnia distribuerat in pauperes; se 
autem illis nihi] uelle largiri, ne uicissim illorum opera comburantur. quod 
verbum in ea urbe nunc etiam puerorum ore decantatur. 

Ego uero nescio an ex alia re unquam tam acerbum senserim dolorem 112 
quam ex Aegidii nostri tristissimo interitu, cuius fidelissimi hominis consue- 
tudine me priuatum esse dolebam, et rursus illi ex animo gratulabar, quem 
ex tanta calamitate generis humani uidebam liberatum. insequi etiam uo- 


25 mirabile animi praesentis exemplum in marg. A || » cineres in profluentem pro- 
iecti in marg. A || 35 rumores de extincto uarii in marg. A || 3 rursus impii P impii 
quippe A | as est P esset A || a& monachi exosi in marg. A | 48-4 illis ... conferat P. 
audire coguntur neminem iam elemosinam in eos conferre posse A || si-$2 se autem 
illis nihil P sc uero nihil illis A 

1 Franciscus Aegidii morte dolet in marg. A | Francisco dolorem mors auget in ras. 
A | senserim A sensi P 


171 


FRANCISCVS ENZINAS 


luissem eadem uestigia, si meo arbitrio res agi potuisset. quod multo quidem s 
mihi accidisset gratius quam uiuum cadauer in illo antro sepultum manere. 

Scribebam frequentes literas ad multos aulae proceres, qui non minus mo- 
nachorum improbitatem quam meam innocentiam habebant compertam et 
quos mihi priuatim fauere sciebam. omnes loquebantur magnifice, nemo 
quicquam opis adferebat. denique in hoc consentiebant omnes: uelle qui- 10 
dem, si possent, pro sua uirili iuuare, sed quia ipsorum autoritate non eram 
captus, negabant esse in sua potestate uel libertatem mihi concedere uel ne- 
gotium meum ulla ratione finire. totam meam causam ex aula Imperatoris 
pendere, in qua ipsi non poterant ea quae uolebant impetrare. 

Curauimus quoque per uiros quosdam illustres, qui apud omnes magnates 15 
et Imperatorem quoque ipsum multum obtinebant et autoritatis et gratiae, ut 
ea causa in aula Imperatoris, qui tum erat Spirae, apud Granuellam et no- 
strum monachum sollicitaretur. rursus et illi splendida omnia pollicentur, ut 
est aulica consuetudo, sed nihil praestant. quo modo autem totum hoc nego- 
cium gubernarint, paucis indicabo. 20 

Antea uero quam Imperator in Germaniam proficisceretur, monachus no- 
ster seuere iniunxit Ludouico a Schore praesidi, qui primas tenet in aulae 
Brabanticae gubernatione, ut summo studio aliqua testimonia aduersum me 
siue uera siue falsa in tota illa regione conquiri conuerrique curaret. rursus 
praeses eius rei curam secretario cuidam Ludouico Sot conmendauit, quem 2s 
uere ex nomine ipso notum dicas. etenim delectus iste secretarius talis est, ut 
omnes boni in tota urbe eum oderint et simpliciter mente captum iudicent, 
quem ipsi etiam pueri in plateis tanquam fatuum derideant, denique cui 
multo sane magis conueniret in cuculla fatui, ut est et uocatur, cum auriculis 
et tintinnabulis publicitus incedere aut terram aratro scindere aut alicubi 30 
Subulcum agere, quibus rebus est satis idoneus, quam in ullo munere pu- 
blico uersari. sed quia est infensissimus hostis Christi atque omnem piam 
doctrinam hostili odio persequitur, eiusmodi causae illi conmendantur. 

Hunc igitur praeclarum uirum mittunt Antuerpiam, ut aliqua testimonia 
contra me corradat. interrogauit ille quidem satis accurate de uita et moribus 35 
meis praestantissimos uiros Hispanos, qui in ea urbe nunc habitant, cum 

quibus ego egeram aetatem. sed quid accidit? pro accusatione, quam ille 
apud eos inueniri posse putabat, laudes nostras non uulgares, quas equidem 
nec agnosco nec postulo, uiri laudatissimi deposuerunt. taceo nunc quam 
multis modis se ridendum propinauerit iste asinus inquisitor suis stultissimis 
interrogationibus apud uiros magnae autoritatis, qui eius postea insanias 
mihi nunciari curauerunt. 

Cum igitur uideret parum esse praesidii ad instruendam accusationem ex 
testimoniis clarissimorum hominum, ad perditissimos nebulones monachos 
se conuertit, a quibus tanquam ab hominibus deplorati pudoris facile quod- 
uis testimonium uerum aut falsum, pictum aut fictum se extorquere posse 
arbitrabatur. 

Interrogauit plurimos monachos Hispanos et Brabantos, quorum non om- 
nes esse mali potuerunt. nam inter alios exstitit quidam et nobili genere et 
animo natus, quem ego de facie tantum noueram nec unquam in uita unum 
uerbum ei fueram locutus. is quoque postulatus de sua sententia dixit sim- 
pliciter quod sciebat, et, quoniam monachus erat et ipsi amplius quam cacte- 
ris credebatur, habuit opportunitatem perlegendi omnia reliquorum testimo- 
nia; in quibus cum nihil aliud quam laudes nostras uideret, apud duos 
tantum aut tres monachos et quidem publicis flagitiis notatos compositas 
fraudes atque impudentes calumnias animaduertit, quorum ipse clandesti- 
nam coniurationem aduersus me antea quoque nouerat, ac proinde con- 
scientiae suae propriae testimonio uictus decreuit impias illas monachorum 
machinationes patefacere. 

Ad me autem ipse uenire non audebat, quia neque me nouerat neque sine 
magna sua inuidia id facere potuisset. sed cognato cuidam meo, cui erat 
paulo familiarior, rem omnem significauit, quam integra conscientia negabat 
tacite apud se diutius posse continere. narrat praeterea quid quisque testium 
uel pro me uel contra me deposuisset et quid tandem in tota depositione 
continebatur, orat etiam ut ea omnia curet mihi significari. recta ipse cogna- 
tus ad me uenit et quod a monacho acceperat ordine nunciauit. quo equidem 
nuncio non mediocriter sum delectatus, quia re ipsa tum esse uerum compe- 
tiebam, quod antea coniectura tantum, sed minime tamen obscura, poteram 
suspicari: nullum aduersarios testimonium contra me inuenire posse, quod 
ullum mihi praeiudicium uel apud iniquos iudices adferret. 

Cum igitur uideret praeses nullam in toto processu materiam esse subiec- 
tam, qua posset probabili aliquo colore ulterius procedere, uniuersum pro- 
cessum misit in aulam Imperatoris, ubi mansit aliquot menses. ibi quoque 

erant non pauci, qui nostro nomine negocium urgebant, sed rursus illi prae- 
ter magnificas promissiones longo tempore nihil potuerunt extorquere. tan- s 
dem circa mensem Augustum, ne nihil tam multis iam elapsis mensibus 
agere uiderentur, decerpserunt ex testimoniis collectis aliquas interrogatiun- 
culas leuis momenti easque una cum reliquo processu in Brabantiam remise- 
runt, et quidem ea ordinatione, ut prius nouam nescio quam facerent inqui- 
sitionem, deinde negocium plane expedirent. 10 

Ego interim dici non potest quam grauiter ferebam tantum temporis in eo 
loco mihi perire, ac sperabam tunc fore ut illa noua ordinatione cito uni- 
uersa causa absolueretur. sed longe aliter euenit. etsi enim perdiligenter de- 
nuo fecerant inquisitionem, tamen, quia nulla adhuc materies idonea in- 
uenta est, quae alicuius accusationis uerisimilem speciem prae se ferre is 
uideretur, procedere ulterius noluerunt. urgebam ego quotidie per literas eos 
omnes, quibus negocium esse sciebam conmendatum, ut facerent aliquem. 
tantae calamitatis finem, proponerent accusationem, nominarent accusato- 
rem, aduersus quem uolebam ipse litem intendere, aut, si nihil istorum quod 
iustum erat facere uolebant, certe pro suo arbitrio quomodocumque ferrent 20 
sententiam, etiamsi cum periculo uitae esset coniuncta. at illi blandis uerbis 
rem omnem usque in aduentum Imperatoris distulerunt. 

Cum igitur diutius sine pudore differre non possent, pridie quam rediret 
Imperator ex Gallia post constitutam pacem cum Gallo, uenerunt ad me in- 
quisitores et eas quaestiones, quas ex aula acceperant, proposuerunt. auditis 25 
interrogationibus facile animaduerti uanitatem accusationum. haerebant ad- 
huc circa prima illa et antiqua crimina, quorum uel maxima erant: fuisse in 
Germania, conuenisse Philippum Melanchthonem, eius uirtutem et doctri- 
nam frequentem praedicasse. accedebat illud tanquam summum facinus, 
quod semel Antuerpiae loco publico contra pastorem templi defenderem Phi- 30 
lippum Melanchthonem et Bucerum. horum ego nihil negaui, quia et uera 
erant omnia et nunquam ea uolui in obscuro ferre, sed iure id a me factum. 
esse contendebam. quale autem fuerit infandum illud crimen expediam 
breuiter. 

Cum essem Antuerpiae forte in bibliotheca publica, ut uiderem quid ss 
nouorum librorum esset allatum ex Germania, inter alia exhibuit mihi bi- 
bliopola epistolam studiosi cuiusdam Ingolstadiensis aduersus Vitum Theo- 
dorum, in qua conabatur ille, quisquis est, epistolae autor Eckium defendere 
eumque ualde pie mortuum esse contra Viti sententiam affirmabat. con- 
specta epistola, ut uerum fatear, non leuiter sum delectatus, nec abstinere 4o 

potui quin dicerem: ‘gratia Deo, quod certo nunc tandem intelligimus quod 
hactenus ad nos pertulerat incerta fama." 

Forte aderat in co loco pastor diuae Mariae, homo pessimus atque indoc- 
tissimus, quo nullus crudelior Christianae ueritatis hostis, quem equidem an- 
tea nunquam uideram neque pastorem esse talem belluam potuissem suspi- 
cari, quamquam ex cultu et uultu facile sordidum sacrificulum ac tetricum 
quemdam phariseum agnoscebam. 

Is autem cum eam uocem ex me audiret, interrogauit quidnam illud esset, 
quod certo nunc esset compertum. ‘haec’ inquam ‘epistola facile declarabit, 
quae affirmat Iohannem Eckium esse mortuum, quod hactenus rumore tan- 
tum audiuimus.’ tum ille: ‘multi gaudebunt in morte istius uiri.’ ‘plures, ni 
fallor, uestri ordinis homines dolebunt.' 'dolebunt' inquit ille ‘nostri catho- 
lici, sed nouatores gaudebunt. ‘quos appellas nouatores, quaeso? 'Philip 
pum Melanchthonem et Martinum Bucerum.' 'quid innouarunt?' ‘uah, ro- 
gas? infinita.’ ‘quaenam illa, obsecro? ‘dicunt diuam Virginem non fuisse 
perpetuo uirginem: an non illa magna tibi blasphemia uidetur?" 

Non potui ego diutius tolerare rudentem asinum, atque ita respondi: ‘facis 
magnam iniuriam optimis uiris, cum hoc crimen illis audes impingere, de 
quo ipsi ne cogitauerunt quidem, imo etiam manifeste contrarium docent. 
legas quaeso illorum libros, et cognosces te esse in magno errore, aut si ne- 
que hactenus legisti neque legere nunc uis, noli amplius affirmare praeter id, 
quod certo tibi constat.’ *quid?', inquit, ‘uis tu illos defendere?’ ‘uolo’ in- 
quam ‘ueritatis patrocinium suscipere, ubiubi illa sit, siue a Philippo Me- 
lanchthone siue a Bucero siue etiam ab utroque proferatur." 

Ibi ille: ‘tu mihi uideris eadem cum illis haeresi conspersus’. ‘tu mihi’ in- 
quam ‘homo ualde temerarius, qui haec de me audes iudicare, quem nun- 
quam uidisti, et manifesto mendacio impietatis notam optimis atque doctis- 
simis uiris inurere.' ego" inquit ‘sum pastor et te accusabo.' ‘tu profecto es 
uerus lupus, quem ego dignum existimo ad aratrum potius relegari aut pasto- 
rem porcorum agere, non curam animarum gerere. neque ego pili facio fi 
rentis hominis accusationem." ita tum contempsi (sicut debebam) pessimi 
nebulonis minas, cuius deinde testimonium tanquam summum et maximum 
crimen proposuerunt. 

Hac autem fuerunt omnium criminationum maximae, reliquae interroga- 
tiones indignae sunt quae referantur. itaque ad eas omnes criminationes, 
quas multi et magni uiri cum in aula Brabantica tum in aula Imperatoris spa- 

cio decem mensium fabricauerant, ego solus atque imparatus intra unius aut 
sesquihorae spacium respondi. 

2 Post responsionem meam dixerunt inquisitores nihil iam desiderari ad 
processum finiendum, nisi ut nomina testium mihi traderentur, ex quibus ta- 
xare oporteret quos haberem suspectos; nisi enim aliquorum autoritas infir- 
maretur, periculum esse ne graue mihi praeiudicium adferrent quorumdam 
testimonia manente integra eorum autoritate; assumerem praeterea in consi- 
lium aduocatum eius urbis, quemcumque uellem, de cuius sententia nego- 
tium gubernarem. 

3 Respondi ego neque legitimam uideri posse illam procedendi rationem ne- 
que honestum consilium eamque profecto esse ualde infirmam et reprehen- 
dendam seu excusationem seu laudem, quae aliorum uituperatione consta- 
ret: etsi enim in tota illa interrogatione duorum aut trium monachorum 
testimoniis eos niti uelle animaduerterem, quos iure suspectos habere pos- 
sem, praetermissis interim clarissimorum hominum sententiis, tamen contra 
charitatem Christianam mihi uideri secretiora cuiusquam facinora prodere, 
praesertim cum publicis alioqui criminibus nimis multum essent deformati, 
si homines in ea oculos uellent intendere; quamquam re uera multo illi 
maiora promereantur, ea tamen moderatione me praeditum esse, ut magis 
quod me, quod pietatem ipsam decet, quam quod impii homines merentur, 
uelim considerare; caeterum, ne sint nescii, sciant me sic eos monachos om- 
nes deformare posse, et quidem iustissimis ac uerissimis rationibus, ut 
quouis carbone atriores uideri possent; porro autem non uidere me, quid es- 
set ualiturum aduocati consilium, si omne ius et phas ipsi uiolarent aut nul- 
lus apud eos locus defendendae iustitiae aut uoci legis audiendae relinquere- 
tur; quin potius hoc agerent, ut certus accusator nominaretur, prodiret in 
lucem, eum ibi apud me sisterent, poena talionis constituta, nisi quod inten- 
derent crimen idoneis rationibus posset probare. 

4 Respondent neminem esse, qui me accusaret, praeter Imperatorem. ‘quem 
igitur facitis iudicem? an uultis Imperatorem simul et accusatorem et iudi- 
cem constituere? quae unquam leges hoc permiserunt, ut idem sit accusator 
et iudex?’ cum uiderem omnia violenter geri, nihil me rationibus impetrare 
posse, tacui nec eo tempore quicquam inter nos certi fieri potuit. 


115 Postridie uenit Imperator. eadem septimana sequuti sunt ex Antuerpia qui 


erant in ea urbe praecipui, tantum ut expeditionem huius negocii curarent, 
qui per magnates quosdam Hispanos rem componi posse arbitrabantur. 
2  Conuenerunt primo confessorem Imperatoris. is usitata sua simulatione 

s uehementer miratur et dolet negocium nondum esse absolutum. negat ad se 
quicquam pertinere, sed tamen in gratiam meam, quem supra modum ama- 
ret, uelle apud iudices curare ut-cito expediretur. mittebat ad me frequentes 
legationes, scribebat blandissimas literas, cum interim ab altero latere hosti- 
les inimicitias moliretur. 

10  Conuenerunt praeterea nostri Granuellam, Episcopum Atrebatensem, 3 
Doctorem Boissot. omnes pollicentur splendide, sed nihil praeter uerba prae- 
Stant. cum uiderent nostri, postea quam omnia tentauerunt, nihil se in ea 
causa efficere posse amplius, relicta huius negocii cura quibusdam aulicis 
cognatis, illi se Antuerpiam retulerunt. 

ıs Circa haec tempora erecti sumus in magnam spem qui captiui tenebamur, 4 
sperantes fore ut liberalitate Reginae Galliae, quae tum Bruxellae aduenta- 
bat, omnes captiui liberarentur. concesserat enim Imperator parem sibi pote- 
statem Reginae, ut maiori pompa in suis regionibus exciperetur. itaque cum 
alia officia multa ei exhibebantur, tum etiam in illius gratiam omnes captiui 

20 dimittebantur. 

Sed quid accidit nobis Bruxellae? postea quam Regina est urbem ingressa, 5 
multi facinorosi nebulones, qui de gra is flagitiis tenebantur, fuerunt 
donati libertate. ex carcere nostro quidam parricida primus liberatus est, ho- 
micidae duo aut tres, plures latrones et flagiti t uero qui propter reli- 

25 gionem captiui erant nullam gratiam, nullam liberationem consequuntur, 
imo etiam multo angustius et crudelius asseruantur. haec nimirum est Chri- 
stianorum conditio, hoc in ista miseria mundi ecclesiae fatum. 

Tunc ego, utcumque res caderet, statui modis omnibus extrema tentare: 116 
scripsi frequentes literas ad eos qui eius negocii curam habebant, oraui ut 
meum mihi accusatorem indicarent, accusationem proponerent, ad quam 
ego possem respondere, aut si nullus esset accusator, nulla accusatio, dimit- 

s terent aut quoquo alio modo finem facerent uel cum meae uitae periculo. 
post multos dies respondent uelle accusationem proponere. 

Haec autem accusatio de die in diem differebatur, et cum duo famuli nihil 2 
aliud toto integro die haberent negocii quam ut accusationem istam solli 
postularent, uix tandem post dies uiginti certum responsum habere potue- 

10 runt. tunc demum nunciatum est accusationem istam esse iam bonis auibus 
fabrefactam. uix poteram credere. rogo famulum utrum ipse suis oculis uidi 
set. affirmat uidisse. ‘quanta erat? ‘septem seu octo foliorum.’ ‘quare igitur 
tibi non est tradita? ‘quia reliquum erat ut in Imperatoris consilio prius ex- 

ploraretur.' ‘ergo nihil certi proponunt, illi ipsi sunt autores accusationis, fin- 
gunt et refingunt pro suo arbitrio quod uolunt." 15 

At ne sic quidem haberi potuit accusatio, quia proposita in consilio non 
placuit et necessum fuit ut alio modo fabricaretur. tandem post longam dis- 
putationem secretarius ipse attulit ad me pro septem foliis septem sordidos 
articulos, quos libet adscribere, ut ex eis cognoscas ingentia illa et periculosa 
crimina, quae post multos menses, post longam fabricationem potuerunt pro- 20 
ponere: 


~ Primus, quod Franciscus est uehementer suspectus et diffamatus de Luthera- 
nismo. 

~ Secundus, quod uersatus est cum haereticis. 

~ Tertius, quod conmendauit Melanchthonem et eius doctrinam et sustinuit opi- 25 
niones haereticas. 

~ Quartus: mandauit imprimi Nouum Testamentum a se uersum in lingua Hisp: 
nica contra ordinationes aeditas a Caesarea Maiestate, ne qui libri ad sacram scrip- 
turam ullo modo pertinentes aederentur aut imprimerentur, dissuadentibus etiam ne 
id faceret pluribus bonis uiris et monentibus ut prius obtineret licentiam et expectaret 30 
aduentum Caesaris. poena autem apposita isti ordinationi nota est. 

~ Quintus: iste Franciscus est autor et translator libelli perniciosi de libertate Chri- 
stiana et de libero arbitrio. 

~ Sextus: emit et habuit apud se librum intitulatum Omnium operum D. Augustini 
Epitome autore Iohanne Piscatoris, qui continet haeretica. 35 

~ Septimus: quae omnia sunt contra ordinationes et edicta Caesareae Maiestatis 
frequenter publicata, ita ut nec ipse nec alius possit illorum ullam praetendere igno- 
rantiam. 


Ad hos articulos scripsi ex animo meo liberam responsionem, non ut eam 
iudicibus traderem, sed ut mihi ipsi satisfacerem. uiderunt scriptum multi 4o 
uiri docti eius urbis, probabant omnes, sed in eo longe plus esse periculi af- 
firmabant quam sa accusatione: quare autores mihi fuerunt ut alia quae- 
dam moderatior, quae iudicibus tradi posset, responsio institueretur. quod 
ego quidem habebam in animo, sed nescio quo modo nunquam ad eam de- 
Scribendam potui manus apponere. itaque primum scriptum mansit in ca 
cere, quod uehementer optarim me absente in manus aduersariorum perue- 
nisse. summa autem responsionis haec erat: 

Primum articulum dixi apud ipsos natum et inuentum esse in officina 
fraudum ac mendaciorum fabrefactum neque me praestare posse quicquid 
insani homines delirarent aut peruersi suspicarentur. s 

Secundum articulum simpliciter negaui, ut illi quidem intelligebant. 7 
quamquam fieri potuit ut uel imprudens uel coactus inter uiros haereticos 
aliquando uersatus essem, qui tamen minime haeretici haberentur. 

Primam et secundam particulam tertii articuli totam concessi, tertiam 8 
plane negaui. 

In quarto articulo negaui quicquam a me factum esse contra leges Impera- 9 
toris, quod multis et manifestissimis testimoniis et argumentis potui compro- 
bare. 

Ad quintum articulum respondi, ut proponerent ipsi certam aliquam accu- 10 
sationem, quae aliquid certi affirmaret: tunc ego responderem quod fortassis 
non libenter illi essent audituri. interim affirmaui, quod uerissimum est et 
quod etiamnum affirmo, nihil a me unquam aeditum esse praeter Nouum 
Testamentum. 

Sextum articulum negaui, quia re uera neque librum uidi neque quis sit 11 
ille Iohannes Piscatoris audiui unquam. interim eos incendio dignos dice- 
bam, qui auderent affirmare in libris Augustini haeretica contineri. hic uides 
manifestam hominum caecitatem, qui legisse Augustinum pro crimine ob 
ciunt nec interim de libris Lutheri aut aliorum Germanorum ullam faciunt 
mentionem. 

Septimum articulum negaui quoque uerum esse, quia nunquam nisi semel 12 
illae ordinationes fuerunt promulgatae. et cum lex Imperatoris diserte prae- 
scriberet iis omnibus, qui in gubernatione positi sunt, ut eas leges sexto quo- 
que mense renouarent maximis poenis propositis, nec id unquam ab illis es- 
set factum, eos pronunciabam primos legis transpressores, qui caeteris 
exemplo esse deberent. quare in eos primum animaduertendum esse; deinde, 
si uideretur, ad inferiora membra descendendum, quae nunc iustissimis de 
causis ignorationem possunt praetexere. 

At mox ut ego accusationem accepi, Imperator profectus est Gandauum, 117 
quae res, quoniam nihil eo absente fieri poterat, me aliquanto languidiorem 
reddebat ad scribendum aliquid, quod impiis hominibus esset placiturum. 

Cum aula esset Gandaui, monachi et theologi extorserunt ab Imperatore 2 
ut liceret illis pro suo arbitrio crudeliter in Lutheranos grassari. extorserunt 
quoque nouum edictum longe omnium, quae unquam aedita sunt, crudelis- 

simum. renouatae sunt leges anni quadragesimi ct aliae multae additae cru- 
deliores. 

Promulgantur in singulis ciuitatibus leges sanguine scriptae et simul uno 
quasi momento in Flandria sequuta est inaudita persecutio et cruenta Chri- 10 
stianorum hominum carnificina. nulla fuit tam parua ciuitas in tota Flan- 
dria, unde non multi et magni uiri aufugerint, qui uel ab amicis praemoniti 
uel aliquo indicio ingruentem calamitatem praesentire potuerunt, relicta in- 
terim domi uxore et paruis liberis, deserta familia, neglectis facultatibus, 
quae paulo post fuerunt omnes lege Imperatoris proscriptae. sed multo plu- 15 
res, qui fuga sibi consulere non potuerunt, comprehensi sunt, quorum ali- 
quos flammis extinxerunt, aliquos gladio crudelissime trucidarunt, plures in 
diuersis locis munitissimis custodiendos tradiderunt. non sexui, non aetati, 
non dignitati parcitum est. 

Totos duos menses integros, quo tempore Imperator fuit Gandaui, nihil 20 
aliud audiebamus quotidie in carcere Bruxellae quam tristissima nuncia do- 
loris et calamitatis plena: uiros praestantissimos, qui in magistratu positi 
erant, ex singulis ciuitatibus aufugisse, alios combustos, alios trucidatos, 
alios in has atque in illas arces deportatos esse. qui periti erant rerum huma- 
narum et istam cruentam lanienam suis oculis uidebant, prorsus affirmabant 2s 
tam horrenda crudelitatis exempla multis retroactis seculis nec aedita esse 
nec uisa nec audita toto orbe terrarum. 

Post illam Flandricam persequutionem reuersus est Bruxellam Imperator. 
tum eadem prorsus crudelitas totam Brabantiam, Hannoniam et Artesiam 
coepit peruastare. horrendum atque incredibile dictu et auditu esset, si quis 3o 
illam populatricem luem, illam crudelitatis pestem narrare uellet, quae in 
illa tota regione tunc grassabatur, quam ipsam ad aures miserorum captiuo- 
rum quotidie fideles nuncii deferebant. 

Omnes attoniti ac stupentes audiebamus inusitatam illam crudelitatem, 
cuius nullum adhuc exitum aut finem licebat prospicere, neque satis quis- 5s 
quam nostrum admirari aut cogitare poterat, quando tandem futurum esset 
ut effundendo Christianum sanguinem illi homines saciarentur. 

Simul ducentos uiros et foeminas ex uariis ciuitatibus captiuos duxerunt, 
quorum aliquos culeo inclusos abiecerunt in profluentem, alios humi defos- 
sos sepeliuerunt, alios clam sustulerunt, reliquos in uarias ciuitates et castra 40 
distributos in locis munitis collocarunt. omnes carceres erant repleti neque 
arces regionis sufficiebant ut tantum captiuorum numerum continerent. 


» persecutio in Flandria [Brabantia ante corr. acerrima in marg. A | 15 proscriptae A 

Tum ego cum uiderem in summa desperatione constitutum esse uniuer- 
sum publicum statum, de rebus quoque singulorum priuatis putabam esse 
omnino desperandum. ex animo deplorabam ecclesiae Christi dissipationem 
et uastitatem, et meum consilium in priuata causa serio tunc et ualde sero 
reprehendebam. nam cum antea multae occasiones consequendae libertatis 
mihi sese obtulerint, eas omnes praetermisi fretus conscientiae meae integri- 
tate et quia nullo modo ad tantam desperationem credebam rem Christia- 
nam posse peruenire. saepe habui claues carceris in potestate mea, quibus 
mihi ipsi aperire potuissem, nisi optimc confiderem causae meae et hospi- 
tem carceris in discrimen mea causa uocari durum admodum mihi uidere- 
tur. testabuntur hodie ipsi hospites, quoties a me seruatas et restitutas claues 
acceperunt. at uero in tanta miseria constitutus supra modum uituperabam 
meam tarditatem, qui tam certam atque oportunam Dei uocationem neque 
intellexerim neque fuerim sequutus, neue huius neglegentiae poenas darem 
in posterum uehementer formidabam. 

Cum igitur ita essem magnis profecto terroribus consternatus, rursus tri- 
stiora nunciantur. uenit ad me quidam amicus in festo Catharinae, qui de- 
nunciauit concionatorem Reginae imperfecta causa recessisse: eo enim de- 
ductum esse negocium ipsius, ut, si una hora diutius in urbe mansisset, sine 
ulla dubitatione fuisset comprehensus, ac proinde ab amico fideli admonitus 
declinare praesens malum absentia sua et cedere furori hominum quam in 
discrimen uitae uel, ut minimum, perpetui carceris uenire maluisset. ego 
uero etsi concionatori incolumitatem ac libertatem gratulabar, tamen supra 
modum eo nuncio fui perturbatus, quia facile ex eo colligebam ad summum 
iam malorum res omnes peruenisse. de negocio autem concionatoris, quon- 
iam locus id uidetur postulare, pauca dicam. 

Agitari coepta est illius causa eodem tempore quo ego sum captus. ageba- 
tur principio priuatis disputationibus inter concionatorem et monachum no- 
strum confessorem praesente Granuella et filio Episcopo Atrebatensi. noster 
monachus pugnabat autoritate temporis, personarum et sua; concionator 
contra uerbi Dei testimoniis nitebatur. tandem, cum nullo modo inter se 
conuenire possent, delecti sunt quidam quasi inquisitores, qui in eius causae 
inquisitione forensi more procederent. inter hos autem erant duo aut tres 
consiliarii Imperatoris, duo theologi Louanienses, alter pastor diui Petri, al- 
ter Franciscus a Zon, homo pessimus atque hostis piae doctrinae infestissi- 

mus, qui condemnationi quoque sacellani Louaniensis interfuit. accersitus 
etiam est monachus quidam Atrebatensis aliquanto caeteris intelligentior, 
sed qui spe aulici fauoris inebriatus multa contra propriam conscientiam et 
facere auderet et dicere. isti omnes quotidie congregabantur, et cum in hoc 
negocio bis in die laborarent, uix tamen integro anno causam absoluere po- 40 
tuerunt. 

Primo fuerunt accusatores Louanienses theologi, qui singulari artificio, ut 
inuidiam declinarent et magis nocere possent, accusationis uocem in Episco- 
pum Camaracensem transtulerunt. hic igitur sustinuit personam accusatoris. 
atque eius promotor proposuit articulos suspectos et scandalosos, ad quos 4s 
noster concionator dedit responsionem Latinam et Gallicam sane luculen- 
tam. dcinde producti sunt utrinque testes. pro concionatore dixerunt senten- 
tiam omnes pene uiri principes aulae Burgundicae. denique quoniam fabula 
nondum erat peracta, cum Imperator rediret ex Gallia et iam catastrophe ex- 
pectanda uideretur, quam certis coniecturis laetam omnes fore putabamus, so 
accessit noster monachus confessor, hostis Dei, qui tanquam Dauus quis- 
piam perturbauit omnia. comitatus asseclis suis, ministris Satanae, ueniebat 
frequens ad Imperatorem, clamitabat interituram esse funditus totam illam. 
regionem, nisi grauiter in istum hominem animaduerteretur: esse iam plane 
contaminatam ueneno, quod ille suis concionibus in animis multorum instil- ss 
lauerat, nec aliud esse nunc sperandum, si liber dimitteretur, quam extre- 
mam patriae ruinam. tantum effecit suis coniurationibus et execrationibus, 
ut omnino iusserit Imperator in carcerem detrudi concionatorem. 

Eodem die, quo erat futura comprehensio, admonitus a fideli amico con- 
cionator declinauit periculum. uix ille fuerat extra urbem egressus, cum «o 
uenerunt in aedes nuncii, qui eum ad praesidem uocabant, ubi erat compre- 
hendendus. at ubi eum abiuisse intellexerunt, magnum animo dolorem 
aduersarii conceperunt. Imperator quoque ipse dolorem animi publicis uoci- 
bus testatus est ac iussit, ut extremo fulmine absens feriretur. iurauit etiam 
ualde seuere se nunquam omnino uelle parcere aut proditori aut Lutherano. 6s 
postridie manus iniecerunt in socios concionatoris, qui adhuc in carcere te- 
nentur et laborant capitis periculo, non ob aliud, nisi ut indicent, quis eum, 
ut sibi fuga consuleret, admonuerit, quod eos plane ignorare arbitror. 

Sequenti septimana publicis literis ualuis templorum affixis uocatus est ad 
audiendam sententiam, quae, nisi compareret, in absentem nihilominus se- 70 
cundo die huius anni erat pronuncianda. praescripto igitur tempore conscen- 
dit suggestum Franciscus a Zon, theologus Louaniensis, unus de conmissa- 

riis, qui factus est postea subdelegatus iudex, ut illi appellant, atque ibi sedi- 
tiosa concione hominem haereticum concionatorem pronunciauit, ferro et 
igne puniendum, si comprehendi posset, idque tanta impudentia, tanta ab- 
surditate, ut quum eum audiuerunt tam absurda, tam impia, tam blasphema 
dicentem, qui leuiter in cognitione purioris doctrinae instituti erant, post il- 
lum diem multo magis suos animos confirmarent. uerba sententiae cum suo 
flore subscribam, ut uideas quos articulos illi blasphemi tanquam haereticos 
condemnauerint. 


"In causa Inquisitionis coram nobis Petro Curtio plebano ecclesiae collegiatae et 
parrochiano ecclesiae Sancti Petri Louaniensis, Francisco de Campo a Zon, canonico 
insignis ecclesiae Traiectensis, et Thoma de Capella, priore Praedicatorum in Atre- 
bata, sacrae theologiae professoribus, iudicibus autoritate sedis Apostolicae subdelega- 
tis, pendente inter promotorem rmi. domini Episcopi et Ducis Camaracensis, denun- 
ciantem siue actorem ex una, et fratrem Petrum Alexandri, sacrae theologiae 
professorem, religiosum ordinis Carmelitarum, legitime et peremptorie per nos ad 
audiendum ferri sententiam citatum, contumacem et non comparentem reum ex al- 
tera partibus; uisis et mature examinatis articulis pro parte eiusdem promotoris contra 
dictum fratrem Petrum exhibitis eiusdemque fratris Petri responsione ac pro ipsius 
parte aliis articulis ad sui defensionem tendentibus, testium quoque hinc inde produc- 
torum et examinatorum depositionibus ac exceptionibus reprobatoriis una cum salua- 
tionibus aliisque actis et actitatis et caeteris in hac eadem causa a partibus exhibitis et 
deductis, uisis etiam tribus uoluminibus sermonum, duobus Latinis et uno Gallico, 
per dictum fratrem Petrum compositorum et conscribi iussorum in iudicio recognitis, 
nec non ipsius responsione scripto facta ad propositiones ex illis extractas. cum tam ex 
cis quam ex praedictorum testium depositionibus constet dictum fratrem Petrum reum 
plures praedicasse, scripsisse, docuisse et sustinuisse propositiones supectas, scandalo- 
as, piarum aurium offensiuas, seditiosas, haereticas, ab ecclesia in Lu- 


1. Quod omnia necessaria ad salutem continentur in euangelio et sacra scriptura. 

2. Tantum inhaerendum est inmobiliter in uerbo Dei et euangelio, et quod scriptu- 
ris omnibus contradicere licet praeterquam diuinae et canonicae, et quod tantum- 
modo canonicis scripturis fides sit habend: 

3. Item, quod conmissio legatorum Christi, apostolorum, summorum pontificum, 
episcoporum, sint sacrae scripturae et euangelium, nec possunt homines plus obligare. 
quam obligat sacra scriptura. quod si ad maiora obligent, iam uidentur suam conmis- 
sionem excedere. 

4. Sola fides uistificat inmediate coram Deo et opera iustificant hominem coram 
hominibus. 


TliA ipsiP 

5. Homo intus coram Deo sola fide citra ulla opera iustificatur; externe uero et pa- 
lam coram hominibus et cum se ipso per opera iustificatur, id est cognoscitur certior- 
que redditur intrinsecus se fidelem et iustum esse, ut alteram manifestam iustificatic 
nem, alteram uero internam nominare queas, ita tamen quod externa iustificatio 
fructus, sequela et ostensio tantum sit interioris, quae in corde est, iustificationis, et 3s 
quod ea coram Deo non iustificetur quisquam. 

6. Verae indulgentiae comparantur sine auro et argento, sola scilicet fide et confi- 
dentia meritorum Christi. 

7. Non potest esse uera fides sinc operibus. 

3. Item, qui opera charitatis non habet, nec fidem habet. “ 

9. Quando fidem opera charitatis non sequuntur, certissimum symbolum est nullam 
fidem adesse, sed mortuam dumtaxat cogitationem et inane somnium, quod quidam 
falso fidem nominant. 

10. Si quis cognoscit se peccatorem, filium irae et dignum morte, et cognoscit se 
sub Deo esse ac detestatur peccatum suum et firmiter credit promissionibus Christi, 45 
talis debet certissimum scire certitudine fidei se saluandum. et propterea sic non dis- 
positus et dicens “si moriar, nescio quo ambulabo” damnabitur et est infidelis. dicere 
oppositum est negare Christum. 

11. Qui poenitet de suis peccatis et non credit se consequutum remissionem pecca- 
torum, iniuriam facit passioni Christi et sanguini eius. EI 
12. Fides est uiua quaedam et indubitata opinio, qua homo est certus supra omnem 
certitudinem naturalem sese placere Deo et habere Deum propicium in omnibus quac 

gesserit et fecerit et ignoscentem, propicium in bonis et ignoscentem in malis. 

13. Quia primam regenerationem, quac fit per fidem, homo carnalis intelligere non 
potest, propterea Christus illam signis uisibilibus et sacramentis ac bonis operibus tri- ss 
buit. quamquam enim homo apud Deum fide sit iustificatus, non reputatur tamen iu- 
stus coram mundo et hominibus ac ecclesia Dei, nisi sacramento baptismi et bonis 
operibus fuerit innouatus. 

14. Non est distinctio inter baptismum Iohannis et apostolorum Christi. uterque 
enim conscribit ciues regni coelorum, per utrumque datur spiritus sanctus et remissio 60 
peccatorum. 

15. Insuper idem baptisma prius a Iohanne baptista institutum et postea inter gen- 
tes dispensatum organum est, quo in Christum credentibus datur spiritus sanctus. 

16. In baptismo promissa est homini coelestis haereditas absque conditione illa "si. 
legem obseruet", nec illa promissio coelestis gratiae et gloriae ullis nostris peccatis im- 6s 
pediri potest, alioqui incredulitas nostra fidem Dei euacuaret. 

17. Nullus damnabitur nisi infidelis et obstinatus. 

18. In Christum non credere, hoc demum uerum et unicum peccatum est quod 
damnat. 

19. Non ideo condemnantur homines quia peccauerunt, sed ideo damnantur homi- 70 
nes quia gratiam sibi in euangelio oblatam per Christum respuunt et contemnunt et de 
suis peccatis poenitere nolunt. 


4» consequutum mss. consequuturum Campanus fortasse recte | s2 et P. se A | 

20. Vera poenitentia est abstinere a peccato. 

21. Poenitentia est agnitio peccati, quae est prima pars. secunda est confidentia me- 

75 ritorum Iesu Christi satisficiens in eius misericordia. 

20. Sicut in ueteri lege nihil legitur factum pro peccato praeter oblationem, ita et in 
noua lege nihil faciendum est in uim satisfactionis pro peccato, quia Christus est satis- 
factio nostra. 

23. Facere fructus dignos poenitentiae est confidere in una uera fide et in merito 

30 preciosi sanguinis Chris 

24, Non requiritur maior detestatio peccati, adulterii, incestus uel quantumuis ma- 
gni peccati quam simplicis fornicationis. 

25. Per fidem uiuam homo in eodem beneplacito tam profunde in corde diuino per- 
sistit quam ipse Christus, et beneplacitum et affectus tam alte illi insinuantur quam 

5 Christo. 

26. Quicumque in Christum crediderit, is per fidem a Christo accepit omnia bona 
ipsius. nam per fidem communicantur illi omnia merita ipsius, ita quod non minus de 
illis gloriari possit quam si propria essent merita. 

27. Eadem iustitia, quam Christus habet, imputatur nobis, quotquot in Christum 

90 credimus, perfecte et ex omni parte absolut 

28. Erroneum est et scandalosum asserere, quod liceat plus facere aut meliori deuo- 
tione uenerari sacramentum miraculosum quam sacramentum in priuata missa. 

29. Sacramentum eucharistiae cum ea fide sumendum est, ut ea manducatione sa- 
cramenti nobis remissa esse peccata et uitam aeternam Christi merito nobis esse con- 

95 cessam certo credamus. 

30. Sancti non sunt adorandi adoratione latriae aut duliae, sed bene propter uirtu- 
tem sunt imitandi et uenerandi. 

31. Quando oro Christum, ipsc Deum orat pro me, et non possunt sancti pro nobis 
aliquid impetrare nisi Christo pro nobis orante. 

10 — 32, Facilius per nos ipsos quam per sanctos impetramus. 

33; Errant qui tribuunt curationem alicuius morbi sancto, uel Iohanni uel Huberto. 

34. Non debemus honorare beatam Mariam aut sanctos plus quam euangelium aut 
sacra scriptura eos honorat. 

35. Non sunt nisi duo mediatores inmediati inter Deum patrem et hominem, scili- 

105 cet filius et spiritus sanctus, qui possunt dirigere nostras actiones ad gloriam Dei pa- 
tris. 

36. Solus Christus seruauit omnia mandata. 

37. Nemo diligit Deum quantum diligere deberet. 

38. Opera nostra post iustificationem facta solum testificantur fidem. quae uero 

110 ante iustificationem fiunt, non sunt utilia, quia "respexit Deus ad Abel et ad munera 
eiu. 

39. Bona opera solum seruiunt ut laudetur Deus, ut bonum exemplum detur pro- 
ximo, ut euitetur otium. 

40. Nihil meremur per bona opera nostra aut merita, nec gratiam nec remissionem 
peccatorum nec gloriam. ns 

41. Nulla opera, nullus cultus, nullum uitae genus prorsus, sed fides sine fiducia 
operum ualet. 

42. Sic soli fidendum est Deo, quod nec operibus nec meritis. 

43. Omnes conatus omniaque studia illorum, qui non sunt ex spiritu regenerati, 
proua sunt. 12 

44. Quicquid agit peccator extra gratiam constitutus, peccatum est et semper pec- 
cat. 

45. Certum est in optimis operibus, quantumcumque etiam bonis, esse prauitatem 
omissionemque grauissimam. 

46. Religio monastica est hypocrisis. nus 
Christus dicendo adolescenti "si uis perfectus esse, uade et uende omnia, etc." 

t iuuenem. 

48. Non est curae Deo, si semel aut bis comedas qualesue cibos. 

49. Ieiunium, quod nos conmendat Deo, non est abstinentia a cibo et potu. 

50. Ieiunium euangelicum est ieiunium Dei, non autem quadragesimale. 130 

51. leiunium Dei est ieiunium continuum, non huius uel illius diei. 

52. Ieiunium quadragesimale non est euangelium, quia in evangelio non praecipi- 
tur. 

$3. Errauimus multis annis in fundamentis fidei nostrae, loquendo de fide et iustifi- 
catione. n5 

54. In trecentis annis non fuit praedicatum uerum siue purum euangelium. 

55. Hoc tempore non licet praedicare euangelium, quia, si praedicaretur, praedicans 
reputaretur haereticus. 

56. Aliqui in dignitate constituti nolunt praedicare euangelium neque permittunt ut 
praedicetur, ut episcopi, cardinales et abbates, quia sua uitia reprehendi prohibent; 140 
imo etiam prohibent praedicari euangelium. 
latius explicatis. 

Et quia dictus reus post huiusmodi processus instructionem in praesentia consilia- 
riorum per Caesaream Maiestatem ad hoc conmissorum factam non ostendit se corrigi 
paratum aut sponte ad fidem catholicam uelle recurrere, errores praetactos ad arbi- 14s 
trium superioris abiurare et satisfactionem congruam exhibere, sed quod deterius est, 
in contemptum nostrum, imo uero apostolicae iurisdictionis, sui copiam non facit, sed 
se clam nulla petita licentia absentauit et absentat, indicans etiam per hoc et per prae- 
tactos suos, quos publice docuit, errores animi sui pertinaciam: Christi nomine inuo- 
cato et pro tribunali sedentes et solum Deum et iustitiam prac oculis habentes, ius di- 150 
centes, per nostram hanc sententiam diffinitiuam, quam de magistratorum sacri 
theologiae ac iurisconsultorum consilio nobis communicato ferimus in his scriptis, di- 
cimus, decernimus et declaramus dictum fratrem Petrum Alexandri reum grauiter et 
multipliciter contra fidem catholicam et uniuersalis ecclesiae dogmata multis seculis 

155 recepta ct approbata errasse, eundem esse manifestum haereticum et contumacem ac 
ob cam rem in excommunicationis sententiam a iuré latam incidisse atque ut talem ab 
ordinibus sacris deponendum et solemniter degradandum totiusque ordinis ecclesia- 
stici praerogatiuis nudandum, arbitrio potestatis secularis relinquendum ac poenis a 
iure contra tales haereticos pertinaces statutis corrigendum ac puniendum, praetacta 

160 quoque uolumina et alia perniciosa scripta in aliorum exemplum igni esse tradenda et 
comburenda. ideoque praescripta authoritate, qua fungimur, ipsius uolumina et alia 
ipsius scripta perniciosa in doxale templi beatae Gudulae Bruxellensis igne, (quem) 
construi decernimus, comburi uolumus et mandamus. 

Lata die Veneris, secunda Ianuarii, Bruxellae in dicto templo beatae Gudulae anno 

165 ab incarnatione Christi 154: 


Vbi totas duas horas miseras auditorum aures infinitis impietatibus one- 
rasset, excitatus est ingens rogus in aedito quodam loco, quem in medio tem- 
pli ad hoc spectaculum exhibendum parari curauerunt. ibi suis manibus 
egregius ille clamator libros concionatoris Gallicos et Latinos tradidit flam- 

5 mis, qui omnibus praesentibus combusti sunt. 

Iam uero cum eiusmodi atrocia exempla ego in carcere quotidie audirem 
uideremque honestissimis hominibus, qui propter religionem capiebantur, 
carceres impleri, uniuersam denique reipublicae faciem atque hominum po- 
tentium ad uastationem ecclesiae Dei spectare, cogita, quaeso, quo tandem. 

10 animo esse poteram, qui eadem ipsa tormenta aut etiam crudeliora mihi im- 
pendere prospiciebam. certe dolore fuissem consumptus, nisi diuina libera- 
tione saluti meae prospexisset aeternus pater. audi quo modo. 

Primo die mensis Februarii, cum in caena mensae assiderem nescio quam 
ob causam solito tristior, relicto sodalicio surrexi, quod alioqui non raro fa- 

15 cere solebam, quia illorum hominum diuturnam sessionem non poteram per- 
ferre. obambulabam in eadem habitatione satis afflictus. cum domestici om- 
nes hortarentur ut expuerem illam molestiam ex animo meque aliquantulum 
exhilararem, ‘sitis’ inquam *uos hilares poculis uestris. ego uolo ad aerem 
exire et quid agatur in plateis contemplari. fuit illa fatidica uox, quam au- 

20 diuerunt omnes, intellexit nemo, imo ne ego quidem ipse, quorsum a Deo 
ille animus ac sermo mihi instillatus esset, tunc potui iudicare. 

Accedo igitur ad ianuam carceris interiorem, cuius superior pars ligneis 
cancellis munita uisum in plateam transmittit, inferior densissimis tabulis 
munita est. cum igitur inferiori mediae parti ianuae aliquanto praessius in- 

25 cumberem sentiremque ianuam uacillantem, manu apprehendi, quam nullo 

negocio potui aperire. exterior ianua, quae interiori similis est, ultro patebat 
tota. tertia quaedam alia nisi noctu claudi non solet. ibi ego admiratus inopi- 
nato casu, memor quoque quam multis modis me alias uocasset Dominus, 
quas oportunitates neglexissem, tanquam si uocem Dei clamantis tunc 
audiuissem, quae me ad se clara uoce uocaret, statui prorsus uocanti Deo ob- 30 
temperare atque illam tam optatam tamque insperatam oportunitatem arri- 
pere, quam sine ulla dubitatione a Deo missam iudicabam. 

5 Egressus igitur carcerem clausi exteriorem ianuam, ne quid amplius detri- 
menti acciperet hospes. cum me solum in platea in densa noctis caligine ui- 
derem, non sciebam quo me uerterem. omnia mihi erant suspecta, omnia pe- 35 
ficulorum plena uidebantur. etsi enim in eadem urbe habebam non paucos 
amicos, de quorum fide minime dubitabam, tamen, quo magis eos amabam, 
hoc minus tanta inuidia tantoque periculo uolebam onerare. et tamen, quod 
singulari miraculo carere non puto, co ipso momento mihi optima consilia 
Deus misit in mentem. LI 

6 Erat in ea urbe uir quidam fidelis, mihi notus, cui uolui rem omnem pate- 
facere, in cuius aedes perueni nulla difficultate et, cum nunquam in illis fue- 
rim, non secus eas inuenire potui quam si iam olim mihi fuissent notissi- 
mae. hominem ipsum in plateam euoco, rem diuinitus gestam narro et 
consilium aliquod securum ab eo postulo. uolebat ille apud se retinere, sed s 
quoniam utrique nostrum ualde periculosum hoc futurum esse suspicabar, 
dico uideri mihi multo consultius exire, si fieri posset, eadem nocte ciuita- 
tem. rogo utrum nosset in maenibus locum aliquem ad transcendendum 
oportunum. respondit se scire oportunissimum, quem uellet mihi ostendere 
et, quocumque animus esset ire, comi 

7 Accepto igitur pallio uenit mecum. in uia ualedixi quibusdam amicis, 
deinde ad maenia recta contendimus. ibi sine mora sese obtulit locus ad de- 
Scendendum accommodatissimus, eaque facilitate ac celeritate haec omnia 
gesta sunt, ut, si res multo antea fuisset praecogitata, non potuisset succedere 
foelicius. nam cum hora media octaua audita esset, priusquam in carcere a ss 
mensa surrexissem, eram iam in ipsis maenibus, cum pulsaretur octaua. uere 
profecto affirmare possum cum saepe alias in captiuitate mea Deum praesen- 
tem, tum uero in hoc extremo articulo liberationis sensisse praesentissimum. 
collocatus igitur extra urbem in libero aere decreui ea nocte peruenire Me- 
chliniam, deinde summo mane Antuerpiam. 60 

8 In toto illo itinere, quamquam laetabar consequuta libertate, multo magis 


so 

profecto urgebar consideratione mirandae liberationis et manifesti operis 
Dei, in quo et mysterium magnum et arcanam uoluntatis diuinae significa- 
tionem contineri iudicabam. neque enim dubitandum mihi erat diuina ordi- 
natione liberatum esse me, ut in grauioribus deinde certaminibus ac pericu- 
lis durius exercerer, ad quae ipsa pericula sustinenda iam tum coepi animum 
meum praeparare. orabam igitur Deum patrem liberatoris nostri lesu Christi, 
quod etiamnum ex animo oro, ut singulari quoque suae misericordiae gratia 
mentem meam illustraret, quo possem et dignitatem et mysterium uocationis 
meae cognoscere et in eo fideliter atque constanter usque ad extremum uitae 
diem ecclesiae Christi seruire. illa uero summa fuit semper gloriatio mea, 
quod in tanta periculorum magnitudine, in tam horrendis crudelitatis exem- 
plis, quae singulis diebus coram oculis mihi obuersabantur, nunquam ty- 
ranni omnes, quantumuis saeui et inmanes, laudem integrae conscientiae 
auferre potuerunt. 

Istis cogitationibus impediti deque admiranda nostra liberatione disseren- 
tes Mechliniam peruenimus multo ante quam portae ciuitatis aperirentur. 
hora quinta urbem ingressi ante ianuam hospitii nostri currum inuenimus 
iamiam, ut apparebat, Antuerpiam profecturum. in eo sedebant uir quidam 
et foemina. rogaui ego uirum quonam proficiscerentur. 'Antuerpiam' inquit; 
‘si libet conscendere, currus est paratus’. tum dixi uiro qui mecum uenerat: 
'sedeas ipse in hoc uehiculo, ego mihi curabo equum, quo celerius perue- 
niam in urbem’. 

Interim uero dum aperiretur ianua hospitii, loquebar satis diu cum uiro 
meo de uariis rebus, audiente eo qui sedebat in curru, imo etiam nonnun- 
quam interpellante. paulo post ego sum ingressus hospitium. uir meus sedit 
in curru. exceptus ibi sum cum magna domesticorum omnium gratulatione, 
qui, cum rem omnem intellexissent, dicto citius equum atque omnia neces- 
saria ad equitandum mihi parauerunt. egressus urbem iterum inueni currum 
in uia. salutaui sedentes; illi uicissim resalutauerunt. meus homo admonuit 
ut celeriter currerem. 'curram" inquam ‘ea celeritate, ut, si omnes qui Bruxel- 
lae manent nebulones uestigia mea sequantur, minime tamen assequi pos- 
sint." 

Intra duas horas Antuerpiam perueni, qua in urbe in publico diuersorio 
manere uolui, ne quemquam uel cognatorum uel amicorum praesentia mea 
in periculum adducerem. codem die circa uesperum uenit ctiam ad cundem. 
locum meus homo, quem ego antea ipsi indicaueram. is semiperterritus *mi- 
raberis', inquit, ‘si scies, quale sodalicium in curru meum clauserit latus aut 

quisnam ille sit, quicum tam multa tu hodie locutus es Mechliniae." ‘quis 
nam erat, quaeso? ‘homo’ inquit omnium quos haec terra sustinet peruersis- 25 
simus: Ludouicus Sot secretarius, hostis acerrimus euangelicae doctrinae, 
qui aduersum te conquisiuit testimonia et omnem tuae causae processum in- 
struxit et nunc sententiam capitalem adfert ex aula Bruxellensi quibusdam 
hominibus qui propter religionem paulo post erant comburendi in hac urbe." 

Sum equidem uehementer admiratus, quod ita oculos et mentem illi Deus 30 
perstrinxisset, ut, cum me habuerit in conspectu, mecum locutus fuerit, ne- 
que uidere tamen neque agnoscere potuerit. eant nunc qui de miraculis que- 
runtur et negent multis atque ingentibus miraculis plenam esse mirandam il- 
lam liberationem! sed audi reliqua. 

Sequenti die uenerunt in eundem locum, ubi ego eram, duo ciues Bruxel- 35 
lenses, quos neque ego noueram nec illi me. rogo ecquid noui ageretur Bru- 
xellae. ‘magnum’ inquiunt ‘miraculum iam recens Bruxellae conspectum 
est quodnam illud obsecro? ‘fuerat quidam Hispanus ibi captiuus totos 
quindecim menses neque tam longo tempore uel liberationem uel ullum 
alioqui suae causae finem potuit impetrare, etiam si frequenter multi pro eo 4o 
interpellarunt. tandem nudius tertius uesperi ultro illi patuere tres carceris 
ianuae, circumfulsit acther et magno cum splendore ex carcere liberatus cst, 
ut simillimam Petri liberationem posses agnoscere. tenet fama sacramentum 
miraculosum, quod in ea urbe colitur, hoc miraculum esse operatum.' haec 
illi ad me, tanquam si rem omnem ignorassem. as 

Nunc uide, quaeso, mi praeceptor, uulgi uanitatem, quae leui temporis 
momento tam multa solet ueris affingere. patuisse tres ianuas certissimum 
est, alioqui nunquam fuissem egressus. caeterum nullum ego uidi luminis 
splendorem nisi taedarum, quae tunc in plateis circumferebantur frequentes. 
praeterea nulli ego sacramento miraculoso, quod impii idololatrae Bruxellae so 
colunt, sed simpliciter inmensae Dei misericordiae, qui ecclesiae suae preces 
voluit exaudire, hanc diuinam liberationem acceptam refero. 

Postridie misi ego priuatum hominem Bruxellam, ut rem uniuersam ex- 
ploraret. is autem reuersus plane affirmauit eandem famam uulgo iactari 
Bruxellae, quae iam erat Antuerpiae quoque peruulgata. caeterum duo uiri 5s 
praestantes eius urbis per eundem nuncium mihi significari mandauerunt 
fuisse negocium eo modo a iudicibus de composito gestum, qui, cum uide- 
rent ab ea se causa cum honore liberari non posse, consulto me sua ordina- 

tione clam dimitti curauerint. hanc opinionem confirmabat responsum prac- 
sidis. nam cum custos carceris me abesse illi denunciasset, nihil quam hoc 
respondit: ‘permitte abire, non sis tu sollicitus neque cuiquam amplius signi- 
ficetur." 

Ego uero cum meam innocentiam expendo, non admodum mihi absimilis 
uero hacc sententia uidetur, quam uiri quidam graues ueram esse iudicarunt. 
rursus cum aduersariorum deploratam maliciam contemplor, quae mihi 
plane comperta est, nullo modo credere possum tantum in eis fuisse uirtutis 
aut probitatis, ut ulla ratione me liberatum uoluerint. utcumque sit, iuuat 
euasisse tyrannorum manus et aliquam fidelem operam ecclesiae Christi in 
libera et pura religionis professione nauare. 

Post liberationem quieui Antuerpiae integro mense. saepe ambulabam in 
plateis, omnes gratulabantur libertatem, et perpetua consuetudine optimo- 
rum hominum utebar, qui me inuitum in ea urbe tam diu retinuerunt. cae- 
tera quae deinde sequuta sunt, quamquam fuerunt illa quidem permolesta 
(quid enim est in rebus humanis, quod non sit molestissimum?), plusculum 
tamen respirationis et securae tranquillitatis, minus periculorum habuerunt. 

Habes, charissime praeceptor, ueram et simplicem earum rerum narratio- 
nem, quas a me scire uoluisti, ex quibus fortasse iudicabis me ad perferendas 
ac describendas miserias natum, quas equidem cum maximis et clarissimis 
uiris omnium gentium atque omnium aetatum, cum tota ecclesia Christi, 
cum ipso denique filio Dei lubens ac uolens communes agnosco. talis fuit 
inde usque ab initio maximorum hominum, prophetarum, Christi, apostolo- 
rum ac totius ecclesiae Dei conditio, quam ego neque mutare neque repu- 
diare aut possum aut debeo. imo etiam sancta quadam arrogantia in Domino 
mihi posse gloriari uideor Paulina uoce, órt xaígo év toic naðńuaoí pov xal 
dvravanámoó rà Voregrjuara röv Bípewv roð Xoro év rjj aagx[ pov indo 
ToU cóuaroc avroð, ő écrw fj éxxAmala. 

Quare nihil omnino istorum periculorum nos poenitere debet intuentes fi- 
lium Dei liberatorem nostrum Iesum Christum, qui et longe grauiora pro no- 
bis tulit et istam nunc obedientiam suo quodam iure a nobis requirit. eam. 
igitur forti atque infracto animo illi praestemus, quicumque eius beneficium. 
agnoscimus atque ipsius nomine gloriamur. nam in tanto delirio seu furore 
potius generis humani, in hac extrema senecta mundi ad interitum naturae 

rerum inclinantis non est profecto cur uel momentum respirationis uel ullum 
omnino suauitatis uestigium quisquam mortalium in rebus humanis sibi 
possit promittere, donec ista mortalitate liberati, ista tyrannorum saeuitia 20 
exempti ad gloriam Dei uero ac minime perturbato gaudio cumulatam aeuo 
sempiterno duraturam perueniamus. 

Bene uale. 

Mense Iulio anno 1545. 

('asteriscus apponitur ad nomina quae in textu explicate non apparent) 


Abbas Complutensis uid. Lerma 

Abel 119, 2. $38. 

Aegidius (Gilles Tielmans) 52,2; 554. 
5614.57; 57,1.2; 02.5; 71,1; 91, 
946.7; 1; 112,1 

Albertus (Albert Hardenberg) 1,2 

Alexander, Petrus (Pierre Alexandre con- 
cionator Reginae) lll; 1182; 
11913 

Ancusianus uid. Rhuardus 

Antichristus 82,6 

Antonia (Antonia van Roesmals) 222; 
22,7 

Apollo (apostoli Pauli aemulus) 35,6 

Archiepiscopus Compostellanus (Gaspar 
de Ávalos) 723; 731-5; 741-5; 
751 

Archiepiscopus Hispalensis 
Manrique) 45,4 

Archiepiscopus Toletanus (Alonso de 
Fonseca) 77,6 

Archiepiscopus Valentinus (George de 
Austria) 51,4 

Aristides (cognomine Iustus) 60,3.4 

Augustinus (diuus) 1164.11 

“Austria, George de uid. Archiepiscopus 
Valentinus 

*Ávalos, Gaspar de uid. Archiepiscopus 
Compostellanus 


(Alonso 


*Belleghen, Perceval van uid. Perseualdus 

Bergara, Ioannes (Juan de Vergara) 77,6 

“Beyaert, Ioannes (uir ille) 22,2 

Boissot, Claudius de 115,3 

Bucerus, Martinus 113,3.6.7 

Burgundus uir aulicus (Jacques de Bour- 
gogne, seigneur de Fallais; cf. Boeh- 
mer, Span. Ref. 142,0.20) 66,1; 67,1 


Caesar, Caesarea Maiestas uid. Imperator. 

*Campo Nigri, Philippe de (templi S.Gu- 
dullae pastor) 109,4 

Capellae sacellanus (Guillaume Guéné) 
565; 97,1; 100,1; 111,5 

Capella, Thomas de (Thomas de la Cha- 
pelle) 118,3; 119,1 

Carolus uid. Imperator 

um Alphonsus de (Alonso de Castro) 
413-4 

Catharina. (dius) 1182 

; 63,46; 744; 102,2; 

1136; 119,3 

Christophorus (diuus) 47,1 

Cicero, Marcus Tullius ep.4; 0,1; 60,3.4 

Cruz, Magdalena de la 87,2-5 

Curtius Petrus (Pierre de Corte) 31,1; 
32,3; 118,3; 119,1 


Daemon 27,1; 87, 8,1 

Dauid (rex) 41,4; 45,9; Dauidicus 64,4 

Dauus (parasiti nomen in comoediis) 
118,4 

Decanus uid. Rhuardus et Curtius 

Diabolus 11,1; 20,4; 78,8; 82,5s; 
93,2; 97,6; 108,3 

Drosardus (Quentin van der Noot) 91,1; 
9238; 94,1; 993 


Eckius, loannes (Johann Eck) 113,4.6 
*Enckuysen, Rhuar d' uid. Rhuardus 
Enzinas, Franciscus (Francisco de Enzi- 


EH 


123; 742; T 

Epicureus homo 91,1; 109,4 
iscopus Atrebatensis (Granduellae fi- 
lius) 69,3; 115,3; 1183 

Episcopus et Dux Camaracensis (Robert 
de Croy) 118,4; 119,1 

Episcopus laennensis (Francisco de 
Mendoza) 40,5ss; 41,2; 42,3; 43,lss; 
44,1; 45,5; 50,3; 54,3; 62s 

Erasmus, Desiderius 45,4; 77,6; 78,4 

Esaias (propheta) 35,5; 37,3 

Jacques de Bourgogne, seigneur 
de uid. Burgundus uir aulicus 

Ferdinandus (Imperatoris frater) 67,2 


*Fief, Pierre du uid. Procurator Generalis 
*Fonseca, Alphonsus de uid. Archiepisco- 
pus Compostellanus et Toletanus 
Fortuna 0,2; 67,6; 79,3 
Franciscanus monachus 95,5 
*Franciscus I (Gallorum rex) 113,3 
Franciscus uid. Enzinas et Roman 
Furiae 70,2; 73,2; 76,1 


Gallus, Arcturus epist, 

Granduella (Nicolas Perrenot, seigneur 
de Granvelle) $1; $3; 43,6; 51,3; 
622-4; 69,2.3.5; 112,3; 118,3 

Granvellae filius (Antoin Perrenot, card. 
de Granvelle) uid. Episcopus Atreba- 
tensis 

Gudullae Divae templum 109,4; 119,3 

*Guéné, Guillielmus uid. Capellae sacel- 
lanus 


*Hardenberg uid. Albertus 

Harpyiae 7,3; 76,1 

*Haveloos, Gudula (Antoniae Roesmals 
filiola) 24,1-3 

Hercules 71,3 

*Heussgen, Ioannes uid. Oecolampadion 

"Horatius, Quintus (poeta) 106,3 

Hubertus (diuus) 119,2 833 


Ieremias (propheta) 38,3 

lesus 5; 44; 54; 123; 243; 29,4; 
314; 42,5; 85 

Imperator (Carolus V) 26; 44; 53; 


164; 172; 212; 261-29 
352-373; 40-457; 481-50, 
573-584; 622-703; 734-77. 
815-858; — 907-9L1; ^ 1002; 

.4; 113-1193; Imperatoriae le- 

l; 36,6; 101,1 

Toannes Baptista (diuus) 119,2, §14s 

Ioannes (diuus) 119,2, §33 

Isaias uid. Esaias 

ludas (Christi proditor) 463-7; 
503 

Iuppiter 68,4 

Iustus Iusbergius (Josse van Ousberghen) 
91,1; 934-993; 100,1 

*Tuuenalis (poeta) 85,3 


45; 


Lasco, Ioannis a (Jan Laski) 1,1; 22,7 

Latomus, Iacobus (Jacques Masson) 4,1; 

83; 92; 9, 

Legatus Angliae 85,8 

Lerma, Petrus de (Abbas Complutensis) 
718.9; 782-80. 

Lerna 70,8 

Licenciatus Theologiae uid. Tilmannus 

Lucas (euangelista) 75,3.4 

Lutherus, Martinus (Martin Luther) 12, 

61,3-4; 61,334; 75,1; 82,1; 


Lutheranismus 19,2; 223; 27,3; 33,1; 
33,4; 38,5; 116,4 


Lutheranus 2,6; 5,6; 10,6; 12,4; 17,2; 
222-4; 23,3; 272; 323; 33,4; 
3812; 612.5; 686; 754; 822; 


1172; 118,5; 1191 


Maccabaeus Scotus, Ioannes (John Mac 
Alpine) 81,3 

"Manrique, Alonso uid. Archiepiscopus 
Hispalensis 

Maria (Vngarica Regina) 11,1; 
96,1; 1182 

Maria (diua uirgo) 12,5; 75,1; 862.3; 
901; 111,1; 1135s; 1192, $34 

*Marmier, Hugues, seigneur de Gastel 
(quidam aulicus uir) 93,6 

Mars 52,1 

Matthias (apostolus suppositicius) 45,6 

Melanchthon, Philippus (Philipp 
Schwarzerd, Francisci praeceptor) ep.; 
Oiss; 106; 291; 4&5; 4939 
592s; 60; 623; 633.5; 82; 
113365; 1164; 121,6; 122,1 

Mendoza, Francisco de uid Episcopus 
Taennensis 

*Metsis, Catherina (femina quaedam) 
222 

*Mierdmannus, Stephanus (typographus) 
36,1 

*Mol, Franciscus de uid. Praetor 

Momus (risus deus) 83,6 

"Montanus, Petrus (Pierre du Mont de 
Buret, Vniuersitatis Louaniensis Rec- 
tor antiquus) 8,3; 112 

Moyses 53,4 


Nestor 53,1 
Nicodemus (Christi discipulus) 90,2 
*Noot, Qentin van der uid. Drosardus. 


Oecolampadion (Iohannes Heussgen) 
92; 821 

"Ortega, Diego (auctoris auunculus) 3,7; 
58,1 


Papa Bruxellensis uid. Campo Nigri, Phi- 


lippe 

Paulus (apostolus) ep. l; 4,4; 5,5; 35, 
383; 61,3; 74,1; 79,7; 110,1; Pa 
lina uox 122,1 

Paulus (Paul Rooevere) 7,2; 8,1; 15,4 

Pascual, Matthaeus (Mateo Pascual) 77,7 

Perrenot, Antoin uid. Granduella 

Perseualdus cognomine Coecus (Perceval 
van Belleghen) 32,2-34.3 

Petrus (apostolus) 5,5; 7,2; 118,3; 119,1 

Phalaris (Agrigenti tyrannus) 14,4 

Philippus (Imperatoris Caroli filius) 87,3 

"Pindarus (poeta) 0,1 

Piscator siue Piscatorius, Iohannes (John 
Fisher) 116,4 

Plato 13,1; 60,3s; 99,1 

Praetor Louaniensis (Franciscus de Mol) 
164; 232 

Praepositus, lacobus (Jacques Spreng, 
apellatus Probst siue Praepositus) 80,6 

Prior Augustiniensium uid. Praepositus 

Prior Dominicanorum uid. Striroy 

Procurator Generalis (Pierre du Fief) 
2,2ss; 15,1; 164; 17,1; 201; 21,1; 


222; 25,3; 56,5; 92,1; 94,1; 97,13; 

100,15; 102,1s; 106,3ss; 107,5; 111,1 
Promotor (le promoteur in H) 32,4s 
Proteus 106,3 


Rectores Vniversitatis ui. Montanus et 
Zon 


Regina Galliae 115,45. 

Rochus (diuus) 47,1 

Rochus (statuarius) 86,1ss 

"Rocsmals uid. Antonia. 

Roman, Franciscus de Sanct- (Francisco 
de San Román) 77,9; 80,3-85,8 

Rooevere, Paul uid. Paulus 

Rhuardus Ancusianus (Rieuwert Tappert, 
Decanus Lovaniensis) 4,1; 83; 10,1; 
103; 114; 311; 323 

Rythove, Petrus (Pierre Rythove, sacella- 
nus) 7,2 


Satan 16,1; 202; 542; 255 742. 


108,5; 1184 
*Sclerckx, Catherina (pharmacopolae 
uxor) 44-6.6 
*Schats, Ioannes (uir quidam) 17,1 
Schore, Ludovicus de (praeses aulae 


Brabanticae) 112,4; 113,1; 

Socrates 60,3s; 99,1 

*Solon 0,2 

Sot, Ludovicus de (praesidis secretarius) 
112,4; 121,3 

Soto, Petrus de (Pedro de Soto, Imperato- 
is confessarius) 43,1.6; 43,1-50,5; 
63,1.3; 66,3; 67,1-70,8; 72 

*Striroy, Gothofredus (Godefroy Striroy, 
Prior Dominicanorum) 8,3; 11,4; 50,1 


121,7 


"Terentius 14,4 

Theodorus, Vitus (Veit Dietrich, Lutheri 
secretarius) 113,4 

*Thyssens, Iacques (carceris hospes) 51,4 

Tilmannus (Tilman Clercx [cf. Savignac 
41, n.22), Theologiae Licenciatus) 8,3; 
11,2; 95,5 

Timotheus (uir apostolicus) 79,7 

Valdesius, Alphonsus (Alfonso de Val- 
dés) 77,5 

Valdesius, Ioannes (Juan de Valdés) 77,5 

Vergara uid. Bergara 

*Vicart, Ioannes (uir quidam) 17,1 


Xenophon (historicus) 40,1 


Zon, Franciscus de Campo a (François 
van den Velde siue de Campo de Zon, 
Latine appellatus Sonnius, Inquisitor 
et Rector recentior Vniversitatis Lo- 

Africa 84,3; Africana expeditio 84,7 
Angliae legatus 85,8 
Antuerpia. op") A OD 323; 


1133s; 115,1.3; 120,7; 121,1ss; Antu- 
emiensis 33; 514; 6556; 731; 
81,4.6.7; 82,9; 83,1 

Argentina (Strasbourg) epist. 3-5 

Artesia (Artois) 117,5 

Atrebatensis 118,3 

Attica lex 49,3 


Babylon (= Romanus ritus) 1,2 


(Braban) 34; 65,3; 79,4; 
91,1; 92,1; 113,1; 117,5; Brabanticus 
114; 1124; 114,1; Brabantus 86,1; 
112,8 

Brema Bremensis 


(Bremen) 80,5.6; 


Brugae (Bruges) 79,5; Brugensis 322; 
90,2 
Bruxella (Bruxelles) 3,4; 9,5; 16,3; 25,3; 


401.3; 43,3.5; 58,1; 622; 65 
91; 934; ll$4s; 117,4; 119, 
121,5ss; Bruxellensis 55,3; 64,16; 


10,3; 110,3; 121,3.5 

Burgensis (ex Burgis Hispaniae = Bur- 
805) tit.; 77, 

Burgundus 66,1; 67,1; Burgundica aula 
761; 1184 


Castilia (Castilla, Hispaniae regio) 89,5; 
Castiliana lingua 42,5 

waniensi) 8,3; 11,1; 12,1; 325; 
1183.6; 119,1 
Complutensis 77,6; C. schola 77,7 


Compostella (Santiago de Compostela) 
,4 
Cordubensis 87,2 


Danubius 84,3 


Europa 12,7; 36,3 


; 792; 92,1; 117,3; 


GDA 113,3; 115,4; 118,4; G. Bel- 
ep. 2; Gallicus 57,3; 68,3; 70, 
Een 82,1; 118,4; 119,1; 120,1; Gi 
luus 113,3 
Gandauum (Gand, Gent) 117,1s.4; Gan- 
dauiensis 27,2 
Garamantes 29,4 


82, 
Graecus sermo 30,5; 313; "e. lingua 
42,5; Graeci 90,1 


Hannonia (Hennegau, Hainaut) 117,5 

Hierosolyma 88,4 

Hispalis (Sevilla) 86,1 

Hispania 26,5; 27,3; 44,1; 462; 47,4; 
48,4; 49,65; 62,3; 63,55; 67,3; 75,4; 
761s; 715; 716.89; 782.7; 79,14; 

js Rs; BLA; m 
84,1.3; 93, 12,68; 121,5 
Hollandia 65,3 


Iaennensis (ex Iaena, antiquitus Aurgi, 
hodie Jaén) 40,5 

Indi 29,4 

Infernus 106,6 

Ingolstadiensis (ex Angelostadio = In- 
golstado) 113,5 

Tudaei 99,4 


Latinus 45,3; 49,7; 573; 67,2; 82; 
118,4; 119,1; 120,1; -ne 37,4; 70,3 
Louanium (Leuven, Louvain) 2,1; 3,4ss; 
10,2; 10,6; 32,2; 56,6; 83,1; 84,4; 
85,7; 91,1; 93,4; Louaniensis 25s; 
44; 9,5; 232; 25,3; 391; 321; 

32,4; 91,1; 93,4; 118,3ss; 119,1 
Lutetia Parisinorum (Paris) 32,2; 78,3; 
19,25 
Lydius lapis 78,2 

prope Gades) 86,1 

Sorbonicus 78,2; 79,6 

